
Frumoasa Dunăre galbenă 


Prefaţă 
FRUMOASA DUNĂRE GALBENĂ ÎȘI REGĂSEȘTE 
CULOAREA 


Albastră după Strauss, galbenă după Verne, 
Dunărea din Frumoasa Dunăre Galbenă, ultimul 
roman postum al lui Jules Verne, curge acum în 
culoarea descrisă de autor. Fiul scriitorului, Michel 
Verne, a folosit manuscrisul tatălui său pentru a scrie 
în 1908 o operă foarte diferită, un roman poliţist, sub 
titlul Pilotul de pe Dunăre. 

Pentru a aprecia și a înțelege Frumoasa Dunăre 
galbenă, este necesar să uităm de precedentul Pilot de 
pe Dunăre și să o citim ca pe o operă nouă inedită, în 
registru fantezist. Se ştie că lui Jules Verne îi plăcea 
să alterneze un roman serios și un roman ușor. 


Data creației 


Data de 1880, atribuită de unii redactării romanului 
Le Beau Danube jaune, provine dintr-o justificare a lui 
Hetzel-fiul pentru schimbarea titlului: 

Romanul (...) fusese scris, în primă redactare, dar în 

întregime, după metoda autorului, în jurul anului 

1880. Această dată indică faptul că era ca o 

reminiscență a celebrului vals Dunărea albastră, de 

Strauss, care făcea furori în acea vreme...! 


Dar, la examinarea paginilor de manuscris ale 
romanului, scrierea corespunde unei perioade mai 
târzii, asemănătoare cu cele ale romanelor ulterioare: 


1 Notă de la Hetzel către d-na Droz, 23 decembrie 1911, citată de 
P. Gondolo della Riva, BSJV nr. 44, p. 102 (N. O. Verne). 

Vulcanul de aur și În Magellania’. Scrisul romanelor 
din anii 1880, în schimb, diferă net, cu litere mai mici, 
mai ferme și mai rotunde. Fără a putea preciza cu 
certitudine anul de creaţie al romanului Frumoasa 
Dunăre galbenă, putem respinge formal data - 
avansată fără dovezi - de 1880 și o propunem pe cea 
de 1895. Literele misterioase "XKZ", care au fost 
folosite în 1898 în Le Testament d'un Excentrigue, se 
regăsesc în carte. 


Textul lui Jules Verne 


Textul din Dunărea galbenă suferă de o evidentă 
lipsă de editare. Jules Verne a scris probabil pe 
alocuri, trecând de la un roman la altul și uitând 
adesea datele și episoadele anterioare atunci când își 
rescria textul. În loc să verifice imediat, el adaugă 
numeroase “(?)” pentru a atrage atenţia asupra lor 
atunci când corectează. Pe de altă parte, detaliile 
ignorate, cum ar fi distanţele, numărul de locuitori, 
sunt lăsate în alb pentru a fi completate ulterior. 

Noi am șters toate “(?)”; fie că îndoiala autorului nu 
este justificată și indicaţia este corectă, fie, în cazul 
unei erori evidente, am restabilit textul corect. De 
exemplu, atunci când indică “patruzeci și opt de ore 
(?)” în loc de “douăzeci și patru de ore”, o greșeală pe 
care a vrut să o verifice și pe care ar fi corectat-o. 


2 Romanele originale postume ale lui Jules Verne sunt în curs de 
publicare de către Societe Jules Verne. Printre acestea se 
numără Secretul lui Wilhelm Storitz (1985), Goana după meteor 
(1986), În Magellania (1987) și Frumoasa Dunăre galbenă 
(1988); Vulcanul de aur este în curs de apariţie (N. O. Verne). 

Pe de altă parte, spaţiile libere din text sunt 
întotdeauna respectate și indicate prin semnul 
convenţional: “(...)”. 

În fine, uneori un cuvânt lipsește involuntar. Îl 
înlocuim, dar îl punem între paranteze, pentru a 
indica absenţa sa iniţială. 

Sunt corectate sistematic doar greșelile de 
ortografie și sunt adăugate sau eliminate câteva 
virgule sau majuscule, așa cum am făcut deja pentru 
toate celelalte romane postume publicate în 
colaborare cu Christian  Chelebourg, căruia îi 
mulțumesc. 


Sursele 


Ca și în cazul lui En Magellanie, sursele pentru Le 
Beau Danube jaune se găsesc în revista Le Tour du 
Monde: Victor Duruy, istoric și om politic, relatează în 
1861 și 1862 călătoria sa, făcută în 1860, De Paris à 
Bucarest, ilustrată de D. Lancelot. 

V. Duruy, fiind împiedicat de noua sa funcţie de 
ministru al Instrucțiunii Publice să continue 
descrierea acestei călătorii, revista îi încredințează 
ilustratorului său, pictorul Lancelot, sarcina de a 
completa în locul lui povestirea, reluată deci în 1865 
și 1866. 

Toate descrierile turistice din romanul lui Jules 
Verne provin din relatarea de călătorie Duruy- 
Lancelot, pe care romancierul o transformă după 
bunul său plac. Fără a multiplica exemplele, voi cita 
descrierile celor doi autori ale Pestei și Belgradului. 

Lancelot descrie sosirea în Buda și Pesta în felul 
următor: 

La dreapta, Buda, vechiul oraș turcesc (...); la 
stânga noastră, un chei larg, mărginit de case albe 
cu arcade înalte, pilaștri și coloane, care susțin mari 
entablamente și acoperișuri terasate, și formează o 
perspectivă severă, întreruptă doar de clopotnițele 
a două sau trei biserici care se disting cu 
îndrăzneală în lumină...5. 


La Jules Verne, redus la câteva tușe, devine: 

În dreapta se află Buda, vechiul oraș turcesc, iar în 
stânga, Pesta, capitala Ungariei. (...) Dacă ar fi fost 
mai puțin absorbit de spectacolul  încântător 
prezentat de aceste două orașe, de casele lor cu 
arcade și terase, așezate de-a lungul cheiurilor, de 
clopotnițele bisericilor pe care soarele, la ora cinci 
seara, le aurise cu ultimele sale lumini. (cap. X) 


La sosirea în Belgrad, Lancelot vede 

Orașul, care se întinde într-un amfiteatru domol, cu 
casele sale în stil european încununate de un turn 
de biserică. În vârf (...)) grădini și o moschee 
încununată de două minarete cu vârfuri ascuţite. În 
stânga, terenul cobora destul de repede, ca un al 
doilea oraș ascuns de pomi fructiferi, în mijlocul 
cărora se ridicau chiparoşi înalți și izolați“. 


În ceea ce-l privește pe Ilia Krusch, el vede 
(...) un oraș dispus în amfiteatru pe o colină, cu 
casele sale în stil european, cu clopotnițele sale la 


3 Le Tour du Monde, sem. I 1865, p. 34 (N. O. Verne). 
t Op. cit. p. 65 (N. O. Verne). 

care soarele punea un panaş de flacără și cu cele 
două minarete ale unei moschei, care nu deranjau 
prea mult în vecinătatea bisericilor. Puțin mai la 
stânga, în mijlocul unui rond de pomi fructiferi între 
care se înălțau chiparoşi înalţi, se zărea un al doilea 
oraș, mai modern... (cap. XII) 


Toate detaliile geografice din Frumoasa Dunăre 
galbenă se regăsesc astfel în relatarea din Le Tour du 
Monde. Bineînţeles, în W. Storitz, în timpul coborârii 
Dunării, toate descrierile malurilor provin din aceeași 
sursă. Locuitorii din Pesta îl jelesc pe contele Teleki, 
care va da numele său bulevardului din jurul casei 
doctorului Roderich.’ 

Pe “Harta bazinului estic al Dunării” (reprodusă ca 
un hors-texte), apare într-adevăr orașul Rácz, pe malul 
râului Tisa. De altfel, în Frumoasa Dunăre galbenă, 
Jules Verne afirmă de mai multe ori că Ilia Krusch este 
originar din Râcz Becse. În Storitz, Râcz devine Ragz 
și se mută pe Dunăre după Vukovar. Rămâne de 
explicat de ce, în cele două lucrări despre Dunăre, 
Jules Verne alege să glorifice acest orășel necunoscut, 
pe care Lancelot nu îl menţionează. 

În afară de harta Dunării, am reprodus câteva 
dintre ilustrațiile lui Lancelot ca hors-texte, nu pentru 
calitățile lor artistice, ci pentru a crea atmosfera 
jurnalului de călătorie din care Verne s-a inspirat. 


5 În manuscrisul lui Storitz, scriitorul ezită între cele două 
anagrame, Tekeli sau Teleki: Tekeli, amintirea lui E. Poë, și 
Tel6ki, celebrul conte maghiar (vezi Ch. Chelebourg, "Le blanc et 
le noir", BSJV nr. 77, pp. 22-30). 

Tema lucrării 


Le Beau Danube jaune relatează pur și simplu o 
călătorie pe Dunăre, de la izvor la gura de vărsare; o 
temă reluată la începutul romanului Storiiz, unde 
Henry Vidal călătorește pe același fluviu de la Viena la 
Ragz, la bordul dampfschiff-ului Mathias Corvin. 

Frumoasa Dunăre galbenă, concepută ca o plimbare 
liniştită pe fluviu, descrie cu complezenţă diversele 
obiective turistice întâlnite pe traseu. Statutul de 
maestru pescar al fostului pilot de Dunăre Ilia Krusch 
face posibilă prezentarea cu veselie și umor a tuturor 
aspectelor fine ale acestui sport nobil. Romanul 
capătă uneori aspectul unui manual de pescuit la 
undiţă. Desigur, seriozitatea este doar aparentă; 
atunci când autorul declară că undiţa pescarului “este 
un instrument care are uneori un prost” la un capăt și 
întotdeauna un prost la celălalt”, probabil că vorbește 
serios, afirmând în același timp contrariul. Acest lucru 
reiese din înfățișarea benignă - dar simpatică - a 
eroului său, bravul Krusch, al cărui nume poate fi citit 
cu ușurință ca fiind un “ulcior”t! 

Adăugarea unei operațiuni de contrabandă 
condimentează discret acțiunea şi face posibilă 
suspectarea  bravului pescar care se trezeşte 
încarcerat. Omul nevinovat este vinovat! Se formează 
partide, kruschişti şi anti-kruschişti. Pentru cititorul 
din 1900, fără îndoială, e evident că îi vin în minte 
nevinovatul Dreyfus și partidele de dreyfusişti și anti- 
6 Vas cu aburi (NT). 

7 Bête (lb. franceză) înseamnă fiară, animal, dar şi prost (NT). 


3 Krusch (lb. germană) e omofon cu Cruche (lb. franceză), care 
însemnă ulcior, dar şi persoană ignorantă (NT). 

dreyfusişti... dar asta nu înseamnă că Jules Verne avea 
sentimente dreyfusiste... 

Christian Chelebourg, un iubitor al oralităţii lui 
Verne’, descoperă cu plăcere în Dunărea galbenă 
importanţa incredibilă acordată băuturilor și mâncării. 
Romanul începe cu o orgie pantagruelică de bere și 
lichioruri, în sunet de hoch! și sughiţuri. Eroii nu-și 
refuză un strop de coniac în fiecare dimineaţă și un 
pahar de vin bun la ocazii; când I. Krusch merge la 
cumpărături în oraș, cumpără măruntaie și chiar melci 
(cap. IV) pentru a-și îmbunătăţi dieta mai degrabă 
pescărească, fără să uite, bineînţeles, să fumeze o 
pipă bună. 


Transformările lui Michel Verne 


Michel Verne nu apreciază deloc bonomia pașnică și 
zâmbitoare din opera tatălui său. El transformă un 
roman ușor și ironic într-un roman poliţist întunecat și 
lipsit de umor. Este deci de înţeles că Jean Jules-Verne 
nu mai găsește în el “batjocura bonomă” a bunicului 
săul!. Și totuși, așa cum mi-a subliniat Philippe 
Lanthony, această “bună-dispoziţie umoristică" este 
principala caracteristică a romanului Frumoasa 
Dunăre galbenă”. 

Michel Verne amplifică considerabil partea 
detectivistică inițială a operei, în detrimentul 
descrierilor turistice, a isprăvilor pescărești și a 


? Ch. Chelebourg, "Le texte et la table dans l'œuvre de Jules 
Verne", BSVJ nr. 80, pp. 8-12. 

10 Hoch (lb. germană) Sus, urare bahică (NT). 

11 Jean Jules-Verne: Jules Verne, Hachette-Littérature, 1973, p. 
354. 

fanteziilor gastronomice ale celor doi tovarăși, Krusch 
și Jaeger. În Pilotul de pe Dunăre, simpla contrabandă 
devine crimă, jaf și trafic de arme. Ilia Krusch se 
numește Brusch, este mai tânăr, devine vinovat și 
imediat suspect, purtând ochelari negri ridicoli pentru 
a-și ascunde ochii albaștri; deghizare și machiaj, exact 
ca în recentele isprăvi ale lui Arsene Lupin și ale altor 
personaje din romanele polițiste ale vremii'?. 

Hotărât lucru, dacă En Magellanie era deja clar 
diferit de Les Naufragés du”Jonathan”, cele două 
Dunări ale tatălui și fiului au un singur punct comun: 
începutul și locul acţiunii. Nu mai este vorba de 
câteva variante de remarcat, ci de o operă iniţială 
inedită, refăcută în întregime de Michel Verne, cu 
personaje noi, cu o schimbare completă a caracterelor 
- nevinovatul devine vinovat! -, douăsprezece capitole 
noi, eliminarea umorului, un climat de intrigă și 
suspiciune! 

Una dintre schimbările lui Michel Verne era să-l 
coste scump, deoarece a scăpat la limită de un proces 
de calomnie. Piero Gondolo della Riva a relatat despre 
acest proces în 19771: 

“Michel Verne a dat cu stângăcie (ca să nu spunem 
altceva) unui bandit inventat de el, Jackel Semo, 
numele adevărat al unui ungur pe care l-a întâlnit în 
timpul unei călătorii la Belgrad. Acesta din urmă nu a 
apreciat deloc această caracterizare necinstită și a 


12 Conan Doyle nu a fost tradus în franceză decât în 1905, iar 
primele aventuri ale lui Arsene Lupin datează din același an. 

13 Piero Gondolo della Riva, "L'affaire Pilote du Danube", BSV] nr. 
44, pp. 99-102 

ghicit că lucrarea publicată nu este a lui Jules Verne, 
după cum a scris avocatul său: 
Lucrarea pare astfel a fi opera fiului care l-a 
cunoscut personal pe domnul Jackel Semo și nu a 
lui Jules Verne însusi.” 


În loc să scoată la iveală toată această 
malversaţiune, Hetzel-fiul corectează cât mai repede 
ediția greșită, îl înlocuieşte pe Jackel Semo cu Yacoub 
Ogul și mușamalizeeză toată această chestiune. În 
mod surprinzător, avocaţii ambelor părți au devenit 
celebri: René Cassin, apărătorul lui Jackel Semo, a 
devenit ilustrul autor al “Declaraţiei drepturilor 
omului” și laureat al Premiului Nobel pentru Pace, iar 
Raymond Poincaré, apărătorul lui Michel Verne și un 
mare orator politic, a devenit președinte al Republicii. 


Umorul 


Această operă târzie nu are forța creatoare a 
romanelor de maturitate; ea face parte din operele 
minore, adesea umoristice, care nu trebuie 
dispreţuite, așa cum există tendința de a o face, 
pentru că, poate, Jules Verne este mai real, mai viu și 
mai modern în aceste romane ușoare și ironice, cum 
ar fi Le Rayon vert, Une Ville flottante sau L'École des 
Robinsons. 

Philippe Lanthony distinge două surse de umor în 
Frumoasa Dunăre galbenă!'*: “apoteoza pescuitului la 
undiţă” și personajul naiv al lui Ilia Krusch, “care nu 


14 Idem, pagina 100. 
15 A se vedea O. Dumas, „Un roman ironic inedit, Le Beau 
Danube jaune”, BSJV nr. 84, pp. 4-5. 

înţelege chiar nimic” de la început până la sfârșit, dar 
care întruchipează, ca un demn “laureat al Firului 
Dunării”, toată înţelepciunea filozofică a pescarului 
adevărat. Acest om simplu și bun stârnește simpatie. 
Pentru Ph. Lanthony, “acest ungur evadat din 
Quiquendone!* este una dintre cele mai comice 
personalități pe care penelul ironic al lui Jules Verne 
le-a inventat”. 

Scriitorul poate încheia cu un zâmbet acest roman 
în gloria pescuitului cu undiţa: 

Și după această povestire, cine ar îndrăzni să 

glumească pe seama omului înțelept, prudent și 

filozof care este pescarul la undiţă în orice moment 

și în orice țară? 


Simbolismul operei 


Toate apele curgătoare din ultimele opere nu sunt 
lipsite de semnificaţie. Cu excepţia Goanei după 
meteor - în care orașul este “scăldat în apele limpezi 
ale Potomacului” -, în toate romanele postume curg 
fluvii: Canalul Beagle, un alt Styx, în În Magellania;" 
Dunărea în Storitz; râurile, lacurile și Yukon-ul în 
Vulcanul de aur; și, în sfârșit, în Frumoasa Dunăre 
galbenă, coborârea completă a Dunării, de la izvor 
până la gură. Gura finală, Kilia, care îi dă eroului 
prenumele: Ilia K. de la K/ilia. 


16 Oraş din Flandra în care doctorul Ox îi transformă pe locuitori 
în bestii violente ca urmare a experimentării iluminatului cu gaz. 
J.V. - O fantezie a doctorului Ox (NT). 
17 Vezi O. Dumas, „La nuit du Kaw-djer dans la barque du 
Kharon”, BSJV nr. 77, pp. 19-20. 

Fluvii, simboluri ale vieţii, care, în cazul Dunării, se 
sfârșesc în Marea Neagră, culoarea morții. 

În timpul acestei coborâri, un spectator, un 
“voyeur”, devorează cu privirea spectacolul. Nu 
cumva acest personaj pasiv, domnul Jaeger, nu este 
scriitorul însuși care, înainte de moarte, acumulează 
aceste ultime viziuni, ca un “vânător” (Jaeger, vânător 
în germană) de imagini? De altfel, numele lui Jaeger 
poate fi citit și ca o anagramă a lui Verne, cu excepţia 
a două litere: JaEgER-JvERnE. Curajosul Krusch, o 
dată lucid, îl suspectează pe observatorul Jaeger de 
această activitate literară: 

Domnul Jaeger nu s-a plictisit nici o clipă. Era din 
ce în ce mai interesat de ceea ce vedea, mai ales în 
domeniul navigației fluviale. Ilia Krusch se întreba 
chiar dacă nu cumva pregătea o lucrare pe această 
temă, în care să fie tratate toate chestiunile legate 
de transportul fluvial (...), și nu acesta era, pe scurt, 
scopul călătoriei sale? 


Și, așa cum a intuit Ilia Krusch în această privință: 
Există așa ceva, a răspuns el zâmbind. (cap. XIV) 


Și, la îngrijorarea legitimă a autorului cu privire la 
posibila oboseală a cititorului, domnul Jaeger! 


18 Domnul Jaeger - sau Karl Dragoch - din Le Pilote du Danube 
este considerat ridicol de Francis Lacassin (Prefaţă la Le Pilote 
du Danube, 10/18, p. 15). În Frumoasa Dunăre galbenă, 
dimpotrivă, calitățile sale de observator, curajul său, relaţiile sale 
de prietenie cu Ilia Krusch, fac din el un polițist competent și 
simpatic. De la dezvăluirea adevăratului Karl Dragoch, nu se mai 
poate spune că „polițistul, așa cum îl vede Jules Verne, este 
(întotdeauna) odios, dacă nu ridicol”. Fiul scriitorului este 
responsabil pentru acest lucru în operele ulterioare (vezi „Mâna 
fiului în opera tatălui său”, BSJV nr. 82, pp. 21-24). 

răspunde cu bonomie și acuratețe, căci simpaticul 
Krusch merită să fie însoţit: 
- Îmi place să cred că nu-mi voi fi pierdut timpul. 
- Deci nu vi se pare prea lung? 
- Oh, domnule Krusch, în compania 
dumneavoastră... în compania dumneavoastră! (cap. 
XIV) 


După Amazon și Orinoco, această coborâre liniștită 
a Dunării îi permite autorului să contemple frumosul 
peisaj maghiar, să bea și să-și fumeze pipa în barca 
celui mai calm dintre personajele sale, deschis la 
prietenie, fără motive ascunse sau ambiţii; în sfârșit, 
un om perfect cinstit, un filozof voltarian, cum îi place 
lui Jules Verne să îl descrie, fratele vrednicului 
judecător Proth din Goana după meteor, și împreună 
cu care vă doresc, la rândul meu, o călătorie plăcută 
pe apele frumoasei Dunări galbene. 


Olivier Dumas (septembrie 1987) 

Capitolul I 
LA CONCURSUL DE LA SIGMARINGEN 


În acea zi - 25 aprilie - o animaţie vie, care se 
exprima prin cântece, urări, aplauze și clinchetul 
paharelor, umplea cabaretul cu firma Rendez-vous-ul 
Pescarilor. 

Ferestrele acestui cabaret se deschideau spre malul 
stâng al Dunării, la capătul fermecătorului orășel 
Sigmaringen, capitala enclavei prusace Hohenzollern, 
situat aproape de izvorul acestui mare fluviu al 
Europei centrale. 

După cum indica semnul, pictat cu frumoase litere 
gotice deasupra ușii de intrare, membrii “Firului 
Dunării”!*, o societate internaţională de pescari, 
majoritatea germani, austrieci și maghiari, se 
adunaseră în acea zi în cabaretul respectiv. Se bea 
aici bere bună din Munchen și vin bun din Ungaria din 
halbe și pahare pline. Iar în timpul acestor ședințe, 
sala mare, sub fumăraia continuă a pipelor lungi, 
dispărea în mijlocul volutelor de fum parfumat. Dacă 
membrii nu se mai vedeau între ei, se auzeau, și cum 
să nu se audă, căci nu erau surzi. 

Trebuie remarcat faptul că, dacă pescarii cu undiţa 
sunt calmi, tăcuţi atunci când pescuiesc, sunt cei mai 
zgomotoși oameni din lume în afara acestei activităţi, 
iar când vine vorba de povestit sunt la fel de buni ca 
vânătorii, ceea ce nu e puţin lucru. 


19 De remarcat că din cauza unei citiri greșite a scrisului, Michel 
Verne scrie „Ligue” în loc de „Ligne”, deși ar fi mai logic pentru 
o asociaţie de pescari decât pentru o uniune de interese politice 
(NR). 

Era la sfârșitul unui prânz cât se poate de 
consistent, care adunase o sută de invitaţi în jurul 
mesei din cabaret. Cu toţii erau cavaleri ai undiţei, 
turbaţi ai plutei și fanatici ai cârligului. Trebuie să 
recunoaștem că gâtlejele lor deveniseră foarte uscate 
în timpul exerciţiilor din această frumoasă dimineaţă 
de aprilie. Multe sticle apăruseră în mijlocul zonei de 
servire, făcând loc diferitelor lichioruri care însoțeau 
cafeau; rack făcut din orez fermentat, tafia din Indiile 
Orientale, ratafia făcută din coacăze negre, curaçao, 
coniac de Danzig, rachiu de ienupăr, elixir de Garus, 
picături de Hoffmann, Kirsch-Wasser, Keetsch-Wasser, 
Korsoli de Torino, Scubac și chiar whisky extras din 
orz de Scoţia, deși societatea nu includea în rândurile 
sale niciun fiu al verzii Erin%. 

Ora trei după-amiaza răsuna la Rendez-vous-ul 
Pescarilor, când oaspeţii, din ce în ce mai rumeni la 
faţă, părăsiră masa. Unii se clătinau și căutau sprijin 
la vecinii lor. Dar majoritatea, la drept vorbind, 
stăteau fermi pe picioare. Nu erau ei obișnuiți cu 
aceste lungi ședințe detoxificatoare, care se repetau 
de mai multe ori pe an, cu ocazia concursurilor Firului 
Dunării? Aceste concursuri erau foarte urmărite, 
foarte sărbătorite, având o mare și legitimă reputaţie, 
reputaţie atât pe cursul superior, cât și pe cursul 
inferior al celebrului fluviu, galben și nu albastru, așa 
cum cântă celebrul vals al lui Strauss. Din ducatul de 
Baden, din Wurtemberg, Bavaria, Austria, Ungaria și 
din provinciile românești, concurenţii veneau în 


2 Ignoranţă sau glumă, "verdele Erin" se referă la Irlanda și nu 
la Scoţia (NR). 

număr mare la aceste concursuri, graţie dăruirii, 
activităţii și bunei reputaţii a președintelui Firului, 
ungurul Miclesco?!. 

Societatea avea deja cinci ani de existenţă. Cu 
contribuţia abonaților, ea prospera. Resursele sale în 
continuă creștere îi permiteau să ofere premii 
importante la concursurile sale. De asemenea lupta, și 
nu fără avantaje, împotriva asociaţiilor rivale, iar 
stindardul său strălucea cu medaliile obţinute la 
fiecare dintre victoriile sale. Era la curent cu legislaţia 
privind pescuitul fluvial, apărându-și drepturile atât 
împotriva statului, cât și împotriva persoanelor private 
și, după cum se știe, în orice ţară oricine poate pescui 
în râurile și fluviile navigabile, fie cu o undiţă la plută, 
fie cu o undiţă de fund. Societatea avea iazuri și 
rezervaţii în mai multe puncte de-a lungul fluviului, 
sub supravegherea paznicilor juraţi în numele ei. În 
sfârșit, își apăra privilegiile cu acea tenacitate, am 
putea spune acea încăpățânare profesională, specifică 
fiinţei umane ale cărei instincte de pescar cu undiţa o 
fac demnă de a fi încadrată într-o anumită categorie a 
umanităţii. 

Concursul care tocmai avusese loc în acea zi era 
primul din anul 186... La ora cinci dimineaţa, membrii 
Firului, în număr de vreo șaizeci, părăsiseră orașul 
pentru a se îndrepta spre malul stâng al Dunării, puţin 
mai în aval. 


21 Aşa cum se poate observa şi în alte cazuri, unele dintre numele 
alese de Jules Verne pentru personajele sale nu are legătură cu 
naționalitatea acestora. Am ales să păstrez grafia originală a 
numelor de persoane (de ex. Miclesco şi nu Miclescu) (NT). 

Vremea era frumoasă, chiar destul de caldă, și nu 
fusese nevoie să se protejeze de ploaie. Concurenţii 
purtau uniforma Societăţii, haine ample de lână pe 
care pânza le înlocuia pe timp de caniculă, bluza 
scurtă care permitea mișcări ușoare, pantalonii băgaţi 
în cizme cu talpă groasă și o șapcă albă cu cozoroc 
mare, protejată la nevoie de o (...)? de aceeași 
culoare. Acestea erau echipate cu diverse 
instrumente, așa cum sunt enumerate în manualul 
pescarului,  undițe, bete, mincioage,  undiţe 
împachetate în ambalajul lor din piele de cerb, fire, 
cutie cu plute, sonde, bile de plumb tăiate de toate 
mărimile pentru îngreuiat firul, o rezervă de muște 
artificiale și o strună de păr de cal de Florenţa. 
Pescuitul urma să fie liber, în sensul că peștii, de 
oricare ar fi fost, urmau să fie captură bună, iar 
fiecare pescar putea să își nădească locul după bunul 
plac, în funcţie de specie, oblete, ţipar, mreană, 
plătică, crap de râu, clean, șalău, porcuşor, hotus, 
biban, lin, cambulă, avat, păstrăv, caras, boiştean, 
ştiucă și altele care trăiesc în apele Dunării. 

Când bătu ora șase, exact nouăzeci și șapte de 
concurenţi se aflau la posturile lor, cu undiţa cu plută 
în mână, gata să arunce cârligul. 

Un sunet de goarnă dădu semnalul, iar cele 
nouăzeci și șapte de undiţe se întinseră peste curent 
de-a lungul malului. 

Mai multe premii de diferite feluri erau atribuite 
pentru acest concurs, dar primele două, în valoare de 
două sute de florini, urmau să fie acordate 1. 


22 În alb în manuscris, înlocuit de semnul (...) 

pescarului care avea cel mai mare număr de pești, 2. 
pescarului care avea un pește cu o greutate mai mare 
decât ai celorlalţi. 

Concursul se desfășură în condiţii perfecte. Existară 
câteva contestaţii legate de măsurarea prea strictă a 
locurilor și de încurcarea firelor. Incidente minore 
obișnuite care necesitau intervenţia comisarilor, dar 
nu se întâmplă nimic grav până la al doilea sunet de 
goarnă, la ora 11 fără 5 minute, care puse capăt 
competiţiei. 

Fiecare lot fu apoi supus juriului format din 
președintele Miclesco și patru membri ai Firului 
Dunării. Acești oameni cinstiți judecară cu cea mai 
mare imparţialitate și în așa fel încât să nu se ajungă 
la reclamaţii, deși, în această lume specială, se 
înfierbântă minţile când e în joc stima de sine. În ceea 
ce priveşte rezultatul concursului, acordarea 
diferitelor premii, fie pentru greutate sau pentru 
număr, acesta fu ţinut secret de către juriu. Acesta nu 
va fi fost cunoscut decât în momentul decernării, 
adică după festinul care urma să îi adune pe toți 
concurenţii la aceeași masă. 

Acest moment sosi. Pescarii, fără să mai vorbim de 
curioşii veniţi din Sigmaringen, se adunaseră în fața 
estradei pe care se aflau președintele și ceilalţi 
membri ai juriului. 

Adevărul este că, dacă nu lipseau scaunele, băncile 
și taburetele, nu lipseau nici mesele, carafele de bere, 
sticlele cu diverse licori și paharele mari și mici. La o 
reuniune a pescarilor cu undiţa nu se poate asculta un 
discurs fără să te așezi, și nici să te așezi fără să bei. 

Președintele se ridică apoi în picioare și fu 
întâmpinat cu strigăte de “Ascultaţi! Ascultaţi!...” pe 
cât de numeroase, pe atât de zgomotoase. 

Domnul Miclesco, un bărbat de patruzeci și cinci de 
ani, în floarea vârstei, era tipul unguresc pur, cu 
fizionomie simpatică, voce caldă, bine timbrată, cu 
gesturi elegante și convingătoare. Chiar arăta bine 
între cei doi asistenţi ai săi, unul mai în vârstă, sârbul 
Ivetozar, celălalt mai tânăr, bulgarul Titcha. Vorbea 
limba germană, pe care o înțelegeau toți membrii 
Firului Dunării, și nici un cuvânt de-al său nu va fi fost 
pierdut în faţa publicului. 

După ce goli un bock” înspumat, a cărui spumă i se 
perla pe vârfurile mustăţilor lungi, domnul Miclesco 
vorbi în felul următor: 

- Stimaţi colegi, nu vă așteptați la un discurs cu un 
preambul, o dezvoltare și o concluzie bine ordonate. 
Nu, nu ne mai ameţim cu discursuri oficiale și vin doar 
vorbesc despre micile noastre treburi ca între buni 
camarazi, aș spune chiar ca fraţi, dacă acest apelativ 
vi se pare justificat pentru o adunare internațională! 

Aceste două fraze, care erau la fel de lungi ca toate 
cele care se pronunţă de obicei la începutul unui 
discurs, chiar și atunci când vorbitorul se abţine de la 
vorbire, fură întâmpinate cu aplauze unanime, la care 
s-au adăugat multe “foarte bine! foarte bine!” 
amestecate cu urări și chiar cu sughițuri. 

Apoi, cum președintele își ridicase paharul, toate 
paharele pline îi dădură dreptate ciocnindu-se. Cele 


23 Pahar de bere cu capacitatea de un sfert de litru (NT). 

care se sparseră la acest șoc destul de dur fură 
imediat înlocuite. 

Domnul Miclesco își continuă discursul punându-l 
pe pescarul cu undiţa în fruntea umanităţii. El sublinie 
toate virtuțile, toate calitățile cu care natura 
generoasă l-a înzestrat. Vorbi despre răbdarea, 
ingeniozitatea, răceala și inteligența superioară 
necesare pentru a reuși în această artă, căci este mai 
mult o artă decât o profesie. lar această artă, el o 
vedea cu mult deasupra iscusinţei vânătorești cu care 
se laudă în mod greșit vânătorii. 

- Ar putea fi comparată vânătoarea cu pescuitul? 
strigă el. 

- Nu! Nu!... răspunse din toate părțile audienta. 

- Și ce merit este în a vâna o rață sau un iepure 
când îl vezi la distanţă și când un câine - avem noi 
câini?... - îl stârneşte în folosul tău?... Vedeţi această 
pradă la timp, o ţintiţi fără grabă și o umpleţi cu o 
grămadă de alice dintre care cele mai multe sunt 
trase în zadar! Peștele, dimpotrivă, nu-l puteţi urmări 
cu privirea... este ascuns în apă... Aveţi nevoie de un 
singur cârlig la capătul strunei dvs., de manevre 
dibace, de invitaţii delicate, de consum intelectual, de 
îndemânare instinctivă pentru a determina peștele să 
muște, pentru a-l prinde abil, pentru a-l scoate din 
apă, uneori istovit la capătul firului, alteori 
zvârcolindu-se și, ca să zicem aşa, aplaudând el însuşi 
victoria pescarului! 

De data aceasta, fu un tunet de aplauze care se 
răspândiră până la tribună. Președintele Miclesco 
răspundea cu siguranţă sentimentelor Firului Dunării. 


20 


Ştia că nu putea merge prea departe cu lauda 
colegilor săi, plasând exerciţiul lor nobil deasupra 
tuturor celor care pun în aplicare inteligenţa umană. 
Nu putea să fie acuzat de exagerare când ridica în 
slăvi fervenţii discipoli ai științei pescuitului, chiar și 
evocând superba zeiţă care prezida jocurile de pescuit 
ale Romei antice în ceremoniile piscicole! 

Cuvintele acestea fură înţelese, nu există îndoială, 
căci provocară noi aplauze, chiar mai zgomotoase. 

Și apoi, după ce-și recăpătă suflul, golind o halbă pe 
care o umpluse cu bere rece ca gheaţa: 

- Nu-mi rămâne decât să împodobesc cu laude 
Societatea noastră, a cărei prosperitate continuă să 
crească, care recrutează în fiecare an noi membri și a 
cărei reputaţie este atât de semnificativ stabilită în 
întreaga Europa Centrală! Nu vă voi vorbi despre 
succesele sale, le  cunoașteţi, aveţi partea 
dumneavoastră în ele, și este o mare onoare să 
figurezi în competiţiile sale! Presa germană, cea cehă, 
cea română nu şi-au precupeţit niciodată preţioasele 
elogii, aş adăuga şi meritate, și toastez, cerându-vă să 
mă însoţiţi, pentru personalităţile care se dedică 
cauzei internaţionale a Firului Dunării! 

Dacă, la invitaţia sa, i s-a dat dreptate președintelui 
Miclesco, nu trebuie să insistăm. Recipientele se 
goliră în pahare, iar paharele se goliră în gâturi cu 
aceeași ușurință cu care apa marelui fluviu și a 
afluenților săi curge între cele cinci mii de kilometri 
de maluri ale sale! 

Și s-ar fi încheiat acolo dacă discursul președintelui 
ar fi luat sfârșit la acest ultim toast. Dar, așa cum era 

de așteptat, urmau să vină câteva altele la fel de 
potrivite. 

Și, într-adevăr, președintele se ridică în toată 
înălțimea sa, la fel și secretarul și trezorierul. Fiecare 
ţinea în mâna dreaptă o cupă plină cu șampanie 
puternic teutonizată, iar mâna stângă așezată pe 
inimă. Apoi, cu o voce a cărei izbucniri nu încetau să 
crească: 

- Beau pentru Societatea Firului Dunării, spuse el 
plimbându-și privirea asupra asistenţei. 

Toţi se ridicară, cu o cupă la nivelul buzelor, câte 
unii pe bănci, alții pe mese, și răspunseră cu o unitate 
perfectă propunerii domnului Miclesco. 

O dată cupele goale, acesta continuă şi mai tare, 
după ce luă din berea nesecată așezată în faţa lui și a 
asistenţilor săi: 

- Diverselor naţionalităţi, celor din Baden, 
wurtemberghezi, bavarezi, austrieci, unguri, sârbi, 
valahi, moldoveni, basarabeni, bulgari pe care Firul 
Dunării îi numără printre membrii săi! 

Și bulgarii, basarabenii, moldovenii, valahii, sârbii, 
ungurii, austriecii, bavarezii, wurtemberghezii, cei din 
Baden i-au răspuns ca un singur om, sorbind 
conţinutul cupelor lor. 

În cele din urmă, președintele își încheie discursul, 
anunțând că bea pentru sănătatea fiecărui membru al 
Societăţii. Dar, numărul lor fiind 273, trebui să se 
limiteze la a-i include într-un singur toast. 

I se răspunse cu mii și mii de urale care se 
prelungiră până la epuizarea forţelor vocale. 

Așadar, acesta fu numărul interesant al ceremoniei, 
al doilea din program după primul, care includea 
exerciţiile gastronomice. 

Al treilea trebuia să se încheie cu proclamarea 
câştigătorilor concursului de pescuit de la 
Sigmaringen. 

Nu se uitase că pescarii trebuiau să fie clasificați în 
două categorii distincte, iar premiile, de asemenea 
distincte, erau rezervate fiecărei categorii. 

Primele premii erau acordate acelor cavaleri ai 
undiței care ar fi prins cei mai mulţi pești în timpul 
concursului. Premiile din categoria a doua erau 
destinate celor care ar fi prins cei mai mari pești cu 
undițele lor. Era posibil, de altfel, ca acest dublu 
rezultat să fi fost dobândit același concurent, fericit 
câștigător la greutate și la număr. 

Fiecare aștepta cu o anxietate naturală, deoarece, 
după cum s-a spus, secretul fusese păstrat de juriu. 
Dar venise momentul să fie în cele din urmă dezvăluit. 

Președintele Miclesco luă hârtia oficială, un fel de 
clasament care cuprindea lista laureaţilor ambelor 
categorii. 

Datorită unei metode obișnuite, conformă cu 
statutul Societăţii, premiile cu valoare mai mică 
urmau să fie anunţate primele. Astfel, interesul 
trebuia să crească odată cu citirea clasamentului, şi 
chiar fură făcute unele pariuri pe numele unora sau 
altora. Este chiar probabil, în America cel puţin, ca 
aceste pariuri să fi ajuns la sume mari, asemenea 
pariurilor pentru Președinția SUA. 

Laureaţii premiilor inferioare din categoria 
numărului veniră în fața tribunei, iar președintele îi 
îmbrățişa, la care adăuga o diplomă și o sumă 
variabilă de bani în funcţie de poziţia obţinută. 

Peștii adunaţi în plase, după numărătoare, erau cei 
pe care orice pescar îi putea prinde în mod normal în 
apele Dunării: boiştean, babuşcă, porcuşor, cambulă, 
biban, lin, ştiucă, clean și alţii. Valahii, ungurii, cei din 
Baden și wiurtemberghezii figurau în lista acestor 
premii inferioare. Chiar dacă juriul funcţionase cu 
perfectă dreptate, chiar dacă nu i se putea reproşa 
vreo părtinire sau favoritism, totuși existară câteva 
reclamaţii. În ceea ce privește premiul al treilea, la 
care un moldovean și un sârb au fost declaraţi ex- 
aequo?t, numărul de pești pescuiţi fiind același, o 
discuţie, care nu întârzie să devină o dispută violentă, 
îi aduse pe cei doi laureați în conflict. Avuseseră 
locuri vecine; strunele și plutele lor se încurcaseră. Ei 
pretindeau că juriul a numărat la unul peștii care 
aparțineau celuilalt; sârbul afirmând că treizeci și 
șapte ar trebui să-i fie atribuiţi în comparaţie cu 
treizeci și cinci, afirmaţie pe care moldoveanul o 
prelua în favoarea sa. 

Dar în zadar, conform regulilor li se comunică că 
juriul nu admite nicio astfel de cerere. Acesta judeca 
în ultimă instanţă, iar hotărârile sale trebuiau 
considerate ca fiind corecte și echitabile. Hotărâse 
însă că cei doi concurenţi ocupă același loc în 
concurs, astfel încât sârbul și moldoveanul nu aveau 
de ce să protesteze. 


24 La egalitate (lb. lat.) (NT). 

Deoarece nici unul dintre ei nu era dispus să 
cedeze, după acuzaţii ajunseră la insulte, iar după 
insulte la lovituri. Președintele Miclesco trebui să 
intervină cu ajutorul asistenţilor săi. În plus, 
moldovenii din Societate luând partea moldoveanului, 
iar sârbii pe cea a sârbului, rezultă o luptă regretabilă 
care nu putu fi reprimată fără dificultate. Este 
adevărat că pentru acești pescari cu undiţa, care sunt 
considerați oameni atât de calmi, pașnici și 
neparticipanţi la violenţa umană, totul este posibil 
când vine vorba de amorul propriu! 

După restabilirea ordinii, proclamarea laureaţilor a 
fost reluată și, de această dată, nefiind semnalat 
niciun alt ex-aequo, niciun incident nu tulbură 
ceremonia. 

Al doilea premiu fu acordat unui german numit 
Weber, care avea șaptezeci și șapte de pești de 
diferite soiuri, și numele său fu întâmpinat cu aplauze 
de către Societate. În rest, Weber era foarte cunoscut 
printre colegii săi; de multe ori, el se clasase pe 
locurile superioare în cadrul concursurilor anterioare, 
și poate că unii se vor mira că nu a obţinut premiul 
întâi pentru număr în acea zi. 

Nu! Doar șaptezeci și șapte de pești apăreau în 
plasa sa, numărați și renumăraţi, în timp ce un 
concurent, dacă nu mai abil, cel puţin mai norocos, 
adusese șaptezeci și nouă în plasa lui. 

Numele acestui laureat a fost apoi proclamat pentru 
premiul întâi din prima categorie, a numărului; era 
vorba de maghiarul Ilia Krusch. 

Un murmur de uimire parcurse adunarea, ale cărei 
aplauze nu izbucniră. De fapt, numele acestui ungur 
de-abia era cunoscut membrilor Firului Dunării, în 
rândurile căreia intrase cu puţin timp în urmă. 

Laureatul neapărând pe scenă, unde trebuia să 
primească premiul de o sută de florini, începu a doua 
categorie, cea a greutăţii. Premianţii fură români, 
sârbi, austrieci, și neexistând niciun premiu ex-aequo, 
din această cauză nu există nicio discuţie sau dispută. 

Când fu rostit numele celui căruia i se atribuise al 
doilea premiu - acela al lui Ivetozar, unul dintre 
asistenţi - el fu, de asemenea, aplaudat la fel ca și 
germanul Weber. Triumfase cu un clean de trei livre? 
și jumătate, care i-ar fi scăpat cu siguranță fără 
calmul și abilitatea lui. Era unul dintre cei mai vizibili, 
mai activi și mai devotați membri ai Societăţii, care 
deţinea recordul de recompense în acea perioadă. El 
fu, de asemenea, salutat de aplauze unanime. 

Mai rămăsese de decernat doar premiul întâi pentru 
această categorie, iar inimile băteau așteptând 
numele laureatului. 

Și atunci, ce a urmat fu o surpriză, şi mai mult 
decât surpriză, un fel de  stupefacţie, când 
președintele Miclesco spuse cu o voce căreia nu-i putu 
stăpâni tremurul: 

- Primul la greutate, pentru o știucă de 
șaptesprezece livre, ungurul Ilia Krusch! 


25 Nu este clar la ce unitate de măsură se referă Jules Verne. 
Livra franceză avea 0.489 kg, dar nu mai era folosită de la 
adoptarea sistemului metric în 1795. Posibil se referă la livra 
engleză (pound), care cântăreşte 0.453 kg (NT). 

Din nou acest laureat, de două ori încoronat, care 
nu se prezentase prima dată când i se strigase 
numele!... 

O linişte totală se lăsă peste asistenţă, mâinile gata 
să aplaude rămaseră imobile; gurile gata să aclame 
învingătorul tăcură. Un sentiment puternic de 
curiozitate îi imobilizase pe toţi. 

Ilia Krusch va apărea în cele din urmă? Va decide să 
primească din partea președintelui Miclesco diploma 
de onoare și cei o sută de florini care o însoțeau? 

Deodată, un murmur parcurse adunarea. 

Unul dintre cei prezenţi, care stătea un pic mai 
departe, se ridică și se îndreptă spre scenă... 

Era ungurul Ilia Krusch. 

Capitolul II 
LA IZVOARELE DUNĂRII 


Ilia Krusch avea vreo cincizeci de ani, o înălțime 
medie, o constituţie bună. Avea ochii albaștri, de acel 
albastru care ar putea fi numit albastru unguresc, 
părul de un blond care tindea acum spre galben, 
barba rară atât la mustăţi cât și la perciuni, capul mai 
degrabă solid, un pic mai îngust în partea de sus, 
umeri largi, braţe și picioare încă puternice. Deși 
dedat plăcerilor liniştite ale pescuitului la undiţă, Ilia 
Krusch rămăsese viguros, iar sufletul îi era la fel de 
bun ca fizicul, sănătate bună şi inimă bună, ceea ce nu 
diminua nimic. În orice caz, nu se putea greși asupra 
faptului că era un om bun, serviabil și amabil, mereu 
gata să își ajute semenii și dispus să se implice. Cu 
înfățișarea sa mai degrabă cuminte, cu firea sa 
liniștită, reprezenta destul de bine tipul pescarului cu 
undiţa în general și nu ar fi ieșit în evidenţă printre 
majoritatea colegilor săi. Dar, mai presus de toate, era 
un om modest, care nu căuta nici zgomotul, nici 
strălucirea, iar acest lucru s-a văzut clar în discreţia 
sa atunci când a fost proclamat de două ori câștigător 
al Firului Dunării. 

E adevărat, majoritatea colegilor săi abia dacă îl 
cunoșteau sau nu îl cunoșteau. Până atunci nu se 
prezentase niciodată la vreun concurs al acestei 
Societăţi. Fusese admis doar cu cinci sau șase luni 
înainte. Se înscrisese sub numele de Ilia Krusch, de 
naţionalitate maghiară, care locuia în orășelul Râcz 

Becse?, pe malul drept al râului Tisa”, unul dintre 
principalii afluenţi ai Dunării. Acestea erau numele pe 
care le dăduse atunci când își plătise cotizaţia de 
membru al Societăţii. Era deci membru al Societăţii, 
la fel ca toţi colegii săi; dar, așa cum am spus, era 
pentru prima dată când participa la unul dintre 
concursurile acesteia, și cu ce succes atât la categoria 
greutate, cât și la categoria număr! 


Pescari pe Tisa 


Ilia Krusch, care sosise la Sigmaringen cu o zi 
înainte, venise doar de dimineaţă pentru a ocupa locul 
pe care soarta i-l repartizase pe malul stâng al râului, 
și care era tocmai unul dintre cele mai îndepărtate în 


25 Actualmente Bečej (magh. Óbecse), oraş în Vojvodia, Serbia 
(NT). 
27 În original Theiss (NT). 

aval. Echipamentul său complet, trusa de pescuit 
foarte îngrijită, totul ar fi indicat în el un pescar 
serios, am putea spune chiar un pescar ieşit din 
comun”, dacă această expresie nu se preta la jocuri 
de cuvinte, în sfârșit un adevărat profesionist. Dar 
niciunul dintre colegii săi nu-i dăduse atenţie, iar în 
mijlocul celor aproximativ o sută de concurenți 
trecuse neobservat. 

Așa că, în realitate, Ilia Krusch nu ieșise din 
incognito decât pentru că fusese chemat de două ori 
la tribună pentru a primi din partea președintelui 
Miclesco diplomele și primele cuvenite locului întâi. 
Deși se prezentă foarte modest, chipul său bun și 
rotund indica o vie satisfacţie interioară, fără să pară 
că se mândrește cu victoria sa. Urcă cu pași mărunți, 
ca un om obișnuit să numere treptele unei scări, se 
înclină ușor în fața biroului, strânse mâna pe care i-o 
oferea președintele Miclesco și cobori din nou, 
plecând privirea. Cu siguranţă nu era un om al acestor 
ceremonii, iar obrajii i se înroșiră ușor când îl 
întâmpinară câteva aplauze, ceea ce era cel mai puţin 
cât se putea face pentru acest dublu câștigător. 

Pentru a încheia după-amiaza, se mai bău pentru 
ultima dată pentru succesul Firului Dunării, iar acest 
lucru a fost făcut atât de conștiincios încât nici măcar 
o picătură din diferitele lichide nu a rămas în sticle 
sau în pahare. Şi în acea zi, dacă pivnița cabaretului 
Rendez-vous des Pêcheurs nu fu complet golită, se 
datoră faptului că hangiul avusese grijă să se 
28 în original hors ligne (în afare liniei, a rândului). În acelaşi 


timp, ligne înseamnă şi undiţă - de aici jocul de cuvinte la care se 
face referire (NT). 

aprovizioneze în mod corespunzător. Dar era timpul 
ca acești băutori mereu însetaţi să plece. 

Acest lucru se întâmplă către ora șase seara, după 
ce preşedintele  Miclesco strânse mâna tuturor 
colegilor săi și îi invită la următorul concurs de 
pescuit, a cărui dată și loc urmau să fie stabilite 
ulterior. Având în vedere naţionalităţile diferite care 
se întâlneau în Firul Dunării, se obişnuia ca aceste 
concursuri să se desfășoare succesiv în fiecare dintre 
statele prin care trece marele fluviu. Prin urmare, 
mulți dintre membrii care concurau pentru diplome și 
premii veneau de departe, iar de data aceasta, 
întrucât se desfășurse la Sigmaringen, aproape de 
izvorul Dunării, ar fi fost o călătorie lungă de 
întoarcere pentru cei care locuiau în ultimele provincii 
din jurul vărsării acesteia. 

În ceea ce-l privea pe Ilia Krusch, acesta n-avea de 
făcut decât jumătate din drum, întrucât spusese că 
locuia într-unul dintre orășelele din Ungaria. 

Este de la sine înţeles că ziarele din Europa 
Centrală făcură mare zarvă cu ocazia acestui concurs, 
care avea să devină celebru în analele Firului Dunării. 
Era rar, ba chiar nu se mai întâmplase până atunci, ca 
același câștigător să fie proclamat primul atât la 
categoria greutate, cât și la categoria număr. Nu este 
surprinzător, prin urmare, că numele lui Ilia Krusch 
era atât de cunoscut. (...)* din Viena, (...)% din 
Budapesta, (...)” din Belgrad i-au consacrat articole 
elogioase. Ungaria trebuia să fie mândră că a produs 
29 în alb în manuscris, înlocuit de semnul (...) 


30 În alb în manuscris, înlocuit de semnul (...) 
31 În alb în manuscris, înlocuit de semnul (...) 

un astfel de erou. El fu celebrat nu numai în proză, ci 
și în versuri, și multe cântece apărură în onoarea sa. 

Cum reuși acest om modest - și nu există nicio 
îndoială că era modest, după cum se putuse observa - 
să capete atâta glorie? Îşi va închide urechile la 
sunetele celor o sută de trâmbiţe ale faimei care 
sunau spre el din toate zările? Se va întoarce liniștit în 
orășelul său, unde va relua cursul unei existenţe 
probabil dintre cele mai liniștite și care urma să fie 
consacrată acelei pasiuni irezistibile a pescuitului cu 
undiţa?... Nimeni nu ar fi putut spune. La sfârșitul 
ceremoniei, cu plasa și minciogul într-o mână și cu 
undița în cealaltă, el plecase spre amonte, în timp ce 
colegii săi se întorceau la Sigmaringen. 

Așa că în următoarele două zile fu imposibil de știut 
ce se întâmplase cu Ilia Krusch. Dacă ar fi luat trenul 
înapoi la Rácz, întoarcerea lui ar fi făcut, fără îndoială, 
ceva vâlvă, iar ziarele ar fi informat publicul despre 
asta; dar, cu siguranţă, când plecase din Sigmaringen, 
nu o luase pe drumul spre Ungaria. 

În plus, merită menţionat faptul că identitatea lui 
Ilia Krusch nu fusese stabilită în urma unei anchete. 
Pentru el, ca și pentru ceilalți membri ai Firului 
Dunării, fuseseră acceptate declaraţiile proprii. El 
pretinsese că e maghiar din Ungaria de Jos și nu 
existau motive de suspiciune asupra afirmației sale. 
Cotizaţia sa de membru plătită și acceptată, el se afla 
în aceeași situaţie ca și colegii săi. Nu li se cerea 
nimic altceva decât să fie pasionaţi de pescuit și să 
considere acest nobil exerciţiu superior tuturor 
celorlalte “din repertoriul umanităţii”! 

După succesul pe care tocmai îl obținuse, existau 
toate motivele să se creadă că acest Ilia Krusch nu va 
neglija să participe la competiţiile ulterioare care îi 
reunesc pe membrii Firului Dunării de șase ori pe an. 
Avea să fie văzut din nou, și în primul rând. Una peste 
alta, era unul dintre cei mai iscusiți pescari, unul 
dintre cei mai pricepuţi în meserie - existau dovezi în 
acest sens - și cine știe dacă nu cumva norocul nu-i va 
surâde din nou? În orice caz, nu va fi mai devreme de 
două luni și, după toate probabilitățile, fericitul 
câștigător se va întoarce în ţara sa, în orașul natal, 
unde concetăţenii săi îi vor face o primire pe cât de 
entuziastă, pe atât de meritată. 

Și atunci fu o altă surpriză când publicul citi 
următoarele rânduri în ziarul (...)*?2 din Viena din 26 
aprilie anul curent: 

“Numele lui Ilia Krusch este acum pe buzele tuturor 
și scapă de pe buze în mijlocul vacarmului de 
admiraţie. Știm care a fost dublul său succes în 
ultimul concurs al Firului Dunării, și când cineva a 
cules această recoltă de lauri, îi este permis să-și facă 
un pat triumfal pentru a gusta din odihna de după 
victorie. 

Ori, ce tocmai am aflat? Acest maghiar uimitor se 
pregătește să ne uimească și mai mult. El nu se 
mulțumește cu faptul că și-a primit diplomele și 
primele de la președintele Miclesco. Acum se 
pregătește să deţină un alt record, care, probabil, nu-i 
va fi luat niciodată în viitor. 


32 În alb în manuscris, înlocuit de semnul (...) 

Da, dacă suntem bine informaţi - și știm cât de 
sigure sunt informaţiile noastre - Ilia Krusch își 
propune să coboare pe Dunăre, cu undiţa în mână, tot 
marele fluviu de la izvorul său extrem din ducatul 
Baden până la gura sa extremă de vărsare în Marea 
Neagră - o călătorie de aproximativ șapte sute de 
leghe! 

Mâine, Ilia Krusch își va arunca cârligul în primele 
ape ale marelui fluviu internaţional, și ne întrebăm 
dacă nu cumva îl va depopula de toţi reprezentanţii 
rasei ihtiologice, care îi urcă sau îi coboară cursul! 

Vom ţine cititorii noștri la curent cu această 
întreprindere originală, care va fi, fără îndoială, unică 
în lume!” 

Cu această frază s-a încheiat acest articol din (...)%, 
bine făcut pentru a atrage atenţia Vechiului și Noului 
Continent asupra omului zilei. 

Astfel, Ilia Krusch era hotărât să pescuiască în 
Dunăre, dar în ce condiţii, nu se spunea în articolul 
din ziarul austriac. Să se plimbe pe unul sau altul 
dintre maluri?... Să se lase în voia curentului într-o 
ambarcaţiune?... Şi ce va face cu acest pește prins 
într-o perioadă care nu putea fi mai mică de câteva 
luni?... Se va hrăni cu el sau îl va vinde în orașele și 
satele de pe malul fluviului?... 

Pe scurt, curiozitatea publicului nu încetă să fie 
surescitată. Unii nu doreau să vadă în această poveste 
decât o simplă întâmplare care nu ar fi avut nicio 
urmare. Alţii, dimpotrivă - și aceștia erau cei mai 
numeroși - luară în serios propunerea. Se făceau chiar 


33 În alb în manuscris, înlocuit de semnul (...) 


34 


pariuri pentru a ști dacă va fi dusă la bun sfârșit, 
dacă, după ce a luat contact cu Dunărea chiar la 
izvorul ei, temerarul pescar nu va abandona jocul 
înainte de a ajunge la una dintre numeroasele sale 
guri. 

Când președintele Miclesco fu întrebat despre Ilia 
Krusch, nu putu răspunde decât într-un mod 
insuficient și se explică astfel: 

- Nu-l cunosc pe câștigătorul ultimei competiţii în 
niciun alt mod și, din câte am putut constata, nici 
colegii mei nu-l cunosc. El s-a alăturat Societăţii 
noastre abia recent și niciunul dintre noi nu a avut de- 
a face cu el până atunci. Mi s-a părut un om foarte 
simplu, foarte burghez, foarte liniștit, ceea ce s-ar 
putea numi un om bun. Dar că sub această bonomie se 
ascunde un caracter energic, o rezistență cu adevărat 
extraordinară, o voinţă de o forţă ieșită din comun, 
trebuie s-o recunoaștem datorită propunerii care 
tocmai a fost făcută! 

Și când președintele Miclesco fu întrebat dacă Ilia 
Krusch îi făcuse o propunere directă pe această temă: 

- Nu, răspunse el, și nu am fost informat decât prin 
articolul din (...)5%. 

- Și nu l-aţi mai văzut pe Ilia Krusch? 

- Nu l-am mai văzut, răspunse președintele, și asta 
este chiar destul de ciudat. Mi se părea potrivit ca 
măcar să-și informeze colegii din Firul Dunării, al 
cărei prim laureat tocmai fusese de două ori, despre 
tentativa sa! 


34 În alb în manuscris, înlocuit de semnul (...) 

Președintele Miclesco avea dreptate; era destul de 
ciudat că Ilia Krusch se ţinuse deoparte. La urma 
urmei, la ce te puteai aștepta de la un astfel de tip 
original și, cu siguranţă, trebuia să fie înzestrat cu un 
grad ridicat de originalitate pentru a fi conceput 
proiectul în cauză. 

Dar atunci, dacă Ilia Krusch nu spusese nici un 
cuvânt despre el Comitetului Societăţii, spusese el 
ceva ziarelor despre acesta și (...)% ştia de la el? 

Nu, era un zvon care se născuse ca atâtea altele, 
fără ca cineva să-i bănuiască originea. Cu toate 
acestea, dacă era adevărat, nu exista nicio îndoială că 
venise de la Ilia Krusch. Totuși, acest aspect rămânea 
obscur și mulți oameni nu voiau să-l ia în serios. 

Curiozitatea avea să le fie curând satisfăcută despre 
acest punct. Nici măcar așteptarea nu va fi lungă. Pe 
27 aprilie, potrivit ziarului bine informat, proiectul 
urma să înceapă, iar în douăzeci și patru de ore se va 
ști la ce urma să se aștepte. 

Unii mai nerăbdători, încercaseră să-l întâlnească 
pe Ilia Krusch, îl căutaseră la Sigmaringen în hoteluri 
și cabarete, dar în zadar. Nu părea să fi rămas în oraș 
după concurs. Mai mult, nu se uitase că după 
ceremonie a plecat în amonte, pe malul drept. Ne-am 
putea chiar întreba dacă nu cumva se îndrepta spre 
izvoarele fluviului cu intenţia de a afla situaţia exactă. 

În plus, cei interesaţi de acest proiect nu ar fi 
trebuit să parcurgă decât câteva leghe din 
Sigmaringen. Acolo l-ar fi întâlnit cu siguranţă pe Ilia 
Krusch, dacă nu cumva, în ciuda informaţiilor din 


35 În alb în manuscris, înlocuit de semnul (...) 

ziarul austriac, câștigătorul Firului Dunării nu ar fi 
luat liniștit trenul spre ţinuturile ungare, fără să știe 
măcar că era atunci obiectul curiozităţii publice. 

Apăru însă o dificultate: era oare locul unde se află 
izvorul sau izvoarele marelui fluviu determinat cu 
precizie geografică? Oare hărțile îl fixau cu o 
exactitate la care Ilia Krusch ar fi trebuit să se 
supună? Nu exista oare o oarecare nesiguranță asupra 
acestui punct și, când cineva ar fi încercat să ajungă 
la el în acest loc, nu s-ar fi aflat în altul? 

Nu există nicio îndoială că Dunărea, Istrul$ 
anticilor, își are originea în Marele Ducat de Baden, 
iar geografii afirmă chiar că se află la șase grade și 
zece minute longitudine estică și patruzeci și șapte de 
grade și patruzeci și opt de minute latitudine nordică. 
Dar, în sfârșit, această determinare, presupunând că 
este corectă, este împinsă doar la minut de arc și nu 
la secundă, ceea ce poate da naștere unei variaţii 
destul de importante. Conform planului, firul undiţei 
trebuia să fie aruncat exact în locul în care o picătură 
de apă din Dunăre urma să curgă pentru a se 
amesteca cu valurile din Marea Neagră. 

La urma urmei, s-a subliniat, în acest caz nu era 
necesară o precizie matematică absolută. Proiectul nu 
îi fusese impus lui Ilia Krusch. El era singurul autor al 
acestuia și nimeni nu s-ar fi gândit să-l contrazică 
dacă a pornit sau nu de la punctul exact din care 
curgea imensul fluviu. Principalul lucru era să ajungă 
la Ilia Krusch în punctul în care curentul ar fi început 
să ducă apele în aval. 


35 În manuscris Ister (NT). 

Potrivit legendei, care a avut multă vreme valoarea 
unui fapt geografic, Dunărea își avea pur și simplu 
originea într-o grădină, cea a prinților de Furstenberg. 
Se spune că leagănul său ar fi un bazin de marmură, 
în care mulţi turiști vin să-și umple paharele cu apele 
care curg în acest bazin. Oare la acest bazin 
inepuizabil ar fi fost așteptat Ilia Krusch în dimineaţa 
zilei de 27? 

Dar nu aceasta este izvorul real, autentic al marelui 
fluviu. Știm acum că el este format din întâlnirea a 
două cursuri de apă, Breg și Brigach“, care curg de la 
o altitudine de opt sute șaptezeci și cinci de metri, 
prin Schwarzwald“. Apele lor se amestecă la 
Donaueschingen*, la câteva leghe în amonte de 
Sigmaringen, și apoi se contopesc sub numele unic de 
Donau, de la care provine numele de Dunăre. 

Dacă unul dintre aceste râuleţe ar merita mai mult 
decât celălalt să fie considerat ca fiind fluviul propriu- 
zis, acesta ar fi Breg, care este cu treizeci și șapte de 
kilometri mai lung decât celălalt și care își are izvorul 
în Breisgau. 

Dar, fără îndoială, curioşii cei mai informaţi își 
spuseseră că punctul de plecare al lui Ilia Krusch - 
dacă pleca - ar fi fost Donaueschingen, și acolo se 
duseră, cei mai mulţi dintre ei fiind membri ai Firului 
Dunării, în compania președintelui Miclesco. 

Astfel, dis-de-dimineaţă, așteptară pe malul Breg- 
ului, la confluenţa celor două cursuri de apă, iar orele 
treceau fără ca prezenţa omului zilei să fie semnalată. 
37 În manuscris Brege şi Briegach (NT). 


“ Pădurea Neagră (NT). 
39 În traducere Obârşia Dunării (NT). 


38 


- Nu va veni, spunea unul dintre ei. 

- Este doar un mistificator! spunea altul. 

- Și noi arătăm ca niște adevăraţi naivi! adăugară 
unii dintre ei, destul de prost dispuşi. 

Și atunci președintele Miclesco luă apărarea lui Ilia 
Krusch. 

- Nu, spuse el, nu pot să cred că un membru al 
Firului Dunării s-a putut gândi să-și înşele confrații... 
Ar merita atunci să fie exclus cu zgomot din această 
onorabilă Societate... Ea este formată din oameni prea 
demni, prea serioşi, pentru ca unul dintre ei să fi 
putut să-şi permită o asemenea acţiune... Ilia Krusch a 
întârziat și îl vom vedea curând... 

- Dacă nu cumva, spuse secretarul, nu cumva s-a 
făcut o greșeală în legătură cu ziua anunţată... 

- Sau chiar - ceea ce este foarte posibil -, i se 
răspunse, poate colegul nostru nu propus niciodată 
proiectul în cauză? 

Și, într-adevăr, poate că nu fusese decât un zvon, o 
poveste nefondată, una dintre acele cancanuri care 
clocesc sub aripile presei cotidiene. Şi atunci, dacă nu 
ar fi fost mistificare, ar fi fost decepţie, de care 
publicul ar fi fost la fel de mâhnit și chiar mai mult. 

Cu puţin înainte de ora nouă, acest strigăt porni din 
grupul care se afla la confluenţa dintre Breg și 
Brigach. 

- Iată-l, iată-l! 

La două sute de pași distanţă, la un cot, apăru o 
barcă condusă cu o vâslă lungă“ printr-un vârtej în 
+0 În manuscris godille, vâslă plasată în spatele unei bărci și care 


permite propulsarea acesteia printr-o mișcare elicoidă a lopeţii, 
ca la gondolele venețiene (NT). 

afara curentului. Urma malul. Singur, în picioare la 
pupa, un bărbat o conducea. 

Acest om era într-adevăr cel care apăruse cu câteva 
zile înainte la concursul Firului Dunării, câștigătorul 
celor două premii întâi, ungurul Ilia Krusch. După 
ceremonie, se întorsese la barca care îi servea drept 
casă plutitoare, ancorată câţiva kilometri mai departe, 
motiv pentru care era căutat inutil la Sigmaringen. lar 
dacă planul său de a naviga pe Dunăre era cunoscut, 
era pentru că le spusese unor oameni despre el. De 
aici și informaţia care a ajuns la (...)“! și care i-a adus 
autorului său un răsunet atât de extraordinar. 

Când barca ajunse la confluență, se opri și un cârlig 
de prindere“ o fixă de mal. Ilia Krusch debarcă și toţi 
curioșii se adunară în jurul lui. Fără îndoială, nu se 
așteptase la o audienţă atât de numeroasă, căci părea 
oarecum stânjenit de aceasta, iar el era cu siguranţă 
un om care nu dorea să apară în public. 

Președintele Miclesco veni să i se alăture, îi oferi o 
mână pe care Ilia Krusch o strânse cu respect și 
deferenţă, după ce îşi scoase șapca de vidră. 

- Ilia Krusch, spuse el cu acea demnitate solemnă 
care îl caracteriza, mă bucur să-l revăd pe marele 
câștigător al ultimului nostru concurs! 

Marele laureat întoarse capul la dreapta și la 
stânga, puţin descumpănit și neștiind ce să spună. Așa 
că președintele continuă prin a spune: 

- Din faptul că ne întâlnim cu dumneavoastră la 
izvorul fluviului nostru internaţional, trebuie să deduc 
4 În alb în manuscris, înlocuit de semnul (...) 


“2 În manuscris grapin, ancoră mică legată la capătul unei funii 
care se aruncă pentru a se agăța de diverse obiecte (NT). 

că trebuie să luăm în serios proiectul pe care se 
presupune că îl aveţi, de a pescui cu undiţa pe Dunăre 
până la gurile ei? 

Ilia Krusch rămase tăcut, cu ochii coborâţi, cu limba 
paralizată de un fel de confuzie pe care nu o putea 
depăși. 

- Așteptăm răspunsul dumitale, continuă 
președintele Miclesco. 

Încă un minut de tăcere, după care Ilia Krusch reuși 
să spună: 

- Da... domnule președinte... Am această intenţie și 
de aceea am urcat până aici... 

- Şi intenţionaţi să începeţi coborârea... 

- Astăzi, domnule președinte. 

- Și cum veţi face această călătorie? 

- Lăsându-mă în seama curentului... 

- În această barcă? 

- În această barcă. 

- Fără să vă opriţi vreodată? 

- Ba da, noaptea. 

- Dar sunt între șase și șapte sute de leghe... 

- Cu zece leghe la douăsprezece ore, drumul se va 
termina în aproximativ două luni. 

- Atunci drum bun, Ilia Krusch... 

- Vă mulţumesc, domnule președinte. 

Ilia Krusch salută pentru ultima oară și puse 
piciorul înapoi în barcă, în timp ce curioșii se 
înghesuiau să-l vadă plecând. 

Îşi luă undiţa, puse momeală, o puse pe una dintre 
bănci, aduse la bord cârligul de prindere, împinse 

barca înapoi cu o lovitură energică a prăjinei“*; apoi, 
așezându-se la pupa, aruncă undiţa... 

O clipă mai târziu o scoase, o mreană se zvârcolea 
în cârlig, iar când coti, întreaga asistenţă îl salută cu 
urări frenetice pe câștigătorul Firului Dunării. 


% În original gaffe, prăjină prevăzută cu un cârlig şi un vârf de 
fier (NT). 

Capitolul III 
O COMISIE INTERNAŢIONALĂ 


Această comisie internaţională avea atâţia membri 
câte state erau riverane sau traversate de Dunăre de 
la vest la est. 

Componenţa sa era următoarea: 

Pentru Austria, domnul Zwiedinek. 

Pentru Ungaria, domnul Hanish. 

Pentru ducatul Baden, domnul Roth. 

Pentru Wurttemberg, domnul Zerlang. 

Pentru Bavaria, domnul Uhlemann. 

Pentru Serbia, domnul Ouroch. 

Pentru Valahia, domnul Kassilick. 

Pentru Moldova, domnul Titcha. 

Pentru Basarabia, domnul Choczim. 

Pentru Bulgaria, domnul Joannice. 

Această comisie tocmai se reunise la Viena, capitala 
Regatului Austro-Ungariei“, la 6 aprilie luna curentă. 
Una dintre sălile mari ale Palatului Vămilor îi fusese 
pusă la dispoziţie, iar în acea zi trebuia să-și aleagă 
președintele și secretarul. 

Pe acest teren avu loc prima luptă, o luptă dintre 
cele mai intense, deoarece era în joc problema 
naționalității. Nimic nu dovedea că acești comisari vor 
reuşi să se înţeleagă, deși era ușor să se ajungă la un 
acord între germani, austrieci, sârbi, valahi, bulgari, 
moldoveni, care cunoșteau diferitele limbi folosite în 
această parte a Europei până la ţărmul Mării Negre. 


1 De fapt Dubla Monarhie împărătească și crăiască (kaiserlich 
und königlich Doppelmonarchie) sau Monarhia Dunăreană (NT). 

Dar nu duce la nimic să se discute sau să aibă loc 
dispute în aceeași limbă. Trebuie să existe un acord 
între idei. 

Or, tocmai în această sesiune, și fără ca statele mici 
să dorească să se recunoască inferioare celor mari, o 
dezbatere violentă avea să le pună pe toate faţă în 
față cu privire la alegerea președintelui și a 
secretarului. În această împrejurare, cei din Baden, 
Serbia, Wurtemberg, Moldova, Bulgaria și Basarabia 
îşi prezentară pretenţiile pe care nici Bavaria, nici 
Ungaria, nici Austria nu le puteau accepta. Și totuși, 
simpatiile sau antipatiile rasiale nu-și aveau locul în 
chestiunea supusă acestor comisari. Fiecare fusese 
numit de guvernul ţării sale și reprezenta un împărat, 
un rege, un mare duce, un voievod, un hospodar®. În 
realitate, toţi trebuiau să aibă drepturi egale și 
intenționau să și le revendice, și tocmai în ceea ce 
privește numirea președintelui Comisiei 
internaţionale. 

Ori, cu această ocazie, se întâmplă ceea ce se 
întâmplă cel mai adesea când fiecare se 
încăpăţânează să nu renunţe la niciuna dintre 
pretenţiile sale. Dintre diferitele state care aveau 
reprezentanţi în Comisie, cel mai important prin 
rangul său în Europa, prin populaţia sa, prin istoria 
sa, era Regatul Austro-Ungariei, și se aștepta ca 
președinția să fie dată fie domnului Zwiedinek, fie 
domnului Hanish. 


4 Cuvânt de origine slavă, însemnând domn sau stăpân. Domnii 
Valahiei şi ai Moldovei erau numiţi hospodari (cu sensul de 
conducători autonomi) în documentele slave din sec. al XIV-lea şi 
până în 1866 (NT). 

Acest lucru nu se întâmplă, şi cine primi cele mai 
multe voturi? Domnul Roth, reprezentantul ducatului 
Baden. 

Trebuia să se ajungă la asta, iar după ce domnul 
Roth îşi ocupă locul la birou, numirea secretarului, 
domnul Choczim din Basarabia, nu mai prezentă 
interes. 

Așadar discuţia începu și, contrar la ceea ce s-ar fi 
putut teme după dezbaterile privind președinția, nu 
dădu naștere la niciun incident grav. 

lată despre ce era vorba și în ce scop fusese 
convocată această Comisie internaţională în Palatul 
Vamal din Viena. 

De ceva timp, diferitele state prin care curge 
Dunărea aveau suspiciunea justificată că între 
izvoarele și gurile fluviului se desfășura o contrabandă 
pe scară largă. Se pare că exista o asociaţie de 
contrabandiști perfect organizată, care acţiona în 
detrimentul celor interesaţi, iar pierderile autorităţilor 
fiscale erau deja considerabile. 

Mărfurile introduse prin contrabandă erau de mare 
valoare, ţesături de lux, vinuri de soi, obiecte 
manufacturate de mare valoare, dar și produse 
alimentare, conserve și altele, evitând astfel taxele 
vamale. 

De unde proveneau aceste mărfuri, de unde erau 
aduse? Cele mai serioase cercetări nu reușiseră să 
descopere acest lucru și nici un poliţist sau agent 
vamal nu reușise vreodată să dea de urma escrocilor. 

În plus, era puţin probabil ca contrabanda să fi fost 
făcută pe uscat și totul sugera că se făcea pe cale 
fluvială. 

Și totuși navigația era monitorizată cu atenţie, dacă 
nu chiar extrem de strict, ceea ce provocă cele mai 
puternice acuzaţii din toate părţile. Industria 
transportului pe Dunăre fu supusă unei hărţuiri 
zilnice, bărci oprite, bărci reţinute, bărci inspectate, 
chiar bărci descărcate atunci când erau suspiciuni 
deosebite, necazuri de tot felul și, în cele din urmă, 
prejudicii considerabile cauzate comerțului şi 
industriei transporturilor. 

Cu toate acestea, în ciuda investigațiilor și a 
intervenției constante a diverșilor agenți, nu se 
descoperise nimic. Ceea ce părea cert era că aceste 
diverse mărfuri, fără să fi plătit vreo taxă, ajungeau la 
gurile fluviului, unde erau aşteptate de vapoare cu 
aburi care le descărcau în diverse puncte de pe coasta 
Mării Negre, de unde erau trimise către interior. 

Nici nu părea să existe vreun dubiu în această 
privinţă: această fraudă exista deja de mai mulţi ani și 
era justificat să se pună întrebarea dacă nu cumva 
fusese folosită pentru a transporta muniții și arme 
atunci când izbucnea vreun război în provinciile 
riverane Mării Negre. 

În orice caz, guvernele nu știuseră până atunci pe 
ce bază fusese înfiinţată această asociaţie de escroci, 
ce echipament folosea, dacă asociaţii erau numeroși, 
dacă erau recrutaţi numai dintre cetăţenii Europei 
Centrale. Nici unul dintre acești infractori nu fusese 
prins în flagrant. De asemenea, vameșii și poliţia, 

recunoscându-și neputinţa, ceruseră să se instituie o 
supraveghere mai severă ca niciodată, zi și noapte, pe 
toată lungimea Dunării. 

Prin urmare, în vederea adoptării unor măsuri mai 
eficiente, mai riguroase, fu desemnată această 
Comisie internaţională, chemată pentru prima dată să 
delibereze asupra acestor probleme grave și dificile. 

Președintele Roth, după ce luă loc la birou, făcu un 
istoric al situaţiei: spuse tot ce se încercase până 
acum fără rezultat. Împărtăși colegilor săi informaţiile 
adunate din toate părţile. În opinia sa, diferite state 
fuseseră fraudate într-o măsură enormă. Nu se știa 
unde se acumulaseră profiturile fraudatorilor și în ce 
scop fuseseră folosite. Concluzia fu că această stare 
de lucruri nu mai putea fi lăsată să continue și toţi cei 
implicaţi aveau încredere că Comisia Internaţională va 
fi capabilă să o remedieze în scurt timp. 

Unul dintre membri, domnul Kassilick, 
reprezentantul Valahiei, adresă apoi o întrebare 
președintelui. 

- Aș dori să știu, și cred că și colegii mei vor 
împărtăși dorința mea, dacă, de când se face 
contrabandă pe cursul superior și inferior al Dunării, 
suspiciunile s-au concentrat asupra cuiva în mod 
special. 

- Pot să răspund afirmativ, răspunse președintele 
Roth. 

- În fruntea asociaţiei? 

- Avem toate motivele să credem că da. 

- Şi cine ar fi acest șef? 

- Un anume Latzko, al cărui nume a fost menţionat 
ocazional... 

- Şi naționalitatea lui?... 

- Nu știm cu exactitate, dar este posibil să fie de 
origine sârbă! 

Această afirmaţie nu păru să fie pe placul 
reprezentantului sârb, domnul Ouroch, și simţi nevoia 
să-și exprime unele rezerve. 

Domnul Roth se grăbi să răspundă că această 
afirmaţie se baza pe date destul de nesigure și că, în 
orice caz, chiar dacă acest șef se numea Latzko și 
dacă era sârb, acest lucru nu putea în nici un fel să 
diminueze onoarea unei ţări care îi numără printre 
șefii săi dinastici pe Ștefan, Brancovici, Czerin și 
Obrenovici! 

Domnul Ouroch fu mulțumit, așa cum ar fi fost într- 
o astfel de situaţie și reprezentanții germani, 
austrieci, maghiari, valahi și alţii, pentru care 
președintele Roth ar fi trebuit doar să schimbe numele 
în răspunsul său. 

Astfel, suspiciunile diferitelor forţe de poliţie se 
concentrau asupra unui anume Latzko, dar numai 
pentru că acest nume fusese dezvăluit într-o anumită 
scrisoare interceptată la poșta din Pesta. Dar în ceea 
ce-l privește pe cel care îl purta, destul de cumpănit, 
destul de șiret pentru a scăpa de toate căutările, nici 
măcar nu era cunoscut, nu fusese văzut niciodată. Era 
oare șeful asociaţiei pe care o conducea din vreunul 
dintre orașele din interior sau de pe malurile Dunării? 
Opera chiar el pe toată lungimea fluviului? De altfel 
era de presupus că, dacă numele Latzko era într- 

adevăr al lui, el acţiona sub un alt nume, iar poliţia 
internațională nu-l cunoştea deloc. 

Membrii Comisiei știau cu toţii ce să creadă. În 
chestiunea pe care o aveau în faţă, exista o mică parte 
cunoscută și o mare parte necunoscută. 

Cunoscut era faptul că în bazinul Mării Negre se 
introduceau în mod clandestin bunuri valoroase. 

Necunoscută era organizarea acestei vaste 
întreprinderi de contrabandă, prin ce mijloace era 
realizată și sub conducerea cărui lider, și ce personal 
comanda acest lider, suspectat a fi un anume Latzko, 
de origine sârbă. 

În acest moment al discuţiei, moldoveanul Titcha 
propuse să se ofere o sumă mare de bani oricui ar fi 
pus mâna pe acest Latzko și l-ar fi predat poliţiei. 

- Până acum, observă el, recompensele promise au 
fost mici, prea mici, și trebuie să le mărim pentru 
tenta chiar unul dintre membrii bandei! 

Se putea crede că ar putea exista un trădător care 
să nu reziste la momeala recompensei, cu condiţia să 
merite să trădeze și, într-adevăr, poate că nu era o 
gândire rea din partea moldoveanului. 

- Cât este recompensa oferită? întrebă bavarezul 
Uhlemann. 

- Cinci sute de florini, răspunse secretarul Choczim. 

- Când vine vorba de operaţiuni de contrabandă 
care aduc profituri de o sută de ori mai mari, chiar şi 
cinci sute de florini nu este suficient, continuă 
moldoveanul. 


49 


Toată comisia părea să fie de acord și, la 
propunerea preşedintelui Roth, recompensa fu 
crescută la două mii de florini. 

- Şi ar fi bine să se adauge o recompensă onorifică 
la această recompensă..., declară würtemberghezul 
Zerlang. 

- Cu condiţia, totuși, să nu fie câștigată de unul 
dintre membrii bandei, observă just bulgarul Joannice. 

Acest lucru era evident. 

Președintele declară apoi că, dacă această asociaţie 
de infractori avea un șef, fie el Latzko sau altcineva, şi 
poliția internaţională însărcinată să urmărească 
fraudele,trebuia să aibă unul și că era important ca 
acesta să poată centraliza operațiunile de 
supraveghere, să aibă controlul asupra întregului 
personal și ca fiecare agent să poată să comunice cu 
el, zi și noapte - în fine, un șef care, având puteri 
depline, să își asume întreaga responsabilitate. 

- Până acum, - spuse el -, poliţia și vama nu au 
putut să lucreze împreună, fiindcă nu erau conduse de 
aceeași persoană... Mâinile acționau în diferite 
direcții, nu era un singur creier care ar fi trebuit să 
sincronizeze mișcările lor... De aici, erori comise, erori 
regretabile, ordine greșite pe care trebuie să le 
evităm în viitor. 

Toţi aprobară declaraţia președintelui. Comisia va 
desemna un șef, căruia i se va atribui întreaga 
autoritate asupra celorlalți agenţi. Și nu se vor 
despărţi fără a-și face alegerea, ceea ce putea poate 
provoca discuţii similare cu cele care au precedat 
numirea președintelui Roth. 

Dar înainte de a vorbi despre candidaţii ale căror 
titluri Comisia ar trebui să le discute, acesta dori să 
comunice o notă pe care o primise de la directorul 
vamal din Viena. 

Această notă spunea în esenţă că administraţia avea 
toate motivele să creadă că de ceva timp se pregătea 
o nouă operaţiune de contrabandă... În provinciile de 
pe malurile Dunării superioare, avusese loc o mișcare 
importantă de mărfuri, în special de obiecte 
manufacturate. În zadar se încercase să se 
urmărească această mișcare... Fusese efectuată cu 
cea mai mare prudenţă, iar urmele fraudei se 
pierduseră definitiv. În plus, apariţia mai multor nave 
suspecte fusese semnalată la diferitele guri ale 
fluviului. Păreau să dorească să comunice cu uscatul, 
iar după o așteptare mai mult sau mai puţin lungă, 
luau drumul largului, unele îndreptându-se către 
malurile moscovite, altele către malurile otomane. 
Acostate de unele nave de război, au prezentat 
documente în regulă și, chiar dacă puteau fi 
suspectate într-o oarecare măsură, a trebuit să li se 
permită să-și continue drumul. 

Nota adăuga că supravegherea trebuie exercitată 
mai sever ca oricând pe întregul curs al Dunării. Totul 
sugera că noua operaţiune de contrabandă era deja în 
curs de desfășurare, iar Comisia Internaţională 
trebuia să ia cele mai riguroase măsuri pentru a pune 
capăt acestor fraude. 

În consecinţă, președintele Roth și colegii săi erau 
hotărâți să folosească toate mijloacele posibile pentru 
a opri această contrabandă dezastruoasă, a descoperi 

conducătorul și agenţii și a distruge complet această 
asociaţie de infractori. 

Trebuia să se organizeze aceste măsuri în așa fel 
încât să fie eficiente, concentrându-le într-o singură 
mână. Faptul că vama pe de o parte și poliţia pe de 
altă parte ar trebui să acţioneze împreună nu era de 
discutat, și de altfel eforturile acestor două 
administrații erau deja comune. Ambarcaţiunile 
vamale supravegheau Dunărea, neprecupeţind vizitele 
la vasele care coborau pe fluviu. În ceea ce privește 
malurile, între orașele și satele situate de-a lungul 
fluviului erau echipe de poliţişti care patrulau zi și 
noapte. 

Dar, în cele din urmă, aceste mijloace nu duseseră 
la niciun rezultat, poate din cauza lipsei de unitate de 
direcţie între agenţii de diverse naţionalităţi, iar 
Comisia intenționa să remedieze această situaţie. 
Președintele deschise discuţia cu privire la alegerea 
unui șef căruia i s-ar delega puterile și care ar avea 
autoritate asupra întregului personal furnizat de 
statele riverane Dunării. Discuţia fu destul de lungă. 
Austria, Ungaria, Bulgaria, Wurttemberg și altele și- 
au prezentat favoriţii, care aparţineau poliţiilor din 
ţările lor. Fiecare îi apăra cu o ardoare neobosită. 
Niciodată nu s-ar fi crezut că Europa Centrală avea un 
astfel de stoc de polițiști de o valoare atât de mare. Se 
întâmplă deci ceea ce se întâmplase și la alegerea 
președintelui, unde Comisia ajunsese, de altfel, să 
numească reprezentantul celui mai puţin important 
stat, deoarece era obosită de luptă. De data aceasta, 
trebui să se procedeze altfel, și dacă președintele 

Roth fusese ales prin ridicarea mâinilor, fu necesar să 
se recurgă la vot pentru numirea șefului de poliţie. În 
total, candidaţii care păreau să aibă cele mai mari 
șanse erau cei din Ungaria, Bavaria și Moldova, trei 
polițiști ale căror merite fuseseră apreciate în mai 
multe ocazii, merite sensibil egale, în general. Prin 
urmare, după discuţie și după ce numele altor 
candidaţi fură eliminate, Comisia decise să supună 
acești trei agenţi la vot secret. Era suficient ca, 
începând cu primul tur, să fie obţinută majoritatea 
relativă, adică cinci voturi din nouă, nimeni nemaifiind 
în drept să se abţină. La invitaţia președintelui, 
fiecare scrise pe un buletin numele candidatului său, 
iar aceste buletine fură depuse într-o pălărie. Într- 
adevăr, în această perioadă de voturi neîntrerupte, se 
poate întreba dacă pălăria nu este mai degrabă 
destinată să servească drept urnă electorală decât să 
servească drept acoperământ al capului?... 

- Toată lumea a votat?... întrebă președintele. 

- Da, și cele nouă buletine fură extrase din pălărie. 
Președintele procedă apoi la numărarea voturilor, iar 
cifrele fură înscrise în procesul-verbal al ședinței de 
către secretarul Choczim. 

Șapte voci se uniseră asupra unui nume maghiar. 

Acesta era numele lui Karl Dragoch, șeful poliţiei 
din Pesta, și asupra căruia, după discuţii, se ajunse la 
un acord cu mare majoritate. 

Numele lui Karl Dragoch a fost, prin urmare, primit 
cu satisfacție, şi chiar și valahul Kassilick și 
moldoveanul Titcha, care nu votaseră pentru el, 
declarară că se alătură cu plăcere. 

A fost, se poate spune, unanimitate în scrutin. De 
altfel, această alegere era pe deplin justificată de 
antecedentele lui Karl Dragoch“ și serviciile pe care 
le prestase în multe circumstanţe în care acţionase ca 
șef al poliției maghiare. 

Karl Dragoch, în vârstă de patruzeci și cinci de ani, 
locuia în Pesta. Era un om de statură mai degrabă 
medie, destul de slab, dotat cu mai multă forță morală 
decât fizică, totuși cu o sănătate bună și foarte 
rezistent la oboseala profesională a muncii sale, așa 
cum dovedise în cariera sa, foarte curajos în faţa 
pericolelor de tot felul pe care le întâlnise. Locuia în 
Pesta deoarece birourile administraţiei sale erau în 
această localitate. Dar cel mai adesea se afla pe teren, 
ocupat cu vreo misiune dificilă sau delicată. De altfel, 
în calitate de celibatar, nu avea griji de familie și 
nimic nu îi împiedica libertatea de mișcare. Era 
considerat un agent la fel de inteligent cât era de 
zelos, foarte sigur, foarte activ, cu flerul special 
necesar acestei profesii. 

Nu este deci de mirare că alegerea comisarilor s-a 
oprit asupra lui, după ce compatriotul său Hanish i-a 
făcut cunoscute meritele și i-a lăudat calităţile. 

- Dragii mei colegi, spuse președintele Roth, 
voturile noastre nu puteau fi concentrate pe un nume 
mai recomandabil, iar Comisia nu va avea ce să-și 
reproșeze că l-a ales pe Karl Dragoch ca șef al 
personalului care trebuie să acţioneze în această 
afacere gravă. 

45 Aici apare pentru prima dată numele lui Karl Dragoch, 
“Dragonof”, a cărui corectare este uneori uitată în acest capitol 
(NR). 

S-a decis ca Karl Dragoch, care se afla în acest 
moment în Pesta, să fie chemat la Viena în mare 
grabă, înainte ca Comisia să se despartă, pentru a lua 
contact cu membrii săi. Trebuia să cunoască deja 
această afacere de contrabandă. I s-ar fi adus la 
cunoștință ceea ce încă nu știa. Şi-ar fi dat părerea cu 
privire la modul de acţiune și s-ar fi dus imediat pe 
teren. 

Era de la sine înţeles că secretul va fi păstrat 
absolut în privinţa alegerii făcute de Comisie. Publicul 
nu trebuia să ştie că Karl Dragoch conducea această 
afacere. Era important, de fapt, ca asociaţia escrocilor 
să nu fie alertată și să nu poată să se apere de șeful 
poliţiei. 

În ziua respectivă fu expediată o telegramă la Pesta, 
la administraţia centrală, invitându-l pe Karl Dragoch 
să se deplaseze fără întârziere în capitala austriacă. 
Prin urmare, trebuia să se aștepte ca a doua zi, încă 
de la prima oră, Karl Dragoch să se prezinte la Palatul 
Vămii, unde Comisia urma să-şi ţină ultima ședință. 

Înainte de a se despărți, președintele și colegii săi 
deciseră să se reunească ori de câte ori 
circumstanţele o vor cere, fie la Viena, fie în orice alt 
oraș din statele implicate. În același timp, în fiecare 
dintre aceste state, comisarii vor urmări diversele 
evenimente neprevăzute ale campaniei începute; vor 
rămâne în contact cu agenţii, iar toate comunicările 
trebuia să fie adresate domnului Roth, la biroul 
central din capitală. Dar se conveni ca Karl Dragoch 
să își păstreze întreaga libertate de acţiune și să nu 
fie niciodată împiedicat în nicio împrejurare. 

Întâlnirea se încheie apoi şi exista speranţa că, 
datorită noilor măsuri, poliţia va pune în cele din urmă 
mâna pe acest Latzko, insesizabilul șef al acestei 
asociaţii de escroci, la fel de insesizabilă. 

Capitolul IV 
DE LA IZVOARELE DUNĂRII LA ULM 


Așa a început coborârea acestui mare fluviu care 
avea să îl ducă pe Ilia Krusch prin două ducate, Baden 
și Hohenzollern, două regate, Wurtemberg și Bavaria, 
două imperii, Austro-Ungaria și Turcia, patru 
principate, Serbia, Valahia, Moldova și Bulgaria. 
Originalul pescar urma să parcurgă această distanţă 
de peste șase sute de leghe fără oboseală, lăsându-se 
purtat de curentul Dunării până la gura sa, în Marea 
Neagră. Cu o viteză de o leghe pe oră, cu zece leghe 
între răsărit și apusul soarelui, spera să ajungă la 
capătul călătoriei sale în două luni, cu condiţia să nu 
întâmpine niciun incident sau accident pe drum. Şi de 
ce ar fi întâmpinat întârzieri?... Navigaţia ar fi mai 
ușoară la întoarcere decât la dus?... Cu excepţia 
cazului în care fluviul ar urca de la izvor la gură, lucru 
de care nu se putea teme nici măcar din partea 
acestui celebru și capricios Danubiu! 

Când Ilia Krusch venise din Râcz Becse la 
Sigmaringen în această ambarcaţiune pe care o 
folosea de obicei pentru pescuit, trebuise de multe ori 
să ceară ajutor de la vasele cu aburi sau remorcherele 
care frecventează fluviul în număr mare și niciodată 
nu fusese refuzat. În plus, se folosea de calitatea sa de 
fost pilot - ceea ce ar fi trebuit să fie. De mai multe 
ori, căpitanii putură constata că cunoștea bine 
trecerile prea adesea periculoase ale Dunării, printre 
multele insule întâlnite pe traseul său. 

Așa ajunse Ilia Krusch la capătul lungii sale 
călătorii. Fusese oare în scopul de a concura cu 

membrii Firului Dunării, din care făcea parte de ceva 
timp, așa cum părea să indice totul, și s-a văzut care a 
fost succesul său. Nu era deci prea surprinzător ca un 
pescar pe atât de priceput cât de convins să conceapă 
acest proiect cu adevărat excentric de a cobori, cu 
undiţa în mână, aceste șase sute de leghe ale fluviului. 
Barca lui Ilia Krusch era lungă de douăsprezece 
picioare, o barjă” cu fund plat măsurând patru 
picioare lăţime în mijloc. În faţă, se rotunjea un fel de 
cabină“, un coviltir dacă vreţi, sub care două 
persoane ar fi putut găsi adăpost în timpul zilei în caz 
de vreme rea, sau în timpul nopţii dacă ar fi vrut să 
doarmă acolo. Lenjeria și păturile ocupau întreaga 
lungime a acestei cabine, pe care o închidea o ușă. 
Lângă bordurile barjei erau niște cutii laterale, 
potrivite pentru a ţine haine, lenjerie, pe total o 
garderobă foarte simplă. În spate, o altă cutie care 
servea și ca bancă, conţinea diferite ustensile, un mic 
arzător cu cărbune unde se găsea vasul de gătit și 
care era folosit pentru a prăji cartofii sau carnea. De 
altfel, Ilia Krusch avea posibilitatea de a se 
aproviziona zilnic cu combustibil și produse 
alimentare în orașele, târgurile sau satele de pe malul 
fluviului. Cu această ocazie putea vinde produsul 
+7 În original barge, vas cu fund plat şi velă. Jules Verne nu a fost 
consecvent în denumirea ambarcaţiunii, denumind-o pe 
parcursul romanului canot, barge, chaloupe - fiecare dintre 
aceşti termeni desemnând un alt tip de ambarcaţiune (NT). 
*5 În original rouf, suprastructură de construcţie relativ ușoară, 
înălţată pe puntea superioară a unei nave, la centru sau la prova, 
sub forma unui edificiu, destinată în principal cabinelor 
comandantului, ofițerilor și echipajului, precum și amenajărilor 


de navigaţie. Nu face parte din corpul navei și, de regulă, nu se 
extinde din bord în bord. 

pescuitului său, în cazul în care ar fi fost unul bogat. 
Cu siguranţă, în timpul acestei călătorii, care ar fi 
trebuit să aducă încă mai multă faimă laureatului 
Firului Dunării, cumpărătorii nu vor lipsi nici pe malul 
stâng, nici pe cel drept. 

Este inutil să adăugăm că această barjă era dotată 
cu toate ustensilele de pescuit care alcătuiesc 
echipamentul pescarului adevărat, undiţe, vergi, 
mincioage, monturi, plute, plumbi, sonde, cârlige, 
muște artificiale, rezerve de strune și fire, trusă bine 
înzestrată, momeli pentru diversele specii de pești. 
Dimineaţa și seara, și chiar în timpul zilei, în timp ce 
se lăsa în voia curentului, Ilia Krusch ar fi pescuit cu 
undița. La apusul soarelui ar fi mers să vândă peștele, 
din care spera să obţină un profit bun; apoi, la 
căderea nopţii, s-ar fi întins în cabina sa și ar fi dormit 
până dimineaţa. S-ar fi repus apoi în cursul principal 
al fluviului și ar fi continuat această navigaţie liniștită 
și ușoară, fără a avea niciodată nevoie de tracţiune la 
edec pe maluri sau de o remorcare cu un vas cu aburi 
pe fluviu. 

Așa trecu prima zi. Când barja se apropia de maluri, 
curioșii se adunau mereu acolo. Ilia Krusch era salutat 
la trecere. Barcagii înșiși - și sunt mulţi pe Dunăre - îi 
urmăreau cu interes manevrele. Schimbau cu el păreri 
și nu își economiseau aplauzele atunci când abilul 
pescar scotea un pește frumos din apă. 

Și, de fapt, în ziua aceea, Ilia Krusch prinse vreo 
treizeci de pești, mrene, plătici, babuşti, avaţi și câţiva 
dintre acei chefali numiţi în particular scobari. Şi, 
când valea începu să se întunece sub veșmintele 

amurgului, barca se opri lângă malul stâng, la o 
duzină de leghe de punctul său de plecare. 

Ilia Krusch nu fu niciodată deranjat de vârtejurile 
care se formează la cotiturile râului şi nu trebui să 
folosească vreodată vâslele. Folosea doar vâsla lungă 
de la pupă pentru a rectifica cursul, pentru a se 
menţine pe direcţia curentului, pentru a evita bărcile 
care urcau sau coborau împreună. 

Ce ar fi făcut cu tot acest peşte pe care nu îl putea 
consuma singur dacă consumatorii nu s-ar fi grăbit să 
vină la el? Și asta se întâmplă când barja fu amarată 
la un copac. Acolo erau în jur de cincizeci de oameni 
bravi din ducatul Baden care îl chemau, îl înconjurau 
și îi ofereau onorurile cuvenite laureatului Firului 
Dunării. 

- Ei, aici, Krusch! 

- Un pahar de bere bună, Krusch! 

- Îţi cumpărăm peștele, Krusch! 

- Douăzeci de creiţari“” pentru acesta, Krusch. 

- Un florin pentru acela, Krusch! 

Și nu știa pe cine să asculte, iar peştele său îi aduse 
repede câteva monede frumoase şi zornăitoare. Cu 
premiul primit la concurs, acest lucru ar constitui în 
cele din urmă o sumă frumoasă, dacă entuziasmul 
care începea la izvoarele fluviului ar continua până la 
gura sa! 

Și de ce ar fi luat sfârșit? De ce ar trebui să înceteze 
lupta pentru peștii lui Ilia Krusch? Nu era o onoare să 
deţii o bucată frumoasă prinsă mâinile sale, care, 


1% În original kreuzer, monedă care a circulat din 1271 şi până în 
1892 în sudul Germaniei, Elveţia şi Imperiul Austro-Ungar (NT). 

după ce ar fi fost conservată, ar fi meritat să fie 
expusă la loc de cinste în vreun muzeu ihtiologic?... 
Nici măcar nu era nevoie să-și vândă marfa prin 
casele de pe mal... Colecţionarii o cumpărau direct de 
la el. Într-adevăr, onorabilul și cinstitul Krusch 
avusese o idee genială, să aspire la campionatul 
pescarilor de pe Dunăre! 

Cu siguranţă, nu îi lipsiră invitaţiile de a cina într-o 
familie primitoare. Ar fi fost bucuroși să-l aibă la 
masă. Dar el părea să nu vrea să plece de pe barca lui 
decât atunci când era necesar. Dacă nu refuza un 
pahar de vin, bere sau lichior în bodegile de pe mal, 
cel puţin o făcea cu discreţie, fiind un om sobru care 
contrasta puţin cu apetitul natural al colegilor săi din 
Firul Dunării. Și, repetăm, acest om modest nu căuta 
onorurile! 

La ora opt și jumătate, Ilia Krusch era culcat sub 
coviltir. La ora nouă, dormea un somn care s-a 
încheiat doar la primele raze ale zorilor. 

Aceste ore de dimineaţă sunt, așa cum se știe, 
productive pentru pescuit, atunci când vremea este 
favorabilă, chiar și cu o ploaie ușoară, caldă și 
intermitentă, cu vânt din sud sau sud-vest. După 
captura de dimineaţă, Ilia Krusch primi urarea de 
“drum bun” de la doi sau trei oameni curajoși care se 
treziseră să îl asiste la plecare; porni și împinse barca 
cu o lovitură puternică de vâslă în mijlocul unei ceţe 
ușoare care aluneca pe suprafaţa apei. 

Așa cum trecuse prima zi, așa trecu și a doua zi. 
Fură necesare cinci zile pentru a parcurge cincizeci 
de leghe, de la Donaueschingen la Ulm. E adevărat, 

nu toate zilele fură marcate cu o cruce albă. Nu 
pentru că ar fi avut loc un accident cu ambarcaţiunea 
care-l transporta pe Ilia Krusch și averea sa. Dar 
circumstanţele nu fură întotdeauna favorabile 
pescuitului, mai ales când începu să plouă torențial şi, 
în acest caz, Ilia Krusch, bine învelit în pelerina sa 
ceruită, bine adăpostit sub glugă, căuta doar să 
rămână în mijlocul râului, cu excepţia cazului în care 
forţa vântului îl obliga să caute adăpost sub copacii de 
pe mal. 

El se opri în după-amiaza zilei de 1 mai lângă cheiul 
primului oraș din regatul Wiurtemberg după Stuttgart, 
capitala acestuia. 

Era doar ora trei și, deoarece Ilia Krusch vânduse 
pe drum captura dimineţii, putu să se odihnească 
până a doua zi, fără a fi nevoit să facă formalităţile 
vamale. În orice caz, această expresie nu este corectă, 
deoarece formalităţile vamale îl căutau mai degrabă 
pe el. 

În mod surprinzător, sosirea celebrului laureat nu 
fu anunţată. Nu era așteptat decât spre seară. Prin 
urmare, nu există nerăbdarea obișnuită și, mulțumit 
de anonimatul său, decise să-și satisfacă curiozitatea 
vizitând orașul fără a atrage atenţia publicului. 
Neștiind Ulm-ul, aceasta era o ocazie naturală de a-și 
satisface curiozitatea. 

Nu este corect să spunem că cheiul era pustiu în 
momentul în care barja acostă. 

De fapt, de câteva sute de pași, în timp ce cobora 
de-a lungul malului, un bărbat o urmărea fără să-şi ia 
ochii de la ea. 

Era deci posibil ca acest bărbat să-l fi recunoscut în 
pescarul care dirija ambarcaţiunea pe Ilia Krusch? În 
orice caz, acesta nu-l observase deloc. 

Bărbatul era de talie medie, mai degrabă slab, cu 
corpul strâns în haine după moda maghiară, foarte 
curate și bine croite, mai degrabă hainele unui amator 
decât ale unui profesionist. Acesta avea ochi ageri, 
atitudine hotărâtă, deși cu siguranță depășise vârsta 
de patruzeci de ani, și părea să se uite în jurul său ca 
și cum s-ar fi temut să nu fie urmărit sau observat. 
Tinea în mână o valiză de piele. 

Când Ilia Krusch debarcă, necunoscutul păru să 
aibă o oarecare ezitare. Părea că se gândește la ce 
decizie să ia. Va intra în contact cu pescarul sau se va 
întoarce în oraș pentru a-i anunţa sosirea?... 

Între timp, Ilia Krusch, care nu-i acordă nicio 
atenţie, fixă bine ancora bărcii sale, urcă din nou în 
ea, închise ușa cu grijă, verifică dacă capacul 
cufărelor era bine închis cu lacătul, sări pe uscat și, cu 
o libertate deplină, foarte mulțumit că nu se află într- 
un cortegiu de admiratori, urcă prima stradă care 
ducea spre oraș. 

Imediat, bărbatul îl urmă, ţinându-se la o distanţă 
de circa douăzeci de paşi în spate. 

Ulm este străbătut de Dunăre, ceea ce o face 
wiurttembergheză pe malul stâng şi bavareză pe malul 
drept, în general germană şi, dacă ar fi fost un 
cunoscător, Ilia Krusch ar fi putut observa diferenţele 
pe care acest oraş le prezenta faţă de oraşele din 
propria sa ţară. 

Poate bărbatul care îl urmase de când debarcase în 
partea de nord a oraşului i-ar fi putut servi drept 
ghid? Dar nu încercă să-i vorbească şi se mulţumi să 
nu-l piardă din ochi. 

Astfel, Ilia Krusch merse pe străzi vechi mărginite 
de magazine vechi cu ghişee, magazine în care clienţii 
intră cu greu, iar afacerile au loc la vitrina de sticlă. 
Şi, când vântul suflă, ce zgomote sonore de fierărie 
când se balansează la capătul braţelor lor firmele 
grele, decupate în formă de urşi, căprioare, cruci şi 
coroane! 

Ilia Krusch, cu ochii larg deschişi, cu gura căscată, 
cu faţa lui bonomă plină de uimire, se plimba la 
nimereală, sperând că norocul îl va duce în locuri 
interesante. După ce ajunse la vechiul zid, trecu 
printr-un cartier unde măcelarii, comercianţi de 
măruntaie şi tăbăcarii îşi au uscătoarele de-a lungul 
unui pârâu noroios. După ce privi cu plăcere toată 
carnurile expuse, fu ispitit de un platou zdravăn cu 
măruntaie, hotărât să le prepare pe arzătorul mic din 
barca sa. În rest, ca majoritatea pescarilor, nu era un 
mare iubitor de peşte - cu excepţia crapului şi ştiucii - 
nu dispreţuia cotletele şi cârnaţii de la măcelar. 

Ilia Krusch nu se mulțumi cu această achiziție. Nu 
era străin de faptul că vechea cetate imperială era 
renumită pentru melcii săi, din care se vindeau în 
fiecare an câteva milioane. 

Prin urmare, cumpără câteva duzini, pentru care cu 
siguranţă ar fi plătit mai puţin sau poate deloc, dacă 
comerciantul ar fi știut ce client ilustru are în faţa sa. 
Dar Ilia Krusch, puţin interesat de onoruri, spera să 
părăsească Ulm fără ca vreun incident să-i fi dezvăluit 
incognito-ul. 

În timp ce se plimba la voia întâmplării, Ilia Krusch 
ajunse în fața catedralei, una dintre cele mai 
îndrăzneţe din Germania. Munsterul” său avea 
ambiția să se ridice mai sus către cer decât cel din 
Strasbourg. Dar această ambiţie fu dezamăgită, ca 
atâtea altele mai umane, și vârful extrem al turnului 
wiurttemberghez se oprește la înălțimea de trei sute 
treizeci și șapte de picioare. 

Vechi tâăbăcării la Ulm 


50 Aici cu sensul de catedrală, din lat. monasterium. În limba 
engleză minster are acelaşi sens (NT). 

Catedrala din Ulm 
67 


Ilia Krusch nu făcea parte din familia căţărătorilor. 
Așadar, nu-l veni ideea de a urca pe Munster, de unde 
privirea sa ar fi putut cuprinde întregul oraș și 
împrejurimile. Dacă ar fi făcut-o, ar fi fost cu 
siguranţă urmărit de acest străin care nu-l părăsea, 
dar a cărui insistenţă curioasă îi scăpa. De asemenea, 
când intră în catedrală fu însoţit, în timp ce admira 
tabernacolul pe care călătorul francez, domnul Duruy, 
l-a putut compara cu un bastion cu celulele și 
crenelurile sale, apoi când se uita la băncile corului, 
pe care un artist din secolul al XV-lea le-a populat cu 
bărbaţi și femei celebri din acea vreme. 

Amândoi ajunseră în faţa primăriei. În cazul în care 
aceasta l-ar fi interesat, dacă Ilia Krusch ar fi întrebat 
despre vârsta acestei clădiri municipale este probabil 
că străinul ar fi putut răspunde: 

- Mai mult de șase sute de ani au trecut peste capul 
său. Este mai în vârstă decât această frumoasă 
fântână de Joerg Syrling, construită cu aproape un 
secol după ea și pe care o puteţi contempla în piaţa 
din fața primăriei. 

Dar demnul pescar nu întrebă pe nimeni despre 
acest subiect, nici pe străin, nici pe oricare alt locuitor 
din Ulm. Ceea ce vedea era fără îndoială suficient 
pentru nevoile simțului său artistic, și pentru că, 
pornind de la esplanada Pieţii, cobori înapoi pe malul 
stâng al râului, cu intenţia de a ajunge la ceea ce un 
navigator ar numi “portul de refugiu”. 

Celălalt se aventură pe aceleași străzi, în mijlocul 
labirintului unui cartier care ar fi necesitat un ghid. 

Primăria din Ulm 

Șanţurile cetății Ulm 

De aceea, Ilia Krusch ezită de mai multe ori și fu 
nevoit să întrebe pentru a-și găsi drumul. Acum ori 
niciodată era ocazia pentru străin să-i facă acest mic 
serviciu lui Ilia Krusch, dacă dorea să intre în contact 
cu el; pentru că, fără îndoială, cunoștea orașul. Cu 
toate acestea nu o făcu și rămase, fără să pară, în 
expectativă. 


Locuitori ai Ulm-ului pe picioroange 
Ilia Krusch se opri câteva minute de două ori 
înainte de a ajunge la chei. Prima dată, pentru a asista 
la trecerea unei trupe de oameni pe picioroange lungi, 
un exercițiu foarte popular în Ulm, deși nu este impus 
locuitorilor la fel de mult ca în vechea cetate 
universitară Tubingen, unde a luat naștere deoarece 

solul său este atât de umed și răvășit încât e nepotrivit 
pentru mersul pietonilor obişnuiţi. 

Pentru a se bucura mai bine de acest spectacol, 
care includea tineri, fete, băieţi și copii, toţi fericiţi, 
Ilia Krusch luă loc la o cafenea, iar străinul veni să se 
așeze la o masă vecină cu a sa. Ambii comandară o 
halbă de bere locală renumită în ţinut. 

Zece minute mai târziu, îşi reluară mersul, iar 
acesta nu fu întrerupt decât de o ultimă oprire. 

Ilia Krusch tocmai se oprise în faţa magazinului 
unui negustor de pipe. Și străinul ar fi putut să-l audă 
spunându-și: 

- Bun!... Era să uit asta! 

Ceea ce Ilia Krusch își amintise era să cumpere una 
dintre acele pipe din lemn de arin, care sunt foarte 
recomandate în Ulm. Așadar, îşi alese una dintre cele 
prezentate de meşteşugar, una foarte simplă de altfel, 
capabilă să reziste fără probleme capriciilor unei 
călătorii de șase sute de leghe; apoi o umplu cu grijă, 
o aprinse și reapăru în mijlocul unui nor de fum 
parfumat. 

Era aproape noapte când Ilia Krusch se regăsi pe 
chei. Poate că vestea sosirii sale se răspândise. Câţiva 
curioși examinau barja aceea amarată de-a lungul 
malului. Dar, deoarece nu avea nimic deosebit, acei 
curioși nu puteau fi atrași în acea zonă decât de 
notorietatea proprietarului său. Pe de altă parte, 
proprietarul în cauză nu se arăta, își amânaseră 
prezentarea dorințelor și omagiilor lor. Și fără 
îndoială își propuseseră să se întoarcă a doua zi 
pentru a asista la plecarea laureatului Firului Dunării. 

Se știe că, dintr-un motiv sau altul, Ilia Krusch 
încerca mai degrabă să se sustragă demonstrațiilor 
publice. De aceea, intenţia sa era de a pleca dis-de- 
dimineaţă, înainte de sosirea celor mai matinali. 

Nefiind văzut de nimeni când cobora de-a lungul 
cheiului, apoi în barcă, nu fu văzut când se asigură că 
parâma de amarare era bine fixată și nu-l va lăsa să 
plutească în derivă în timpul nopţii, nu fu văzut când 
cină din resturile prânzului său, păstrând diferite 
provizii pe care le cumpărase, nu fu văzut când se 
strecură sub coviltirul din spate, a cărui ușă se închise 
în spatele lui. În cele din urmă, foarte mulțumit de 
vizita sa în orașul wurttemberghez, se cufundă într-un 
somn liniștit, cu speranţa că nimic nu-l va tulbura. 

Această liniște nu fu tulburată într-adevăr, dar până 
în zori un bărbat bătu cheiul dus-întors, 
neîndepărtându-se de barjă, de parcă s-ar fi temut că 
Ilia Krusch ar putea profita de întuneric fie pentru a 
relua firul curentului, fie pentru a se îndepărta de 
malul stâng și a ancora pe malul drept al fluviului. 

Abia ce valea Dunării fu luminată de primele licăriri 
ale zorilor, că o mișcare se produse la bordul 
ambarcaţiunii. 

Ușa cabinei se deschise, Ilia Krusch apăru. Se 
întinse cât era de lung, deschise unul dintre cuferele 
laterale, luă o sticlă și un pahar, bău câteva guri de 
kirchenwasser*!, apoi, aprinzându-și pipa cumpărată 
cu o zi înainte, trase câteva fumuri cu o evidentă 
plăcere. 


51 Sau kirsch, rachiu dublu-distilat de cireşe amare (NT). 

Oare îl observase pe străinul care era acolo ca şi 
cum l-ar fi supravegheat? Puțin probabil, deoarece 
acesta stătea atunci în umbra balustradei şi de-abia se 
făcea ziuă. 

În rest, cheiul era pustiu și dacă curioșii s-ar 
întoarce, nu vor mai găsi nimic care să le satisfacă 
curiozitatea. Barja ar fi departe, dusă de curentul 
rapid al fluviului. 

Într-adevăr, Ilia Krusch tocmai trăsese barja de 
parâma de amarare și nu mai avea decât să-i dea 
drumul pentru a se îndepărta de mal. 

În acel moment, străinul cobori și, apucând parâma 
ce urma să fie trasă: 

- Prietene, spuse el, sunteţi Ilia Krusch, nu-i așa? 

De fapt, Ilia Krusch nu avea motive să-și ascundă 
identitatea, deoarece pleca și răspunse, dar fără prea 
multă grabă: 

- La drept vorbind... da... domnule... 

- Și vă pregătiţi să plecaţi?... întrebă străinul. 

- După cum vedeţi, domnule...? 

Și părea să aștepte ca străinul să-i spună numele 
său, deoarece el îi cunoștea pe al lui. 

- Domnul Jaeger, fu răspunsul. Sunt austriac și 
deoarece sunteţi ungur, domnule Krusch, suntem 
făcuţi să ne înțelegem. 

- Şi ce vrea domnul Jaeger de la mine? întrebă Ilia 
Krusch, a cărui voce indica o anumită neîncredere. 

- Iată, domnule Krusch. Am auzit de isprăvile 
dumitale și am dorit să vă cunosc. Acest proiect de a 
cobori pe tot cursul Dunării pescuind cu undiţa mi s-a 
părut foarte original și am o propunere de făcut. 

- Care este aceea, domnule Jaeger? 

- La ce sumă estimaţi valoarea peștelui pe care îl 
veţi prinde în timpul călătoriei dumneavoastră?... 

- Ceea ce poate aduce pescuitul meu?... 

- Da... 

- Poate o sută de florini, răspunse Ilia Krusch. 

- Ei bine, vă ofer cinci sute... Da! cinci sute, fiind 
înţeles că voi încasa prețul vânzării în fiecare seară... 

- Cinci sute de florini! repetă Ilia Krusch. Într- 
adevăr, pescarul din Râcz ar fi făcut astfel o afacere 
excelentă. Cele două premii la concursul din 
Sigmaringen, care îi aduseseră deja două sute de 
florini, cei cinci sute pe care i-i oferea domnul Jaeger, 
erau o ocazie pe care nu o putea refuza. În realitate, 
se întreba dacă această propunere trebuia luată în 
serios. 

- Răspunsul  dumneavoastră?... insistă domnul 
Jaeger, care părea să se teamă de un refuz. 

- Cu siguranţă, spuse Ilia Krusch, este tentant, 
domnule Jaeger... Și dacă nu este o glumă... sau o 
farsă... 

- Nu mi-aș permite să fac glume cu domnul Ilia 
Krusch, răspunse cam sec domnul Jaeger, și nu am 
făcut niciodată farse nimănui. 

- Dar, continuă Ilia Krusch, intenţia dumneavoastră 
ar fi să vă îmbarcaţi împreună cu mine pe barja mea... 

- Da, și acesta ar fi o condiţie indispensabilă, 
domnule Krusch. 

Ilia Krusch părea să fie nehotărât în a răspunde 
într-un mod formal. 

- Barja dumneavoastră pare destul de mare pentru 
a transporta două persoane... 

- Cu siguranță, domnule Jaeger, și există loc pentru 
doi sub coviltir... 

- Așa mi s-a părut. 

- Dar călătoria va fi lungă... poate două luni și... 

- Am în această valiză toate hainele și schimburile 
necesare... 

- Deci aţi pregătit totul pentru acest drum? întrebă 
Ilia Krusch, privindu-şi cu o anumită atenţie 
interlocutorul. 

- Da... domnule Krusch... știam că veţi ajunge la 
Ulm... vă urmăream... am rămas chiar pe chei toată 
noaptea ca să nu ratez plecarea dumneavoastră... și 
sunt pregătit să mă îmbarc, dacă sunteţi de acord să 
vă însoțesc... 

- Și oferiţi cinci sute de florini? întrebă Ilia Krusch, 
revenind la propunerea cea mai serioasă. 

- Cinci sute, iată jumătate, răspunse domnul Jaeger, 
înmânându-i un pachet de bancnote. 

Ilia Krusch le luă, le examină și le numără cu grijă, 
arătând o anumită neîncredere, dar care nu părea să-l 
supere pe domnul Jaeger. 

În acel moment, câteva persoane începeau să apară, 
unele venind din amonte, altele din aval, un număr de 
oameni coborând pe străzile malului stâng. Nu era 
nicio îndoială că prezenţa lui Ilia Krusch devenise 
cunoscută, iar dacă dorea să scape de curiozitatea 
publicului, nu mai avea niciun moment de pierdut. 

Trebuie menţionat că domnul Jaeger, al cărui chip 
se întunecă la apropierea acestor curioși, nu părea 

mai puţin grabit să-i evite. De aceea, el îşi repetă 
întrebarea către Ilia Krusch, insistând: 

- Mă acceptaţi? spuse el. 

Este de crezut că Ilia Krusch a acceptat 
propunerea, pentru că un minut mai târziu barca luă 
curentul și domnul Jaeger fu la bord alături de el. 

Și când curioșii ajunseră, laureatul Firului Dunării 
era deja la douăzeci de toise”?, iar ei nu putură decât 
să-l salute cu uralele lor din departare. 


52 Veche unitate fanceză de măsură, egală cu 6 picioare franceze 
sau 1.949 m 

Capitolul V 
DE LA ULM LA REGENSBURG 


Chiar și la Ulm, când traversează fermecătorul mic 
regat al Wurttembergului, Dunărea este încă un fluviu 
modest. N-a primit afluenții mari care să-i sporească 
puterea și nu existau semne că avea să devină unul 
dintre cele mai importante fluvii din Europa. Curentul 
curgea cu o viteză medie de o leghe pe oră. Câteva 
ambarcaţiuni grele încărcate până la bordaj și bărci 
mai mici mergeau în aval, unele în derivă, altele 
folosind o pânză mare umflată de briza matinală care 
ieșea din norii de nord-vest. Vremea se anunţa 
frumoasă, cu alternanță de soare și umbră și fără 
ameninţare de ploaie. 

Condiţiile meteo erau dintre cele mai favorabile, iar 
un pescar experimentat nu ar fi neglijat să profite de 
ele. 

Ilia Krusch își pregăti deci echipamentul cu o grijă 
meticuloasă, fără grabă, ca un om a cărui primă 
calitate este răbdarea. 

Însoţitorul său, așezat în spatele barjei, părea să se 
intereseze de aceste pregătiri. Spusese că arta 
pescuitului îl atrăgea în mod deosebit, cu riscurile și 
surprizele ei... Dar dacă era el însuși pescar, asta nu 
spusese și asta Ilia Krusch nu știa. 

Așa că, în timp ce lucra, fiind destul de vorbăreț din 
fire, îndreptă conversaţia spre acest subiect. 

- Domnule Jaeger, întrebă el, iată-ne îmbarcaţi într- 
o lungă călătorie... 

- Oh, nu maritimă, ci doar fluvială. 

- Fără îndoială, răspunse Ilia Krusch, și nu pretind 
că prezintă vreun pericol. Dar fără îndoială va dura 
multe săptămâni și poate că zilele vi se vor părea 
lungi... dacă nu cumva... 

- Dacă nu cumva? repetă domnul Jaeger pe un ton 
întrebător. 

- Doar dacă nu sunteţi ceea ce sunt eu... 

- Ce anume, domnule Krusch? 

-Un pescar cu undiţa... Încă încerc să-mi dau 
seama de asta... 

- O, pescar nevrednic, răspunse domnul Jaeger cu 
veselie, până când voi fi educat la școala 
dumneavoastră! Îmi va fi de ajuns să vă văd cum 
lucraţi și, credeţi-mă, nu mă voi plictisi nicio clipă. 

Ilia Krusch dădu din cap și domnul Jaeger adăugă: 

- N-aveţi de gând să vă apucaţi din nou de pescuit 
în această dimineaţă? 

- Mă pregătesc pentru asta, domnule Jaeger, și nu 
poţi avea prea multă grijă în pregătiri... Peștele este 
sfidător din fire și nu se pot lua prea multe măsuri de 
precauţie pentru a-l atrage... Sunt unii de o 
inteligenţă rară, cum ar fi linul... Trebuie să te lupti cu 
viclenie cu el, iar gura îi este atât de dură încât, dacă 
nu se desprinde, odată înţepat, riscă să rupă 
undiţele... 

- Cred că linul nu este foarte căutat de gurmanzi... 
observă domnul Jaeger. 

- Nu, pentru că, de cele mai multe ori, cum îi plac 
apele tulburi în care își găsește hrana, carnea sa nu 
este plăcută. Dar, dacă, din întâmplare, nu are acest 
defect, este un aliment foarte delicat. 

- Și, întrebă domnul Jaeger, nu consideraţi știuca 
printre cei mai buni pești din punct de vedere 
gastronomic? 

- Cu siguranţă, a răspuns Ilia Krusch, cu condiţia să 
cântărească cel puţin cinci sau șase kilograme, pentru 
că cele mici sunt doar oase. Dar, în orice caz, știuca 
nu poate fi catalogată ca fiind un pește inteligent și 
viclean... 

- Serios, domnule Krusch? Aș fi crezut că acești 
rechini de apă dulce, așa cum sunt numiţi... 

- Sunt la fel de obtuzi ca și rechinii de apă sărată, 
domnule Jaeger. Adevărate brute, la același nivel cu 
bibanul sau anghila! Pescuitul lor poate da profit, dar 
niciodată onoare... Sunt, cum scria un cunoscător, 
pești care “se prind” și care “nu se prind”! 

Domnul Jaeger nu putu decât să admire 
convingerea atât de persuasivă cu care se exprima 
domnul Ilia Krusch, nu mai puţin decât grija 
meticuloasă cu care își pregătea uneltele. 

Mai întâi de toate, Ilia Krusch își luase varga, atât 
de flexibilă și de ușoară încât, după ce fusese îndoită 
la capăt aproape până la rupere, revenise la fel de 
dreaptă ca înainte. Acesta era formată din două părti, 
prima având la bază o grosime de patru centimetri și 
care se îngusta până la un centimetru în punctul în 
care începea vârful fin și rezistent din lemn. Făcută 
dintr-un puiet de alun, avea o lungime de aproape 
patru metri și, dacă înțeleptul pescar o alesese, era 
pentru că intenţiona, fără să se îndepărteze de mal, să 
atace peștii de fund ca plătica, babuşca roșie și alţii; 
datorită elasticităţii vârfului, ar fi reușit să-i obosească 

și să le zădărnicească toate eforturile de a se 
desprinde din cârlig. 

Apoi, arătându-i domnului Jaeger cârligele pe care 
tocmai le fixase firul de capătul strunei, spuse: 

- Vedeţi, domnule Jaeger, acestea sunt cârligele 
numărul 11, foarte subţiri. Am de gând să le momesc 
cu grâu fiert, despicat pe o singură parte și bine 
înmuiat, care este cel mai bun pentru babuşcă... 

- Vreau să vă cred, domnule Krusch, a răspuns 
domnul Jaeger, dar cel mai bun lucru pentru pescarul 
matinal este duşca de dimineaţă. Un păhărel de 
coniac mi se pare cel mai potrivit.... 

Și domnul Jaeger scoase un flacon din valiză și îl 
tinu în faţa razelor soarelui care răsărea. 

- Cu plăcere, răspunse Ilia Krusch, dar pentru că e 
dimineaţă. Vedeţi, sobrietate înainte de toate pentru 
pescar! Niciodată vin alb, care îl irită, și cât mai puţin 
alcool, care îi răpește acurateţea vederii... Cafeaua 
rece este totuşi băutura preferată... 

- Totuși, nu veţi refuza să fiţi rezonabil, domnule 
Krusch? 

- În sănătatea dumneavoastră, domnule Jaeger! 

Și două păhărele, pline cu un excelent coniac, fură 
ciocnite în semn de bună prietenie. 

Este de la sine înţeles că, în timp ce Iia Krusch 
făcea pregătirile, barja cobora liniștită pe râu. Mergea 
singură, fără să fie nevoie de cârmă. În rest, vâsla 
lungă era la locul ei, în tachetul de la pupa și, în timp 
ce ţinea undiţa cu o mână, pescarul o putea manevra 
cu cealaltă. De data aceasta, Ilia Krusch nu avea de 

gând să se depărteze de la malul stâng și intenţiona 
să-l urmeze la cel mult două toise. 

- Asta e gata, spuse el după ce termină de momit 
cârligele, și nu-mi mai rămâne decât să-mi încerc 
norocul. 

Era într-adevăr pregătit și se așeză pe bancă, în 
timp ce domnul Jaeger se sprijinea în coate de coviltir, 
cu minciogul la îndemână. 

Undiţa fu apoi aruncată după o ușoară balansare 
metodică, care nu era lipsită de o anumită graţie; 
cârligele se scufundară în apa oarecum gălbuie, iar 
plumbul le dădu o poziţie verticală, ceea ce, în opinia 
tuturor profesioniștilor, este de preferat. În plus, pluta 
era alcătuită doar dintr-o pană de lebădă, care nu ia 
apă și este prin urmare excelentă. 

Este de la sine înţeles că din acel moment se lăsă o 
liniște profundă în ambarcatiune. Peștii pot fi speriaţi 
prea ușor de zgomotul vocilor și, în plus, un pescar 
serios are alte lucruri de făcut decât să se complacă în 
conversații. El trebuie să fie atent la toate mișcările 
plutei sale și să nu rateze momentul precis în care 
este timpul să-și agaţe prada. 

În timpul acestei dimineţi, Ilia Krusch nu putu decât 
să se felicite pentru succesul său. Nu numai că prinse 
aproximativ douăzeci de babuşti, dar și câţiva cleni și 
darzi®. Domnul Jaeger nu putu decât să admire 
precizia rapidă cu care o făcuse, așa cum este necesar 
pentru peștii din această specie. De îndată ce simţea 


53 Numele unei specii de crap, numită astfel pentru că se 
deplasează cu mare viteză (după Littré, NR). În original dard, 
Leuciscus leuciscus, cleanul mic. Face parte din familia 
Cyprinidae (NT). 

că “mușcă”, avea grijă să nu scoată imediat la 
suprafaţa apei babuşca sau alţi pești; îi lăsa să se 
zbată în adâncuri, obosindu-se în eforturi zadarnice de 
a se desprinde, dând dovadă de acel calm 
imperturbabil care este una dintre calităţile oricărui 
pescar demn de acest nume. 

De altfel, conversaţia dintre el și tovarășul său era 
reluată atunci când peștele era adus la suprafaţă. El 
nu făcu nicio încercare de a ascunde secretele artei 
sale, nefiind unul dintre acei egoiști care păstrează 
pentru ei înşişi beneficiile unei experiențe 
îndelungate. Mai mult, se părea că domnul Jaeger se 
interesa de lecţiile unui maestru atât de eminent și nu 
există nicio îndoială că, în scurt timp, se va aventura 
să se înarmeze cu o a doua undiţă, fie și numai pentru 
a ocupa orele lungi ale acestei navigări. 

Pescuitul se încheie în jurul orei unsprezece. Cu 
soarele aproape la apogeu, cu razele sale sclipind la 
suprafaţa apelor Dunării, peștii nu mai mușcau, iar 
Ilia Krusch urma să se întoarcă la lucru doar după ce 
astrul radiant va apune. 

- Domnule Jaeger, spuse el, acestea sunt 
momentele cele mai favorabile, cel puţin atunci când e 
deja cald. Dacă ar fi fost iarnă, cel mai bine ar fi fost, 
dimpotrivă, în miezul zilei, când ar fi fost mai multe 
șanse de reușită. 

Cei doi luară așadar prânzul, nu numai din 
proviziile pe care Ilia Krusch le procurase cu o zi 
înainte la Ulm și din conservele păstrate în cuferele 
barjei, ci și din niște şuncă pe care domnul Jaeger o 
scoase din valiza sa și pe care promise să o 

reînnoiască ori de câte ori va fi nevoie. Nu avea de 
gând să se hrănească pe cheltuiala gazdei sale pe 
toată durata călătoriei, iar Ilia Krusch făcu onorurile 
acestui produs porcin ieşit din cele mai bune fabrici 
din Mainz. 

În cursul după-amiezii, dacă Ilia Krusch îşi lăsase de 
câteva ori pleoapele să se închidă, chiar și în timp ce 
aspira fumul din pipă, domnul Jaeger observa cu 
atenţie ambele maluri ale fluviului, bărcile care urcau 
sau coborau, unele remorcate, altele în derivă. De-a 
lungul malului drept, care fusese recuperat din fluviu 
pentru construirea căii ferate, trenurile circulau, 
locomotivele gâfâiau, iar fumul lor se amesteca uneori 
cu cel al dampfschiff-urilor, ale căror roţi băteau râul. 

Poate că Ilia Krusch nu observase cât de atent 
urmărea însoţitorul său atât bărcile, care erau deja 
destul de numeroase în această parte a Dunării, cât și 
vehiculele care circulau pe maluri. Un altul, mai 
perspicace sau mai puţin indiferent la tot ceea ce nu 
era pescuit, ar fi observat cu siguranţă. 

În ultimele ore ale acelei zile, undiţa fu aruncată din 
nou. O duzină de pești nu refuzară să muște. Acest 
lucru veni la timp și atât peștele de dimineaţă, cât și 
cel de seară fu vândut în micul sat în apropierea 
căruia barja îşi petrecu noaptea. Profitul din această 
vânzare intră în buzunarul domnului Jaeger, conform 
înțelegerilor încheiate. Dar, foarte sincer, Ilia Krusch 
îi spuse: 

- Oricum, domnule Jaeger, îmi imaginez că vă va fi 
greu să recuperati cei cinci sute de florini pe care i-aţi 
plătit pentru pescuitul meu! 

- Asta e treaba mea, domnule Krusch, și veţi vedea, 
va fi mai bine decât vreţi să credeți. 

Este adevărat că în aceste sate modeste nu existau 
motive să se aștepte la îmbulzeala care s-ar fi produs 
în orașe, așa cum se întâmplase la Ulm, când se aflase 
acolo de prezenţa câștigătorului Firului Dunării. 

Pe 3 și 4 mai nu avură loc incidente. Pescuitul 
continuă în aceleași condiţii și dădu aceleași profituri. 

În acea seară, cârligul fu aruncat de pe cheiul din 
Neuburg, după ce trecură de cele două poduri care 
asigură comunicarea peste fluviu. Acest vechi oraș 
fortificat are aproximativ șase mii de suflete și nu este 
prea mult să spunem că, dacă domnul Jaeger ar fi vrut 
să “facă puţină reclamă”, ca să folosim o expresie 
foarte franțuzească, jumătate din locuitori ar fi venit 
să-l întâlnească pe Ilia Krusch și l-ar fi primit așa cum 
merita. Dar, pe lângă faptul că acest om bun nu căuta 
aclamaţiile mulţimii, tovarășul său, deși vânzarea avu 
de suferit, păstră aceeași rezervă dintr-un motiv sau 
altul. 

Barjei îi trebuise trei zile pentru a străbate cele 
douăzeci și cinci de leghe de la Ulm la Neuburg, iar 
pentru a străbate cei douăzeci de kilometri de la 
Neuburg la Ingolstadt nu-i trebui decât o jumătate de 
zi. Se opri la confluenţa Schutterului, unul dintre 
afluenții marelui fluviu. Dacă nu-și continuă călătoria, 
fu din cauza vremii nefavorabile, a ploilor violente, a 
rafalelor puternice și a unui fel de hulă** la suprafaţa 
Dunării. 


5 Termen folosit pentru mișcarea ondulatorie care agită marea 
fără a sparge valurile (NT). 

Cei doi tovarăși se bucurară să găsească adăpost 
într-un han de pe chei. Acest lucru nu-l împiedică pe 
Ilia Krusch să viziteze orășelul. Îi propuse chiar 
domnului Jaeger să-l însoțească. Dar domnul Jaeger 
preferă să rămână la han sau, dacă ar fi plecat, ar fi 
fost doar pentru a se plimba pe mal, mereu atras de 
mișcarea mijloacelor de transport de pe fluviu. 

Este de la sine înţeles că, dacă prânzul fusese luat 
la han de domnul Jaeger și de Ilia Krusch, aceștia se 
întâlneau la aceeași masă pentru cină, al cărei preţ 
era plătit de primul, ceea ce îi aducea mulțumirile 
celui de-al doilea. Ploaia se mai domolise puţin după- 
amiază, dar se înteţise din nou seara. Așa că domnul 
Jaeger decise să rezerve o cameră pentru noapte la 
han. Dar fu singurul care a ocupat-o. În ciuda 
insistențelor sale, Ilia Krusch insistă să se întoarcă la 
barca sa. 

- Nu mi-e frică de vânt și de ploaie și nu vreau să-mi 
las barca singură pe timpul nopţii. 

- Deci ne vedem mâine dimineaţă, domnule Krusch, 
spuse domnul Jaeger. 

- Dis-de-dimineaţă, răspunse Ilia Krusch, căci vom 
pleca în zori... 

- Dacă vremea ne va permite... 

- Va permite, domnule Jaeger! Credeţi în cuvântul 
unui bătrân marinar de râu! 

Și bătrânul nu se înșela. Rafalele continuară 
jumătate de noapte sub presiunea vântului de vest. 
Dar acesta coti spre nord, iar când apăru prima 
lumină la orizont, cerul era complet senin pe partea 
stângă a râului. 

Domnul Jaeger sosi dis-de-dimineaţă, chiar în 
momentul în care Ilia Krusch își curăța barja și o 
golea de apa de ploaie care se acumulase pe fundul ei. 

- Aţi avut dreptate, spuse domnul Jaeger, iar cerul 
este frumos. 

- Și foarte bun pentru pescuit, răspunse Ilia Krusch. 
O să muște mulţi! 

Un sfert de oră mai târziu, barca părăsi cheiul și, de 
data aceasta, în loc să se îndrepte spre malul stâng, 
traversă fluviul, care nu măsura mai mult de (...)* și 
cobori în aval pe malul drept. Având în vedere direcţia 
vântului, condiţiile ar fi fost mai favorabile acolo. 

Direcţia Dunării de la Ulm este în general de la sud- 
vest la nord-vest. După ce se îndreaptă puţin între 
Neuburg și Ingolstadt, urcă din nou și atinge cel mai 
înalt punct de latitudine în orașul Regensburg. Acest 
oraș se află la vreo 100 kilometri de Ingolstadt și nu 
era imposibil ca barja să ajungă acolo în seara zilei de 
7 mai. 

Așa cum anunţase Ilia Krusch, pescuitul fu un 
succes. Cu experienţa sa desăvârșită, știa cum să 
varieze momelile, uneori musculiţe pentru păstrăv, 
clean și porcuşor, alteori bile de carne pentru mreană, 
alteori limacşi pentru anghile, alteori mormoloci 
pentru știucă. 

De aici rezultă că dimineața minciogul a adus la 
bord aproximativ patruzeci din acești pești diferiţi, iar 
după-amiaza aproximativ aceeași cantitate. Și poate 
că viteza barjei a prejudiciat pescuitul. Curentul 
curgea cu o anumită rapiditate. Asta a făcut posibilă 


55 În alb în manuscris, înlocuit de semnul (...) 

parcurgerea celor douăzeci și cinci de leghe în 
patruzeci și opt de ore. Dar era deja târziu, mai mult 
de nouă seara, când Ilia Krusch se opri la podul de la 
Regensburg. 

Prin urmare fu de acord să amâne vânzarea peștelui 
până a doua zi. În plus, Ilia Krusch nu avea de gând să 
petreacă întreaga zi de 8 la Regensburg. Îl vizitase de 
mai multe ori și, se gândea el, ar fi fost mai bine să nu 
zăbovească fără un motiv serios. Dar dacă el nu dorea 
să viziteze Regensburg, domnul Jaeger se pare că da, 
căci îi propuse tovarășului său să rămână acolo 
douăzeci și patru de ore. 

- Din moment ce se ivește ocazia, spuse el, nu mi-ar 
părea rău să dedic ziua de mâine acestui oraș. Voi 
profita de asta pentru a rezolva niște afaceri, ceea ce 
mă va scuti să mă întorc și, dacă nu vă supăraţi, 
domnule Krusch... 

- Deloc, domnule Jaeger, în afară de faptul că am 
întârzia puţin... Dar atâta timp cât vă pot face o 
favoare... 

- Mulţumesc, domnule Krusch, iar acum va trebui 
să ne spunem noapte bună unul altuia. 

Acestea fiind spuse, după ce luară cina și fumară o 
pipă, se întinseră amândoi sub coviltir, pe jumătate 
îmbrăcaţi, și nimic nu le tulbură somnul până când 
soarele care răsărea puse un punct de foc pe 
frontonul ascuţit al catedralei din Gesandtenstrasse5f. 


56 Strada Ambasadorilor (NR). 

Stradă din Regensburg 


Merită remarcat faptul că, de la plecarea sa din 
Ulm, laureatul Firului Dunării nu mai fusese primit cu 
același entuziasm ca în orașul Baden. Cum se făcea că 
o persoană atât de celebră putea trece incognito între 
malurile fluviului? Astfel, nici la Neuburg, nici la 
Ingolstadt nicio adunătură de curioşi, nici un paznic 
pe maluri responsabil de semnalarea sosirii lui Ilia 
Krusch?... 

Și totuși, ziarele din Ulm îi anunţaseră plecarea în 
dimineaţa zilei de 7 mai. Mai mult, nu se știa că nu 
mai era singur în coborârea pe Dunăre. În momentul 
în care curioșii ajunseseră să-i salute plecarea, barja 
părăsise deja malul, iar însoţitorul său evitase să fie 
văzut. Altfel, ar fi existat o mulţime de bârfe... Cine 
era acest personaj?... În ce condiţii acceptase Ilia 
Krusch să-l ia la bord?... Și ziarul din Ulm s-ar fi 

implicat imediat... lar faptul ar fi fost reprodus de 
ziarele germane, austriece și maghiare, cu comentarii 
mai mult sau mai puţin exacte. Dar lucrul ciudat fu că, 
din acel moment, nu mai există nicio știre. Nimeni nu 
părea să știe ce se întâmplase cu eroul care fusese 
atât de aclamat până în acel moment. Şi astfel trecu 
neobservat în Neuburg, în Ingolstadt, și nimeni nu-i 
observă trecerea prin orașele și satele de pe ambele 
maluri ale râului. 

În rest, Ilia Krusch nu făcu nicio încercare de a se 
arăta la Regensburg sau în altă parte. Fără îndoială că 
prefera să rămână incognito, iar același lucru era 
valabil și pentru domnul Jaeger. Ar fi fost de ajuns ca 
însoţitorul său să își facă remarcată prezenţa la gurile 
Dunării pentru ca el să aibă tot creditul și, de 
asemenea, tot profitul 


PESE ra E aro fa f 
Podul din Regensburg 
Era probabil ca nimeni să nu observe această 


modestă ambarcaţiune printre numeroasele şalande 
ancorate la cheiul din Regensburg. Industria navală 

este foarte activă acolo. Apa începe să devină adâncă 
în această parte a fluviului, pe care Naab și Regen îl 
alimentează în mare parte la nivelul orașului, iar 
bărcile de două sute de tone pot naviga fără 
dificultate. 

În ceea ce privește barja, Ilia Krusch o trăsese pe 
sub primul dintre cele cincisprezece arcuri ale podului 
care unește cele două maluri - cel mai lung din toată 
Germania - un pod de trei sute șaizeci de picioare, 
sprijinit pe două insule și care a fost construit pe la 
mijlocul secolului al XII-lea. 

Prin urmare, era de așteptat ca locuitorii acestui 
oraș, care timp de cincizeci de ani a fost sediul Dietei 
imperiale, să afle prea târziu că, după Carol cel Mare 
și Napoleon, laureatul Firului Dunării a fost oaspetele 
lor timp de douăzeci și patru de ore în timpul 
călătoriei sale. 

Capitolul VI 
DE LA REGENSBURG LA PASSAU 


A doua zi, în zorii zilei, domnul Jaeger, primul dintre 
cei doi, ieşi de sub coviltir, se spălă cu apa proaspătă 
a râului, îşi aranjă hainele și, purtând pălăria cu 
boruri largi, se așeză la pupa bărcii. 

De acolo, în amonte și în aval de arcul podului, 
privirea lui alterna între bărcile în mișcare și cele încă 
ancorate la cheiurile de pe ambele maluri. Acest 
spectacol părea să-l intereseze în mod deosebit. 
Urmărea cu privirea pregătirile de plecare care se 
făceau ici și colo, vele care se înălţau, coșurile 
remorcherelor umplute cu fum negricios. Dar ceea ce 
îi atrăgea cel mai mult atenţia erau şalandele care 
coborau sau se pregăteau să coboare pe Dunăre. 

Timp de zece minute, domnul Jaeger rămase în 
observaţie. În acel moment i se alătură Ilia Krusch, 
care ieșea de sub coviltir. 

- Cum aţi dormit? îl întrebă tovarășul său. 

- La fel de profund ca și dumneavoastră, domnule 
Krusch, și ca și cum aș fi petrecut noaptea în cea mai 
bună cameră a celui mai bun hotel. Și acum îmi voi 
lua rămas bun de la dumneavoastră până la cină, căci 
mă voi întoarce înainte de lăsarea serii. 

- Cum vă e voia, domnule Jaeger, și în timp ce vă 
ocupati de treburile dumneavoastră, eu mă voi duce 
să vând captura noastră la piața din Regensburg. 

- Cât mai scump cu putinţă, domnule Krusch, 
recomandă domnul Jaeger, căci este spre profitul 
meu... 

- Cât mai scump posibil, într-adevăr. Dar mă tem că 
vă va fi greu să recuperaţi toţi cei cinci sute de 
florini... 

- Nu prea cred, se limită să răspundă domnul 
Jaeger. 

Barja fu apoi trasă până la cheu, iar el debarcă, 
după ce își luă rămas-bun de la domnul Krusch. 

Era evident că domnul Jaeger cunoștea orașul, căci 
nu ezita în privinţa direcţiei pe care trebuia să o ia 
pentru a ajunge în cartierul central. La mică distanţă 
de pod, se găsi în faţa Domului, catedrala cu turnurile 
sale neterminate și îi privi doar cu un ochi distrat 
curiosul portal datând de la sfârșitul secolului al XV- 
lea. Străbătu străzile tăcute ale acestui oraș odinioară 
gălăgios, încă flancat ici și colo de donjoane feudale 
cu zece etaje și care nu mai era animat de o populaţie 
care scăzuse la douăzeci și șase de mii de suflete. Cu 
siguranţă că nu se va duce la palatul prinţului de 
Thurn und Taxis pentru a admira capela gotică și 
claustra ogivală, nici biblioteca cu conducte, care 
făceau parte din această veche mănăstire. Nu ar fi 
vizitat nici Rathaus, primăria, cândva sediul Dietei, a 
cărei sală este împodobită cu tapiserii vechi și unde 
camera de tortură, cu diferitele sale dispozitive, este 
prezentată nu fără mândrie de către portarul 
primăriei. Nu ar cheltui un trinkgeld, bacșișul 
german, pentru a plăti serviciile unui cicerone”. Nu 
avea nevoie de nimeni care să-l ducă la hotelul 
Dampfschiffshof”, urmând străzile ale căror case au 
57 Termen vechi pentru ghid (NT). 


58 Pleonasm, numele german înseamnă deja „Hotelul bărcii cu 
aburi” (NR). 

sculptate pe fațadele lor blazoanele nobilimii 
imperiale. 


Primăria din Regensburg 


După ce trecu pragul hotelului, domnul Jaeger se 
așeză la o masă în salon și ceru ziarele orașului și 
gazetele străine. Această lectură îi luă o oră și, după 
ce anunţă că se va întoarce la prânz, părăsi hotelul 
fără să-și dea numele, ceea ce nu era necesar de altfel 
deoarece nu urma să rămână acolo. 

Dacă Ilia Krusch l-ar fi urmărit pe însoţitorul său în 
acea dimineaţă, l-ar fi văzut mergând direct la poștă. 
Acolo, domnul Jaeger întrebă dacă există scrisori post- 
restant cu inițialele X.K.Z.%. 

Două scrisori așteptau de câteva zile, una din 
Belgrad, cu ștampila sârbă, cealaltă dină Ismail, oraș 
moldovean de la gurile Dunării. 


5 Se regăsesc cu surprindere aceleași iniţiale ale omului mascat 
(William J. Hypperbone) din “Testamentul unui excentric” (NR). 

Domnul Jaeger luă aceste scrisori, le citi cu atenţie, 
fără ca faţa sa să trădeze vreo emoție, și le puse în 
buzunar după ce le băgă la loc în plic. 

Acestea fiind făcute, se pregătea să părăsească 
biroul, când un bărbat îmbrăcat destul de vulgar îl 
acostă la ușă. 

Acest om și el se cunoșteau, căci un gest îl opri pe 
noul venit chiar în momentul în care acesta se 
pregătea să vorbească. 

Acest gest însemna evident: “Nu aici... s-ar putea să 
ne audă”. 

leşiră amândoi, mergând unul lângă altul spre piaţa 
din apropiere. 

Acolo trecătorii nu-i puteau deranja. Asta le-ar fi 
permis să vorbească unul cu celălalt în deplină 
siguranţă, și asta făcură timp de vreo zece minute. 
Domnul Jaeger luă chiar una dintre scrisorile pe care 
tocmai le primise și îl puse pe interlocutorul său să 
citească câteva rânduri. 

Şi dacă ar fi fost de faţă, Ilia Krusch l-ar fi auzit 
spunând: 

- Așadar, vasul anunţat a ajuns la Nicopole? 

- Da, dar oricât am căutat, nu am găsit nimic... 

- Nu-i nimic. Te întorci la Belgrad? 

- Da. 

- Se pare că voi fi acolo peste trei sau patru 
săptămâni. 

- Ar trebui să vă aștept acolo? 

- Fără îndoială... dacă nu primești un ordin contrar 
până atunci. 

Și în timp ce se pregăteau să-și ia rămas bun unul 
de la celălalt: 

- Ai auzit de un anume Ilia Krusch? întrebă domnul 
Jaeger. 

- Pescarul acela care s-a angajat să navigheze pe 
Dunăre cu undiţa în mână? 

- Exact. Ei bine, când ajunge la Belgrad sau în altă 
parte, dacă sunt cu el, nu pare să mă cunoască. 


Regensburg văzut dinspre suburbia Stadt-am-Hof 


Și cu asta se despărţiră; bărbatul se duse în partea 
de sus a orașului, în timp ce domnul Jaeger o luă pe o 
stradă care avea să-l ducă înapoi la hotelul 
Dampfschiffshof. 

Regensburg, Braseria Spitalului 


Era ora prânzului. Dar înainte de a se așeza la masa 
comună, domnul Jaeger se duse în salon, scrise două 
scrisori, fără îndoială ca răspuns la cele pe care le 
primise; apoi, după ce le depuse în cea mai apropiată 
căsuţă poştală, se așeză la masă. 

Cinci sau șase convivi erau la locurile lor, stând de 
vorbă. Dar, deși mâncă cu mare poftă și mai copios 
decât ar fi făcut-o din proviziile de pe barjă, domnul 
Jaeger nu se amestecă în conversaţie. Ascultă însă, ca 
un om care părea obișnuit să asculte tot ce se spunea 
în jurul său. Și ceea ce îl frapă în mod deosebit fu 
când unul dintre oaspeţi îi spuse vecinului său: 

- Ei bine, nu avem vești despre acest celebru 
Latzko? 

-Nu mai multe decât despre faimosul Krusch, 
răspunse celălalt. Îl aşteptam să vină la Regensburg, 
dar încă nu am primit nicio veste despre el.... 

- Într-adevăr, este deosebit... 

- Dacă nu cumva Krusch și Latzko sunt una și 
aceeași persoană... 

- Glumiti? 

- Ei, pe cinstea mea, cine știe... 

La auzul acestor cuvinte, care nu aveau cu 
siguranţă nici o importanţă, ceea ce numim vorbe în 
vânt, domnul Jaeger își ridică brusc capul. Dar avu un 
fel de mișcare imperceptibilă a umărului și își termină 
prânzul fără să fi rostit vreun cuvânt. 

Pe la ora douăsprezece și jumătate, domnul Jaeger, 
după ce își achită nota de plată la hotel, porni pe 
străzile care duceau la chei. Nu avu de gând să 
viziteze cartierele de sus ale orașului și părea mai 
degrabă atras de mișcarea fluvială, care este destul de 
considerabilă în Regensburg. Totuşi se întâmplă rar 
ca străinii să neglijeze să viziteze suburbia Stadt-am- 
Hof, anexă a orașului. Dar acest lucru nu-l atrase pe 
domnul Jaeger și reveni pe mal. 

Când ajunse acolo, în loc să se alăture lui Ilia 
Krusch care, după ce își încheiase vânzarea, urma să 
se afle în barjă, o luă pe pod și se duse pe malul drept 
al râului. 

Acolo erau ancorate mai multe şalande, dintre care 
unele se pregăteau să plece. Câteva chiar, în şir una 
după alta, fură ataşate de un remorcher și își 
continuară navigația spre Dunărea superioară. 

Dar acestea nu păreau să-l intereseze pe domnul 
Jaeger.  Ambarcaţiunile pe care le urmărea 
întotdeauna cu extremă atenţie erau cele care se 
îndreptau spre cursul inferior. 

Erau o jumătate de duzină, cu capacitatea de a 
transporta o sută de tone. Aveau un pescaj“ de cel 
mult trei sau patru picioare, ceea ce le permitea să 
treacă chiar și prin pasajele cele mai puţin adânci, 
care uneori erau strâmtorate între insule și maluri. 

Domnul Jaeger rămase acolo timp de două ore 
lungi, observând activitatea de la bordul acestor 
şalande“!, încărcătorii care aduceau noi colete pentru 
a completa încărcătura, ultimele pregătiri pentru cei 
care urmau să plece din Regensburg după-amiaza. 

În plus, pe chei era destul de multă activitate și, ca 
să nu mai vorbim de personalul auxiliar al companiei 
de transport, mulţi curioși veneau și plecau. 

Printre acești spectatori se aflau și unii care nu 
fuseseră aduși acolo de un simplu sentiment de 


5 Adâncimea de cufundare a unei nave, măsurată până la linia de 
plutire. Sinonim calaj (NT). 

51 Navă de construcţie specială, remorcată sau autopropulsată, 
folosită în lucrări hidrotehnice fluviale sau maritime, pentru 
transportul unor materiale etc. (NT). 

curiozitate. Puteau fi uşor recunoscuţi în mijlocul 
acestor grupuri unii dintre ofiţerii vamali. Domnul 
Jaeger nu se înșelase. Nu putea să nu știe că, de la 
reuniunea Comisiei Internaţionale, fuseseră decise 
cele mai severe măsuri pentru a asigura 
supravegherea Dunării pe tot cursul său. Nu exista 
navă care să nu fi fost vizitată, fie în timpul escalei în 
orașele sau satele riverane, fie în timpul navigaţiei, de 
către agenţii ale căror bărci circulau zi și noapte pe 
fluviu. 

În orice caz, nici în acea zi și nici în acel loc nu se 
putu pune mâna pe Latzko cel de necapturat, iar 
această mare afacere de contrabandă nu făcuse nici 
un pas când domnul Jaeger părăsi malul. 

Odată ajuns pe pod, merse cu o extremă 
încetineală, oprindu-se când vreo şalandă intra pe sub 
arcadele centrale fără să se oprească la Regensburg. 
Privirea îi era atrasă neîncetat de la prima cotitură a 
fluviului până la ultima și nu acorda prea multă 
atenţie oamenilor care treceau pe lângă el. 

Dar la un moment dat, o mână se așeză pe umărul 
lui și se auzi strigat astfel: 

- Hei, domnule Jaeger, se poate crede că sunteţi 
interesat de toate astea... 

Domnul Jaeger se întoarse și-l văzu pe Ilia Krusch 
privindu-l cu un zâmbet. 

- Da, spuse el, toate aceste mișcări pe fluviu sunt 
curioase... Nu obosesc niciodată să le observ... 

- Hei, domnule Jaeger, a spus Ilia Krusch, o să vă 
intereseze și mai mult când vom ajunge pe cursul 
inferior al fluviului... Acolo sunt mai multe 

ambarcaţiuni... Aşteptaţi să ajungem la Porţile de 
Fier... Le cunoașteţi? 

- Nu, răspunse domnul Jaeger. 

- Ei bine, spuse Ilia Krusch, trebuie văzute!... Și 
dacă nu există în lume un fluviu mai frumos decât 
Dunărea, nu există pe tot cursul Dunării un loc mai 
frumos decât Porţile de Fier! 

Acest vrednic pescar era cu siguranţă un admirator 
entuziast al fluviului său și, ori de câte ori se ivea 
ocazia, îl lăuda într-un mod cu care însoţitorul său era 
de acord cu bucurie. Dar, în cele din urmă, poate că 
Dunărea îl interesa pe domnul Jaeger mai puţin ca 
fluviu decât ca “drum care merge”, ca să folosesc o 
locuţiune bine cunoscută încă din X...%2. 

Cu toate acestea, soarele cobora către amonte. 
Ceasul mare al lui Ilia Krusch marca aproape ora șase 
și el spuse: 

- Eram jos în barjă, când v-am zărit pe pod, 
domnule Jaeger... Când v-am făcut semn, nu mi-aţi 
răspuns... Așa că am venit să vă caut... Ştiţi, vom 
pleca mâine dimineaţă devreme, dacă vreţi să luaţi 
parte la cină.... 

- Cu plăcere, domnule Krusch, și vă urmez. 

Coborâră amândoi pe malul stâng pentru a ajunge 
în punctul de pe mal unde era acostată ambarcaţiunea 
și, în timp ce coteau la capul podului, domnul Jaeger 
spuse: 

- Și vânzarea... vânzarea peștelui nostru, domnule 
Krusch... Sunteţi mulțumit? 


62 în alb în manuscris (NR). 

- Slab, domnule Jaeger... Mărfurile abundă în acest 
moment, iar piaţa din Regensburg era foarte bine 
aprovizionată... Poate că vom face bani mai mulţi la 
Passau, Linz, Pressburg... 

- Oh, nu sunt îngrijorat, a spus domnul Jaeger, vă 
spun că nu voi pierde nimic, ba dimpotrivă... lar 
preţul pe care l-am plătit pentru captura 
dumneavoastră se va dubla înainte de a ajunge la gura 
fluviului. 

Un sfert de oră mai târziu, domnul Jaeger și Ilia 
Krusch luau o cină liniștită în partea din spate a 
barjei. Apoi, după ce terminară masa, se întinseră 
unul lângă celălalt sub coviltir. Adăpostindu-se sub 
primul arc al podului, nu aveau de ce să se teamă 
dacă începea ploaia și, într-adevăr, nici măcar nu o 
auziră căzând în picături grele o parte din noapte. 

La ora cinci și jumătate dimineaţa, ambarcaţiunea 
se afla deja la trei sferturi de leghe de Regensburg, 
urmând malul drept, unde acţiunea curentului se 
simţea mai puternic. Undiţa aduse babuşti și roșioare, 
acestea din urmă neîntoarse încă pe fundurile 
pietroase sau ierboase unde se găsesc apele mai 
răcoroase pe care le preferă. 

De altfel, Ilia Krusch se echipase pentru acest 
pescuit, și iată-l, spunându-i tovarășului său: 

- Vedeţi, domnule Jaeger, mi-am momit micile 
cârlige cu grâu fiert, aromat cu asafoetida6... Acestor 
6 Denumirea germană a oraşului Bratislava. Întrucât în timpul 
acţiunii romanului aceasta era denumirea oficială a oraşului, o 
voi folosi în continuare (NT). 

54 Rășină cu un miros foarte puternic și intens, respingător, 


extrasă din rizomul unor specii de Ferula, ierburi perene ce cresc 
în zone aride. Este folosit pe larg în bucătăria indiană, în special 

pești le place asta... Fiecare după gustul lui, nu-i așa? 
Iarna, aș fi pus momeală cu pâine uscată, înmuiată în 
sânge proaspăt... Dar e mai de o săptămână și trebuie 
să le dai babuştilor ceea ce le place cel mai mult... 
Fără îndoială, îi prinzi mai bine când apa e liniștită, 
pentru că au gura dreaptă și mușcă repede... Cu toate 
acestea, sper să prind câteva duzini, care sper 
deasemenea să se vândă bine... Puteţi fi sigur că nu 
voi neglija nimic din ceea ce ar putea fi benefic pentru 
dumneavoastră, domnule Krusch... 

- Știu asta, domnule Krusch, pentru că sunteţi cel 
mai cinstit om din lume... Dar nu vă chinuiţi și lăsaţi 
lucrurile așa cum sunt! 

Ilia Krusch nu mersese prea departe, iar în cursul 
acelei dimineţi minciogul lui aduse în jur de patruzeci 
de babuşti, pe care le agăţase cu o mişcare rapidă și 
fără să folosească prea multă forță. 

Produsul pescuitului din acea zi fu destul de 
profitabil. Şi, în realitate, Ilia Krusch era foarte 
mulțumit de asta. Ar fi fost foarte nefericit dacă 
domnul Jaeger ar fi făcut o afacere dezavantajoasă, cu 
atât mai mult cu cât, de când duceau această 
existență comună, cu firea lui bună și sensibilă, simţea 
o vie prietenie pentru tovarășul său, iar acesta din 
urmă nu o ignora. 

În aval de Regensburg, malurile râului prezintă 
aspecte foarte diferite. Pe dreapta se află câmpii 
fertile cât vezi cu ochii, o zonă rurală bogată și 
productivă, din care nu lipsesc nici fermele nici satele. 
Multe nave vin să încarce pe această parte, și nu era 


la mâncărurile ce conţin linte, năut sau fasole (NT). 

exclus ca să se desfășoare contrabanda în mod activ la 
sud de Dunăre. De aceea, cel puţin atunci când 
traversa Bavaria, acest mal era puternic păzit, iar 
agenţii lui Karl Dragoch, șeful poliţiei, trebuiau să îl 


Donaustauf şi Walhalla 


În stânga se află păduri adânci, care se ridică de pe 
dealuri spre pădurea Rohmer. În timp ce treceau, 
domnul Jaeger și Ilia Krusch văzură deasupra 
târguşorului Donaustauf palatul de vară al prinților de 
Thurn und Taxis și vechiul castel episcopal din 
Regensburg; apoi, dincolo, pe Salvatorberg, apăru un 
fel de Partenon, pierdut sub cerul bavarez, care nu 
este cel din Attica, și a cărui construcţie se datorează 
regelui Ludovic. Este și un muzeu cu busturi ale 
eroilor Germaniei, dar mai puţin admirat în interior 
decât în exterior pentru frumoasele sale aranjamente 

arhitecturale. Dacă nu este la fel de bun ca Partenonul 
din Atena, este mai bun decât Partenonul cu care 
scoţienii au decorat unul dintre dealurile din 
Edinburgh, Old Smoky. 

Curentul purtă apoi barja spre dreapta, de-a lungul 
insulelor umbrite de copaci frumoși. Fluviul desena 
aici multiple curbe, care aduseră pentru mult timp în 
fața ochilor același punct de vedere. Ilia Krusch avu 
ocazia să se oprească la Straubing, atât pentru a-și 
vinde captura ca de obicei, cât și pentru a-și reînnoi 
proviziile. După ce trecu de gura Isarului, unul dintre 
afluenții din stânga, se opri pentru o noapte în faţa 
orășelului Deggendorf unde Dunărea, care avea acolo 
o lățime de douăsprezece sute de picioare, este 
traversată de un pod cu douăzeci și șase de arcuri - cu 
unsprezece mai mult decât cel de la Regensburg; dar 
este din lemn, poate fi chiar demontat și în fiecare an 
este îndepărtat, deoarece riscă să fie măturat la 
sfârșitul iernii de ruperea gheții. Apoi e pus înapoi, iar 
numeroșii pelerini care vin în procesiune în această 
țară unde legendele religioase sunt păstrate cu 
pioșenie, la Oberalteich, la vechea biserică din 
Bogenberg, la Deggendorf, de miraculoasă amintire, 
găsesc comunicarea între cele două maluri ale râului. 

Pod de lemn pe Dunăre 


Ceea ce observă Ilia Krusch, deși nu se gândea să 
fie surprins de altceva, fu că în principalele orașe, 
uneori chiar și în cele mai mici sate, domnul Jaeger 
întâlnea oameni pe care îi cunoștea. Unii indivizi, fără 
îndoială locuitori, veneau și schimbau câteva cuvinte 
cu el. Nu neglija nici să meargă la oficiul poștal, unde 
scrisorile care îi erau adresate îl așteptau aproape 
întotdeauna. 

Într-o zi, acesta îl întrebă: 

- Deci aveţi relaţii peste tot, domnule Jaeger? 

- Într-adevăr, domnule Krusch... Asta pentru că am 
călătorit adesea prin aceste regiuni de-a lungul 
Dunării. 

- Din curiozitate, domnule Jaeger? întrebă Ilia 
Krusch, căruia tovarășul său nu-i făcuse încă nici o 
confidenţă și care nu era deloc preocupat de acest 
lucru. Poate chiar i se părea că întrebarea lui era 
puţin indiscretă. 

Cu siguranţă nu era, căci domnul Jaeger i-a răspuns 
imediat: 

- Nu, nu am vizitat aceste regiuni în calitate de 
turist, domnule Krusch. Călătoream în numele unei 
case de comerț din Pesta, iar în această profesie, după 
cum știți, nu numai că vezi o mare parte din ţară, dar 
stabilești și legături cu o mulţime de oameni. 

Acest lucru fu suficient pentru a-l mulţumi pe Ilia 
Krusch, care nu și-ar fi permis niciodată să fie 
suspicios faţă de domnul Jaeger. 

Pe măsură ce se apropiau de Passau, malul drept 
era mai puţin plat decât la ieşirea din Regensburg. 
Primele ramificații ale Alpilor Retici erau vizibile în 
peisaj. Dunărea se îngustează apoi într-o vale mai 
îngustă. Acest traseu este încântător pentru un turist 
și justifică nerăbdarea cu care este vizitat. Apele 
Dunării nu mai curg pe un curs calm și regulat. În 
trecut, fluviul forma aici repezişuri destul de 
periculoase și nu era neobișnuit ca bărcile să sufere 
avarii serioase. Într-adevăr, aici apar stâncile în albia 
fluviului și, năpustindu-se acolo în mare tumult, 
curentul făcea foarte dificilă evitarea acestor capcane. 
În timpul marilor inundaţii, dificultăţile erau mai mici; 
dar, la nivelul normal al apelor scăzute, navigația nu 
era lipsită de pericole. 

Acum, pericolele sunt mai puţin mari. Cele mai 
supărătoare dintre aceste stânci, care se întindeau de 
la un mal la altul, au fost aruncate în aer. Repezişurile 
și-au pierdut din violenţă; vârtejurile nu mai atrag 
bărcile în pâlniile lor; suprafaţa râului este relativ 
calmă, iar numărul dezastrelor a scăzut. 

Cu toate acestea, mai trebuie luate încă câteva 
precauţii, atât pentru şalandele mari, cât și pentru 
ambarcaţiunile mici. Dar acest lucru nu-l îngrijora pe 
Ilia Krusch. Domnul Jaeger nu putea fi decât mulțumit 
de modul în care el conducea barja. Dacă aceasta 
devia, o lovitură cu vâsla lungă o readucea rapid pe 
direcția corectă, iar Ilia Krusch manevra cu o 
remarcabilă siguranţă a ochiului și a mâinii. 

Era dimineaţa de 9 mai când el şi domnul Jaeger 
părăsiseră Ravensburg. Fu dimineaţa de 11 mai, la o 
sută patruzeci de kilometri de acolo, după o noapte 
petrecută pe malul stâng, când ajunseră la micul oraș 
Vils. Se aflau la mai puţin de o oră de Passau, ultimul 
oraș bavarez de pe malul drept. 

După răsăritul soarelui două ore fură dedicate 
pescuitului, care aduse câteva duzini de cleni, crapi, 
babuşti și mrene. Adăugând peștele prins cu o zi 
înainte, care nu fusese vândut, oprirea fiind (făcută)% 
într-un loc pustiu, marfa, cu excepţia cazului în care 
piața din Passau era prea bine aprovizionată, se va 
vinde în condiţii bune. 

Nu fu necesar să meargă până la piaţă. De data 
aceasta, sosirea lui Ilia Krusch era așteptată în ziua 
respectivă, iar o notă apărută în ziarele de dimineaţă 
o anunţase. În sfârșit, se găsiseră urmele lui Ilia 
Krusch! 

Într-adevăr, în jur de cincizeci de curioși veniseră 
să salute barja cu aclamațţiile lor. Şi atunci domnul 
Jaeger strigă: 


6 Cuvântul lipsește din manuscris. Adaug cuvintele omise între 
paranteze (NR). 

- Ei! Nu veţi trece neobservat, domnule Krusch, și 
nu veţi avea lipsă de cumpărători! Gândiţi-vă, peștele 
laureatului Firului Dunării! Înţelegeţi, am speculat un 
pic asta, asta e ceea ce mă face să câștig mai mult de 
la dumneavoastră și veţi vinde clenii, crapii, babuştile 
și mrenele la greutatea de aur! Dar nu-mi plac aceste 
mulțimi zgomotoase; nu am dreptul la astfel de omagii 
și vă voi lăsa în faţa admiratorilor dumneavoastră! 

Astefel, acestea fiind zise, domnul Jaeger sări pe 
mal imediat ce barca acostă. Adevărul este că toate 
privirile erau îndreptate către Ilia Krusch și nimeni nu 
observă că triumfătorul avea un tovarăş de drum. 

Capitolul VII 
DE LA PASSAU LA LINZ 


Este evident că un oraș situat pe malul drept al 
Dunării, la confluența a două râuri nu tocmai mici 
care îi aduc contribuţiile lor, Ilz, alimentat de munţii 
Boemiei, Inn, umplut de munţii Tirolului, nu poate să 
fie lipsit de pește de apă dulce. Dacă vreodată 
Societatea Firului Dunării caută o reţea hidrografică 
vastă pentru a aduna într-un concurs câteva mii de 
pescari, președintele său, domnul Miclesco, va trebui 
doar să desemneze Batava Castra® a celor de demult. 
Dacă scrisorile pastorale ale episcopilor de Passau, 
cărora le aparţine încă titlul de arhiepiscop de Lorch, 
propăvăduiesc respectarea postului în fiecare vineri 
sau în ajunul marilor sărbători la care sună carilionul, 
credincioșii ar fi de neiertat dacă nu s-ar conforma 
poruncilor Bisericii - cei care sunt catolici, desigur. 
Deci, faptul că piaţa de pește este mereu bine 
aprovizionată cu știucă, crap, mreană, porcuşor, 
plătică, clean, nu poate să surprindă. Nu așteaptă 
marfă din afara orașului și găsește în cele trei cursuri 
de apă mai mult decât este nevoie pentru a satisface 
nevoile amatorilor. 

Este deci probabil că, dacă Ilia Krusch ar fi venit să- 
și ofere peștele gospodinelor din Passau, fără să-i fie 
trădat incognito-ul, ar fi străbătut diversele cartiere 
ale orașului, ar fi fost chiar dispus să urce cele două 
sute patruzeci de trepte ale scării Mariahilf, 


56 Sau Batavinum oppidum, fort roman situat pe locul unde astăzi 
este oraşul Passau. A purtat acest nume deoarece aici era 
staționată cohorta a IX-a batavă (NT). 

construită pe dealul său înalt, pentru a-şi vinde marfa 
pelerinilor numeroși care rostesc o rugăciune pentru 
fiecare treaptă, nu ar fi putut, chiar și la un preţ mic, 
să vândă nici măcar un oblete. 


ip. ea 


Passau 


Dar sosirea lui Ilia Krusch la Passau era cunoscută 
și asta ar fi fost o afacere bună pentru el - sau mai 
bine zis pentru domnul Jaeger - din punctul de vedere 
al vânzării. 

În plus, Ilia Krusch și tovarășul său deciseră să 
petreacă ziua la Passau, nu pentru că domnul Jaeger 
ar fi intenţionat să viziteze orașul. Dacă poziţia sa este 
una dintre cele mai pitorești, nu are, adevărat, niciun 
monument care să merite să atragă turiștii. În plus, 
domnul Jaeger îl cunoștea și, chiar dacă nu mai 
călătorea în numele casei din Pesta, se pare că avea 
multe de făcut. Ilia Krusch și el se vor revedea doar la 

ora cinei, care era foarte aproape de ora culcării. Ilia 
Krusch avea deci tot timpul să se abandoneze primirii 
entuziaste care îl aștepta. Şi din cei doisprezece mii 
de locuitori pe care îi avea orașul la acea vreme, cel 
puţin jumătate ar fi vrut să-i aducă un omagiu. 

Într-adevăr, entuziasmul creștea. Erau deja câteva 
sute de locuitori ai Passau-ului. Nu lipsea niciunul 
dintre cei care aparţineau Firului Dunării, fericiţi să 
poată aclama câștigătorul concursului care deţinea 
recordul pescarilor la undiţă. 

De aceea, la început, el nu știa pe cine să asculte. 
Unii voiau să-l ducă la palatul municipal, apoi să-i 
ofere vin în onoarea sa și, dacă bărbatul curajos ar fi 
băut măcar o picătură din fiecare dintre cele 
enumerate în meniurile hotelurilor, ar fi fost adus 
înapoi într-o stare completă de ebrietate. Oare nu a 
raportat un călător o sută optzeci de soiuri diferite de 
vinuri, “de la Affentaler din Baden de patruzeci și opt 
de creiţari sticla până la Schloss Johannisberg de 
nouă florini”? Ori, nu ar fi fost nevoie de mai mult de o 
sută optzeci de picături pentru ca Ilia Krusch să-și 
piardă simţurile și să nu mai poată merge! 

Erau alţii printre acești fanatici care insistau să-l 
ducă la castelul Oberhaus, așezat cu mândrie pe 
dealul său, la poalele căruia se contopesc cele trei 
mari artere de apă la o sută douăzeci de metri mai jos. 

Alţii ar fi vrut să-l plimbe - mai degrabă să-l expună 
- prin cele trei suburbii ale orașului, însoţiţi de 
trompete și tobe. 

În cele din urmă, alţii nu ar fi acceptat să-l lase să 
părăsească Passau fără să fi vizitat valea Inn-ului, 

minunată în această regiune bavareză care are atâtea 
frumuseți! 

Într-adevăr, Ilia Krusch, după ce-și încheie 
vânzarea, n-ar mai fi avut decât dorinţa de a scăpa de 
această debordare de entuziasm și-l blestema pe cel 
indiscret, oricine ar fi fost el, ale cărui indiscreţii îl 
expuseseră la această manifestare populară. Și 
trebuia să petreacă o zi întreagă în aceste condiţii, el, 
care era atât de refractar la tot zgomotul cu care 
lumea înconjoară învingătorii! Fără îndoială, dacă nu 
s-ar fi convenit să amâne plecarea până a doua zi, 
dacă nu ar fi fost obligat să aștepte întoarcerea 
tovarășului său, ar fi ridicat ancora, ar fi tăiat-o dacă 
ar fi fost necesar și barja, lansată în curent, ar fi 
scăpat rapid. 

Era abia ora nouă. În mijlocul acestei mulţimi, 
bărbaţi, femei, copii, toate aceste invitaţii îl asurzeau, 
fiind la fel de zgomotoase ca și imperioase. 

- Aici, domnul Krusch... 

- Te vom duce la Primărie... 

- Vino la castelul Oberhaus!... 

- Nu... la Mariahilf!... 

- La noi, Ilia Krusch!... 

- La noi, laureatul Firului Dunării! 

Și discuţiile începeau, le se alăturau certurile, se 
întindeau mâini, iar eroul nu ar fi ieșit din această 
aventură fără a pierde câteva fâşii de haine. 

Apoi, iată cum clopotele bisericii sună în onoarea lui 
și petardele explodează iar artificiile se încrucișează 
deasupra 

Scara Mariahilf din Passau 

capului său... Și agenţii de poliţie ar fi fost nevoiţi să 
recurgă la arestări pentru a-l elibera pe nefericitul 
cavaler al vergii! 

O împrejurare pe care Ilia Krusch nu putuse conta 
se produse oportun în acel moment. 

Un om tocmai se apropia străpungând mulţimea, şi 
ajutat de agenţi îl trase într-o parte și-i spuse: 

- Din partea domnului Jaeger... dacă vreţi să plecaţi 
acum, vi se va alătura lângă oraș! 

Şi cum voia asta Ilia Krusch!... Asta era tot ce își 
dorea. Nu conta că nu îl cunoștea pe acel om. Acesta 
pronunţase numele domnului Jaeger și asta era 
suficient. 

Și astfel, ajutat de poliţie, reuși să se elibereze în 
acel moment în care unii încă încercau să-l tragă spre 
Oberhaus, alţii spre Mariahilf. 

Asta nu fu pe placul admiratorilor săi și, fără 
sosirea unei forţe suplimentare de poliţie, nu se știe 
ce s-ar fi întâmplat. Dar în cele din urmă, nicio lege nu 
permite reținerea unui cetăţean împotriva voinţei sale, 
chiar și la granița dintre Bavaria și Austria; puterea 
trebuia să rămână la autorităţi, chiar dacă trebuia să 
se apeleze la armata bavareză. 

Poliţia acţionă cu fermitate, iar Ilia Krusch, escortat 
de agenţi ca un infractor oarecare, cobori spre locul 
unde era ancorată barja. Curioșii trebuiră să se 
resemneze să-i lase să-și continue călătoria. Ungaria 
ar fi acţionat cu siguranţă în favoarea unuia dintre 
cetăţenii săi, iar regele Bavariei sigur n-ar fi vrut să 

ridice un casus belli? cu privire la un ungur împotriva 
căruia nu se ridica nicio plângere. Nu era un vinovat, 
ci o victimă - victima celebrităţii. 

În cele din urmă, Ilia Krusch se urcă în barjă, pe 
care o prăjină solidă o împinse în curent. 

Nu există îndoială că, dacă celebrul pescar Ilia 
Krusch ar fi sosit cu o trăsură, susţinătorii săi ar fi 
deshămat caii ... Ei bine, se văzu momentul în care se 
pregăteau să se arunce în Dunăre pentru a remorca 
ambarcaţiunea, atât de mulţi Tritoni, dacă nu și 
Naiade, escortând galera triumfătoare. 

O jumătate de oră mai târziu Ilia Krusch se întâlni 
cu domnul Jaeger, care îl aștepta puţin mai departe de 
oraș, iar companionul său îi spuse: 

- Când am aflat ce se întâmplă, v-am trimis acest 
om cu care mă întâlnisem, iar cum nu mai aveam 
nimic de făcut în Passau... 

- Aţi făcut bine, domnule Jaeger, și m-aţi scos dintr- 
o situaţie grea!... Acești oameni sunt furioși!... Dar aţi 
fi putut să veniţi singur... 

- Trebuia să mai fac un drum, iar dacă aţi fi 
întârziat să vă reluaţi călătoria, nu știu ce s-ar fi 
întâmplat... 

- Aţi avut dreptate, domnule Jaeger, răspunse Ilia 
Krusch. Dacă nu aș fi plecat, unde aș fi acum?... 

- Eh! Aveţi grijă să nu se întâmple iarăși în altă 
parte... la Linz... la Pressburg... 

- Nu-mi spuneţi asta, domnule Jaeger! 

- Eh, veţi ajunge poate să vă obișnuiți cu ovaţiile!... 


57 Orice acţiune polică sau militară care poate duce la 
declanşarea unui război (NT). 

Ilia Krusch nu s-ar fi obișnuit niciodată, putea fi 
crezut pe cuvânt. Și schimbând subiectul: 

- Credeam, domnule Jaeger, spuse el, că afacerile 
dumneavoastră ar fi trebuit să vă ţină toată ziua la 
Passau... 

- Afaceri? a răspuns domnul Jaeger. Dar nu prea 
am, strict vorbind... Câteva cunoștințe vechi de 
revăzut... Nimic mai mult!... Și tocmai acea persoană 
pe care v-am trimis-o... 

- Fără îndoială, un reprezentant al casei din 
Pesta?... 

- Exact, a răspuns domnul Jaeger, l-am întâlnit și, 
vă repet, dacă nu aș fi avut un ultim drum de făcut, aș 
fi venit eu însumi... 

- Și la timp, domnule Jaeger, la timp! declară Ilia 
Krusch, care nu era un om care să insiste mai mult. 

Între timp, barja mergea cu rapiditate, iar 
întorcându-se, domnul Jaeger și Ilia Krusch puteau 
admira Passau în toată pitoreasca sa poziție. 

Pentru a parcurge distanţa de vreo treizeci de leghe 
dintre Passau și Linz nu ar fi trebuit să le ia mai mult 
de trei zile cu barja. Dunărea, devenită austriacă, se 
îngustează într-un canal mai îngust dincolo de graniţă. 
În aceste condiţii, curentul dobândeşte o viteză 
superioară de care profită bărcile care coboară spre 
capitala austriacă. 

Totuși, în aval de Passau malul stâng este încă 
bavarez până la gura afluentului numit Dădelsbach. 
Dincolo de aceasta, navigația se face printr-un ţinut 
fermecător, cu văi udate de râuri care cad în cascade, 
cu păduri în trepte pe dealuri. O câmpie verde se 

întinde uneori până la orizontul închis de linia 
circulară a cerului; malurile sunt animate de venirea 
și plecarea păsărilor acvatice, egrete sau cormorani. 

Și în această privinţă, Ilia Krusch spunea că uneori 
se poate prinde acest vânat cu undiţa. 

- Da, domnule Jaeger, mușcă momeala la fel ca un 
simplu clean sau o știucă vorace! Dar nu este o 
ispravă demnă de un pescar și nu ar fi recompensată 
cu niciun premiu într-un concurs! 

Malurile râului erau înfrumuseţate și de câteva 
ruine vechi, pe care un turist le-ar fi vizitat cu plăcere. 
Nu era cazul ca Ilia Krusch și companionul să 
zăbovească acolo. Pe parcursul celor trei zile ale 
acestei părţi a călătoriei lor, oprindu-se noaptea de 
preferat în satele în care sosirea lui Ilia Krusch nu 
putea fi cunoscută, ei avură o priveliște completă 
asupra locurilor agreabile pe care le prezintă rând pe 
rând această traversare a Austriei de mijloc. Aşa fură 
înainte de Neuhaus ruinele castelului Haichenbach, 
pe care cotiturile râului îi permit să fie văzut din toate 
părțile. Așa fu valea cu aspect fermecător care apare 
la nivelul acestui târg Neuhaus. 

Din acest punct, coborârea barjei fu un pic mai 
lentă. Dincolo de târgul Aschach, malurile coborau de 
asemenea. Nu mai erau dealuri, nu mai erau văi, o 
vastă succesiune de câmpii uniforme, lăsând privirea 
indiferentă. Dar un număr mare de insule încurcau 
cursul râului. 

În ciuda dificultăţilor navigaţiei, reduse după 
lucrările din ultimul timp, barja naviga în siguranţă, 
iar vâsla lungă o proteja de șocuri și de eşuare. Fără 

îndoială, dacă domnul Jaeger cunoștea bine aceste 
ținuturi de pe Dunărea superioară, Ilia Krusch 
cunoștea la fel de bine cotiturile și trecerile râului și 
n-ar fi avut probleme în a conduce o barjă încărcată 
sau unul dintre acele lungi convoaie de cherestea care 
coborau în derivă. 

De la Ravensburg, Dunărea curge spre sud-est până 
la Linz, și barja se opri în seara zilei de 14 mai puţin 
mai în aval de acest oraș. 


Dunărea înainte de Linz 


Pescuitul fusese obișnuit doar în aceste trei zile, 
deoarece peștele nu mușcă ușor când pluta e dusă de 
un curent destul de puternic. Trebuie să fii ştiucă 
stupidă și lacomă pentru a fi tentată de crăpcenii sau 
porcuşorii zvârcolindu-se agăţaţi ca momeală în 
cârlige. 

- Este adevărat, observă Ilia Krusch într-un moment 
în care, după ce o lăsă să înghită prada în loc s-o 
prindă rapid, (el)? aducea la bord o ştiucă de 


68 Cuvânt lipsă în manuscris (NT). 

cincisprezece livre -, atunci când ai o mandibulă 
înarmată cu șapte sute de dinţi... 

- Dacă am avea atât de mulţi, am fi poate la fel de 
lacomi ca ea!... spuse domnul Jaeger. 

- Așa cum spuneţi! răspunse Ilia Krusch, aprobând 
replica. 


Vas mic pe Dunăre 


În acea seară însă, captura putu fi vândută cum 
trebuie unui negustor de pe malul râului al cărui 
magazin aproviziona piața din Lintz, iar pescarul 
rămase anonim. 

Nu este de mirare că Ilia Krusch îi puse domnului 
Jaeger următoarele întrebări: 

Domnul Jaeger cunoștea Linz?... 

Da, domnul Jaeger cunoștea Linz, chiar locuise 
acolo o perioadă. 

Avea afaceri de rezolvat în Linz?... 

Domnul Jaeger nu vedea niciun motiv să petreacă 
douăzeci și patru de ore în această capitală a 
cercului“ Mühl. 

Cum captura fusese vândută, ar fi avut vreo obiecţie 
ca plecarea să aibă loc în zori?... 

Domnul Jaeger nu avea nicio obiecţie în acest sens. 
Barja va porni în călătorie când va dori Ilia Krusch... 

- Aceasta vă va salva de enervarea de a fi aclamat 
sau purtat în triumf, adăugă el râzând. Dar cei 
douăzeci și trei de mii de locuitori ai Linz-ului nu vor fi 
mulţumiţi auzind că celebrul Ilia Krusch nu le-a făcut 
o vizită oficială! 


Linz 


Argumentul acesta, se poate bănui, nu-l impresionă 
pe cel mai modest pescar, așa că se conveni ca barja 
să pornească înainte ca primii trecători să apară pe 
mal. 


© Unitate administrativ-teritorială în Austro-Ungaria, 
subdiviziune a comitatului (NT). 

În plus, Linz nu are privilegiul de a atrage turiștii și, 
în sine, orașul nu oferă nimic foarte interesant. Este 
un oraș militar, destinat să fie așa datorită poziţiei 
sale de pe Dunăre. A fost înconjurat de fortificaţii pe 
care tunurile moderne ar putea să le doboare mai ușor 
decât crede guvernul austriac, chiar dacă e protejat 
de treizeci și două turnuri masive din care se poate 
încrucișa focul - douăzeci și trei pe malul drept și 
nouă pe malul stâng. În esenţă este o adevărată 
tabără fortificată, comandată din puternica citadelă de 
pe dealul Postlingberg. În ceea ce privește 
monumentele, nu lipsesc dealurile pe care acestea să 
fie plasate în locuri pitorești, deoarece orașul este 
construit pe cinci sau șase, şi nu lipsește o oglindă 
pentru a le reflecta, deoarece fluviul, presărat cu 
insule și traversat de un pod de lemn, se rotunjește la 
picioarele sale ca un lac calm și limpede. Cu toate 
acestea, în afara vechiului castel regal cu pereţi de 
cărămidă roșie, destinat să devină într-o zi cazarmă și 
închisoare, bogăţiile arhitecturale sunt rare la Linz. 

Linz nu este un oraș comercial și, atunci când 
călătorea în numele casei din Pesta, domnul Jaeger nu 
făcea fără îndoială prea multe afaceri acolo. În orice 
caz, el nici măcar nu se gândi să-și încheie seara într- 
una dintre cafenelele orașului merse pe malul fluviului 
până la ora de culcare. A doua zi, abia se lumina când 
barja se desprinse de mal pentru a se îndrepta spre 
curent, iar în timp ce domnul Jaeger rămânea întins 
sub coviltir, Ilia Krusch, cu undiţa în mână, se deplasa 
de-a lungul malului. 

Capitolul VIII 
DE LA LINZ LA VIENA 


Între Linz și Viena, Dunărea trece prin câteva 
orașe. Dar niciunul nu are importanţa celor întâlnite 
până acum de barjă și nu poate fi comparat cu 
Regensburg, Passau sau Linz. Dacă Ilia Krusch ar fi 
putut trece neobservat, ar fi fost dificil pentru el să 
scape de neplăcerile celebrităţii la Viena. Firul 
Dunării era reprezentată în această capitală a Austriei 
de un număr destul de mare de membri, iar aceștia ar 
fi dorit să facă cinste laureatului care aducea atât de 
multă strălucire asociaţiei lor. 

Cât despre oprirea doar pentru o noapte la Viena, 
ar fi posibilă? Dacă marele fluviu nu traversează 
orașul imperial, se apropie atât de mult încât distanţa 
dintre ele este parcursă în mai puţin timp decât este 
necesar pentru a merge de la o suburbie la alta. 
Existau toate motivele să se creadă că domnul Jaeger 
intenţiona să petreacă acolo douăzeci și patru de ore. 
Și, cu ajutorul ziarelor, populaţia ar fi fost informată... 
Şi apoi, Ilia Krusch era un om cinstit și dacă pescuitul 
său trebuia să fie plătit cu greutatea aurului, nu putea 
să-l priveze pe domnul Jaeger de un astfel de 
beneficiu. 

În concluzie, cel mai bine era să aștepte. Vor 
acţiona în funcţie de împrejurări, iar înţelepciunea 
impunea să se amâne orice decizie. 

leșind din Linz, Dunărea justifică cu o precizie 
matematică ceea ce poetul” a spus despre ea în 
Orientalele sale: 

„Curge 

Dinspre occident spre orient. 


Se abate deasupra paralelei 48 doar pentru a scălda 
puţin Krems la nord, de unde coboară înapoi pentru a 
aduce capitalei tributul apelor sale între două maluri 
austriece. 

De la Linz până la Viena albia fluviului se 
conturează pe o lungime de aproximativ cincizeci de 
leghe, luând în considerare multiplele sale cotituri, 
distanţă care ar putea fi parcursă în patru sau cinci 
zile dacă nu ar apărea nicio piedică. Care sunt însă 
obstacolele? Este de crezut ca navigația unei 
ambarcaţiuni mari să fie îngreunată fie de manevre 
greșite, fie de aglomerarea în trecerile înguste. Dar o 
barcă uşoară cu un pescaj de doar un picior și 
condusă de un profesionist la fel de precaut ca Ilia 
Krusch nu, asta era o ipoteză care nu stârnea 
îngrijorare. 

O altă cauză de întârziere pentru transportul mare 
pe Dunăre consta în acea vreme în vizitele severe și 
frecvente ale agenţilor vamali. Niciun marinar nu 
putea scăpa de ele, şi cât timp se pierdea pentru 
cercetarea încărcăturile... De la reuniunea Comisiei 
Internaţionale la Viena, problema contrabandei nu 
făcu niciun pas înainte. Nu exista nicio îndoială că 
aceasta continua să aibă loc, la fel ca și mijloacele 
folosite de fraudatori. În ceea ce privește liderul lor, 


70 Citat din poezia Le Danube en colère de Victor Hugo (NT). 

Latzko, se încerca în zadar să i se dea de urmă. El îi 
depista pe cei mai pricepuţi vânători. Existau de 
asemenea motive să se creadă că nu se îmbarca pe 
bărcile de contrabandă. Dar el trebuia să conducă 
mișcarea dintr-o locaţie necunoscută. Ceea ce era 
sigur era că toate bărcile vizitate până atunci fuseseră 
verificate în zadar de agenţii de poliţie și de vamă. 

Era evident că barja lui Ilia Krusch nu ar fi putut fi 
suspectată. Și, râzând, el spunea: 

- Bine, și eu?... Sunt siguri că nu fac contrabandă și 
că, după ce le iau de la Sigmaringen, nu le transport 
la gura Dunării?... 

- Şi cine știe?... răspundea domnul Jaeger în același 
ton. 

După fermecătoarea localitate Grein, construită pe 
malul stâng al fluviului, se auzi un puternic tumult de 
apă, ca și cum ar fi existat un baraj la câteva sute de 
toise în aval. 


Struden 


- Acestea sunt vârtejurile Strudenului, spuse Ilia 
Krusch. Odinioară, acest pasaj era foarte periculos 
pentru vasele mari, iar mai multe catastrofe au avut 
loc aici. Dar lucrările l-au îmbunătăţit mult și continuă 
de aproape o sută de ani de când au început. 

Aceste lucrări, într-adevăr, datează din timpul 
domniei Mariei Terezia”!, iar rezultatul lor a fost de a 
asigura pentru trecerea Strudenului o adâncime de 
doi metri de apă, chiar și în timpul celor mai puternice 
secete. 

Când barja ajunse la insula stâncoasă Worth, lungă 
de aproape un kilometru și lată de patru sute de 
metri, domnul Jaeger l-a întrebat pe tovarășul său pe 
care braţ îl va urma. 

- Dacă aș avea de condus o şalandă, domnule 
Jaeger, răspunse Ilia Krusch, aș lua-o pe braţul stâng, 
unde fundul este mai puţin periculos. Dar nu avem 
nimic de temut cu barja noastră și o vom lua pe braţul 
drept, deoarece curentul ne poartă mai direct acolo. 

- Deci vapoarele nu trec niciodată pe acolo?... 

- Niciodată, pentru că ar fi imprudent. 

- Ei bine, domnule Krusch, dacă nu vă deranjează, 
aş prefera să coborâm pe la stânga insulei Worth... 
Ştiţi, mă interesează mereu această problemă a 
navigaţiei... Nu mă gândesc să intru într-o afacere de 
acest gen, dacă nu pot să înţeleg singur... 

- Nu este o problemă! răspunse amabil domnul 
Krusch, întotdeauna gata să-l ajute pe domnul Jaeger. 
Nu vom pierde nici măcar o jumătate de oră! 


71 Conducătoare a Țărilor Ereditare Austriece (1740-1780) (NT). 

Așa s-a şi întâmplat, și barja se angajă pe braţul 
stâng al fluviului. 


Plute pe Dunăre 


La acel moment, trei șalande coborau în derivă una 
după cealaltă. Cu pânza strânsă, se mișcau numai sub 
acţiunea curentului, care era mai rapid din cauza 
îngustimii albiei. În timp ce domnul Jaeger le observa 
manevrând, părea că observă cu o atenţie deosebită şi 
echipajul lor. 

De altfel marinarii nu acordau nicio atenţie acestei 
barje conduse de doi bărbaţi. Există multe 
ambarcaţiuni mici care trec continuu de pe un malal 
Dunării pe celălalt. Și, în acel moment, marinarii erau 
prea ocupați să se îndrepte spre apele adânci pentru a 
evita fundurile de nisip. Ordinele pilotului răsunau și 
trebuia să le urmeze cu precizie. Când direcţia trebuia 
schimbată, aceasta se făcea cu ajutorul unor prăjini 
solide, sprijinite pe crestăturile bordului. Dar era o 

treabă grea, care necesita mare pricepere și o 
cunoaștere serioasă a dificultăţilor Strudenului. 

Se întâmpla așadar astfel: dacă domnul Jaeger, 
dintr-un motiv oarecare, observa mai ales marinarii, 
Ilia Krusch era mai interesat de operaţiunile pilotului. 
Părea că ia parte personal la ele și, instinctiv, aceste 
cuvinte îi ieșeau din gură: 

- Un pic la stânga sau va eşua!... Bună manevră 
aceasta... La dreapta cârma, la dreapta!... Bine... 
acum a fost repusă pe drumul cel bun... Şalanda din 
frunte este în regulă... celelalte trebuie doar să o 
urmeze! Dar să fie atenţi toţi la cotul Wirbel!... Acolo 
este cel mai periculos! 


Wirbel 


În rest, curentul trăgea barja mai repede decât șirul 
de vase, şi în plus ea trecea prin locuri în care acestea 

nu ar fi putut să treacă, ceea ce scurta traseul. În 
aproximativ douăzeci de minute, ajunse astfel în aval. 

Domnul Jaeger, care stătuse în picioare pe coviltir 
pentru a vedea mai bine, se întoarse apoi la locul său 
de la pupa lângă domnul Ilia Krusch. 

De altfel, această parte a Dunării este destul de 
dificil de traversat pentru vasele de dimensiuni mari 
încărcate din plin. Nu sunt doar bancuri nisipoase pe 
care ar putea eşua și n-ar putea fi repuse la apă decât 
după ce s-a descărcat jumătate din marfă. Fluviul este 
uneori plin de stânci enorme, unele ridicându-se de-a 
lungul malurilor, altele la nivelul apei. Cu violenţa 
curentului, dacă o şalandă este dusă către aceste 
stânci, nu mai este de temut eşuarea, ci distrugerea 
totală, pierderea mărfurilor sau chiar a personalului, 
și, repetăm, multe au fost catastrofele care s-au 
produs în aceste condiţii. 

- De aceea, domnule Jaeger, spuse Ilia Krusch, 
trebuie să te adresezi mai întâi unui pilot 
experimentat, și există mulţi buni pe Dunăre... 

- Dar, domnule Krusch, răspunse domnul Jaeger, mi 
se pare că şi dumneata ai fi un excelent pilot... 

- Am fost, domnule Jaeger, am fost și, înainte de a 
mă retrage la Râcz, am exercitat această profesie timp 
de cincisprezece ani. 

- Într-adevăr, domnule Krusch, și ai fi capabil să 
conduci unul dintre aceste vase la destinaţie? 

- Desigur, domnule Jaeger, pe Dunăre desigur, nu 
pe râurile care se varsă în ea... Nu cred că albia s-a 
schimbat de patru ani de când nu mai practic această 

meserie... de patru ani aproape... și din pilot am 
devenit pescar cu undiţa... 

- Ceea ce reușești destul de bine, domnule Krusch... 

- Da, domnule Jaeger, și ce altceva să faci când te-ai 
pensionat! 

După Struden mai existară coturi periculoase de 
traversat, printre care și Wirbel, unde apele formează 
vârtejuri violente, din care o barcă nu ar putea să iasă 
dacă ar fi prinsă acolo. Apoi urmă un fel de baraj la 
Haustein, cu pietre mari, întotdeauna dificil de 
traversat, chiar dacă lucrările l-au îmbunătăţit 
semnificativ. De altfel, cu o pantă de patru picioare la 
sută de braţe”? pe care râul a păstrat-o, nu este 
surprinzător că Dunărea poate, în această zonă, să fie 
comparată cu unele repezişuri ale marilor fluvii din 
America. 

Odată aceste obstacole depășite, navigația devine 
ușoară pentru transportul fluvial pe o distanţă destul 
de lungă și, cel puţin până la Viena, nu mai prezintă 
obstacole. Barja își continuă drumul sub acţiunea unui 
curent destul de regulat și fără niciun incident. Ilia 
Krusch pescuia cu destul succes și își vindea peștele 
în așezările sau satele de pe cele două maluri, cum ar 
fi Spitz şi Stein pe stânga, unde prezenţa sa nu fusese 
semnalată, spre satisfacția sa extremă, pe care se 
pare că Jaeger o împărtășea. 

Râul curgea apoi ca printr-un fel de canal. 
Perspectivele interesante lipseau, iar munţii se 


72 În original brasse, unitate de măsură egală cu 6 picioare sau 
1.8288 m. Ín prezent se foloseşte doar în marină (NT). 

retrăgeau spre orizont, lăsând câmpiei posibilitatea să 
se extindă în voie. 


mm n e 


Persenbeug 

Cu toate acestea, se pot menționa câteva locuri 
pitorești, printre care castelul Persenbeug, reședința 
imperială aşezată pe o puternică bază de stânci care o 
susține cu grație şi soliditate. De asemenea, satul 
Maria-Taferl, unde pelerinii vin cu miile în fiecare an. 
Iar după ce și-au îndeplinit pelerinajul, se pot bucura 
de o priveliște superbă și grandioasă, care are ca 
fundal lanţul muntos al Alpilor Norici. În cele din 
urmă, înainte de Viena, fu momentul să admire abația 
Moelk. 

Aceasta a fost construită de benedictini la aproape 
două sute de picioare înălțime pe un promontoriu de 
granit. În spatele celor două turnuri elegante care se 
conturează deasupra fațadei sale, se înalţă o cupolă 
imensă de cupru, dominată de un turn-clopotniţă și 
care pare aurită atunci când este scăldată de razele 
soarelui. 

Maria-Taferi 


În Krems, un mic oraş de pe malul stâng, turiștii 
pierd în cele din urmă din vedere munţii Boemiei și 
Moraviei care urmează malul drept începând de la 
Regensburg. 

Înainte de a pleca din Krems, Ilia Krusch merse să 
ofere vreo treizeci de pești destul de frumoși pe care îi 
pescuise cu o zi înainte și pentru care obţinu un preţ 
bun. 

Domnul Jaeger rămase în barjă, care trebuia să 
plece imediat ce Ilia Krusch se întorcea. 

Când acesta se întoarse, își luă locul la pupă și 
lansă ambarcaţiunea astfel încât să ţină mijlocul 
albiei, unde viteza curentului este mai mare. 

Și, în timp ce vorbeau, Ilia Krusch îi spuse domnului 
Jaeger: 

- Dacă m-ati fi însoţit la Krems, aţi fi aflat o veste 
care face zgomot în oraș. 

- Care este aceasta? 

- Se afirmă că celebrul Latzko a căzut în sfârșit în 
mâinile poliţiei... 

- Celebrul Latzko... șeful contrabandiștilor? întrebă 
destul de vehement domnul Jaeger. 

- El însuși. 

- Şi unde a fost prins?... 

- Într-o întâlnire cu vameșii. 

- Şi pe unde?... 

- În Esztergom... 

- În Ungaria?... 

- În Ungaria, domnule Jaeger, dar asta nu înseamnă 
că este ungur! 

Și, în originala sa mândrie, domnul Ilia Krusch n-ar 
fi putut admite că acest infractor ar fi unul dintre 
compatrioții săi. 

După câteva momente de reflecţie, în timp ce Ilia 
Krusch credea că conversaţia s-a încheiat, domnul 
Jaeger spuse: 

- Așadar, se vorbea despre această captură la 
Krems? 

- De ieri, domnule Jaeger. 

- Și se dădea această veste ca sigură?... 

- Oamenii din Krems mi-au confirmat-o de două sau 
trei ori. 

- Şi de unde venea vestea?... 

- Din Viena. 

- Îmi pare rău că nu v-am însoţit astăzi, domnule 
Krusch... Aș fi putut verifica singur... să citesc 
ziarele... 

- Vă interesează atât de mult, domnule Jaeger?... 

- Da și nu, domnule Krusch. Dar este vorba despre 
o afacere care face multă vâlvă... această afacere de 
contrabandă, și dacă a avut în sfârșit acest final, toată 
lumea are motive să se bucure... 

- Așa cum spuneţi, domnul Jaeger! 

Urmară câteva momente de tăcere, în timp ce 
undiţa aduce la bord un superb exemplar de scobar, 
care uneori e numit în mod eronat chefal. Scobarul se 
prinde cu ușurință în apele repezi, unde călătorește în 
bancuri, iar pescuitul său este destul de ușor cu 
condiţia să fie prins rapid, ceea ce făcu domnul 
Krusch. Observând prezenţa unui număr mare din 
aceste pești, alesese cârligele în consecinţă, fără a se 
preocupa de momeală, deoarece scobarul înfometat se 
aruncă asupra oricărei momeli. 

- Revin la Latzko, continuă apoi domnul Jaeger. 
Dacă este cu adevărat, aşa cum se pretinde, șeful 
acestei asociaţii de escroci, poliția va da o lovitură 
frumoasă. 

- Da, domnule Jaeger, și asta valorează la fel de 
mult ca prinderea unei știuci de douăzeci de livre. 

- Dar nu cumva vestea este falsă? 

- Vom afla mâine la Viena, domnule Jaeger. În orice 
caz, dacă nu l-au prins pe acest Latzko, cu siguranţă 
se va ajunge acolo, mă gândesc... 

- Oh, se spune că este un om priceput! replică 
domnul Jaeger. Nu s-a știut niciodată unde locuiește și 
poate că nici măcar nu are o adresă fixă... În ceea ce 
privește naționalitatea sa, se pare că nu se cunoaște... 
De când agenţii îl caută, nu au putut să descopere 
nimic până acum... 

- Desigur, domnule Jaeger, dar un infractor ajunge 
întotdeauna să fie prins, răspunse Ilia Krusch. 

- Din păcate, adăugă domnul Jaeger, nu este pentru 
prima dată când zvonul capturării lui Latzko s-a 
răspândit în mod fals. Şi mai întâi, se numește oare 
Latzko?... Nu se știe nimic despre el... 

- Îmi place să cred că nu este numele său adevărat, 
declară domnul Krusch, deoarece sună prea mult a 
origine maghiară, și prefer să poarte un nume 
german... 

- Ei, sunteţi patriot, domnule Krusch! 

- Da, și maghiar în suflet. Dar, repet, ceea ce nu s-a 
făcut azi, se va face mâine. 

Domnul Jaeger se mulțumi să clatine capul în semn 
de îndoială. 

- Și apoi, continuă domnul Krusch, să nu uităm că 
există o recompensă promisă pentru capturarea lui 
Latzko... și ce recompensă... două mii de florini!... 

- Şi dacă ar ajunge în buzunarul dumitale?... spuse 
râzând domnul Jaeger. 

- Ar fi la fel de bine primiţi în al meu ca și în al 
dumneavoastră, presupun. 

- Desigur, domnule Krusch. 

- Este adevărat, observă domnul Krusch, că Latzko 
ar fi omul care să ofere dublu sau triplu pentru a 
scăpa, dacă ar fi prins... Asociaţia trebuie să fie 
bogată, de atâţi ani de când face contrabandă... 

- Dar, spuse domnul Jaeger, nu este un om ca 
dumneata, un fost pilot pe Dunăre, un pescar onest, 
care n-ar accepta vreodată, dacă norocul ar face să 
cadă în mâinile sale acest șef al contrabandiștilor... 

- Nu, cu siguranță nu, domnule Jaeger! răspunse 
Ilia Krusch, și, cum se spune, nu aș mânca din acea 
pâine! 

S-a văzut în ce circumstanţă începuse această 
conversaţie între cei doi tovarăși de călătorie. Vor afla 
în curând la Viena dacă era adevărată sau falsă știrea 
adusă de la Krems. Vor afla, de asemenea, dacă acest 
rezultat se datora șefului poliţiei, Dragoch, însărcinat 
cu noi cercetări în această afacere de către Comisia 
Internaţională. Fusese această captură datorată lui 
Dragoch sau unuia dintre subordonații săi, dacă exista 
o captură. Dacă a avut loc o confruntare între agenţi 
și contrabandiști, au fost prinse navele pe care se 
efectua transportul mărfurilor către navele din Marea 
Neagră? Dacă afacerea s-a desfășurat în jurul orașului 
Esztergom, domnul Jaeger și Ilia Krusch vor avea 
ocazia să adune informaţii la faţa locului, atunci când 
vor ajunge în acest oraș de pe partea ungară a 
Dunării. 

Era cu totul natural ca, încheindu-și conversaţia, 
domnul Jaeger și Ilia Krusch să pronunţe numele lui 
Karl Dragoch. 

- Se pare, spuse Ilia Krusch, că această alegere este 
foarte fericită... Nu se putea adresa unui om mai 
inteligent decât șeful poliției din Pesta... 

- Este un ungur, cred? întrebă domnul Jaeger. 

- Da... un ungur... adevărat ungur, răspunse Ilia 
Krusch, nu fără o anumită mândrie. 

- Îl cunoașteţi, domnule Krusch? 

- Nu, domnule Jaeger, și nu am avut niciodată 
onoarea să-l întâlnesc... 

- Se spune că este un poliţist priceput... 

- Foarte priceput, și a demonstrat asta în multe 
împrejurări, riscându-și viaţa. 

- Ei bine, domnule Krusch, sperăm că va fi destul de 
abil și, mai presus de toate, suficient de favorizat de 
împrejurări pentru a pune în cele din urmă mâna pe 
acest Latzko... 

- Va reuși, domnule Jaeger, răspunse Ilia Krusch cu 
o atât de mare convingere încât tovarăşul său nu putu 
să nu zâmbească. 

În aval de micul oraș Korneuburg, navigația 
întâmpină dificultăţi de altă natură decât în trecătorile 
insulei Worth, la coturile Wirbel și în vârtejurile 
Haustein. Dunărea se lărgește considerabil, bancurile 
de nisip îngreunează navigația și, deși eşuările nu 
sunt foarte periculoase, este prudent să se conducă 
vasul pentru a le evita. 

Barja întâlni chiar unul dintre aceste lungi trenuri 
de lemn”, pe care trăiește, se poate spune, o întreagă 
populaţie plutitoare. Trenul o luase rău printre 
bancurile de nisip. Sfaturile lui Ilia Krusch nu fură în 
zadar. Le oferi chiar el împreună cu serviciile sale, iar 
marinarii au făcut bine că le-au urmat. Au recunoscut 
în el un om care cunoștea bine Dunărea - ceea ce nu 
mai era de mirare pentru domnul Jaeger. După câteva 
ore de întârziere, barja putu să-și reia cursul, 
îndreptându-se spre capitala Austriei. 

Deja se simţea că se apropiau de un mare oraș. 
Ținutul arăta mai multă animaţie. Cerul se întuneca 
de fumul unor fabrici. Numărul vaselor creștea, în 


73 Şir de plute (NT). 

special cel al dampfschiffs care făceau serviciul în 
jurul Vienei. La depărtare se aglomerau satele, cu 
turnul bisericilor lor punctând spre cer. Case de ţară, 
vile, se ridicau pe dealurile line din spatele malurilor. 

În după-amiaza acelei zile, barja ajunse la baza 
Kahlenberg-ului, al cărui vârf era vizibil încă de 
dimineaţă în dreapta. Depășește o altitudine de o mie 
de picioare și, de pe vârful său, vederea se întinde nu 
numai spre capitală, ci și către munții Ungariei și Alpii 
Stirieni. 

În cele din urmă, spre ora nouă seara, după ce 
coborâră în aval de Nussdorf, unde se opresc vasele 
cu aburi - în acel loc, braţul fluviului care se apropie 
cel mai mult de oraș nu poate fi trecut din cauza lipsei 
de apă -, acolo barja se opri lângă un mic ponton într- 
un golfuleţ al malului. 

Trecuseră douăzeci și două de zile de când Ilia 
Krusch își aruncase undiţa la izvoarele marelui fluviu 
și tocmai îl coborâse pe o distanţă de aproximativ 
șapte sute de kilometri. 

Capitolul IX 
LA IEȘIREA DIN CARPAŢII MICI 


Câteva zile mai târziu, doi bărbaţi stăteau de vorbă, 
bând și fumând, într-un han izolat pe drumul care 
coboară spre Dunăre, la marginea Carpaţilor Mici. 
Ultimele ramificații ale acestor munţi maghiari se 
termină pe malul stâng al fluviului, puţin în amonte de 
Pressburg, un oraș important al regatului, situat între 
Viena și Buda-Pesta”?. Tot acolo se deschide și gura de 
vărsare a Moravei, unul dintre principalii afluenţi ai 
fluviului. 

Acești doi bărbaţi stăteau în fundul unei încăperi 
joase, unde nimeni nu-i putea vedea sau auzi. O 
fereastră laterală, vitrată cu geamuri mari cu ochiuri, 
le permitea să observe oblic oamenii sau animalele 
care treceau pe drumul din stânga Moravei, al cărei 
curent târa câteva vase spre confluenţa sa. 

Acest han nu era frecventat de obicei decât de 
marinari și căruţași, care se opreau acolo fie pentru a 
sorbi o băutură tare, fie pentru a lua masa. Călătorii 
fără prea mari pretenţii puteau să înnopteze acolo, 
fără să fie nevoiţi să-și ușureze prea mult punga. Dar 
rareori se întâmpla ca hangiul, soţia și valetul său să 
nu fie singuri noaptea. Un grajd strâmt, atașat lateral, 
era suficient pentru a găzdui unul sau două atelaje. 

În această dimineaţă, în faţa hanului sosiseră două 
şarete, cu o prelată groasă care acoperea încărcătura. 


74 La vremea când are loc acţiunea romanului, Buda şi Pesta erau 
două oraşe separate. Budapesta s-a format în 1867-1873 prin 
unirea a trei oraşe (Obuda sau Buda veche, Buda, Pesta) (NT). 

Stăpânul locului le aștepta, fără îndoială, și îi 
cunoștea pe cei doi căruţaşi care le conduceau. 

Prima întrebare pe care o puseră acești oameni - 
mai precis cei care beau atunci în sala de jos - fu 
aceasta: 

- Nu au ajuns încă? 

- Nu, răspunse hangiul. Nu va veni decât diseară... 

- Ei bine, să deshămăm, spuse unul dintre bărbaţi. 
Şaretele în curte, caii în grajd... 

- Și mâncare și băutură, adăugă celălalt, căci ne e 
foame și sete. Nu e nimeni în casă la ora asta? 

- Nimeni. 

Lucrurile se făcură cum se părea că se făceau de 
obicei şi de afară nu puteau fi văzute cele două şarete, 
adăpostite sub un șopron mare din curte. Cât despre 
cei șase cai - câte trei pentru un atelaj -, aceştia 
primiră fân din belşug. Aveau drum lung în picioare 
pe aceste cărări grele din Carpaţii Mici și mai aveau 
un drum la fel de lung până să ajungă la Dunăre, la 
confluenţa cu Morava. Trebuia să capete putere, căci 
încărcătura pe care o purtau de câteva zile era grea. 

Așa că, încă de dimineaţă, după ce călătoriseră 
toată noaptea, cei doi bărbaţi se instalaseră la han. 
Din când în când, unul sau altul ieșea pe ușă pentru a 
arunca o privire către drum. O atmosferă oarecum 
ceţoasă nu permitea ca privirea să ajungă prea 
departe. În orice caz, așa cum spusese hangiul, 
bărbatul pe care îl așteptau avea să sosească la 
întâlnire abia la căderea nopții. 

Cel mai bun lucru pe care îl puteau face cei doi 
căruţaşi, după ce își așezaseră şaretele la loc sigur, 

era să ia mai întâi prânzul. După ce merseseră toată 
noaptea, foamea îi măcina, la fel şi setea, după cum 
spusese unul dintre ei la sosire, deși ploştile pe care le 
purtau sub capele mari de lână le-ar fi permis să o 
potolească pe drum. Așa că se așezară în sala de jos. 
La proviziile destul de sărace ale hanului, adăugară 
rezervele substanţiale cu care erau dotate şaretele. 
Mâncară copios în timp ce stăteau de vorbă cu 
hangiul și hangiţa, un cuplu a cărui înfățișare nu era 
foarte atrăgătoare, dar căruţaşii nu ţin seama de asta. 

Ceea ce întrebară ei în mod special fu dacă existau 
echipe de poliție sau de vameși care să cutreiere zona 
rurală. Era de înţeles că nu întâlniseră niciunul pe 
aceste rute ocolitoare între ultimele ramificații ale 
Carpaţilor Mici. În aceste regiuni pustii, departe de 
orice oraș sau sat, nici agenţii nici călătorii nu se 
aventurau de bunăvoie. Dar în locul unde tocmai se 
opriseră în acea dimineaţă, în colțul ocupat de han, 
câmpia începea să se deschidă, un drum mai 
frecventat urma malul stâng al Moravei. Trecea prin 
păduri destul de adânci și deservea câteva ferme ai 
căror fermieri mergeau să-și vândă produsele în 
orașele vecine și până la Pressburg. Cum acesta era 
singurul drum care ducea la confluenţa fluviului cu 
Morava, trebuia urmat și era posibil ca acesta să fie 
supravegheat de la noile măsuri luate de Comisia 
Internaţională pentru a reprima contrabanda prin 
arestarea escrocilor. 

Mai mult, chiar dacă veneau din primele defileuri 
ale Carpaţilor, şaretele circulaseră doar noaptea și 
asta vor face până la sfârșitul călătoriei lor. 

După o ultimă duşcă ce urma multor altele, cei doi 
bărbaţi simţiră o nevoie irezistibilă de somn. Nu aveau 
nevoie de paturi. Câţiva baloţi de paie aruncaţi într-un 
grajd gol în acel moment le erau suficienţi și, după ce 
îl sfătuiră pe hangiu să-i trezească “dacă vor fi vești”, 
se întinseră unul lângă altul și nu trecură nici cinci 
minute că deja dormeau adânc. 

În timp ce se odihneau, mai mulţi trecători intrară 
în han și li se dădu de băut, dar plecară aproape 
imediat. Erau ţărani care se întorceau la fermele cele 
mai apropiate, sau vagabonzi cu traista în spate și 
ciomagul în mână care se îndreptau spre Pressburg. 

Unul dintre ei, în timp ce pălăvrăgea, fu tras de 
limbă să spună că poliţia bătea câmpiile din jur și că, 
în mod cert, nu mai exista siguranţă pentru oamenii 
cinstiţi. 

Hangiul ridică doar din umeri și îi ură vagabondului 
să nu fie prins. Dar ţinu cont de informaţie și îşi 
promise că le va spune oaspeţilor săi despre aceasta. 
Se întâmpla rar ca agenţii să parcurgă Carpaţii Micii, 
iar dacă o făceau în prezent nu putea fi fără un motiv 
serios. 

În jurul orei cinci, când cei doi bărbaţi se treziră, 
intrară în sală şi prima lor întrebare fu din nou cea pe 
care o puseseră dimineaţa: 

- Încă n-au ajuns? 

- Încă nu, răspunse hangiul, dar, vă spun eu, nu va 
sosi decât pe seară... Am fost avertizat de unul dintre 
tovarășii săi... De altfel, va avea dreptate să fie atent, 
căci poliția și vameșii dau târcoale Moravei. 

Această veste păru să-i îngrijoreze pe cei doi 
bărbaţi și imediat unul dintre ei întrebă dacă vreunul 
dintre acești polițiști venise la han. 

- Nici unul, răspunse hangiul, dar am fost informat 
de un vagabond care i-a întâlnit în drum. 

Cei doi bărbaţi cerură cina și se așezară în sală. În 
timp ce mâncau, vorbeau pe un ton scăzut - din 
obișnuinţă, fără îndoială, căci nu aveau de ce să nu 
aibă încredere în hangiu. 

- Sper că-i poate deruta, spuse unul dintre ei. 
Trebuie să ştie că malurile  Moravei sunt 
supravegheate... 

- Da, spuse celălalt, poliţia crede că acolo se face 
contrabanda și că şalandele de pe Dunăre au coborât 
deja pe afluentul său. 

- Trebuie să-i lăsăm să creadă asta și, la nevoie, să 
răspândim zvonul... 

- Asta a făcut, astfel încât până acum drumul a 
rămas liber pentru şaretele noastre. 

- Cât despre vasul care trebuie să ne aștepte... 
spuse primul. 

- Nu-ţi fă griji, spuse al doilea. Se află în golful 
Kordak, la confluența cu Morava, ca un şlep cinstit 
care așteaptă să-și completeze încărcătura și să plece 
spre gură. 

După ce își terminară cina, ieșiră amândoi din sală 
și se plimbară în sus și în jos pe drum. 

Era ora șase și jumătate. Soarele dispăruse deja în 
nord-vest, în spatele lanţului Carpaţilor Mici. 
Crepusculul se accentua, noaptea avea să fie 
întunecată, o noapte fără lună, iar cerul era acoperit 

de nori groși. Dar ploaia nu ameninţa și aceasta era o 
împrejurare favorabilă pentru ca şaretele să ajungă la 
confluența Moravei înainte de răsărit. Cât despre 
recunoașterea drumului, chiar și în mijlocul 
întunericului adânc, acest lucru nu avea să-i 
stânjenească pe cei doi căruţaşi, care cunoșteau 
ținutul și, în aceleași condiţii, făcuseră acest drum 
între han și malul stâng al Dunării. 

În timp ce se plimbau înainte și înapoi pe drum - și 
îl coborâră pe o sută de toise - cei doi bărbaţi nu 
văzură nimic suspect. Ţinutul era absolut pustiu. 
Odată cu ultimele suflări ale brizei care bătea dinspre 
sud, s-ar fi putut auzi un zgomot de voci, un zgomot 
de pași care s-ar fi produs pe partea aceea. Liniște 
absolută. Era de crezut de altfel, din informaţiile date, 
că agenţii trebuiau să fie de pază pe malul Moravei în 
amonte și, în consecinţă, la o distanţă de o leghe bună 
de han. 

Cei doi bărbaţi se întoarseră așadar și se duseră să 
se uite la atelajele care se odihneau în grajd. 

În jurul orei șapte și câteva minute, ușa sălii se 
deschise brusc, iar hangiul strigată imediat: 

- Iată-l! 

Cei doi căruţaşi ieșiră în fugă din grajd și se 
alăturară noului venit. 

Era un bărbat în floarea vârstei, între patruzeci și 
patruzeci și cinci de ani, cu o faţă energică, trăsături 
dure, fără barbă și cu înfățișarea unui om obișnuit cu 
aerul liber, versat în toate exerciţiile violente. 
Prezenta atât tipul ţăranului, cât și cel al marinarului. 
Purta o pălărie rotundă cu boruri largi, cizme care îi 

ajungeau până la genunchi, o jachetă sub care se 
vedea cureaua roșie care-i strângea pantalonii la brâu 
și o capă mare de lână care cădea din cap până în 
picioare, ceea ce îi permitea, dacă voia, să nu fie 
recunoscut. 

Să fi fost Latzko, șeful asociaţiei de contrabandişti, 
cel care era căutat de mai mulţi ani? Nici Karl 
Dragoch, nici vreunul dintre agenţi nu ar fi putut 
spune asta, deoarece nu fusese văzut niciodată. În 
orice caz, dacă era acest Latzko, vestea capturării 
sale, primită de domnul Jaeger cu vizibilă naîncredere, 
era falsă. Poate că nu avusese loc nicio întâlnire între 
tovarăşii săi și agenţi în apropierea Pressburgului”? și, 
cu siguranţă, președintele Comisiei, domnul Roth, nu 
trebuie să fi primit niciun raport de la Dragoch pe 
această temă. În plus, de la sosirea lor la Viena, 
domnul Jaeger și Ilia Krusch trebuie să fi știut despre 
ce e vorba în legătură cu această presupusă arestare. 

Ceea ce este sigur este că, de ceva timp, noul venit 
se afla împreună cu unii dintre contrabandiști de 
cealaltă parte a Dunării, pe malul drept, unde 
fuseseră dirijate o parte din mărfurile de contrabandă. 
După ce le îmbarcase, fără ca acesta să fi atras atenţia 
poliţiei, şalanda, traversând fluviul, acostase puţin mai 
în aval, aproape de confluenţa cu Morava. Aproximativ 
cincisprezece dintre oameni trecuseră apoi pe malul 
drept pentru a completa încărcătura și veniseră la 
han, sub conducerea acestui șef, pentru a escorta cele 
două şarete în timpul ultimei etape. 


75 În capitolul anterior JV spune că arestarea a avut loc în 
împrejurimile Esztergom-ului (NT). 

Cât despre obiectele pe care le transportau, pânze, 
vinuri scumpe, tutun, conserve de diferite feluri, ele 
fuseseră transportate în regiunea Carpaţilor Mici și, 
când şalanda va primi această ultimă încărcătură, toţi 
se vor îmbarca și va ști să scape de percheziţiile 
vameșilor, ale poliţiei, pe parcursul sutele de leghe 
care o mai despărțeau de gurile Dunării. 

De fapt, Latzko a fost cel care fondase această 
asociaţie de escroci, un om pe care nu-l oprește nimic. 
Personalul, la fel ca liderul lor, nu se temea nici de 
Dumnezeu, nici de diavol, după cum se spune. Aveau 
ramificații extinse în toată această lungă vale a 
Dunării; cât despre teama de a fi trădat de unul dintre 
ai lor, nu, căci toţi se îmbogăţeau din această 
contrabandă fructuoasă. Până acum, navele 
ajunseseră întotdeauna la destinaţie fără ca frauda să 
fie vreodată descoperită. 

Dar norocul are și el limitele lui. Din bun, poate 
deveni rău, și avea să-l favorizeze multă vreme de 
acum încolo. Dacă nu era cunoscută persoana acestui 
Latzko, i se știa numele, iar cum ajunsese la urechile 
poliţiei nimeni nu ar fi putut spune. Este adevărat, un 
nume nu este scris pe fața oamenilor; și un om nu este 
prins pentru că se știe cum îl cheamă. 

De îndată ce intră în încăpere, acest șef, probabil 
secundul lui Latzko, trecu la întrebări scurte, la care i 
s-a răspuns nu mai puţin scurt: 

- Cele două şarete sunt aici? 

- Da, sunt aici. 

- Nu v-au (fost) oprite pe drum? 


76 Cuvânt lipsă în text (NT). 

- Nu, dar este cert că ţinutul este supravegheat de 
agenți... 

- Da... știu, dar din partea Moravei. Au sosit toate 
mărfurile? 

- Toate. 

- Şi voi sunteţi aici... 

- De azi dimineaţă. 

- Caii au primit mâncat bine?... 

- Tot ce trebuie să mai facem acum e să-i 
înhămămăm... 

- Să fie înhămaţi. 

Se va observa că, dacă pe această parte a Dunării 
trecuseră cinsprezece infractori, acesta venise singur 
la han. Era mai bine să nu stârnească suspiciunile pe 
care le-ar fi provocat trecerea unei trupe de oameni, 
înarmaţi cu cuțite și revolvere. Dar aceștia erau 
împrăștiați de-a lungul drumului și, când căruțele 
porneau la drum, le escortau la distanță, pentru a se 
aduna la cea mai mică alarmă. 

În plus, ei știau că poliţia scotocea prin ţinut sub 
conducerea lui Karl Dragoch, a cărui prezenţă fusese 
semnalată cu o zi înainte. Prin urmare, erau în gardă. 
Costumele lor ar fi făcut să se creadă că erau 
maghiari din provincia Carpaţilor. Cât despre acest 
Latzko, priceput în a-și modifica înfățișarea, în a-și 
schimba fizionomia, el înșelase deja de mai multe ori 
ochiul agenţilor. De câte ori întâlniseră cei mai buni 
urmăritori un ţăran pe câmp sau un marinar pe 
maluri, cu un aer indiferent, cu o față cuminte, uneori 
conducând un cal, alteori o barcă, fără să bănuiască 
că nu aveau decât să întindă mâna pentru a-l prinde! 

În realitate, Ilia Krusch le-ar fi trezit mai degrabă 
suspiciunea! 

Și când unul dintre tovarășii săi îi vorbea despre 
acest Dragoch, pe care Comisia îl pusese pe urmele 
lui: 

- Mă ocup eu de el, răspunse el. Chiar dacă s-ar afla 
pe vasul meu împreună cu agenţii săi, nu m-ar 
recunoaște acolo, iar în ceea ce privește vasul, știți 
foarte bine, îl poate percheziţiona până în cală, nu ar 
găsi acolo nici măcar un covor de contrabandă! 

Se făcuse ora opt când şaretele fură gata de 
plecare. 

Ar trebui adăugat, în ceea ce privește capturarea lui 
Latzko, că nu era prima dată când se răspândeau 
astfel de zvonuri. Această informaţie, repetată de 
ziare, era la fel de falsă ca și cea pe care Ilia Krusch i- 
o dăduse domnului Jaeger la întoarcerea de la piaţa 
din Krems. 

Totul era pregătit, iar oamenii, dintre care nici unul 
nu apăruse la han, nu așteptau decât un singur 
semnal pentru a forma escorta. 

Porţile curții fură deschise. Şaretele, fiecare trasă 
de trei cai puternici, ieșiră una după alta. Mersul lor 
nu avea să fie semnalat departe nici prin zgomot, pe 
acest drum pe jumătate înierbat, nici prin vedere, căci 
era beznă deplină. În plus, cărarea trecea în parte 
prin păduri dese, vecine cu drumul. 

Distanţa care trebuia parcursă era de numai șase 
sau șapte leghe de la han până la confluenţa cu 
Morava și aproape nu existau ferme în direcţia aceea. 

Trăsurile fură scoase, îşi luară rămas-bun de la 
hangiu, iar căruţașii, în faţa cailor lor, începură să 
coboare pe ultimele ramificații ale Carpaţilor Mici. 

Șeful îi preceda cu vreo douăzeci de pași. Uneori, 
de-a lungul bordurilor de copaci, se îndepărta fie la 
dreapta, fie la stânga și schimba câteva cuvinte cu 
oamenii din escortă, asigurându-se că aceștia nu văd 
sau aud nimic suspect. Era un marș tăcut și întunecat. 
Niciun felinar nu lumina şaretele, dar căruţaşii lor 
cunoșteau pantele, rampele întortocheate ale unui 
drum pe care îl străbătuseră de multe ori și nu se 
temeau că ei vor face vreo greșeală. 

Se părea deci că drumul va fi parcurs fără 
incidente. Când convoiul ajunse la primele ferme, era 
deja suficient de târziu pentru ca familiile să fie în 
paturi. Doar câţiva câini  semnalizau trecerea 
căruţelor. Dar nicio ușă nu fu deschisă și, la urma 
urmei, mișcarea cailor și a oamenilor nu ar fi putut să 
surprindă pe nimeni. 

Atmosfera se  îndesise considerabil de seara, 
devenind mai grea, de parcă spaţiul ar fi fost saturat 
cu electricitate. Nu exista nici o ameninţare de 
furtună și, de altfel, în această regiune din Austria 
Superioară furtunile nu prea sunt de temut primăvara. 
Circumstanţe fericite, pentru că atunci când sezonul 
este mai avansat, ele sunt uneori teribile. Ele mătură 
valea Dunării şi navigația poate fi îngreunată, uneori 
chiar întreruptă. Și era important ca şalanda să 
primească încărcătura completă în câteva ore, pentru 
a putea porni înainte de ivirea zorilor. 

Era miezul nopţii când convoiul se opri. Caii 
mergeau de patru ore și trebuia să-i lase să se 
odihnească. Nu numai că trăgeau vehicule destul de 
greu încărcate, dar drumul era abia întreţinut și era 
plin de gropi, ceea ce necesita opinteli putenice în 
hamuri. 

Oprirea urma să dureze o oră. Mai erau doar trei 
leghe de parcurs și pe drumuri mai puţin proaste în 
apropierea râului.  Contrabandiștii erau astfel 
asiguraţi că au ajuns la confluență și chiar că au urcat 
la marfa bord, în timp ce albia Dunării ar fi fost încă 
înecată în umbră. 

Într-un luminiş din dreapta drumului - un loc bine 
cunoscut de ei -, cărăușii își opriseră căruțele. În acest 
întuneric adânc, sub tavanul gros de ramuri, nu ar fi 
putut fi văzuţi fără să se intre în luminiș. Așadar, nu 
aveau de ce să se teamă în cazul în care ar fi trecut 
cineva. 

După îngrijirea cailor, toţi se adunaseră în jurul 
șefului. Erau acolo, incluzând căruţașii, vreo douăzeci 
de bărbaţi viguroși, obișnuiți cu pericolul, după cum 
dovediseră în multe împrejurări. 

Cât dură popasul, aşezaţi la poalele copacilor, fără 
să fumeze măcar ca să nu dea alarma, vorbiră cu glas 
scăzut. Doi sau trei, mai familiari, discutau cu șeful 
lor. Vorbeau despre cât era de urgent ca expediţia să 
se termine... Tinutul era prea atent supravegheat... 
Vor alege o altă parte a fluviului, unde vasele vor 
aștepta în mai mare siguranţă ca mărfurile să fie 
trimise pe ambele maluri. Principalul era, așadar, să fi 
zădărnicit eforturile poliţiei în apropierea Carpaţilor 

Mici și să plece înainte de a ajunge la confluenţa cu 
Morava. 

O oră trecu într-o odihnă netulburată. La un semn, 
şaretele erau pe punctul de a porni din nou la drum, 
când unul dintre oamenii postați la capătul luminișului 
se întoarse grăbit, spunând: 

- Alertă! 

Șeful făcu un pas înainte. 

- Ce se întâmplă? întrebă el. 

- Ascultă! 

La acest răspuns, toţi ciuliră urechile. 

Un zgomot de pași se auzea pe drum, pașii unei 
trupe care cobora pe acolo. Curând, se alăturară chiar 
și câteva voci, iar distanţa nu trebuie să fi fost mai 
mare de o sută de toise. 

- Să rămânem în luminiș, porunci șeful, tipii ăştia 
vor trece fără să ne vadă! 

Cu siguranţă, având în vedere întunericul adânc, 
convoiul nu va fi văzut. Dar mai era un aspect foarte 
grav: dacă, din ghinion, era o echipă de poliţie care 
urma acest drum, se îndrepta spre râu. Presupunând 
că, atunci când va veni ziua, nu vor descoperi vasul în 
golf, nu ar fi fost înţelept să fie duse şaretele acolo, 
cel puţin în acea noapte. Evident, dacă acestor agenţi 
le-ar fi venit gândul să viziteze respectivul vas, nu ar fi 
găsit nimic suspect. Dar ei ar putea rămâne în 
apropierea confluenței, iar prezenţa lor ar împiedica 
încărcarea oricărei mărfi de contrabandă. 

În cele din urmă, se va ţine cont de circumstanţe și 
se va acţiona după caz. După ce așteptau în acest 
luminiș până în noaptea următoare, dacă era necesar, 

unii dintre acești oameni ar cobori la Dunăre să se 
asigure că vameșii sau poliţia nu s-ar afla pe teren pe 
acea parte. 

Pentru moment, esenţialul era să nu fie detectaţi și 
ca această trupă care se apropia să treacă fără să fie 
alarmată. 

Nu trecu mult timp până când ajunseră în locul 
unde șoseaua trecea pe lângă luminiș. În ciuda nopţii 
întunecate, putură observa că era formată din 
aproximativ zece oameni, iar din când în când un 
anume zăngănit indica oameni înarmaţi. 

Să fi fost o echipă a acestor agenţi care, după 
spusele vagabondului, băteau ţara în urmărirea 
escrocilor lui Latzko? 

Nu mai exista nicio îndoială în această privinţă. 
Două nume au fost rostite succesiv de niște oameni 
care, înaintea celorlalţi, mergeau de-a lungul lizierei. 

Primul dintre aceste nume fu cel al lui Latzko, ca 
răspuns la o întrebare care fusese pusă. 

Al doilea a fost ca răspuns la întrebare: 

- Cred că vom ajunge la timp, Dragoch! 

Era însuși șeful poliției care, pe baza unor 
informaţii destul de precise, se deplasase cu mai mulţi 
ofițeri în acea parte a ţării, situată în unghiul dintre 
Morava și Dunăre. De două zile supraveghea intrarea 
în Carpaţii Mici; dar căutările sale fiind zadarnice, 
după ce trimise jumătate din personalul său în amonte 
pe malul stâng al râului, se îndreptă cu o echipă de 
doisprezece oameni spre confluență. Urmând același 
traseu ca şi convoiul, era obligatoriu să îl întâlnească. 


153 


Șeful urmă imediat singura cale care putea să o 
urmeze: să rămână în luminiș, să nu-și trădeze 
prezența, să lase escadronul să treacă, să-l 
urmărească chiar la o distanţă suficientă pentru a nu 
fi văzut, pentru a se asigura dacă acesta va ocupa sau 
nu căile de acces la confluență: dacă da, să amâne 
îmbarcarea bunurilor sale, dacă nu, să nu schimbe 
nimic din planuri și să ducă căruțele la golful Kordak. 
Distanţa nu era de așa natură încât să nu poată vedea 
cu ochii lui ce făcea Karl Dragoch. 

Ori trupa trecuse deja de poteca pe care se intra în 
luminiș, când se produse un incident care schimbă 
complet situaţia. 

Unul dintre cai, speriat de trecerea oamenilor pe 
drum, pufni și scoase un nechezat lung, repetat de 
ceilalţi cai. 

Karl Dragoch și agenţii săi se opriră imediat. 
Ascunzişul convoiului fusese descoperit. Urma cu 
siguranţă o luptă, iar ei se pregătiră să o susţină. 

- Opriţi-vă! le strigase Karl Dragoch oamenilor săi, 
care se adunară în jurul lui. 

Apoi, avansând spre intrarea în luminiș: 

- Cine e acolo? strigă el. 

Nu primi niciun răspuns. 

Unul dintre agenţii săi luă atunci un chibrit și 
aprinse o torţă de rășină pe care o ţinea în mână. 

Chiar dacă, în această lumină insuficientă, nu se 
puteau recunoaște unii pe alţii, totuşi aceasta îi 
permisese șefului poliţiei să vadă cele două şarete în 
spatele cărora erau grupaţi mai mulţi bărbaţi. 

- Cine sunteţi? strigă din nou Karl Dragoch. 

- Cine sunteţi voi? i se răspunse. 

- Suntem ofiţeri de poliţie... Aceste şarete care sunt 
ascunse nu pot conţine decât marfă de contrabandă, 
iar cei care le escortează nu pot fi decât 
contrabandiști! 

Nici un răspuns. 

- Vom lua aceste şarete! spuse Karl Dragoch pentru 


ultima oară. 
Intră în luminiș, urmat de trupa sa, fără să fi 


observat că  contrabandiștii ar avea avantajul 
numărului - vreo douăzeci de oameni faţă de 
doisprezece. 

Dar de îndată ce șeful poliției avansă cinci sau șase 
pași, fu oprit de aceste cuvinte, rostite cu o voce 
imperioasă: 

- Încă un pas și tragem! 

Această amenințare nu avea să-l oprească pe Karl 
Dragoch, iar el răspunse: 

- Dacă însuși Latzko este cel care vorbește așa, 
promit să îi închid gura! 

Și trupa continuă să se îndrepte spre şarete. Dar în 
acel moment torţa fu smulsă din mâna agentului, iar 
întunericul redeveni profund. 

Nu se trasese încă niciun foc de armă de ambele 
părți. Avu loc o luptă corp la corp, care îi aduse la 
bătaie pe agenţi și pe escroci. Cei dintâi îşi dădură 
seama, dar prea târziu, că nu au şanse de izbândă. 
Lupta se va întoarce împotriva lor. 

Cum lupta dura deja de câteva minute și trebuia să 
se termine, izbucniră focuri de armă. Revolverele se 
alăturaseră. Câţiva contrabandiști, câţiva agenţi fură 
loviți în mijlocul întunericului. Dar nu se putea 

prelungi și, după un atac la fel de violent ca și 
rezistența, Karl Dragoch trebui să-și adune oamenii și 
să abandoneze locul. Părăsind luminișul, trupa urcă 
pe drum pentru a se alătura celorlalţi agenţi, 
împrăștiați în amontele Moravei. 

După un sfert de oră, convoiul, cu doi bărbaţi ușor 
răniţi, porni din nou la drum. Înainte de ora patru 
ajunse la golful Kordak. Nu exista nicio supraveghere 
în apropiere. Marfa fu încărcată imediat. Cu excepţia 
șefului, care rămase pe uscat, toţi trecură la bord. 
Apoi şalanda porni și cobori pe Dunăre datorită unui 
curent destul de rapid, în momentul în care soarele le 
trimitea primele raze. 

Capitolul X 
DE LA VIENA LA PRESSBURG ȘI BUDA-PESTA 


Distanţa dintre Viena și Pressburg este de 
aproximativ douăzeci și cinci de leghe, iar Ilia Krusch 
parcursese trei sferturi din această distanţă în seara 
zilei de 21 mai. După ce își petrecuse noaptea la 
adăpostul unui cap, în apropierea gurii unui mic 
pârâu, la o jumătate de tir de pușcă de câteva case 
izolate, își aruncase undița şi prinsese vreo douăzeci 
de pești de bună calitate pe care intenţiona să-i vândă 
în aceeași seară, la sosirea în Pressburg. 

Ilia Krusch era singur în barjă, iar tovarășul său de 
drum nu mai cobora cu el pe marele fluviu. 

Care era motivul acestei schimbări de situaţie? 
Despărțirea fusese voluntară sau accidentală? Nu 
trebuia ca cei doi prieteni - se poate spune așa, iar din 
partea lui Ilia Krusch era o prietenie serioasă - să se 
reîntâlnească mai târziu, pentru a relua împreună 
această călătorie?... Absența domnului Jaeger era 
doar temporară?... 

Pe scurt, iată ce se întâmplase. 

După cum vă amintiţi, Ilia Krusch și domnul Jaeger 
debarcaseră în seara zilei de 18 mai în apropierea 
unui ponton aflat la capătul unei intrări înguste a 
braţului Nussdorf. 

Se știe, de asemenea, că barja nu se afla chiar în 
Viena, deoarece râul curge puţin mai la nord de oraș. 
Deoarece era deja târziu - puţin după ora nouă - 
domnul Jaeger își amânase vizita în capitala Regatului 
Austriei pentru ziua următoare. 

Săgeata catedralei din Viena 

În ceea ce-l privea pe Ilia Krusch, bunul om nu era 
prima oară la Viena. El vizitase deja de mai multe ori 
orașul, care nu este foarte mare, și cele treizeci și 
patru de suburbii ale sale, care îi ridică populaţia 
totală la (...)”7 locuitori. Dacă nu văzuse vreodată 
decât castelul imperial, palatul cancelariei, primăria, 
arsenalele, monetăria, vama, teatrul, palatele 
Esterhazy și Lichtenstein și altele, nu era fără să-și 
plece respectuos genunchiul în bisericile Sfântul 
Ștefan, Sfântul Petru, Sfântul Karl, fără să se fi 
plimbat la Prater, Augarten, Volksgarten, fără să fi 
salutat ex-voto-ul'? împăratului Leopold în Piaţa 
Veche, fără să fi admirat priveliștile superbe de pe 
terasele grădinii Belvedere. 

Este de înţeles așadar că Ilia Krusch nu se gândea 
să-şi părăsească barja, unde era la adăpost de 
indiscreţiile pe care ziarele vieneze le-ar putea face în 
privinţa sa. Și, într-adevăr, ar fi riscat să fie pradă 
tuturor necazurilor pe care Renumele cu o sută de 
guri le-ar fi acumulat deasupra capului său, căci nu 
trebuia să plece decât poimâine. 

Asta era într-adevăr ceea ce fusese convenit între el 
și tovarășul său. Într-adevăr, diverse chestiuni de 
afaceri aveau să-l rețină pe domnul Jaeger în capitală 
toată ziua. El urma să plece dimineaţa și să se 
întoarcă seara, angajându-se să păstreze secretă 
sosirea lui Ilia Krusch, la cererea expresă a acestuia. 


77 În alb în manuscris, înlocuit de semnul (...) 

78 În limba latină „după legământ” Formulă folosită pentru a 
denumi o ofrandă, o danie făcută unei divinităţi, unei biserici etc. 
în urma unei făgăduieli (NT). 

Palatul Belvedere 

Viena văzută din grădinile Belvedere 


Când noaptea se termina, domnul Jaeger pleca la 
ora opt și se întorcea fără greș pentru cină. 

- Pot să contez pe dumneavoastră, domnule Jaeger? 

- Absolut, domnule Krusch. 

Domnul Jaeger debarcă și, cu pas agil, merse de-a 
lungul canalului Donau, între cartierele Alsergrund și 
Leopoldstadt, printr-un labirint de străzi bine 
cunoscute de el, care aveau să-l ducă în centrul 
orașului. 

Dacă pentru domnul Jaeger ziua fu plină de 
incidente, pentru Ilia Krusch fu cât se poate de 
monotonă. Și totuși, ziarele locale anunţaseră că va 
trece prin Viena cam pe la această vreme. Şi asta o 
putea constata chiar și atunci când citea un ziar într-o 
cafenea mică, nu departe de ponton. lar clienţii 
obișnuiți habar n-aveau că învingătorul Firului Dunării 


își savura bock-ul într-un colţ al localului. 

Apoi Ilia Krusch reveni la barjă și o curăţă cu grijă. 
Fundul și băncile fură spălate cu apă din belşug, 
așternuturile din coviltir fură lăsate expuse la razele 
soarelui, după ce fuseseră scuturate și bătute; și, în 
timp ce se ocupa de această muncă, se gândea mai 
mult la prietenul său Jaeger decât la el însuși. În cele 
din urmă, la masa de prânz, se așeză pe banca de la 
pupa și mâncă cu moderaţia care se cuvine unui 
stomac bine îngrijit și cu calmul care vine de la o 
conștiință curată. 

- Şi unde o fi acum? se gândea Ilia Krusch, nu e de 
mirare că un fost călător comercial are multe 
cunoștințe în acest mare oraș... Le-a întâlnit?... Va fi 
luat prânzul la unul, cina la celălalt, și tare mi-e teamă 
că în seara asta voi fi din nou singur la cină! Dar 
compania domnului Jaeger este foarte plăcută... Se 
pare că îi place pescuitul, iar când vom ajunge la final 
voi mai fi recrutat încă un membru pentru Firul 
Dunării! 

Așa gândea Ilia Krusch, căruia domnul Jaeger îi 
inspira atâta simpatie. 

- Ah, de exemplu, își spuse el, măcar de n-ar avea 
limba prea lungă şi n-ar vorbi despre sosirea noastră 
aici... Știu, e în interesul lui să vindem cu profit... Dar 
nu ne-am ales cu nimic după pescuitul de ieri... S-a 
dus... Așa că e inutil... 

Da, asta era întotdeauna teama lui Ilia Krusch. Dar, 
la urma urmei, domnul Jaeger promisese solemn că-și 
va ţine gura și ar fi fost fără precedent ca un fost 
călător comercial să-și fi încălcat promisiunea. 

După-amiaza, în timp ce-și fuma pipa lungă, Ilia 
Krusch se duse să reînnoiască o parte din proviziile 
care se apropiau de sfârșit, pâine proaspătă, ouă, 
bere. În timp ce mergea pe malul râului, trecătorii pe 
care îi întâlnea erau destul de rari. Era mai degrabă 
agitaţie pe braţul fluviului, străbătut de numeroase 
ambarcaţiuni. Dar nimeni nu dădea atenţie umilei 
barje, amarate în fundul golfuleţului. 

Ziua trecu, veni seara, iar Ilia Krusch aşteptă cu 
oarecare nerăbdare întoarcerea tovarăşului său. 
Timpul i se părea lung. Număra minutele. Noaptea 
venea, dar domnul Jaeger nu. 

Ora șapte răsuna în bisericile din Viena și vântul din 
nord aducea dangătul clopotelor lor. 

Domnul Jaeger nu apăru. 

Era ora opt și domnul Jaeger nu apărea nici în 
amonte, nici în aval pe malul râului. 

- Ce i s-a întâmplat? se întreba Ilia Krusch. Vreo 
afacere care l-a reţinut... poate vreun accident!... 
Oare va sosi abia la noapte? Oare va întârzia până 
mâine dimineaţă? Și noi, care trebuia să plecăm în 
zori... Ei bine, voi aştepta... Da!... voi aştepta... fără să 
dorm, pentru că, de altfel, n-aş putea dormi! 

Pentru un personaj atât de flegmatic cum trebuie să 
fie un pescar adevărat, poate fi surprinzător că Ilia 
Krusch dădea dovadă de atâta nervozitate. Nu se 
poate da nici o altă explicaţie pentru asta decât că așa 
a fost. De altfel, hotărât să aștepte, va aştepta și nu 
voia să facă greșeala de a pleca în căutarea domnului 
Jaeger. Unde să-l găsească în acest oraș vast? 

Așa că Ilia Krusch se așeză în spatele barjei și, 
pentru a-și ocupa timpul, își luă undiţa și o momi cum 
se cuvine. Noaptea nu este însă foarte prielnică 
pentru pescuit; peștii par să-și găsească mai ușor 
hrana între apusul și răsăritul soarelui. Din acest 
motiv, le este mai greu să muște la prima oră a zilei, 
pentru că nu le mai este foame. Dar Ilia Krusch voia 
să “omoare timpul” și nu ar fi putut să o facă cu o 
mână mai sigură. 

Agăţase deja un somn și doi avaţi și tocmai sunase 
clopotul de opt şi jumătate când se auzi strigat de pe 
mal. 

- Domnule Krusch... domnule Krusch? 

Se îndreptă și văzu un bărbat care venea pe ponton. 

- Hai, se gândi el, acum îmi știu numele! 

Și, foarte deconcertat, ezită să răspundă, când 
individul strigă din nou, forțându-și vocea: 

- Domnule Krusch, domnule Krusch, nu sunteţi 
acolo, domnule Krusch? 

Ilia Krusch se ridică atunci în picioare și răspunse: 

- Ce vreţi de la mine, domnule? 

- Să vă dau o scrisoare... 

- O scrisoare pentru mine?... Şi de la cine?... 

- De la domnul Jaeger. 

În sfârșit, Ilia Krusch avea să primească vești de la 
tovarășul său. Dar cum de acesta a putut fi atât de 
imprudent încât să-i scrie pe numele său - și, în 
consecință, să-l dea la iveală - când trebuia să-l ţină 
ascuns? Prin urmare, trebuie să fi fost foarte urgent 
și, cine știe? foarte grav, ceea ce-i spunea domnul 
Jaeger. 

Într-o clipă avea să fie sigur de asta. 

- Dă-mi această scrisoare, spuse el, întinzând braţul 
spre individ. 

- Dar... sunteţi într-adevăr domnul Ilia Krusch? 

- Da, eu sunt! răspunse Ilia Krusch, a cărui voce 
trăda o acută nemulțumire. 

Imediat ce avu scrisoarea în mâini, întrebă pe un 
ton mai blând: 

- Cât trebuie să-ţi plătesc pentru comision? 

- Oh, nimic... Am primit un florin de la persoana 
care m-a trimis aici. 

- Şi pe care n-o cunoașteţi? 

- Pe care n-o cunosc! 

În acest timp, Ilia Krusch așezase lângă coviltir, 
luase un felinar mic, îl aprinse și citise scrisoarea, 
care suna astfel: 

Viena, ora opt seara 


Dragul meu domn Krusch, 


O imprejurare neprevăzută mă obligă să părăsesc 
Viena în câteva clipe... Nu am timp să vin să vă 
anunţ... Nici măcar nu știu unde și când îmi va fi 
posibil să mă alătur dumneavoastră... O voi face, 
totuși, mai devreme sau mai târziu... poate lângă 
Pesta, poate lângă Belgrad. 


Până atunci, continuaţi călătoria noastră fără mine, 
sper să va reuşească după dorința dumneavoastră. 


Am dat această scrisoare unui comisionar și a fost 
necesar să fac cunoscute atât adresa, cât și numele 
dumneavoastră. Să sperăm că acest lucru nu vă va 

cauza prea multe neplăceri și că vă veti putea 
descurca. 


Si acum, să aveţi o călătorie plăcută și, de 
asemenea, un pescuit bun, căci știți cât de mult mă 
interesează și nu voi avea niciun motiv să regret 
prețul pentru care v-am plătit în avans. 


Cu toate regretele tovarășului dumneavoastră, 
Jaeger 


Așa suna scrisoarea, nu fără a-l surprinde pe Ilia 
Krusch. Ce afaceri l-ar fi putut determina pe domnul 
Jaeger să părăsească Viena atât de precipitat? Ar fi 
fost ceva la care să se gândească, dar, văzând că 
bărbatul era încă în picioare pe chei, spuse: 

- E în regulă, prietene, poţi pleca... nu e nici un 
răspuns... 

Și celălalt rămase și spuse: 

- Deci dumneavoastră sunteţi domnul Ilia Krusch? 

- Da... Ilia Krusch. 

- Krusch, pescarul? 

- Pescarul... Bună seara... 

- Ei bine, când se va răspândi vestea în oraș, vă 
puteţi aștepta ca barja să fie plină de curioși. 

- Ah, într-adevăr... 

- Veţi fi aici mâine dimineaţă? 

- Cum altfel, prietene! 

- Noapte bună, atunci. 

- Noapte bună! 

Și bărbatul o luă la fugă, încântat să meargă să 
răspândească vestea cea mare! 

A doua zi la ora trei, când încă era întuneric, Ilia 
Krusch își dezlegase barja. Jumătate de oră mai 
târziu, se întâlnea cu apele Dunării la Morile 
Imperiale, două șiruri de câte douăzeci de bărci cu 
roţi care se învârteau în curent, iar dimineaţa, când 
mulţimea de admiratori se înghesuia pe ponton și pe 
mal, el era deja la o leghe bună de capitală. 

Acum putem vedea ce împrejurări cu totul 
neprevăzute au făcut ca Ilia Krusch să navigheze 
singur pe fluviu. După ce a trecut de Essling și Lobau, 
o insulă rotundă și nelocuită, două nume celebre în 
splendoarea istorică a Primului Imperiu”, își continuă 
navigația liniștită spre Pressburg. 


Hainburg 


Călătoria de la Viena la Pressburg i s-a părut lungă 
lui Ilia Krusch. Cunoștea atât de bine marele fluviu, 
încât priveliștile sale nu-l mai interesau. Era o 
călătorie monotonă între maluri joase, mai ales pe 
dreapta până în târgul Fischamend, și care se ridicau 
79 Aici s-au desfăşurat două bătălii importante din timpul 
războaielor napoleoniene. La 22 mai 1809 Napoleon a fost învins 
de austriecii conduşi de arhiducele Karl (bătălia de la Aspern- 


Essling), iar 5-6 iulie 1809 Napoleon îi învingea aici pe austrieci 
(bătălia de la Wagram) (NT). 

din nou în apropierea târgului Regelsbrunn. Și mai 
departe, muntele Hainburg nu făcea decât să-i atragă 
în trecere atenţia. Pescuia dimineaţa, plutea în derivă 
toată ziua, pescuia din nou seara, mergea să-și vândă 
peștele în cătune, de preferinţă în orașe, își petrecea 
noaptea acolo și pleca în zori. 


Bac pe Dunăre 


Așa ajunse Ilia Krusch la graniţa dintre arhiducat și 
regatul maghiar, graniţă pe care o marchează Leitha 
în stânga și Morava în dreapta“, doi mari afluenţi ai 
50 Aici JV greşeşte, deoarece Morava e afluent din stânga şi 


Leitha (Lajta, Litava) din dreapta (NT). 

Dunării. Câteva şlepuri ieşeau de pe Morava, primul 
curs de apă navigabil de pe malul stâng, în timp ce 
cele din dreapta, Inn, Enns și Traisen, erau deja 
folosite pentru navigația interioară. 


=. 2 natalia zae ao TE rr z z == 


Theben 


După ce trecu prin defileul care poartă numele de 
Poarta Ungară, după ce ocoli multiplele puncte în care 
Carpaţii Mici se afundă în fluviu ca dinţii unui 
fierăstrău, iar unul dintre ele este încununat de 

legendarul turn din Theben, după ce ocoli insula care 
pare să blocheze Dunărea în acest punct, Ilia Krusch 
trecu de podul de pontoane și veni să-și petreacă 
noaptea în faţa ultimei case din Pressburg. 

Și mereu se gândea la domnul Jaeger. Nu! Conform 
scrisorii bărbatului absent, nu în această capitală 
oficială a regatului maghiar“! aveau să se reunească 
din nou. Şi oare s-ar fi întâlnit din nou în partea 
maghiară a fluviului, la Komârom, la Buda-Pesta? 
Poate că, dacă domnul Jaeger ar fi fost acolo, ar fi vrut 
să se oprească pentru câteva ore în acest oraș de 
patruzeci și cinci de mii de locuitori, care nu se animă 
cu adevărat decât în momentul în care se ţine Dieta 
maghiară, un oraș căutat de oamenii liniştiţi, de micii 
rentieri, unde viața nu este foarte scumpă, pentru că 
această parte a Ungariei este bogată în vin și cereale. 
Este adevărat că Pressburgul nu oferă turiștilor nicio 
curiozitate arhitecturală, dar locaţia sa, cu imensul 
castel cvadrangular cu turnuri în colțuri, nu este 
lipsită de farmecul său pitoresc. 

În fine, domnul Jaeger nu era acolo şi nu nici nu 
veni, iar a doua zi, la 23 mai, doar însoţitorul său o luă 
pe Dunăre. 


51 Pressburg (Požun, Prešporok, Pozsony) a fost capitala Ungariei 
din 1536 până în secolul al XIX-lea, când administraţia a fost 
transferată progresiv la Buda. Se numeşte Bratislava din 1919 
(NT). 

Dunărea văzută din castelul Pressburg 

Circa treizeci de leghe de la Pressburg la Raab, 
vreo cincisprezece de la Raab la Komárom, tot atâtea 
de la Komárom la Esztergom, vreo douăzeci de la 
Esztergom la Buda-Pesta, în total vreo optzeci, așa era 
traseul pe care barja trebuia să-l parcurgă înainte de 
a ajunge în capitala regatului Ungariei. O săptămână 
întreagă era timpul necesar lui Ilia Krusch pentru a 
ajunge de la Pressburg la Pesta. Navigaţia este 
interesantă pe această parte a fluviului, dar cu atât 
mai mult ar fi fost dacă domnul Jaeger ar fi ocupat 
locul său obișnuit. 


Dunărea înainte de Raab 


În acest timp, barja naviga de-a lungul malului 
stâng în direcţia sud-est. Un peisaj plat dar bogat se 
întindea pe ambele maluri. În multe locuri, albia 
râului este presărată cu insule, dintre care unele sunt 
de dimensiuni considerabile, printre care și cea pe 
care ungurii o numesc Grădina de Aur. 

Niciun incident nu marcă trecerea lui Ilia Krusch, 
iar acesta nu avea de ce să se plângă. Faptul că era 
incognito nu-i afecta prea mult vânzările. Peștele său 
era ușor de cumpărat. Se părea că avea talentul de a-i 
alege de sub apa curgătoare - nu cumpărătorii, ci 
peștii. Dar cu ce perspicacitate, cu ce talent știa să-și 

aleagă cârligele după mărime, momelile după calitate! 
Nu despre el s-ar fi putut repeta faimoasa zicală - 
falsă ca mai toate zicerile: undiţa este un instrument 
care are uneori un prost la capătul ei și întotdeauna 
un prost la celălalt capăt! 

La Raab, Dunărea primește un afluent care poartă 
același nume ca și cetatea. Această capitală de 
comitat este populată de paisprezece-cincisprezece 
mii de locuitori și în acea zi, dacă acest număr fu 
mărit cu unul datorită prezenței momentane a lui Ilia 
Krusch, el nu fu mărit cu doi, deoarece domnul Jaeger 
nu venise să-și ia locul sub coviltirul ospitalier al 
barjei. 

Cetatea Raab fu urmată de nu mai puţin celebra 
cetate Komârom. Ilia Krusch trebui să meargă la piaţă 
pentru a-și vinde captura. Acolo auzi despre o 
întâlnire în Carpaţii Mici între banda lui Latzko și o 
echipă condusă de însuși Karl Dragoch. În această 
întâlnire, agenţii nu avuseseră câștig de cauză. Karl 
Dragoch nu mai fusese văzut de atunci și nu se știa ce 
s-a întâmplat cu el. Nu existau declaraţii precise pe 
această temă. 

- Ei! spuse Ilia Krusch, aceasta este o veste care l- 
ar supăra pe domnul Jaeger! Când am vorbit despre 
asta, părea să fie foarte interesat de șeful poliţiei. 

Dar aceasta era doar o observaţie a lui Ilia Krusch, 
pe care tovarășul său ar fi putut să o confirme, dacă 
nu s-ar fi aflat în acel moment... 

- Unde? se tot întreba Ilia Krusch: Da! unde? 

Și ajunse să creadă că, în mod cert, această absenţă 
avea ceva misterios. 

S-a spus deja că zona rurală a Ungariei este cea mai 
bogată, iar bogăţia ei se datorează în principal 
podgoriilor sale. Pe aceste dealuri, a căror expunere 
este la fel de bună ca a celor similare din Burgundia, 
prosperă viile celebrului Tokaj și ale altor vinuri de 
primă mână. În același timp, se produc cereale și 
tutun în cantităţi enorme. Cu siguranţă, dacă Latzko 
ar veni în această regiune pentru a cumpăra provizii 
pentru contrabandă, și-ar putea umple vasele până la 
refuz. 

În plus, nu le-ar fi lipsit apa pentru a naviga pe 
Dunăre. Din acest punct încolo, fluviul, alimentat de 
afluenții săi din dreapta și din stânga, este suficient de 
adânc pentru ca vasele de război de dimensiuni medii 
să nu riște să atingă fundul, cu condiţia ca pasajele să 
fie bine alese. 

Munţii apar din nou în dreptul orașului Esztergom, 
sediul unei episcopii primaţiale*? care este printre cele 
mai importante din regat. Este posibil ca în acea zi - 
era o zi de vineri - episcopul să fi văzut pe masa sa o 
știucă de cincisprezece livre și o pereche de crapi 
superbi pe care undiţa lui Ilia Krusch îi scosese cu 
pricepere din apele Dunării. 

Nu mai trebuie adăugat că navigația era acum 
foarte activă și, deoarece domnului Jaeger îi plăcea 
atât de mult să observe bărcile în timpul navigaţiei, ar 
fi putut să-și satisfacă din plin această curiozitate 
foarte personală. Uneori era chiar aglomerat, 


82 În biserica catolică, primatul este un arhiepiscop al unui sediu 
episcopal care are o întâietate ceremonială în faţa celorlalte sedii 
episcopale (NT). 

deoarece cursul râului se strângea între primele 
ramificații ale Alpilor Norici și ale Carpaţilor. 


e 


Esztergom 


De asemenea, se produceau uneori eșuări sau 
coliziuni, care erau în general ușor de remediat. 
Nefericirea consta doar într-o pierdere de timp. 
Atenţia practicanţilor și a piloților nu trebuia să fie 
deficitară nicio clipă. Dar atunci când avea loc o 
coliziune, cât de multe strigăte, câte injurii, câte 
dispute și, e uşor de înţeles, Ilia Krusch se ferea să 
intervină. 

Cu toate acestea, observă o şalandă cu o capacitate 
de două sute de tone, care i se păru mai bine condusă 
decât celelalte. Vântul fiind favorabil, căpitanul 
ridicase o velă mare pe un catarg pe piloni deasupra 
platformei. Acest tip de şalande sunt acoperite de un 
fel de suprastructură, o punte superioară care se 


prelungește până la pupa, acoperind ruful locuit de 

personal, și un catarg în față pe care este arborat 
steagul național. 


Bărci pe Dunăre 


De cele mai multe ori, două lopeţi lungi cu pala 
mare, fixate în partea din spate a acestei punți, permit 
cârmuirea prin combinarea dublei lor acţiuni, mai ales 
atunci când se află în derivă. Dar nu aceasta era 
amenajarea bărcii în cauză, care profita de briză ori 
de câte ori direcţia râului o permitea. O cârmă cu un 
safran® mare, având în lățime ceea ce pierdea în 
înălțime din cauza pescajului redus, îi permitea 
pilotului să o menţină pe direcţia corectă. 

Era astfel condusă cu o mână atentă și sigură. Se 
strecura cu îndemânare printre celelalte 
ambarcaţiuni, pe care le depășea cu ușurință. Dacă 


53 Panoul cârmei, numit uneori şi pană (NT). 

uneori le stânjenea sau le tăia calea, marinarii săi nu 
prea ţineau cont de protestele stârnite în urma lor. 

- E un pilot bun la bord, își spuse Ilia Krusch, și asta 
îmi amintește de fosta mea meserie!... Eram câţiva ca 
el la Rácz, unde pilotajul e la loc de cinste și, dacă ar 
fi nevoie, ochiul e la fel de bun, braţul e puternic și nu 
m-aș feri de muncă! 

Să-i iertăm acestui om bun această mică sclipire de 
vanitate. De altfel, el nu-și uitase camarazii și 
compatrioţii de la Rácz, iar adevărul este că acești 
foști piloți “au meseria în sânge” pentru tot restul 
vieţii. 

Pe măsură ce Dunărea curgea în aval, aspectul 
malurilor devenea mai aspru. De asemenea, domnea o 
animaţie tot mai mare, așa cum se întâmplă în 
apropierea marilor orașe. Insulele umbroase și verzi 
se înmulţeau, lăsând uneori doar canale înguste între 
ele. Dar, dacă şalandele alegeau braţele navigabile, 
aceste canale erau suficiente pentru navigația de 
agrement. Ambarcaţiuni ușoare, cu aburi sau cu 
pânze, încărcate cu plimbăreţi sau turiști, se 
strecurau între insule. 


Vremea era frumoasă, briza favorabilă. Razele 
soarelui străluceau printre norii mici care zburau spre 
sud, direcţia pe care Dunărea o urmează din orașul 
Vác, mai jos de Esztergom. 

- Şi domnul Jaeger nu-i aici, gândea Ilia Kruscha, 
acestă privelişte l-ar încânta... Și, la urma urmei, cine 
știe dacă nu-l voi găsi curând? La Buda sau la Pesta, e 
totuna, și asta îmi dă două șanse în loc de una! 


ETTE 


Dunărea la intrarea în Buda 


Într-adevăr, în dreapta este Buda, vechiul oraş turc, 
iar în stânga este Pesta, capitala ungară. Ele se 
confruntă la fel cum fac și Zemun și Belgrad, aceşti 
doi dușmani istorici, aflaţi la o sută de leghe mai jos. 

Ilia Kursch avea intenţia să petreacă noaptea la 
Pesta, poate chiar şi ziua și noaptea următoare, cu 
speranţa de a primi vești de la cel absent. Astfel barja, 

în mijlocul acestei flotile de ambarcaţiuni festive, se 
deplasa liniștită de-a lungul malului stâng. 

Dacă ar fi fost mai puţin absorbit de spectacolul 
încântător prezentat de cele două orașe, de casele lor 
cu arcade, cu terase, dispuse de-a lungul cheiurilor, 
de clopotniţele bisericilor pe care soarele de la ora 
cinci seara le aurea cu ultimele sale luciri; de podurile 
suspendate, de monumentele, de pieţele publice, 
grădinile, palatele, promenadele lor, de gările, 
fabricile, depozitele lor, de navele de toate felurile, de 
bărcile de pescari și de agrement, de barcagii 
înghesuiți în fața vaselor lor, dacă ar fi fost mai puţin 
preocupat, să zicem, Ilia Kursch ar fi observat, fără 
îndoială, că barca, urmând îndeaproape un vas mare, 
se angaja într-o parte a Dunării mult mai dificilă de 
navigat. 

Dacă toate aceste minunăţii nu i-ar fi atras privirea, 
ar fi putut face observaţia pe care domnul Jaeger ar fi 
făcut-o cu siguranţă: de ceva vreme, o ambarcaţiune 
condusă de trei oameni, doi la vâsle și unul la cârmă, 
părea să stea în spatele barjei. 


Podul dintre Buda şi Pesta% 


5 Podul cu lanţuri sau podul Széchenyi, primul pod fix între cele 
două oraşe, construit în 1849 (NT). 


179 


Vedere a cetăţii Buda de pe podul dintre Buda şi Pesta 


Cum Ilia Krusch cunoștea, la capătul orașului, un 
mic colţ de fluviu unde s-ar fi simţit foarte bine în 
timpul celor douăsprezece sau treizeci și șase de ore 
de odihnă, își continuă drumul, iar barca îl însoţi, la o 
distanţă de vreo douăzeci de picioare. 

În cele din urmă, barja ajunse la locul pe care urma 
să-l ocupe, o adâncitură în care nu s-ar fi temut de 
vreo coliziune sau indiscreţie. 

Dar, spre marea supărare a lui Ilia Krusch, 
aproximativ cincizeci de persoane, bărbaţi și femei, 
erau adunate în acest punct de pe chei. 

- Bun! îşi zise Ilia Krusch, am fost semnalat! 

Și poate că era pe punctul de a-și relua călătoria, 
când barca se apropie de el. 

Cât despre privitori, aceștia păreau animați de 
intenţii mai degrabă răuvoitoare decât binevoitoare, 
iar un murmur surd străbătea mulțimea. 

Bărbatul de la pupa bărcii sări în barjă împreună cu 
unul dintre însoțitorii săi. Apoi, adresându-se noului 
sosit: 

- Sunteţi Ilia Krusch? întrebă el. 

- Da... murmură bunul om. 

- Atunci urmaţi-mă! 

Capitolul XI 
KRUSCHIȘTI ȘI ANTIKRUSCHIȘTI 


Dacă Buda a fost timp de un secol și jumătate 
reședința unui pașă, una dintre cele mai importante 
cetăți ale Imperiului Otoman, dacă a trebuit să 
accepte statutul de oraș turcesc, acum este clar 
austriac, chiar mai mult decât este maghiar, deși este 
considerat oficial capitala Ungariei. Dar are doar 
cincizeci de mii de locuitori; clădirile sale publice, 
catedrala, bisericile și palatele nu ocupă un loc înalt în 
arhitectură; comerțul și industria sunt aproape nule. 
Este un oraș militar, un oraș al “regimentelor care 
trec”, un oraș cu patrule care umblă pe străzi la orice 
oră. Are un castel, un arsenal, un teatru, este 
reședința guvernatorului și a autorităţilor militare și 
civile. Și cu toate aceste avantaje, este pe bună 
dreptate invidioasă pe Pesta, care se află în faţa sa, de 
cealaltă parte a marelui fluviu. 

Pesta, în schimb, este viaţa intensă, cu o sută 
treizeci și unu de mii de locuitori, este agitația 
comercială, este orașul maghiarilor, altfel zis un oraş 
al nobililor. În Pesta are loc Dieta și funcţionează 
curţile superioare de justiţie. Teatrele și promenadele 
sale sunt frecventate, iar turiștii găsesc timpul prea 
scurt într-un oraș în care muzica și dansul sunt iubite 
până la obsesie. Și apoi, patru târguri pe an, unde 
afacerile se încheie în milioane. Dacă monumentele 
sale nu depășesc în valoare artistică pe cele ale 
rivalului său, grădina sa publică, Varosliget5, este un 


8 Cel mai vechi parc din Europa deschis publicului (NT). 

parc delicios, cu umbre proaspete, ape curgătoare, 
peluze verzi, lacuri mici pe care circulă bărci 
elegante. Cu toate aceste atracţii, se înţelege de ce 
Pesta are oarece dispreţ pentru Buda. 


Grădina publică din Pesta 


Prin urmare, nu este doar Dunărea care separă cele 
două orașe, ci întregul ansamblu de maniere, obiceiuri 
și caractere, ale căror contraste sunt impresionante. 

Dacă a fost posibil să se construiască un pod de 
bărci între cele două orașe, înlocuit acum cu un 
superb pod suspendat pe doi piloni intermediari, ar fi 
mult mai dificil să se construiască un pod moral care 
să unească cele două orașe în același sentiment de 
simpatie. 

Și, în cele din urmă, dacă călătorul vrea să le 
admire pe fiecare în aspectul lor cel mai pitoresc, să 

meargă să vadă Buda din Pesta și Pesta din Buda. Nu- 
și va regreta excursia nici de o parte, nici de alta. 


Pesta, sediul Dietei 


De altfel, în acel moment, Pesta era foarte animată; 
străinii veneau grămadă; ţăranii din împrejurimi 
aglomerau pieţele; pe chei se întindeau șiruri de 
vehicule cu patru roţi, cu o mică cortină colorată în 
spate, sub care se întindeau coșuri cu legume și fructe 
și colivii cu păsări. Circulaţia devenea dificilă pe străzi 
și chiar şi în cartierele mai îndepărtate. Multe 
ambarcaţiuni, fără a menţiona şalandele mari și 
dampfschiffs, coborau și urcau fluviul. Ilia Krusch ar fi 
avut dificultăţi în a-și amara barja la malul stâng, dacă 
nu ar fi cunoscut un mic colţ pustiu, la capătul 
orașului, unde acum era păzită de un agent de poliţie. 

Şi de ce toată această mișcare într-o capitală a 
comitatului? Pentru că dieta se întrunea atunci la 
Pesta în prima săptămână a lunii iunie. Radicalii, 

refractari la influenţa austriacă, aveau să intre într-o 
luptă mai mult sau mai puţin politicoasă cu juriştii 
care reprezentau partidul moderat. Deasupra 
palatului fluturau lungile pliuri verzi, albe și roșii ale 
drapelului maghiar. 

Însă s-a întâmplat ca pentru câteva zile pasiunile 
stârnite de Dietă să fie reprimate de pasiunile aprinse 
ale unei afaceri care avu un moment de răsunet sub 
numele de afacerea Krusch. Vom vedea în ce condiţii 
orașele rivale au susținut sau s-au opus nefericitului 
laureat al Firului Dunării. Şi, în primul rând, fără a 
cunoaște nimic la început, la Pesta erau kruschişti, iar 
la Buda antikruschişti. 

La îndemnul primit, fără măcar a întreba despre 
calitatea celui care îl aresta sau de ce era arestat, Ilia 
Krusch, ca un om supus și ascultător, puse piciorul pe 
chei. 

- Haideţi să mergem! i se spuse imediat. 

Și Ilia Krusch a mers, ce-l drept între cei doi agenți, 
pentru că a trebuit să-i recunoască ca atare. Şi totuși, 
a trebuit să se considere norocos că nu i s-au pus 
cătușe. În rest, ar fi suportat asta fără să spună o 
vorbă, dat fiind natura lui atât de special îmblânzită 
de timpul mult petrecut pescuind cu undiţa. 

Ceea ce îl miră cel mai mult fură sentimentele 
publicului pe parcursul drumului său, sentimente 
ostile, strigăte, ameninţări, priviri de indignare și 
groază. 

- El este! striga unul dintre ei. 

- Arată foarte bine! urla celălalt. 

- Ce faţă rea! 

- Dar oricum îl avem și nu-l vom elibera!... 

- Și nu va fi deloc nedrept ce-l așteaptă!... 

Scorpii - care există peste tot, chiar și la Pesta - îi 
puneau pumnul sub nas. 

Așa cum ne putem imagina, escorta nu făcea decât 
să crească pe parcurs. Crescit eundo®®, ar fi gândit Ilia 
Krusch dacă ar fi știut latina și dacă starea lui de 
confuzie nu ar fi crescut și ea. 

Pe scurt, după ce trecură prin mai multe cartiere 
populare, agenţii și prizonierul lor ajunseră în faţa 
unei clădiri care semăna izbitor cu acele case speciale 
în care intri când nu vrei și nu ieși când vrei. 

Era închisoarea orașului. Ușa se deschise, paznicul 
apăru, îl primi pe Ilia Krusch ca pe un oaspete 
așteptat și ușa se închise în mijlocul vacarmului unei 
mulțimi care număra deja o sută de oameni. 

Câteva momente mai târziu, Ilia Krusch se găsea 
singur într-o celulă mobilată cu un pat și o bancă, iar 
zăvoarele fură trase în urma lui fără ca nici gardianul, 
nici agenţii să-i fi spus motivul arestării sale. 

În plus, era atât de stupefiat că nici măcar nu 
întrebă. 

Totuși, nu era condamnat să moară de foame sau de 
sete. Pe o placă fixată pe perete era o bucată de 
pâine, o mâncă, lângă bucata de pâine era un vas cu 
apă, bău câteva picături. 

Între timp lumina zilei, care pătrundea printr-o 
mică ambrazură“” cu gratii, începea să se estompeze. 


86 Creşte pe măsură ce trece (lb. lat.) (NT). 
37 Deschizătură în pereţii unei fortificaţii, prin care se execută 
trageri cu diverse arme (NT). 

Noaptea nu întârzie să vină, iar celula fu cuprinsă de 
întuneric complet. 

Ilia Krusch se întinse pe patul său, îmbrăcat 
complet, și se întrebat cu conștiinciozitate: 

- Ce am făcut oare? spuse el. 

Ce ore triste trebui să petreacă și cât de lungă i se 
păru noaptea! Dar în cele din urmă adormi și, 
deoarece nu se simţea vinovat, nu avu niciun coșmar. 
Ba chiar visă o știucă de 21 de livre prinsă cu un 
mormoloc ca momeală, de asemenea şi pe domnul 
Jaeger, care venise să-l găsească, iar cei doi prieteni 
coborau în liniște în josul fluviului. 

La trezire fu dezamăgit și realitatea îi apăru în toată 
grozăvia sa. 

Gardianul veni dimineaţa și apoi seara să-i 
reînnoiască prizonierului proviziile. La aceste două 
vizite, Ilia Krusch întrebă politicos de ce fusese închis 
între patru pereţi. Dar, probabil, gardianul primise 
ordine să nu răspundă și nu răspuns.e 

- În sfârșit... este grav? îndrăzni să întrebe naiv 
prizonierul. 

Primit doar o încuviinţare cu capul, care părea să 
indice că situaţia era de cea mai mare gravitate. 

Veni noaptea, apoi somnul, într-adevăr destul de 
târziu. Visele fură mai puţin fericite și, de data 
aceasta, domnul Jaeger nu mai era în barcă. 

- Şi ce au făcut cu barca mea?... își repetase de mai 
multe ori Ilia Krusch, și cu undiţele mele, și cu 
cârligele mele, și cu tot echipamentul meu de pescuit, 
ce se va întâmpla cu toate acestea?... și apoi, mă vor 
ţine mult timp în închisoarea lor? 

Și, în cele din urmă, această întrebare dezolantă pe 
care continua să și-o pună și care revenea în mod 
constant sub această formă: 

- Ce înseamnă asta?... Ce înseamnă asta? 

Ilia Krusch află curând acest lucru. 

A doua zi, pe 2 iunie, în jurul orei zece, ușa celulei 
se deschise, iar puţin mai târziu ușa închisorii prin 
care prizonierul trecu împreună cu gardianul. O 
trăsură îl aștepta în stradă, urcă în ea împreună cu doi 
agenţi. Curioșii erau numeroși și la fel de ostili ca și în 
ziua precedentă. 

- El este... el este! strigau din toate părțile. 

Cine? E1?... se întreba Ilia Krusch. 

Trăsura plecă rapid și, după un sfert de oră, opri în 
faţa primăriei, nu în faţa palatului de justiţie. 
Prizonierul cobori și fu introdus într-o cameră mică 
unde cei doi agenţi primiră ordin să îi ţină companie. 

Dacă Dieta era adunată atunci la Pesta, conform 
pactului constituțional, Comisia Internaţională era, de 
asemenea, convocată în mod urgent și special. Nu 
putuseră veni toți membrii care o compuneau, unii 
erau absenţi, alţii fuseseră anunţaţi prea târziu. 
Astfel, erau prezenţi doar președintele Roth din 
ducatul Baden, secretarul Choczim din Basarabia, 
domnul Hanish din Ungaria, domnul Ouroch din 
Serbia şi domnul Titcha din Moldova. În total, cinci 
membri cu calitatea de a deliberă regulamentar. 

Nu uitaseră, Comisia l-a ales la unanimitate pe șeful 
poliţiei Karl Dragoch să organizeze noi urmăriri 
împotriva infractorilor care făceau contrabandă pe 
Dunăre. Karl Dragoch începu imediat campania. I se 

dăduse toată libertatea de a acţiona pe propria sa 
răspundere și trebuia să raporteze comisarilor doar 
atunci când considera că este oportun. Ce făcea el? 
Nu se știa în ce condiţii lucra, iar orice indiscreţie ar fi 
putut compromite succesul cercetărilor sale. 

Nu se mai auziseră vești de la el până în ziua în 
care se răspândi zvonul despre o luptă a trupei pe 
care o conducea cu banda lui Latzko, la intrarea în 
Carpaţii Mici. În această întâlnire cu forțe mult prea 
mari, trebuise să se retragă și, de atunci, nu se mai 
știa ce s-a întâmplat cu el. 

La puţin timp după, președintele Roth primi un 
denunț de o asemenea gravitate încât consideră 
necesar să convoace Comisia Internaţională la Pesta, 
unde presupusul vinovat urma să fie arestat imediat 
după sosire. Acest denunţ atrăgea atenţia comisarilor 
asupra unei serii de fapte care-i dădeau un caracter 
foarte serios. În plus, nu era anonim și purta 
semnătura șefului poliției din Belgrad, care afirma că 
informaţiile sale erau obţinute din cele mai bune 
surse. 

Ar fi fost contrar oricărei raţiuni ca președintele 
Roth să nu ţină cont de acest denunţ și, după ce 
discută cu colegii săi pe care îi putuse întâlni, se 
hotări să convoace Comisia pentru data de 2 iunie, în 
capitala Ungariei. Astfel, din cei zece membri care o 
compuneau, cinci erau prezenţi la acea dată într-una 
dintre sălile Primăriei din Pesta. 

Această ședință nu trebuia să fie publică dar, așa 
cum se obișnuiește în cazul ședinţelor care nu trebuie 
să fie publice, sala era plină de privilegiați încă de la 

ora nouă dimineaţa. În rest, Comisia nu trebuia să 
judece acuzatul în ultimă instanţă. Dar, fiind instituită 
pentru a-l urmări pe Latzko și banda sa, va declara 
doar dacă omul care urma să compare în faţa sa va fi 
sau nu trimis în faţa justiţiei care va aplica legea. 

La ora zece și jumătate, comisarii erau în locul lor, 
iar la ordinul domnului Roth, acuzatul a fost introdus. 

Ilia Krusch apăru, cu adevărat mai ameţit ca 
niciodată, cu ochii în jos, cu o privire rușinată și, 
trebuie să recunoaștem, cu aspectul unui om vinovat. 
El stătea în picioare în faţa biroului, iar interogatoriul 
se desfășură între președintele Roth și el în următorii 
termeni, în timp ce secretarul Choczim nota 
întrebările și răspunsurile. 

- Numele dumneavoastră? 

- Ilia Krusch. 

- Naţionalitatea dumneavoastră? 

- Maghiarăă. 

- Locul dumneavoastră de naștere? 

- Râcz pe Tisa. 

- Domiciliul dumneavoastră? 

- Râcz. 

- Vârsta dumneavoastră? 

- Cincizeci și doi de ani... 

- Profesia dumneavoastră? 

- Am fost pilot pe Dunăre timp de aproximativ 
douăzeci de ani. 

- Şi acum?... 

- Acum sunt în retragere și probabil că nu aș fi 
părăsit Rácz niciodată dacă nu mi-ar fi venit ideea să 
particip la concursul Firului Dunării... 

- Unde aţi câștigat un premiu dublu?... 

- Da, domnule președinte, premiul pentru numărul 
de pești cu șaptezeci și nouă de pești și premiul 
pentru greutate cu o știucă de șaptesprezece livre. 

Ilia Krusch își recăpătă treptat încrederea în timp 
ce vorbea și, în plus, la cereri atât de specifice putu 
răspunde cu răspunsuri la fel de precise. Până atunci, 
atitudinea sa îi fusese mai degrabă favorabilă, iar 
dacă ar fi trebuit să i se reproșeze cele mai grave 
greşeli, trebuie recunoscut că nu părea un infractor. 

În plus, încă nu știa de ce fusese arestat la sosirea 
în Pesta și din ce motiv apărea în fața Comisiei 
Internaţionale. 

- Astfel, continuă președintele, aţi părăsit Rácz doar 
pentru a concura la Sigmaringen. 

- Numai în acest scop, răspunse Ilia Krusch, și asta 
m-a ajutat să câștig două premii în valoare de două 
sute de florini. 

- Într-adevăr, răspunse președintele, dar cu un ton 
care părea puţin ironic. Dar, după acest succes, pare 
că ar fi trebuit să vă întoarceţi liniștit la Rácz pentru a 
vă bucura de triumful dumneavoastră!... 

- Și asta am făcut, domnule președinte... răspunse 
Ilia Krusch care nu ascunse surprinderea pe care i-o 
provocase această observaţie. 

- Aţi făcut asta, da... dar nu în condiţii obișnuite. În 
loc să luaţi trenul, care v-ar fi dus din Saxonia în 
Ungaria, sau  dampschiffs-urile care deservesc 
călătorii pe Dunăre, aţi avut această originalitate de a 
cobori fluviul cu undiţa în mână, de la izvorul său 
până la vărsarea sa în mare. 

- Este interzis, domnule președinte?... 

- Nu, cu siguranţă nu, cu excepţia cazului în care 
această originalitate v-a servit pentru a masca planuri, 
cum suntem foarte siguri! 

- Ce vreţi să spuneţi, domnule președinte? întrebă 
Ilia Krusch, care părea deranjat de acest răspuns. Da! 
la Sigmaringen mi-a venit ideea să parcurg toată 
Dunărea... Aveam o barjă... M-am dus la izvoare la 
Donaueschingen. Am aruncat undiţa... Am ajuns la 
Pesta pescuind și acum aș fi pe drum spre Belgrad, 
dacă nu aș fi fost oprit de două zile fără să mi se dea 
un motiv... 

- O să vi-l dau, spuse președintele Roth. Mai întâi, 
răspundeţi din nou la această întrebare: vă numiţi Ilia 
Krusch?... 

- Cu siguranţă. 

- Ei bine, nu!... nu sunteţi Ilia Krusch... 

- Şi cine sunt eu atunci?... 

- Sunteţi Latzko, șeful infractorilor. 

- Eu... Latzko!... 

Și Ilia Krusch ar fi vrut să protesteze împotriva 
acestei afirmaţii, dar nu a putut fi auzit, deoarece 
strigătele audienței i-au acoperit vocea. 

Atunci, președintele citi scrisoarea pe care o 
primise. Era într-adevăr copleșitoare pentru 
presupusul Ilia Krusch. Ce om raţional ar fi avut 
vreodată ideea de a pescui la undiţă pe toată lungimea 
Dunării... dacă acest proiect nu ar fi fost destinat să 
mascheze altele... Dacă nu puteau pune mâna pe acest 
Latzko, era pentru că se ascundea sub numele de Ilia 
Krusch. Ştia că era căutat peste tot, nu îndrăznea să 

se îmbarce pe una dintre bărcile sale, expuse 
controalelor poliţiei și vămii... Drumul pe uscat îi era 
la fel de dificil ca drumul pe fluviu... De aici, ideea de 
a veni la concursul de la Sigmaringen şi apoi, după 
succesul obţinut, fie datorită abilității sale, fie datorită 
norocului, proiectul format și anunţat de a cobori 
Dunărea în aceste condiţii neobișnuite!... Şi atunci, pe 
această barjă care trecea neobservată, se lăsa dus de 
curent, la fel ca propriile sale vase pe care le urmărea 
zi și noapte, cu care putea rămâne în legătură și pe 
care le putea supraveghea încărcătura clandestină 
fără a stârni suspiciuni... Pe scurt, toate aceste 
argumente se ridicau împotriva acuzatului și îl făceau 
pe acesta adevăratul Latzko și un fals Ilia Krusch. 

Când bietul om auzi citită această scrisoare, rămase 
copleșit. O mie de frici îi tulburau mintea, ochii lui nu 
mai vedeau, urechile lui nu mai auzeau, raţiunea lui se 
întuneca și ajungea să se gândească: 

-Nu cumva sunt Latzko și nu mai sunt Ilia 
Krusch?... 

În cele din urmă, ieși din starea de amorţeală 
pentru a cere președintelui să ceară măcar informaţii 
despre el la Rácz, orașul său natal, ceea ce i-ar 
permite să-și stabilească identitatea. Cu 
condescendenţă și mereu ironic, președintele Roth îi 
promise că acest lucru va fi făcut în cel mai scurt timp 
posibil, iar el fu adus înapoi în închisoare. Dar nimeni 
nu se îndoia că era șeful contrabandiştilor, ascuns sub 
numele și hainele laureatului Firului Dunării! 

Cu toate acestea, trebuie remarcat din nou că, dacă 
majoritatea mare a populaţiei din Pesta s-a exprimat 

în acest sens, majoritatea mare a populaţiei din Buda 
s-a exprimat în sensul opus. Aici erau kruschişti, acolo 
erau antikruschişti. O afacere pură de rivalitate. 

Încă o noapte rea pentru Ilia Krusch, o noapte de 
insomnie de data aceasta. Sigur, știa că era la fel de 
nevinovat ca un copil care urmează să se nască. Dar e 
cineva sigur de ceva în faţa justiției umane, și atâtea 
erori judiciare recunoscute prea târziu!... Și, în cele 
din urmă, cu siguranță, urma să fie trimis în faţa 
judecătorilor! 

Brusc, un gând îi trecu prin minte... Și domnul 
Jaeger?... Nu i s-a vorbit despre domnul Jaeger?... 
Ignorau prezența domnului Jaeger pe barjă?... 

Da, nu știau. Când se îmbarcase la Ulm, abia dacă 
atrăsese atenţia asupra lui... Apoi, în timpul călătoriei, 
Ilia Krusch evitând demonstrațiile publice, trecuse 
neobservat... În cele din urmă, nu mai era acolo în 
ziua în care barja fusese confiscată de agenţi în Pest. 

- Dumnezeule mare, își spuse el, dacă domnul 
Jaeger era... 

Dar respinse imediat această idee cu oroare. 

- Nu, își repetă el, nu!... un om atât de bun!... Ah, 
bine am făcut că n-am spus nimic... După mine, l-ar fi 
acuzat pe el că este Latzko, pe care nici măcar nu-l 
cunoaște la fel cum nu-l cunosc nici eu! E bine că 
președintele nu a știut că navigăm împreună... Şi nu 
voi spune nimic despre asta... Nu! nu voi spune nimic! 

Așa hotări acest suflet excelent. Să accepte că 
domnul Jaeger ar fi Latzko... că ar fi vrut să facă ceea 
ce i se reproșa lui Ilia Krusch că a făcut... era un gând 
la care nici măcar nu voia să se oprească... Și totuși, 

încăpăţânarea domnului Jaeger de a supraveghea 
bărcile de pe Dunăre... și vizitele lui în orașe... și 
absenţa lui chiar în perioada în care escadronul lui 
Karl Dragoch fusese învins?... Nu trebuiau trase 
concluzii din aceste circumstanţe... Ei bine, Ilia 
Krusch nu va trage nicio concluzie. În plus, el nu avea 
nicio îndoială că dacă domnul Jaeger ar veni la Pesta, 
nu va ezita să-i garanteze onestitatea, la fel cum nu 
avea nicio îndoială că, în cele din urmă, va fi 
recunoscut nevinovat când identitatea sa va fi stabilită 
prin documentele venite de la Rácz. 

A doua zi, Ilia Krusch aşteptă în zadar să fie dus în 
fața Comisiei Internaționale. Dacă nu părăsi 
închisoarea, este probabil pentru că se așteptau 
informaţiile solicitate cu privire la el. 

În aceeași zi de 4 iunie Ilia Krusch fu abandonat 
gândurilor sale. Și cum nu era încă urmărit penal, 
niciun avocat nu veni să discute cu el despre caz. Așa 
că fu trebui să se întreţină cu el însuşi. Și atunci 
gândurile sale se întorceau mereu la domnul Jaeger. 
Fără îndoială, cazul avea un impact suficient de mare 
pentru ajunge la urechile domnului Jaeger. Era deci 
sigur că domnul Jaeger nu ar fi putut ignora arestarea 
tovarășului său, că nu va încerca să-l găsească în vreo 
parte a fluviului în aval, ci se va deplasa mai degrabă 
în grabă la Pesta pentru a depune mărturie în 
favoarea lui Ilia Krusch... 

- Mai puţin, gândi bravul om, dacă nu s-ar teme de 
a fi prins și el ca acest abominabil Latzko, așa cum 
sunt eu acum și, într-adevăr, perspectiva de a fi închis 
nu este deloc tentantă. 

Și niciodată, nici măcar o suspiciune, fie cât de 
ușoară, nu-i veni despre tovarășul său, suspiciune 
care cu siguranţă le-ar fi venit președintelui Roth, 
secretarului Choczim și multor alţii, dacă s-ar fi știut 
în ce condiţii domnul Jaeger și Ilia Krusch s-au 
cunoscut și au coborât pe cursul fluviului de la Ulm!... 

În cele din urmă, în dimineaţa zilei de 5 iunie, ușa 
celulei se deschise din nou. O trăsură aștepta acuzatul 
care fu dus la primărie cu același ceremonial judiciar 
care îi fusese impus deja. Dacă revenea în faţa 
Comisiei, era clar că ancheta cazului făcuse un 
progres. În rest, sala era la fel de plină ca și prima 
dată, iar sentimentele audienței nu păreau mai puţin 
ostile. Ilia Kursch era tot Latzko. 

Trebuie spus de altfel că de la arestarea sa, poliția 
nu mai avusese nicio veste de la Latzko, iar pentru 
toată lumea asta se explica prin însăși incarcerarea 
falsului Ilia Krusch. 

Acuzatul apăru deci în fața comisarilor cu o 
atitudine de descurajare foarte normală după patru 
zile de închisoare. Chiar dacă era atât de convins de 
nevinovăția sa, disperarea și îngrijorarea sa erau prea 
vizibile. Căuta în zadar în sală o privire prietenoasă... 
Nu văzu niciuna și, trebuie spus, crezu că observă 
câteva urme de simpatie pe faţa președintelui Roth. 
Da! și pe fața secretarului Choczim și a celorlalţi 
membri ai Comisiei. 

Ah, ce sentiment minunat când președintele luă 
cuvântul și spuse: 

- Ilia Krusch, am cerut informaţii de la Râcz despre 
dumneavoastră. Nu voi întârzia să vă spun că sunt 
excelente din toate punctele de vedere... 

Un val de surprindere, poate chiar de dezaprobare, 
trecu prin audiența care își vedea prada scăpându-i. 

- Excelente, spuse președintele Roth. Șeful poliţiei 
din Rácz ne-a trimis dovezi incontestabile ale 
identităţii și integrității dumneavoastră personale... 
Da, sunteţi Ilia Krusch. Aţi fost un pilot talentat, unul 
dintre cei mai buni de pe Dunăre. Sunteţi într-adevăr 
pensionat în acest mic oraș Rácz unde locuiţi în 
prezent... 

Ilia Krusch arăta ca și cum ar fi primit complimente 
și nu fu mai surprins și mulţumit decât în ziua în care 
primise dublul premiu din partea președintelui 
Miclesco la concursul de la Sigmaringen. 

Apoi, câteva aplauze răsunară în sală. 

- Am greșit, Ilia Krusch, concluzionă președintele 
Roth. Sunteţi liber și ne cerem scuze pentru această 
greșeală, dorindu-vă tot succesul posibil în călătoria 
dumneavoastră originală! 

Cazul se încheiase în favoarea lui Ilia Krusch, 
victimă a unei erori judiciare care fu recunoscută pe 
scară largă. Nu-i mai rămase decât să se întoarcă pe 
barja sa. Dar asta nu se întâmplă fără demonstraţii 
entuziaste. O mulţime întreagă îl însoţi, în care se 
amestecau magnații, maghiarii, slovacii şi foarte mulţi 
dintre muncitorii orașului. Bărbaţi, femei și copii 
alergau din toate cartierele pentru a-l vedea pe eroul 
zilei, chiar mai mare erou decât înainte și nu mai 
puţin încurcat decât înainte de atâtea bravouri și 

onoruri. Chiar dacă asta i-a prelungit drumul, trebui 
să treacă prin Varosliget, unde se afla publicul, iar un 
concert de ţigani care urma să aibă loc în acesată 
frumoasă grădină se amestecă cu  aclamaţiile 
generale. 

Fu chiar vorba, la un moment dat, să-l ducă pe Ilia 
Krusch la Bruckenbad, acele băi celebre, unde ar fi 
fost dus în baia turcească pentru a fi spălat mai bine 
de acuzaţiile false care i-au murdărit existența. Dar, 
deoarece ar fi trebuit să traverseze râul în amonte de 
Buda, oamenii din Pesta au renunţat, iar Ilia Krusch 
putu să se sustragă acestei ceremonii triumfale de 
care de altfel nu avea nevoie. 

În cele din urmă, micul promontoriu în spatele 
căruia era ancorată barja, sub supravegherea unui 
agent, fu atins după un marș de trei ore. Ilia Krusch se 
putu îmbarca și se aruncă în curentul Dunării, care-l 
duse rapid departe de acest oraș nervos și 
demonstrativ, unde omul onorabil cunoscuse groaza în 
închisoare, așteptând chinul și bucuriile imense ale 
reabilitării. Pentru o vreme, o flotă de bărci îl însoţi 
până când pierdu din vedere ultimele clopotnițe ale 
capitalei, la câteva leghe în aval. 

Nu ar trebui totuși să credeţi că afacerea se 
încheiase cu acest final atât de fericit. Nu, mai 
trebuiră să se dispute multe părţi pentru sau 
împotriva lui Ilia Krusch. Doar că Pesta, care era 
antikruschistă, deveni kruschistă, tar Buda, care era 
kruschistă, devenit antikruschistă. 

Capitolul XII 
DE LA PESTA LA BELGRAD 


Plecând din Pesta, Ilia Krusch împlinise jumătatea 
lungii sale călătorii, la doar câteva leghe distanţă. Dar 
trebuie spus că prima jumătate, deși fusese făcută 
fără riscuri sau oboseală, fusese aproape să se încheie 
tragic. Şi mai ales când se simţea liber, când ultimele 
aclamații nu-i mai ajungeau la ureche, când barja se 
strecura printre maluri singură și liniștită, simţea cât 
de gravă fusese situaţia pentru el. 

- Eu... eu! își repetă el, eu Ilia Krusch din Râcz, eu 
fostul pilot, eu laureatul marelui concurs de pescuit, 
luat drept acest Latzko!... Și dacă va fi spânzurat într- 
o zi, cât de aproape am fost să fiu în locul lui! 

Apoi, continuând să se afunde în gândurile sale 
neplăcute: 

- După toate, înţeleg că justiția a greșit, își spunea 
bunul om, și nu îl blamez pe președintele Roth!... Este 
clar că acest șef al infractorilor, știindu-se urmărit, 
vânat de pretutindeni, nu ar fi putut imagina un mod 
mai bun de a cobori fluviul în siguranţă și de a-şi face 
afacerile!... Cine l-ar fi căutat sub haina lui Ilia 
Krusch?... Nu contează, am scăpat cu bine și voi 
aprinde o lumânare în faţa Fecioarei din Rácz! 

Evident, asta era cel mai puţin din ceea ce putea 
face ca recunoștință! 

Și apoi amintirea domnului Jaeger îi revenea în 
minte. Continua să se felicite că nu rostise niciodată 
numele tovarășului său. Dacă s-ar fi aflat în ce condiţii 
luase loc în barjă, ce înţelegere aveau - întreaga 
producţie de pește cumpărată în avans, la preţul de 

cinci sute de florini - ăsta ar fi părut comportamentul 
unui nebun... sau mai bine spus, al unui individ care a 
ales acest pretext pentru a scăpa de urmărire în 
timpul navigaţiei până la gura fluviului. 

- Sigur, gândea Ilia Krusch, el ar fi fost mai suspect 
decât mine și am făcut bine că nu am atras atenţia 
asupra lui! 

Nu! Nicio clipă bravul Krusch nu-și imaginase că 
domnul Jaeger ar putea fi Latzko, nicio clipă!... Un om 
atât de bun, un prieten a cărui prietenie o preţuia atât 
de mult!... El, șeful acestei asociaţii de infractori!... 
Hai să fim serioși!... 

- Și când îl voi revedea, îşi spunea Ilia Krusch, 
pentru că intenţionez să îl revăd, îi voi spune toate 
acestea și îmi va mulțumi și va striga: “Domnule 
Krusch, ești cel mai bun om pe care l-am întâlnit 
vreodată pe acest pământ!” 

După ce coteşte în unghi drept lângă Vác? pentru a 
cobori de la nord la sud către Pesta, Dunărea continuă 
să-şi plimbe apele în această direcţie. O menţine chiar 
până la târgul Vukovar mai bine de trei sute de 
kilometri, ţinând seama de numeroasele coturi. Pe 
când Ilia Krusch se lăsa dus de curent, plecând 
dimineaţa și oprindu-se seara, văzu întinzându-se spre 
răsărit imensa pusztas. 

Este câmpia maghiară prin excelenţă, delimitată la 
peste o sută de leghe de munţii Transilvaniei. În timp 
ce trece prin ea, calea ferată de la Pesta la Baziaş 
traversează o infinită întindere de pârloage pustii, 
*5 Waitzen în manuscris (NT). 

3 În limba maghiară în text. Pusta este o câmpie întinsă înierbată 
(NT). 

pășuni uriașe și mlaștini imense unde abundă vânatul 
acvatic. Această puszta este întotdeauna o masă 
bogată pentru nenumărați invitaţi pe patru labe, mii și 
mii de rumegătoare, una dintre cele mai mari bogății 
ale Regatului Ungariei. Abia dacă există câteva 
câmpuri cu grâu sau porumb. Şi este, de asemenea, 
câmpia istorică prin excelenţă, unde acum domnește 
ciobanul, kanász, paznicul cailor, csik6%, iar poeţii”! 
au cântat-o în poemele lor naţionale de-a lungul 
timpului. 


Furtună în pustă 


Lăţimea fluviului e deja considerabilă. Era animat 
de dusul și întorsul ambarcaţiunilor care transportau 
locuitorii de pe un mal pe altul. Deseori Ilia Krusch fu 
recunoscut pe când trecea. Deci, saluturi cordiale și 
gesturi de bună prietenie. Procesul său îl făcuse atât 


% Acest cuvânt înseamnă de fapt mânz şi nu paznic de cai (NT). 
9 Lancelot îl citează pe Petöfi Sándor - „Păstorul maghiar” (NR). 

de celebru încât nici nu se putea gândi să poată să 
evite manifestările, iar dacă ar fi intrat în casele 
păstorilor sau pescarilor, la fermierii care aveau 
aspect de gentilomi rurali, ar fi putut vedea deasupra 
șemineului din sala mare portretul mai mult sau mai 
puţin asemănător al laureatului Firului Dunării. 


Ferme ungureşti pe malul Dunării 


Dar partea bună a acestui lucru era că peștele său 
se vindea la preţuri tot mai mari, ceea ce era suficient 
pentru a-l mulţumi. 

- Și nu e pentru mine, ci pentru el! își repeta el, și 
încep să cred că nu va ieşi în pierdere în urma acestui 
târg! 

Apoi, mereu acest refren care ieșea din inima 
acestui om bun: 

- Dar unde este el în acest moment?... Mi-a scris și 
am scrisoarea lui pe care o păstrez ca pe un lucru de 
preţ. Și acolo spune: “Nu știu niciunde și când ar fi 
posibil să vă întâlnesc... Totuși, o voi face mai 
devreme sau mai târziu, poate lângă Pesta, poate 
lângă Belgrad!” Dar nu a venit la Pesta și nu are rost 
să o regret, pentru că ar fi ajuns într-un moment 
unic... Să sperăm deci că îl voi vedea reapărând la 

Belgrad... poate înainte... la Mohács... la Novi Sad”... 
la Petrovaradin*!... și va fi binevenit! 

Albia fluviului continuă să se îmbogăţească cu 
insule și insulițe. Unele dintre acestea erau de mare 
întindere, lăsând de fiecare parte două braţe unde 
curentul lua o viteză destul de mare. Barja nu pierdea 
nimic din media sa de viteză care se cifra la zece 
leghe pe zi. Deci ar ajunge foarte probabil în timpul 
prevăzut la gurile* Dunării. 


Mohács văzut de pe Dunăre 


Aceste insulițe nu erau fertile. Doar mesteacănii, 
plopii tremurători și sălciile creșteau la suprafaţă, în 
mijlocul aluviunilor depuse de inundaţiile frecvente. 
Cu toate acestea, se recolta fân în abundență, iar 
bărcile încărcate până la bord îl duceau la ferme sau 
la târgurile de pe mal. 

Mai mult decât în amonte, navele derivau în număr 
mare, fără a mai vorbi de dampfschiffs care urcau sau 
coborau râul. Era și o activitate vamală foarte intensă 
impusă de circumstanţe. Ilia Krusch vedea clar că 
echipele de poliție supravegheau malurile și nicio 


% Neusatz în manuscris (NT). 
% Peterwardein în manuscris (NT). 
% Din greșeală, J. V. scrie “izvoarele” (NR). 

ambarcaţiune nu putea acosta fără a primi vizita 
acestor agenţi cu care tocmai avusese o experienţă 
care nu i se va şterge vreodată din memorie. 

În această parte a cursului său, fluviul este uneori 
mărginit de dune de nisip, dar uneori acestea scad 
brusc pentru a face loc unei câmpii fertile, ceea ce 
poate fi observat în amonte de micul oraș Paks, de 
unde se apropie drumul poștal mare, deschis între 
Viena și Constantinopole prin Buda, Zemun“, Belgrad, 
Adrianopole și teritoriul otoman. 

Nu, niciodată nu i se păruse timpul aşa de lung lui 
Ilia Krusch ca în timpul acestei călătorii de la Pesta la 
Belgrad, care trebuia să dureze o duzină de zile. Şi 
apoi, cerul era adesea brăzdat de nori mari, iar ploaia 
cădea în averse bogate. De asemenea, apareau unele 
dintre acele cețuri dense pe care râul nu le cruţă de 
obicei pentru turiști. În acele momente orice vedere 
dispare. Dampfschiffs, dar și şlepurile și şalandele 
trebuie să se oprească. Dar fostul pilot cunoștea atât 
de bine meandrele și ocolurile fluviului său - și 
Dumnezeu știe că sunt numeroase între Mohâcs și 
Vukovar - încât nu avea de gând să se oprească șia 
continuă să se lase purtat în deriva. 

În aceste circumstanţe, ceea ce îl deranja cel mai 
mult era faptul că, dacă Jaeger ar fi ajuns în acel 
moment pe unul dintre maluri, Ilia Krusch nu l-ar fi 
văzut și nici el nu l-ar fi văzut pe Ilia Krusch. Așa se 
întâmplă la oprirea lângă Mohâcs. Orașul, înecat în 
ceaţă, nu lăsa să se vadă nici măcar vârful turnurilor 
sale. Şi în ceea ce-i privește pe cei zece mii de 


5 Semlin în manuscris (NT). 


203 


locuitori, niciunul dintre ei nu știu că eroul zilei 
petrecuse noaptea la baza cheiurilor care mărgineau 
malul stâng al fluviului. Şi când porni a doua zi, nu 
văzu nici stolurile lungi de corbi și berze care se 
îndreptau spre zone mai puţin întunecate. 

În această perioadă a călătoriei barja trecu pe lângă 
Bezdan. Dacă din mijlocul fluviului se pot observa 
doar morile care poartă acest nume și sunt puse în 
mișcare de curent, nu este la fel cu pescăriile din 
Apatin. Este un fel de sat fluvial, în general un loc 
central dominat de un catarg mare cu pavilionul 
naţional și înconjurat de o amestecătură pitorească de 
clădiri de toate formele, de la căsuțe până la colibe, și 
în care trăiește o populaţie de pescari. 


Bezdan 


Probabil că Ilia Krusch nu ar fi avut un mare succes 
dacă ar fi venit să ofere într-un astfel de mediu 
produsul pescuitului său. Acești oameni buni aveau 
pește în exces. În plus, nu avu ocazia să se oprească în 
faţa acestor pescării. 


204 


Pescăriile de la Apatin 


În aceeași zi lăsă în dreapta gura râului Drava, unul 
dintre cei mai mari afluenţi ai Dunării, pe care 
navigația folosește vase de tonaj mare. A doua zi, făcu 
o oprire la cheiul din Novi Sad, construit pe malul 
stâng, aproape în locul în care Dunărea, printr-o 
cotitură bruscă, abandonează direcţia nord-sud pe 
care o urma din Pesta și se îndreaptă spre sud-est 
către Belgrad. Este un oraș liber în care se află un 


episcop sârb, sufragant* al mitropoliei de Karlowitz” 
98 


% Episcop supus unui alt (arhi)episcop (NT). 

% Carlovitz în manuscris (NT). 

% Actual Sremski Karlovci, oraş în provincia Voivodina, Serbia. 
Important centru al sârbilor ortodocşi. (NT). 

Confluenţa râului Drava 


La acea dată, 15 iunie, trecuseră douăzeci și șapte 
de zile de când domnul Jaeger își luase rămas bun de 
la Ilia Krusch în condiţiile pe care le cunoaștem. Și 
barja se apropia de Belgrad, unde avea să ajungă la 
sfârșitul săptămânii. 

- Ei bine, se întreba Ilia Krusch, oare aici îl voi 
revedea pe domnul Jaeger?... Novi Sad este un oraș 
important! Admit că poate fi atras de afacerile sale... 
Însă, de la Viena până la Novi Sad mijloacele de 
transport nu i-au lipsit... Poate că este în acest oraș și, 
într-adevăr, deoarece nu pare să fi observat sosirea 
mea, nu mă tem și voi umbla prin toate cartierele... 
Domnul Jaeger poate nu știe că sunt la Novi Sad și 
cine știe dacă nu îl voi întâlni pe drum?... 

Ilia Krusch avea dreptate, iar pentru că noaptea nu 
urma să vină înainte de ora două, folosi timpul pentru 
a se plimba încoace și încolo. Dar căutările sale fură 
fără succes, iar el trebui să se întoarcă să-și reia locul 
sub coviltirul său singuratic. 

- Să așteptăm, își spuse el, și poate că voi avea mai 
mult noroc mâine la Petrovaradin. 

De-a lungul Dunării există mai multe orașe, nu 
dintre cele mai puţin importante, care se află față în 

206 


faţă, unul pe malul drept, celălalt pe malul stâng. Cum 
ar fi Buda și Pesta, Novi Sad și Petrovaradin, Zemun și 
Belgrad. Şi atunci când nu este fluviul cel care le 
separă, este unul dintre afluenții săi. 

Din acest motiv, pentru a merge de la Novi Sad la 
Petrovaradin, Ilia Krusch nu trebuia decât să debarce 
și să o ia pe puntea de vase care leagă cele două 
orașe. 

De pe locul ocupat de barjă, el putea vedea 
puternica cetate cocoţată pe promontoriul său și care 
domină cursul râului. Petrovaradin este capitala 
(Slavoniei)” 1% cunoscută sub numele de Granițele 
Militare (...)101 102, 

Abia ce apăruse soarele deasupra acoperișurilor din 
Novi Sad că Ilia Krusch punea piciorul pe cheiul de la 
Petrovaradin. El traversase Dunărea în barja sa. Acest 
lucru i se păruse mai potrivit, iar dacă ar fi întâlnit pe 
domnul Jaeger ar fi trebuit doar să urce amândoi la 
bord. El nici măcar nu își aruncase undița în acea 
dimineaţă, atât de mult îl stăpânea dorinţa de a-și 
revedea pe dragul său tovarăș. 

lată-l deci rătăcind pe străzi, parcurgând diferitele 
cartiere și, chiar dacă ar fi trebuit să-și dedice toată 
dimineața căutării sale, nu ar fi ezitat să o facă. 

Fu în zadar, și trebuie să recunoaștem că avea 
puţine șanse de reușită. Să-l întâlnească pe domnul 
%9 Cuvânt lipsă în manuscris (NR). 

1% Regiune istorică situată în partea de sud a câmpiei Panoniei 
(NT). 

101 Era prevăzut un spaţiu pentru a dezvolta prezentarea (NR). 
102 Zone militarizate create de Habsburgi de-a lungul graniţelor 


cu imperiul otoman şi cu principatele tributare după tratatul de 
la Belgrad (1739) (NT). 

Jaeger în acest oraș cu o populaţie de (...)! oameni ar 
fi putut fi doar o coincidenţă, și mai mult, era necesar 
ca domnul Jaeger să fi fost acolo în acel moment. 

La ora zece, Ilia Krusch intră într-o cafenea pentru 
a se odihni câteva momente și comandă o sticlă din 
acest excelent vin de Karlowitz. Această capitală a 
sârbilor, care trăiesc sub dominație austriacă, este 
situată la câteva leghe în vestul râului. Era cel puţin 
reconfortant ca Ilia Krusch să bea unul dintre cele mai 
bune vinuri din regiune. 

Și se gândea: 

- Dacă ar fi aici domnul Jaeger, cu ce plăcere i-aș 
oferi un pahar din acest vin bun de Karlowitz! ...și nu 
ar refuza... și am fi băut unul în sănătatea celuilalt! 

În timp ce se gândea astfel, Ilia Krusch aruncă 
maşinal un ochi peste un ziar. Era (...)!% din Ungaria, 
iar atenţia îi fu atrasă de un articol intitulat: “Unde 
este Latzko?” 

- Ei bine, spuse el, asta mă interesează la urma 
urmei și nu aș fi nemulțumit să știu unde se află acest 
șef de infractori drept care am fost luat şi acuzat!... și, 
pe cinstea mea, dacă este prins, acest lucru va dovedi 
încă o dată că Ilia Krusch nu e Latzko!... 

Într-adevăr, nu mai era nevoie de această nouă 
dovadă, identitatea câștigătorului Firului Dunării era 
bine stabilită! 

Articolul nu spunea nimic precis. De la 
angajamentul dintre escroci și echipa de poliţie la 
intrarea în munţii Carpaţii Mici, aceștia nu mai 


1% În alb în manuscris, înlocuit de semnul (...) 
104 În alb în manuscris, înlocuit de semnul (...) 

fuseseră semnalati nicăieri. Era probabil că bărcile lor 
continuau să coboare Dunărea, dar controalele la care 
era supus întregul trafic de mărfuri nu aduseseră 
niciun rezultat. Latzko devenise din nou de negăsit și 
probabil că, pentru a-i depista mai bine pe agenţi, 
urmărea malurile fluviului, uneori la dreapta, alteori 
la stânga, sub vreo deghizare și supraveghind 
transportul de contrabandă până la Marea Neagră. Cu 
privire la Karl Dragoch, șeful poliţiei, nu se cunoșteau 
vești, iar în afara cazului în care președintele Comisiei 
Internaţionale ar fi fost direct informat, nimeni nu ar 
fi putut spune unde se afla în acest moment. 

Ilia Krusch era în mijlocul lecturii atunci când se 
ridică brusc. Prin ușa de sticlă a cafenelei, care se 
deschidea spre o stradă care ducea la chei, crezu că 
recunoaște unul dintre pietonii care se îndreptau spre 
cartierele de sus ale Petrovaradinului cu pași repezi. 

- Dar el e!... ele! strigă el. 

Și, deoarece sticla sa de vin de la Karlowitz era deja 
plătită, părăsi rapid sala și ieși afară. 

Pe stradă erau două-trei persoane, dar niciuna nu 
semăna cu domnul Jaeger. Era posibil ca acesta să fi 
cotit la dreapta sau la stânga. 

- N-am putut greși, își repeta Ilia Krusch, urmărind 
strada la întâmplare, și cine altcineva ar fi putut să-mi 
ofere informaţii serioase despre domnul Jaeger? Cine 
îl cunoștea la Petrovaradin pe domnul Jaeger în afară 
de el însuși? 

- Ah, ce ghinion, își spunea el, dacă nu m-aș fi oprit 
la această cafenea l-aș fi întâlnit!... M-ar fi văzut, ar fi 

venit la mine... și acum am fi mers împreună... și ne- 
am fi continuat navigația fără întrerupere. 

Bietul om era întristat. O astfel de oportunitate 
pierdută, care nu se va mai repeta!... Ce șanse avea 
să-l găsească pe domnul Jaeger și să-l recupereze 
acum?... Să rămână la Petrovaradin?... Nu ar fi fost 
mai bine să meargă la Novi Sad?... În ceea ce privește 
greșeala, nu! Ilia Krusch nu putea să o admită... Era 
cu siguranţă companionul său cel pe care îl văzuse și 
pe care nu-l mai putea găsi acum!... 

În această situaţie, nu mai rămăsese decât o 
singură alegere și Ilia Krusch o făcu după ce parcurse 
cartierul în zadar timp de o oră. Trebuia să se întoarcă 
la fluviu și să aștepte în barcă. Dacă nu era el cel care 
îl găsea pe domnul Jaeger, atunci era sigur că domnul 
Jaeger îl va găsi pe el, iar rezultatul va fi excelent!... 
Fie că domnul Jaeger era la Petrovaradin sau la Novi 
Sad, cu siguranţă că va căuta dacă barja a acostat 
acolo și trebuia să se întoarcă fără să piardă nicio 
clipă. 

Asta făcu Ilia Krusch. Atenţia publică nu fusese 
atrasă asupra lui. El regretă asta. O demonstraţie nu 
ar fi putut scăpa atenţiei domnului Jaeger. Dar (...)!%, 
cu acurateţea informaţiilor caracteristică reporterilor, 
anunţa că Ilia Krusch depășise deja Belgradul și 
nimeni nu se mai gândea la el. 

În zadar așteptă în barjă Ilia Krusch, în zadar căută 
pe cheiurile din Petrovaradin în după-amiaza aceea, 
apoi pe cele din Novi Sad. Seara sosi și domnul Jaeger 
nu reapăru. 


105 În alb în manuscris, înlocuit de semnul (...) 

O altă noapte tristă pentru Ilia Krusch! Dar în cele 
din urmă nu putea să mai rămână acolo. Nu era 
departe de Novi Sad la Belgrad și nu spusese domnul 
Jaeger în scrisoarea sa că se va întâlni cu el în zona 
Belgradului?... Poate... 

Rezultă de aici că a doua zi barja fu readusă în 
curentul Dunării și domnul Jaeger nu era cu Ilia 
Krusch! 

Şi malurile între care Dunărea, lărgită și monotonă, 
își ducea apele care uneori se întindeau până la linia 
perimetrică a orizontului, erau triste. La dreapta, 
umflături argiloase, râpe înguste care se încheiau în 
fluviu. Uneori faleze, iar deasupra câmpuri înclinate 
unde se întind vii și se ridică câţiva copaci. 
Întotdeauna o mare agitaţie la suprafaţa Dunării, 
împânzită de lungi șiruri de șalande pe care vântul 
sau curentul le duceau, și multe ambarcaţiuni pe care 
barja le evita rămânând aproape de maluri. 

În seara acelei zile de 18 iunie, spre ora cinci, Ilia 
Krusch își amară barca la vărsarea Tisei și își aruncă 
undiţa într-un mic golf destul de bogat în pești. 

Acest important afluent din stânga, care își are 
izvorul în Carpaţi, traversează Transilvania și regatul 
Ungariei şi udă mica așezare Titel înainte de a se 
vărsa în fluviu după un curs de nouă sute de kilometri. 
Și Ilia Krusch nu ar fi avut decât să-l urce pe o 
distanţă de zece leghe pentru a ajunge la Rácz. 

Nu trebuie uitat că era orașul natal al fostului pilot. 
Acolo își învățase meseria la bordul vaselor care 
navigau pe acest afluent. Acolo se retrăsese de șase 

ani!%, acolo îi plăcea să pescuiască. De acolo fuseseră 
trimise informaţiile cerute de președintele Comisiei 
Internaţionale - informaţii care permiseseră stabilirea 
atât a identităţii lui Ilia Krusch, cât și a onestităţii 
sale, ceea ce a rezultat într-o perfectă nevinovăție a 
lui. 

Și poate Ilia Krusch avu în acel moment gândul de a 
petrece câteva zile de odihnă acasă, cu familia, să 
strângă mâna vechilor săi prieteni, înainte de a-și 
continua călătoria, pe care era hotărât să o ducă până 
la capăt. 

- Nu! își spuse el. Şi dacă domnul Jaeger ar veni în 
timpul absenței mele, dacă ar vâna trecerea barjei la 
Zemun sau la Belgrad, în timp ce ea ar fi în refacere la 
Rácz? N-ar fi motiv să n-o găsească? 

Fu un raţionament corect și nu era deja foarte 
deranjant faptul că ziarele, anunțând în mod greșit că 
Ilia Krusch depășise Belgradul, să fi ajutat la 
inducerea în eroare a domnului Jaeger? 

De aceea Ilia Krusch renunţă la ideea de a merge la 
Rácz, deși cu regret și a doua zi, după ce îşi vându 
peștele la Titel, se întoarse la cursul său. 


106 Neconcordanţă, în capitolul VIII sunt menţionaţi patru ani 
(NT). 

Aproape de Zemun 


Când se opri ceva mai sus de Zemun a doua zi 
seara, vru să reia în acest oraș căutările pe care le 
făcuse la Novi Sad și la Petrovaradin în după-amiaza 
aceea. 

Zemun este construit la confluenţa formată de Sava 
pe malul drept, iar acest râu îl separă de Belgrad. 
Deoarece se află la o anumită distanţă de fluviu, Ilia 
Krusch trebui să-și încredinţeze barja unuia dintre 
acei pescari ale căror case de lemn sunt grupate la 
adăpostul copacilor mari, spunându-i numele său... în 
cazul în care cineva îl va căuta. 

- Ah, domnul Krusch, spuse acel om. 

- Da, dar doar pentru tine... Promiţi că nu vei spune 
nimănui altcuiva? 

- Promit! 

Și, când Ilia Krusch plecă, pescarul nu avu altceva 
mai urgent decât să divulge sosirea celebrului Ilia 
Krusch la Zemun. 

Așadar incognito-ul să fu descoperit, iar în timp ce 
străbătea străzile fu identificat şi sârbii, care 
reprezentau majoritatea populaţiei din Zemun, nu se 
arătară mai prejos decât austriecii din Passau sau 
ungurii din Pesta în onorarea acestui oaspete ilustru. 
De la înființarea sa în secolul al XVIII-lea pe locul unui 
castel care aparținuse faimosului loan Huniade, 
patriotul apărător al Ungariei împotriva armatelor 
otomane, poate că Zemun nu s-a angajat în 
demonstraţii atât de triumfale! 

Dar nu era nici o veste de la domnul Jaeger şi, cu 
siguranţă, dacă ar fi fost în Zemun, zgomotul atâtor 
ovaţii i-ar fi ajuns la urechi și ar fi mers să se alăture 
tovarășului său. 


Dunărea în amonte de Bergrad 


A doua zi, pe 19 iunie, puţin înainte de amiază, pe o 
vreme frumoasă, Ilia Krusch văzu apărând un oraș 
dispus în amfiteatru pe o colină, cu casele sale în stil 
european, clopotniţele sale pe care soarele punea o 
creastă de flăcări și cele două minarete ale unei 

moschei, care nu ieșeau prea mult în evidenţă în 
apropierea bisericilor. Puțin la stânga, în mijlocul unui 
rond de copaci fructiferi dintre care se ridicau 
chiparoși înalți, se putea vedea apariţia unui al doilea 
oraș mai modern, în contrast cu vechiul oraș turcesc. 

Era Belgrad, Alba Graeca, Orașul Alb, altădată 
capitala vechiului principat al Serbiei, care în acea 
vreme era compus din trei părţi foarte distincte: 
oraşul nou doar pentru sârbi, suburbia împărţită între 
sârbi și turci; fortăreaţa, reședința pașei, pe care 
flutura drapelul otoman. 


Belgradul văzut dinspre Zemun 


În momentul în care barca sa era amarată de un 
chei din cartierul comercial, Ilia Krusch era pe cale să 
debarce când un bărbat îl bătu prietenește pe umăr. 

Era domnul Jaeger. 

- Și cum merge treaba, domnule Krusch? întrebă el. 

- Nu prea rău... și dumneavoastră?... 

Aceasta a fost tot ceea ce găsi să răspundă Ilia 
Krusch, atât de uimit și mulțumit să își revadă vechiul 
său tovarăș! 

Belgrad văzut dinspre Zemun 


216 


Capitolul XIII 
DE LA BELGRAD LA PORŢILE DE FIER 


Domnul Jaeger și Ilia Krusch nu se mai văzuseră de 
la despărțirea lor la Viena, pe 20 mai, adică de 
treizeci și una de zile. Trecuseră patruzeci și opt de 
ore de când domnul Jaeger ajunsese la Belgrad. Ilia 
Krusch nu-l va întreba cu siguranţă motivul acestei 
absenţe îndelungate, din discreţie. Important era că 
amândoi urmau să-și reia călătoria împreună. 

- Când plecăm? Aceasta fusese prima întrebare pe 
care o pusese Ilia Krusch. 

- Imediat, dacă vreţi, răspunse domnul Jaeger, și 
asta vă va scuti de onorurile pe care nu le îndrăgiţi 
deloc... 

- Într-adevăr, domnule Jaeger. Așadar, sosirea mea? 

- Este indicată doar pentru mâine. Uneori ziarele te 
fac să întârzii, alteori te fac să ajungi mai devreme, și 
e doar timpul... 

- La ordinele dumneavoastră, domnule Jaeger. E 
abia ora patru, iar în cele trei ore de lumină vom 
câștiga două sau trei leghe în aval de Belgrad... 

- În regulă, domnule Krusch, în regulă. 

Domnul Jaeger, în ochii unui observator, ar fi părut 
poate foarte grăbit să părăsească capitala Serbiei. Dar 
Ilia Krusch nici măcar nu se uită la el. Putea doar să 
vadă că domnul Jaeger îi fusese restituit și că era prea 
fericit să plece. 

Totuși, acesta simţi că trebuie să adauge, dar ca un 
om care știa dinainte ce-i va răspunde tovarășul său: 

- Dacă nu cumva, domnule Krusch, aveţi afaceri la 
Belgrad... 

- Eu, domnule Jaeger, nu am treabă decât la gura 
Dunării și, cum mai avem de parcurs mai mult de trei 
sute de leghe... 

- Nu trebuie pierdut niciun minut, domnule Krusch, 
nu trebuie pierdut niciun minut! 

Cât despre această chestiune a curiozităţii de a fi 
satisfăcută, ea nu exista pentru Ilia Krusch. În timp ce 
lucra ca pilot, se oprise adesea la Belgrad, fie pentru a 
încărca, fie pentru a descărca marfă. Priveliștea de pe 
esplanada cetăţii sale, Konak-ul sau palatul pașei, 
care-și ridică marile ziduri pătrate, orașul amestecat 
care înconjoară fortăreaţa, cu cele patru porţi care 
flanchează incinta, suburbia unde se concentrează un 
comerţ de mare importanţă, căci acolo se depozitează 
mărfurile destinate nu numai Serbiei, ci tuturor 
provinciilor turceşti”, străzile sale care, din cauza 
dispunerii magazinelor și a circulaţiei lor, și din cauza 
orașului nou întins de-a lungul Savei, cu palatul său, 
cu senatul său, cu ministerele sale, cu drumurile sale 
largi și pline de copaci, cu casele sale particulare 
confortabile, tot ceea ce contrastează brutal, ca să 
spunem aşa, cu oraşul vechi, Ilia Krusch nu mai 
cunoștea acest ansamblu ciudat care constituie 
Belgradul. În ceea ce-l privește pe domnul Jaeger, 
presupunând că ajunsese pentru prima dată în 
această curioasă capitală a Serbiei, nu avusese timp 


107 în Voyage de Paris à Bucarest (1860) al lui Duruy, continuat 
de Lancelot, tovarășul său de călătorie, citim că Belgradul, 
“transformat într-un port liber, ar deveni în curând Hamburgul 
Orientului. Dar pentru ca acest destin să se împlinească, este 
necesară o condiţie: expulzarea turcilor. Aceasta a fost acum 
îndeplinită.” (NA). 

să o viziteze în patruzeci și opt de ore. Nici unul 
dintre ei nu avea, prin urmare, niciun motiv să 
rămână mai mult. După cum spusese Ilia Krusch, mai 
era încă mult până la gurile fluviului. De la Belgrad 
încolo, ar fi fost mai puţine orașe mari, cum ar fi 
Nicopole, Rusciuk, Silistra, Ismail, și, ţinând cont de 
pauzele necesare, navigația s-ar fi putut desfășura în 
cele mai bune condiţii de viteză. 

În acea după-amiază, barja, fără să fi fost semnalată 
entuziasmului popular, reluă astfel, spre ora cinci, 
curentul Dunării. Aceste două orașe, cândva atât de 
ostile una alteia, acum atât de prietenoase și care nu 
ar mai justifica  (nici)!%  calomniile poetului 
Orientalelori%*, dispărură curând. Când Dunărea se 
înfurie acum, nu mai este împotriva Zemunului sau a 
Belgradului, ale căror tunuri ameninţă să le stingă, ci 
pentru că vânturi teribile îi vor asalta albia largă și 
adâncă, pentru că are “hula ei ca o mare” și atunci 
marinarii sunt cei care trebuie să se teamă de furia ei. 

Ar fi fost surprinzător dacă domnul Jaeger și Ilia 
Krusch nu ar fi vorbit despre diferitele evenimente 
care marcaseră momentul despărțirii lor. Și, mai întâi 
de toate, de îndată ce barja pluti în derivă: 

- Ah, domnule Jaeger, strigă Ilia Krusch, luând 
mâinile tovarășul său, cât de lungi mi s-au părut zilele 


108 Cuvânt lipsă în manuscris. 


109 victor-Hugo scrisese (citat de Lancelot): 
Haideţi, turcii și creștinii! 

Semlin! Belgradul! Ce-ai găsit? 

Nu se poate, Doamne ajută! 

Să dormi o clipă fără un sunet de gelozie 
Ca să te trezesti cu un zgomot gelos 
Belgrad sau Semlin în furie! 

fără dumneavoastră!... În fiecare oraș sau sat am 
sperat să vă găsesc... și nimeni!... Mă temeam că vi s- 
a întâmplat ceva... 

- Nu, domnule Krusch, răspunse domnul Jaeger, nu! 
Am fost ocupat la Viena cu o afacere importantă, pe 
neașteptate, și n-am avut timp decât să vă avertizez în 
câteva cuvinte... M-a supărat foarte tare, dar nu se 
putea altfel, iar când aţi primit scrisoarea mea eu 
plecasem deja din Viena... 

- Și nici eu, domnule Jaeger, n-am prins rădăcini 
acolo... La ora trei dimineaţa, cu ancora în mână, am 
pornit spre Pressburg... 

- Şi de ce atâta grabă? 

- În primul rând ca să nu vă ratez, în cazul în care 
aţi fi vrut să mă însoţiţi acolo... și în al doilea rând 
pentru a evita ovaţiile vienezilor... 

- Deci ei știau? întrebă domnul Jaeger. 

-Au ştiut, pentru că purtătorul scrisorii 
dumneavoastră trebuie să fi pălăvrăgit, dar au aflat 
prea târziu, iar eu eram deja la o distanţă bună... 

- Mereu acelaşi, domnule Krusch! 

- Mereu acelaşi, domnule Jaeger, și mereu bucuros 
să fiu în compania dumneavoastră. 

- Și eu sunt fericit să fiu cu dumneavoastră, 
domnule Krusch. 

- Și nu ne vom mai despărţi până la sfârșitul 
călătoriei? 

- Am toate motivele să o cred. 

Acest răspuns făcu să strălucească fața bună a lui 
Ilia Krusch. 


220 


- Și acum, domnule Jaeger, continuă el, știți ce mi s- 
a întâmplat la Pesta? 

- Știu, domnule Krusch! Arestarea dumneavoastră, 
întemnițarea, faptul că v-au confundat cu celebrul 
Latzko, pe care cu siguranţă nu reuşesc să-l prindă... 

- Vă întreb, spuse Ilia Krusch, devenind puţin mai 
animat, arăt eu ca un criminal? 

- Nu, cu siguranţă nu, iar dacă cel mai cinstit om de 
pe pământ seamănă cu cineva, acela trebuie să fiţi 
dumneavoastră! 

- Ei bine, timp de aproape patru zile, domnule 
Jaeger, am trecut drept acest şef al contrabandiștilor, 
iar președintele, domnul Roth, nu părea să se 
îndoiască de asta... 

- Domnule Krusch, spuse domnul Jaeger, credeți- 
mă, dacă aș fi fost liber, când am aflat de această 
problemă, aș fi alergat la Viena să depun mărturie în 
favoarea dumneavoastră... Dar nu am fost, și când am 
redevenit liber, problema se rezolvase... Și nici măcar 
eu nu am aflat de această poveste incredibilă decât 
atunci când a fost prea târziu pentru a-i scrie 
președintelui Comisiei Internaţionale și a-i spune ce 
aveam de spus despre dumneavoastră... 

- Oh, domnule Jaeger, dacă eram foarte supărat să 
mă văd închis între patru pereţi, credeţi-mă, nu am 
fost deloc îngrijorat... Eram sigur de nevinovăția mea, 
nu-i așa, și știam că informaţiile cerute de la Râcz îmi 
vor fi favorabile... Eu... eu... eu... un Latzko! 

- Adevărul este că asta nu e de bun simţ și cred că 
aţi uitat deja această aventură neplăcută... 

-E ca și cum nu mi s-ar fi întâmplat, domnule 
Jaeger... 

- Apropo, întrebă acesta din urmă, a fost vreodată 
vorba de mine în această afacere? 

- Niciodată, domnule Jaeger... Nu știau și nici acum 
nu știu că am avut un tovarăș de drum... Dacă din 
întâmplare aţi fost văzut cu mine în barjă, trebuie să fi 
crezut că a fost ceva de moment... un serviciu pe care 
îl făceam cuiva... 

- Deci, niciodată nu a fost menţionat numele meu? 

- Nici măcar o dată, domnule Jaeger... Numai eu 
știam asta și, după cum vă puteţi imagina, nu aș fi aşa 
de prost încât să o spun... 

- Totuși, domnule Krusch, pentru a vă sprijini cu 
mărturia mea... 

- Da... M-am gândit la asta, dar știam că voi ieși 
singur din această încurcătură și m-am gândit, de 
asemenea, că v-aș fi putut cauza unele neplăceri... 

- De ce neplăceri? 

- Pentru că Comisia ar fi putut să vă ia drept acel 
Latzko... 

- Pe mine?... 

- Da, pe dumneavoastră, și la fel de bine ca pe 
mine!... Aţi fi profitat de această împrejurare pentru a 
cobori râul în deplină siguranţă... iar eu aș fi putut fi 
văzut chiar ca un complice al dumneavoastră... Nu... 
Am preferat să tac. 

- Și aţi avut dreptate, răspunse domnul Jaeger, care 
părea să fi ascultat cu o atenţie deosebită ceea ce 
tocmai spusese tovarășul său. Da, aţi avut dreptate, 

domnule Krusch, și vă mulţumesc pentru discreţia 
dumneavoastră... 

- Era firesc, domnule Jaeger, deși, în cele din urmă, 
nu v-ar fi fost mai rușine decât mi-a fost mie să vă 
dovediţi identitatea și să să faceţi să cadă acuzaţiile... 

- Bineînţeles, domnule Krusch, bineînţeles! 

Seara, barja fu amarată ca de obicei lângă mal, la 
poalele unui sat unde domnul Krusch își putea vinde 
peștele și își putea reînnoi proviziile de pâine și carne. 

A doua zi, după o captură fericită în zori, curentul o 
duse și pluti în derivă cu o oarecare viteză. Pe partea 
austriacă a râului, care este plată și joasă și este 
supusă inundaţiilor, existau mai multe posturi de pază 
destul de apropiate unele de altele pentru a putea 
comunica. Acest personal aparţinea regimentelor de 
graniţă, jumătate soldaţi jumătate ţărani, care nu 
primeau niciun salariu pe timp de pace, grenzeri!!0, 
înarmaţi pe cheltuiala guvernului. Este de înţeles că 
severitatea disciplinei austriece face ca debarcarea pe 
acest mal să fie destul de dificilă. Așadar, pentru a 
evita orice neplăcere, Ilia Krusch luă de bunăvoie 
contact cu malul opus. 

Tot pe această parte se opreau și numeroasele vase 
care nu doreau să se expună în timpul nopţii. În acel 
moment erau în jur de treizeci, mergând în linie. 
Printre ele, se afla întotdeauna şalanda bine dirijată, 
bine condusă, pe care domnul Jaeger o observase în 
defileul Struden. 

-În ceea ce privește pescuitul, spuse domnul 
Krusch, este la fel de bun de o parte și de alta și până 


110 Denimirea soldaţilor din regimentele Graniţei Militare (NT). 

acum, per total, domnule Jaeger, am fost destul de 
mulțumit... Vânzarea peștelui de la plecare mi-a adus - 
sau mai degrabă v-a adus dumneavoastră - o sută 
douăzeci și șapte de florini și șaptesprezece creiţari și 
cred că nu veţi avea niciun motiv de nemulţumire la 
sfârșitul călătoriei... 

- Aceasta a fost întotdeauna părerea mea, domnule 
Krusch, a răspuns domnul Jaeger, iar dumneavoastră 
sunteţi cel care va pierde în târgul nostru! 

În cele patru zile cât îi luă barjei să coboare fluviul 
până la Orşova, ea navigă printr-o albie foarte 
capricioasă în ocolurile sale, a cărui direcţie generală 
se menținea spre est, servind în stânga ca limită a 
Graniţei Militare. Trecut prin faţa oraşului 
Smederevo!!!, fostă capitală a Serbiei, a cărui cetate 
(este)!!? cantonată pe un promontoriu care barează o 
parte din Dunăre și care este apărată de o întreagă 
coroană de turnuri și de un donjon. În acest loc, 
marele fluviu răscumpără în mod minunat sălbăticia 
sau infertilitatea ținuturilor care îl mărginesc în 
amonte. Pretutindeni pomi fructiferi în plin rod, livezi 
îmbogăţite cu diverse specii de plante, podgorii 
luxuriante care se succed până la gura de vărsare a 
Moravei. Acest râu ajunge la fluviu printr-o vale 
superbă, una dintre cele mai frumoase din Serbia. La 
gura de vărsare a râului se vedeau mai multe 
ambarcaţiuni, unele mergând în aval, altele 
pregătindu-se să urce în amonte cu remorchere sau 
atelaje!!5. 

111 Semendria în manuscris (NT). 
112 Cuvânt lipsă în manuscris (NT). 
113 Vase remorcate de pe mal, la edec (NT). 

Smederevo 


După Smederevo urmă Baziaş, unde se oprea calea 
ferată de la Viena la Orşova și care urma să fie 
prelungită în curând până în acest oraș, apoi Golubac 
cu ruinele sale magnifice, apoi peșteri cu legende, 
printre care și cea în care se spune că Sfântul 
Gheorghe ar fi depus trupul balaurului ucis de 
propriile sale mâini. În toate părţile, la fiecare cotlon 
al râului, și nu trebuie decât să-l pierzi pe unul ca să-l 
găsești pe celălalt, se află promontorii abrupte 
împotriva cărora curentul își aruncă apele înspumate. 
Deasupra lor sunt păduri dese, care se înalță până la 
munţi, care sunt mai înalţi pe partea turcească decât 
pe cea maghiară. 

Un turist s-ar fi oprit cu siguranţă de mai multe ori 
pentru a contempla mai îndeaproape și mai îndelung 
minunile pe care fluviul le oferă privirii. Ar fi coborât 
pe mal la defileul Cazane, unul dintre cele mai 
remarcabile de pe traseu; ar fi urmat drumul de 
remorcaj, pentru a examina celebra masă a lui Traian, 
stânca pe care este încă gravată inscripţia care 
amintește campania celebrului împărat roman. 

Intrarea în defileul Cazane 


PEPE —— 


În defileul Cazane 


Dar nici domnul Jaeger, nici Ilia Krusch nu se lăsară 
pradă capriciilor turismului: mișcarea comercială 
ocupa întotdeauna atenţia unuia, în timp ce celălalt, 
urmărind diferenţele de curent, nu se gândea decât să 
urmeze uneori malul turcesc, alteori malul sârb. 

Așa se face că în după-amiaza zilei de 24 iunie, pe o 
vreme destul de ploioasă, traversară acest lanţ al 
Carpaţilor pe care Polonia îl trimite în Balcani și pe 

care Dunărea îl traversează în punctul în care se 
deschide cel de-al patrulea bazin al său. 


Corp de gardă pe Granița Militară 


La graniță sunt două Orșova, cea veche și cea nouă, 
iar dincolo de ele se întind teritoriile valahe. Dunărea 
a intrat în ţara otomană, sau cel puţin în provinciile 
turcești, și nu trebuie să o mai părăsească decât la 
estuarul!!1 prin care își varsă apele în Marea Neagră. 
Orșova este, firește, o staţie militară, ocupată de 
soldaţi valahi, în mijlocul unei populaţii de două mii de 
locuitori. Este locul unde călătorii, mult mai neplăcut 
decât până acum, sunt supuşi tiraniilor poliţiei și 
necazurilor vămii. 

Evident, Ilia Krusch și domnul Jaeger, care nu 
aveau mărfuri de îmbarcat sau de debarcat, nu 
intenționau să întârzie deloc din acest motiv. Barja lor 
nu era o şalandă și, dacă nu cumva fusese impusă o 
nouă taxă pe vergi, cârlige și plute, nu erau expuși la 
(taxe)!!5 care ar fi necesitat două sau trei ore pentru a 
fi plătite, se așteptau să poată pleca imediat ce 
credeau de cuviinţă, la orice oră din zi sau din noapte. 


114 De fapt deltă, nu estuar (NT). 
115 Cuvintele care sunt tăiate nu sunt înlocuite. 

Cu toate acestea, ceea ce ar fi trebuit să-i provoace 
domnului Jaeger o oarecare surpriză la început fu 
numărul mare de şalande oprite în faţa Orşovei. Erau 
în jur de treizeci, iar pe fiecare dintre ele era de 
serviciu o santinelă valahă, în timp ce agenţii vamali 
le supuneau la o inspecţie cât se poate de riguroasă. 


Orşova 


Domnul Jaeger află curând că, din ordin de sus, 
fusese impus un embargo asupra tuturor navelor care 
doreau să treacă prin Orşova. Această măsură extrem 
de supărătoare tocmai fusese luată de Comisia 
Internaţională. Agenţiilor săi li s-au dat ordine 
foarte severe. Nicio şalandă nu-și putea continua 
navigația în aval, chiar dacă ar fi trebuit să fie complet 
descărcată, până când vameșii nu se asigurau că nu 
transporta marfă de contrabandă. 

- Ei bine, remarcă Ilia Krusch, trebuie să fie o 
șmecherie a șefului Dragoch și va avea motive să 
creadă că, în sfârșit, îl va prinde pe Latzko sau, cel 
puţin, va pune mâna pe una dintre vasele sale de 
contrabandă! 

Domnul Jaeger nu răspunse. Stătea în barjă, a cărei 
ancoră mușcase plaja, și privea toată agitația, asculta 
toate strigătele și obiecțiile care izbucneau din toate 
părţile împotriva unei măsuri atât de dăunătoare 
pentru industria navală dunăreană. 

Și atunci domnul Ilia Krusch adăugă: 

- În orice caz, pe noi nu ne poate afecta... și nu văd 
cu ce marfă de contrabandă ar putea fi încărcată barja 
noastră!... În plus, pot să o viziteze în zece minute 
dacă vor. 

De aici marea mânie a lui Ilia Krusch, atât cât era în 
stare să simtă firea acestui pescar pașnic și, fiți siguri, 
nu mergea până acolo încât să provoace în el spasme 
ale inimii. Și adăugă: 

- La urma urmei, domnule Jaeger, ceea ce vă spun 
nu este atât de mult de dragul meu, cât de dragul 
dumneavoastră, iar dacă această întârziere nu vă 
nemulțumește... 

- Deloc, răspunse domnul Jaeger, și nu sunt supărat 
să văd cum se va termina dacă vor sfârși prin a pune 
mâna pe una dintre șalandele acestui Latzko, pentru 
care, domnule Krusch, v-au făcut onoarea de a vă 
aresta! 

În realitate, nu fu vorba decât de o oprire de 
douăzeci și patru de ore în târgul Orşova. Și vasele 
fură reţinute în acest timp. Santinelele de la bord nu 

permiseră niciunui străin să se apropie de ele și niciun 
marinar nu fu lăsat să-şi părăsească nava. 

Drumul de edec sau Calea lui Traian 

Marfa trebuia să fie mutată, iar apoi agenţii vizitau 
șalanda pe toată lungimea calei. Se asigurau că nu 
există funduri duble și că bordajele nu pot fi mutate. 
După cală, era cercetat fiecare colț al suprastructurii 
care susținea puntea superioară, precum și cabina 
personalului, situată la pupa, ca în toate acele nave 
mari de pe Dunăre care sunt denumite (...)!15. 

După această vizită, şalanda nu avea încă 
permisiunea de a pleca. Nu li se permitea să treacă 
decât toţi deodată, după plata taxelor vamale. 

Este evident că această operaţiune nu se făcu fără 
discuţii și certuri. Dar forța publică era suficientă, 
dacă i se adăugau soldaţii din garnizoana Orșova. 

Domnul Jaeger se interesa extrem de mult de aceste 
vizite, iar atenţia sa nu slăbea nicio clipă. Atât de mult 
încât Ilia Krusch îi spuse în cele din urmă: 

- Hei, domnule Jaeger, până acum nu s-a descoperit 
nimic? 

- Nu, și mă tem că operaţiunea a fost o adevărată 
pierdere de timp... 

- Aţi observat printre aceste şalande, domnule 
Jaeger, pe cea pe care am întâlnit-o în defileul 
Struden, cea care știa să-și croiască atât de bine drum 
prin întreaga flotilă? 

- Da, domnule Krusch, este cea care se află acolo, 
lângă ponton... O recunosc bine... A fost vizitată 
printre primele, dar nu s-a găsit nimic suspect la 
bord... 

- Într-adevăr, domnule Jaeger, și este gata de 
plecare, dar va trebui să aștepte ca și celelalte. Nu-mi 


116 În alb în manuscris, înlocuit de semnul (...) 

fac griji pentru ea, e clar că are un pilot bun și va 
reuși să recupereze întârzierea pe drum. 

Într-adevăr, şalanda era acolo cu încărcătura la 
locul ei. Nu se vedea nimeni pe punte și, fără îndoială, 
personalul ei se afla fie la mal, fie în cabine. Doar un 
soldat valah se plimba în lung și în lat cu pușca pe 
umăr. 


IL, 


Târgul Orşova 


Şeful vămii din Orșova, conform ordinelor primite, 
era cel care efectuase această inspecţie generală, iar 
aceasta urma să continue încă câteva zile asupra 
tuturor şalandelor care veneau din amonte. Dar, în 
ceea ce privește vasele care fuseseră oprite acolo timp 
de douăzeci și patru de ore, ea se încheie în seara zilei 
de 25. Nu fusese descoperită nicio marfă de 
contrabandă, iar permisul fu acordat tuturor. 

Unele dintre ele porniră deci încă de seara și, pe 
scurt, nu fură în pericol în timpul acestei navigaţii 
nocturne. Celelalte păreau să prefere să aștepte până 
a doua zi, inclusiv cea care intrase în atenţia lui Ilia 
Krusch. Totuşi, dintr-un motiv oarecare, aceasta 
pornise la drum în timpul nopţii, căci a doua zi, când 
se iviră zorii zilei, nu mai era în zona Orşovei. 

După câteva lansări reușite ale undiţei, care îi 
permiseră lui Ilia Krusch să agaţe câţiva pești mari, 
inclusiv câţiva somoni!” de dimensiuni destul de 
respectabile, barja fu lansată în curent. 

A doua zi, în jurul orei patru seara, făcu o pauză la 
cheiul din Giurgevo!!6, iar douăzeci și patru de ore mai 
târziu, după ce trecu de gura Cernei care vine din 
Carpaţii transilvăneni, ajunse la intrarea în faimosul 
defileu al Porţilor de Fier. 

Acesta este un pasaj destul de periculos, bogat în 
catastrofe. Timp de aproape o leghe, între ziduri 
înalte de patru sute de metri, fluviul curge, sau mai 
bine zis se precipită, într-o albie care nu este nici pe 
jumătate la fel de largă. La poalele acestor pereţi sunt 
îngrămădite stânci enorme căzute de pe creste, în 
care apele se sparg cu o furie extraordinară. Din acest 
punct încolo, ele capătă acea culoare galben-închis 
care ne permite să numim mai precis frumoasa 
Dunăre galbenă, marele fluviu al Europei Centrale. 


17 Hucho hucho, somonul de Dunăre, azi întâlnit doar pe unii 
afluenţi din bazinul mijlociu al fluviului. (NT). 

118 Giurgevo este denumirea bulgară a oraşului Giurgiu. Nu 
există o localitate denumită Giurgevo între Orşova şi Porţile de 
Fier, poate e vorba de o localitate dispărută (NT). 

Stânci la Porţile de Fier 


235 


Capitolul XIV 
NICOPOLE, RUSCIUK, SILISTRA 


A doua zi dimineaţă, în timp ce domnul Jaeger încă 
dormea, Ilia Krusch avu spor la pescuit. Nu ar fi fost 
înţelept să petreacă noaptea la Porţile de Fier, unde 
Dunărea are o adâncime de cincizeci de metri!!*. 
Acolo este dificil să acostezi, iar ambarcaţiunile sunt 
expuse la riscul ca apele furioase să le rupă ancorele. 
Așa că, de obicei, vasele acostează mai sus sau mai 
jos, de-a lungul malurilor, în deplină siguranţă. Astfel, 
Ilia Krusch, după o oră și jumătate de traversare, se 
întorsese în partea evazată a fluviului și își luase 
postul puţin mai jos de micul oraș modern Turnu- 
Severin, căruia, datorită poziţiei sale, i se poate 
prevedea un viitor comercial frumos. 

Când domnul Jaeger ieșit de sub coviltir pentru a 
respira aerul dimineţii, barja era deja în mers. Până la 
27 iunie se făcuseră puţin mai mult de trei sferturi din 
drum și mai erau încă aproape două sute de leghe de 
parcurs până la gurile Dunării. Per total, Ilia Krusch și 
tovarășul său fuseseră scutiţi de primejdii și de 
oboseală și existau toate motivele să creadă că vor 
continua să fie așa până la sfârșit. 

- Nimic nou? întrebă domnul Jaeger, a cărui privire 
se plimbase mai întâi în sus și în jos pe fluviu. 

- Nimic, domnule Jaeger, dar vremea nu mi se pare 
foarte sigură... Poate că vom avea parte de o furtună, 
iar după furtună câteva ore de rafale... 


119 Pare neverosimil, dar în defileul Cazane apa atinge uneori 
adâncimea de 75 de metri (NT). 

- Bun! răspunse domnul Jaeger, ne vom descurca 
dacă ne punem la adăpostul malurilor. Și şalandele? 

- Le vedeţi... o duzină în şir. Dar numărul lor va 
scădea pe măsură ce vom merge în aval... Cele mai 
multe dintre ele nu mai departe de Silistra sau Galaţi 
și rare sunt cele care se îndreaptă spre porturile de la 
gura de vărsare a fluviului. 

După ce le observă cu atenţia sa obișnuită, domnul 
Jaeger îşi reluă locul în partea din spate a barjei. 

În următoarea săptămână, călătoria fu lipsită de 
evenimente. Cerul era foarte variabil. Uneori se 
produceau adevărate furtuni la suprafaţa râului, a 
cărui lăţime creștea între malurile plate care nu-l 
protejau de vânturile de vest și de est, direcţia sa fiind 
atunci către sud. Dar barja, bine condusă, nu suferi 
nicio avarie. 


Ruinele Podului lui Traian 


Trecu prin faţa celebrului pod al lui Traian, sau mai 
bine zis a celor două secţiuni de zidărie care au rămas 
din el. Cei doi tovarăși nu pierdură timpul discutând 
dacă aceste ruine sunt autentice sau nu. Aceasta este 
o problemă pentru savanţi, care nu știu mai multe 
despre asta decât un om obișnuit. 

Korbovo 


După Podul lui Traian, Korbovo este un post de 
frontieră la care duce un drum pe care inginerii locali 
l-au stabilit cu îndrăzneală prin munţi, apoi 
Radujevac, ultima stație de pe malul sârb, la care se 
opresc  dampschiffs. În cele din urmă apărură 
Florentin, un târguşor bulgăresc drăguţ, și Calafat, pe 

malul stâng, unde Ilia Krusch făcu o vânzare bună, 
deși sosirea sa nu fusese anunţată 


Radujevac 


De altfel, pe măsură ce se îndepărta de marile orașe 
din Austria și Ungaria, faima lui se diminua. Este 
probabil că trâmbiţele faimei, deși puternice, nu 
ajunseseră până acolo. Ar fi fost nevoie de trâmbiţele 
care vor suna în Ziua Judecăţii, dar Ilia Krusch nu le 
avea. Nu-i părea rău de asta și, atâta timp cât își 
putea vinde bunurile la un preţ bun, nu voia mai mult. 

În plus, dacă n-ar fi reușit la Calafat, nu ar fi trebuit 
decât să se mute de cealaltă parte a râului. Pe malul 
drept se află un alt oraș turcesc, Vidin, care este 
destul de comercial, cu pieţe, cafenele și bazaruri, iar 
el și-ar fi vândut cu ușurință produsele pescuitului 
său, cu condiţia să fi fost ceva mai vioi decât orientalii 
a căror indolenţă, ca să nu spunem toropeală, este 
caracteristică. Domnul Jaeger, care se dusese acolo în 
timp ce Ilia Krusch se ocupa de treburile sale în 
Calafat, avu mari dificultăţi în a obţine câteva haine 
de schimb, deși era dispus să plătească un preț ridicat 
pentru ele. 

Malurile fluviului, întrucât apele sale scăldă în 
stânga o coastă valahă și în dreapta o coastă bulgară, 
prezintă un aspect foarte diferit. Aici pământul este 
infertil, foarte întins, acolo este străbătut de râpe și 
dealuri care sunt legate de sistemul orografic nordic. 
Există, de asemenea, un contrast important în ceea ce 
privește animația. Pe pământul Valahiei, satele și 
orașele nu sunt rare și se succed la adăpostul 
copacilor, uneori scăldate de apele Dunării. Ilia 
Krusch putu chiar să observe că pe această parte 
pescuitul la undiţă nu era lipsit de onoare. Bărbaţii se 
dedau la acest nobil exerciţiu, la fel ca și femeile, care 
erau protejate de o mare umbrelă roșie de formă 
maură atât împotriva ploii, cât și a razelor solare. Cât 
despre a fi echipați așa cum era el, un membru al 
Firului Dunării, nu, cu siguranţă nu, iar peștii trebuiau 
să fie extrem de mulțumiți pentru a accepta un 
echipament atât de rudimentar din partea acestor 
pescari primitivi. 

Dacă ar fi vorbit turcește sau dacă aceștia ar fi 
înţeles maghiara, bunul om le-ar fi dat cu plăcere 
câteva sfaturi, la care ar fi adăugat câteva cârlige 
alese. Dar, cum nu știa să vorbească, trebui să 
renunţe. 

În rest, apele râului, foarte bogate în pește, sunt 
frecventate de sturioni mari, cu o lungime de trei 
până la cinci metri, care cântăresc până la o mie două 
sute de livre. Sturionul este consumat sub toate 
formele, proaspăt sau sărat, iar din icrele sale se face 
caviar. 

În timp ce navigau, domnul Jaeger și Ilia Krusch 
întâlniră câţiva dintre acești pescari și fură foarte 
interesaţi să îi observe. 

Domnul Jaeger remarcă chiar: 

- Dacă una dintre aceste bestii uriașe s-ar arunca 
pe barja noastră, ar fi în pericol să fie distrusă, şi noi 
odată cu ea... 

- Aveţi dreptate, răspunse Ilia Krusch. Așadar, este 
prudent să nu ne aventurăm în mijlocul fluviului, unde 
sturionii stau de obicei. De-a lungul malurilor, apa 
este puţin adâncă și nu există niciun pericol. 

Și, foarte atent, Ilia Krusch nu se îndepărtă de 
maluri decât atât cât fu necesar pentru a profita de un 
curent mai rapid. 

În momentul în care barja ajunse în târguşorul 
bulgar Rakovo, Dunărea devenise și mai largă. Era ca 
un braţ al mării, cu hulă și cu valuri cu creste albe. 
Ochiul abia putea distinge profilul coastei valahe. 

Așa că, la fel ca barja, şalandele pluteau în derivă 
cât mai aproape de uscat. Cu fundul lor plat și formele 
lor grele, nu sunt făcute pentru larg și puteau fi foarte 
grav surprinse de rafale. Nu mai rămăseseră decât 
cinci sau șase dintre ele să navigheze în aval, iar acest 
lucru nu înceta să-l uimească pe Ilia Krusch, care nu- 
și ascunse surpriza față de domnul Jaeger, care-l 
întrebă: 

- Când eraţi pilot, domnule Krusch, aţi pilotat 
vreodată până la gurile de vărsare? 

- Câteodată, domnule Jaeger, dar câte măsuri de 
precauţie de luat! 

- Şi nu vi s-a întâmplat niciodată nimic rău? 

- Niciodată, nu, niciodată, pentru că eu îmi cunosc 
bine Dunărea! 

- Și cum rămâne cu şalandele alea care merg 
dincolo de Galaţi? 

- Da, unele dintre ele! Dincolo de guri, sunt mici 
golfuri unde vin veliere sau vapoare cu aburi să-și ia 
marfa pentru diferitele porturi din Marea Neagră. 

- Gurile fluviului sunt numeroase? întrebă domnul 
Jaeger. 

- Sunt două principale, separate de insula (...)!%, iar 
cea mai importantă este cea de la Chilia. 

- Le cunoașteţi pe toate? 

- Pe toate, domnule Jaeger, și aproape că nu există 
piloţi de Dunăre care să nu le cunoască și ei... 

- Deci este probabil ca aceste nave, care se află pe 
aceeași rută ca și noi, să se îndrepte spre Marea 
Neagră? 

- Este posibil, domnule Jaeger, și nu m-aș mira dacă 
una dintre ele - știți, cea care este atât de bine 
condusă - ar fi în derivă spre una dintre guri. 

- Credeţi asta? insistă domnul Jaeger, care părea să 
trateze acestă conversaţie cu o seriozitate deosebită. 

- Eu cred că da și, în plus, vom ști cu ce avem de-a 
face. Nu mai poate folosi pânza... Ar însemna să riște 
să cadă în traversul valurilor și, încărcată cum este, să 
se răstoarne... Vă asigur că pilotul ei nu va face o 
asemenea greșeală... Ei bine, curentul este pentru 
toată lumea și nu o va antrena mai repede decât pe 
noi... Deci dacă se îndreaptă spre Marea Neagră, vom 
ajunge acolo împreună. 


120 În alb în manuscris, înlocuit de semnul (...) 

Şi atunci domnul Jaeger puse această ultimă 
întrebare: 

- În ceea ce privește vizitele de la vamă sau de la 
poliţie, probabil că această şalandă nu va mai primi 
niciuna? 

- Nu, domnule Jaeger. Supravegherea este cu greu 
posibilă pe cursul inferior, așa cum este pe cursul 
superior al fluviului... Acesta devine din ce în ce mai 
larg, și ce vă așteptați să facă agenţii postați pe 
maluri? 

- Așa m-am gândit și eu, domnule Krusch, și apoi 
aceste vase au fost deja sub embargou la Orşova și, 
atâta timp cât vameșii le-au lăsat să treacă, înseamnă 
că nu făceau contrabandă... 

- Așa este, domnule Jaeger, iar Latzko nu va fi prins 
pe una dintre aceste şalande... 

- Cum spuneţi dumneavoastră, domnule Krusch! 

Pe 4 iulie, era destul de târziu în noapte când barja 
veni să amareze la un mic cheu de pe debarcaderul 
din Nicopole, situat la confluenţa râului Osum pe 
malul drept al Dunării. Acest oraș, construit de 
Augustus, leagă Orientul de Italia. Este locul în care 
se termină în prezent telegraful transadriatic. Este 
sediul unei arhiepiscopii grecești și al unei episcopii 
catolice. 

Nicopole 


Întunericul era deja atât de adânc încât domnul 
Jaeger și însoţitorul său nu ar fi putut vedea nimic din 
Nicopole. Un turist ar fi regretat acest lucru și, fără 
îndoială, și-ar fi prelungit șederea cu câteva ore. 
Orașul merită o vizită. Are o populaţie de 
douăsprezece mii de locuitori și este așezat în mod 
pitoresc între două coline, dintre care una are un 
donjon, iar cealaltă o cetate. 

Așa că Ilia Krusch îl întrebă pe domnul Jaeger dacă 
i-ar conveni să-și petreacă ziua următoare acolo. Nu 
erau mai mult de douăzeci și patru de ore. 

Domnul Jaeger îi mulțumi lui Ilia Krusch pentru 
oferta sa. Cunoștea Nicopole, care nu mai avea 
secrete pentru el, și cel mai bine ar fi fost să plece la 
răsăritul soarelui, întrucât vremea era favorabilă. 

- Cum doriţi, domnule Jaeger... Vom ridica ancora 
în zori... Dar, de exemplu, dacă doriţi să rămâneţi o zi 
la Rusciuk... 

- Da, așa aș prefera, domnule Krusch, pentru că nu 
am decât o amintire foarte vagă despre oraș... 

- De acord. 

- Cât de departe este de Nicopole? 

- Cam douăzeci de leghe, iar poimâine vom ajunge 
acolo pe seară. 

De îndată ce se lumină de ziuă, barja o luă pe 
curent de-a lungul țărmului bulgăresc, iar flota de 
pescuit pluti în derivă odată cu ea. 

Poate că Ilia Krusch s-ar fi temut că plictiseala îl va 
cuprinde în cele din urmă pe tovarășul său de drum. 
Domnul Jaeger nu era atras, ca și el, de un proiect - 

oricât de bizar ar fi părut - pe care intenţiona să-l 
ducă la bun sfârșit. Pe de altă parte, trebuie să ai 
sufletul minunat de echilibrat al unui pescar pentru a 
fi interesat de riscurile, de surprizele, de bucuriile 
acestei nobile meserii, pe parcursul unor luni lungi, 
într-o călătorie de aproape șapte sute de leghe. 

Ei bine, nu! Domnul Jaeger nu se plictisi nicio clipă. 
Era din ce în ce mai interesat de ceea ce vedea, mai 
ales în ceea ce privește navigația fluvială. Ilia Krusch 
se întreba chiar dacă nu cumva pregătea o lucrare pe 
această temă, în care să fie abordate toate problemele 
legate de navigația interioară, a cărei importanţă 
creștea tot mai mult, și nu era acesta, pe scurt, scopul 
călătoriei sale? 

Și, după cum intuise Ilia Krusch în această privinţă: 

- Este ceva de genul acesta, răspunse el zâmbind. 

- Așadar, domnule Jaeger, sper că veţi profita de pe 
urma navigaţiei dumneavoastră... 

- Așa sper, domnule Krusch, și îmi place să cred că 
nu-mi voi fi pierdut timpul. 

- Deci nu vi se pare prea mult timp? 

- Oh, domnule Krusch, în compania 
dumneavoastră... în compania dumneavoastră! 

Și bunul om se simţi profund emoţionat de acest 
răspuns. Cu siguranţă, ar fi știut cum să împingă până 
la devotament această prietenie pe care o simţea 
pentru domnul Jaeger, dacă ar fi avut vreodată ocazia 
să o facă! 

În cele două zile cât i-a luat barjei să ajungă la 
Rusciuk!?!, fluviul nu oferea prea multă varietate 
ochiului. Pe malurile valahe și bulgare erau peste tot 
barăci şi colibe, precum și posturile polițiștilor de 
frontieră. Uneori câte un sat, câteva case împrăștiate, 
dominate de cumpăna mare al fântânii comune. Pe 
partea bulgară, o faleză lungă pe care se sprijină un 
mal stâncos, care se continuă până la orașul care a 
dat numele unei livat? a principatului. 

Așa cum anunţase Ilia Krusch, ajunseră amândoi în 
faţa Rusciukului în seara zilei de 7 iulie. 

Fluviul este foarte lat în acest punct. Pe malul 
valah, vizavi de Rusciuk, se află orașul Giurgiu!3%5, în 
mijlocul unei câmpii aride. Se poposește aici pentru că 
de aici pornește drumul spre București, capitala 
Munteniei, la (...)!?* leghe la nord de Dunăre. 
Activitatea sa comercială nu este însă lipsită de 
importanţă, activitate care se concentrează în 
cartierul unde, sinuoase, înguste, murdare, se 
intersectează străzile cu depozite pline de mărfuri și 
cabarete pline de clienţi. 

Dar domnul Jaeger nu dorea să viziteze Giurgiu, ci 
Rusciuk și, așa cum fusese stabilit, urma să petreacă 
ziua următoare acolo. 

Așa că dimineaţa, după ce își luă rămas bun de la 
Ilia Krusch, pe care îl lăsă la îndatoririle sale 
obișnuite, păşi pe ţărmul bulgăresc. Dar când era pe 
121 Ruse. Rusciuk este numele turc, care înseamnă “Micul Ruse” 
1> Su sangeac, unitate administrativă a imperiului otoman, 
subdiviziune a paşalâcului sau vilaietului (NT). 


123 Giurgevo în manuscris (NT). 
124 În alb în manuscris, înlocuit de semnul (...) 

punctul de a pleca, se întoarse și îi spuse tovarășului 
său: 

- Cred că sunteţi de acord să veniţi să luaţi cina cu 
mine? 

- Cu plăcere, domnule Jaeger. 

- Ei bine... la ora cinci, în piaţa principală... 

- La ora cinci. 

Rusciuk este un oraș de treizeci de mii de locuitori, 
pe malul drept al fluviului. Aparține provinciei Silistra 
și, prin urmare, Turciei europene. Este sediul unei 
episcopii greceşti. Este prost construit, prost 
întreținut și căruțele trase de bivoli abia dacă pot 
trece pe străzile sale înguste. Majoritatea caselor sunt 
construite din lut. Există multe cafenele, depozite și 
bazaruri în care se vând ţesături, lână, fructe, pipe, 
tutun și leacuri de toate felurile. Orașul este dominat 
de o fortăreață, iar ici și colo se ridică minaretele 
ascuţite ale sinagogilor!? și moscheilor. Singura 
clădire demnă de atenţie este palatul guvernatorului. 

Probabil că amintirea locului îi reveni repede 
domnului Jaeger, căci nu ezită în drumul spre poștă. 
Acolo găsi o scrisoare trimisă din Galaţi, pe care o citi 
imediat. 

- Este cu siguranţă timpul să reuşim, își spuse el. 

Puse scrisoarea la loc în buzunar, se plimbă o oră și 
ajunse să ia masa de prânz la hotelul unde urma să ia 
cina cu oaspetele său. 

În jurul orei unu își reluă plimbarea prin cartierul 
comercial, unde mulțimea de comercianţi, clienţi și 
expeditori era foarte animată. Mai multe nave 


125 JV greşeşte inexplicabil, sinagogile nu au minarete (NT). 

comerciale, atât cu vele cât și cu aburi, erau ancorate 
sau lângă chei, încărcând sau descărcând mărfuri. 

Acolo, pe la ora trei, domnul Jaeger fu acostat de un 
bărbat - un bulgar, fără îndoială, judecând după 
costumul său și fizionomia destul de pronunţată. 

Amândoi se cunoșteau și nu păreau surprinși să se 
întâlnească în acest oraș, aproape la marginea 
Europei de Est. Stătură de vorbă și chiar domnul 
Jaeger îi aduse la cunoştinţă bărbatului diverse pasaje 
din scrisoarea pe care o primise. Acesta din urmă 
păru să fie de acord, iar când se despărţiră, domnul 
Jaeger repetă aceste cuvinte: 

- Da, e timpul să reuşim! 

La ora cinci, Ilia Krusch, de a cărui sosire nu se ştia, 
se afla în piaţă, iar domnul Jaeger îl conduse la hotel. 
Meniul cinei consta în caviar, varză murată, papricaș 
de pui, totul stropit cu vin unguresc. Ilia Krusch își 
făcu gazda mândră, iar domnul Jaeger, deși poate 
puţin preocupat, nu se lăsă mai prejos. 

Până la ora nouă se întorseseră amândoi la barjă, 
iar a doua zi navigară cu o oarecare viteză de-a lungul 
coastei bulgare. 

Ţinutul simţea deja efectele apropierii de Marea 
Neagră. Dacă Dunărea ar fi curs direct spre est, ar fi 
întâlnit ţărmul la vreo patruzeci de leghe de Rusciuk. 
Dar, după ce urmează paralela 44 până la nivelul 
târguşorului Cernavodă, fluviul virează brusc spre 
nord, mărginindu-se cu Moldova. La Galaţi se întoarce 
din nou spre est până la gura de vărsare. 

De aceea navigația este uneori dificilă, chiar 
periculoasă pe această parte a râului, cel puţin pentru 


248 


şalande. Cu toate acestea, dintre toate cei care 
coborâseră de la Viena în același timp cu barja, mai 
erau încă trei. Trebuiau se oprească în Silistra, cel 
mai important punct înainte de granița cu Moldova? 
În orice caz, urmau cât mai îndeaproape malul 
bulgăresc, pentru a găsi un refugiu rapid în caz de 
vreme rea. 

Starea cerului nu era prea liniștitoare. Nori mari și 
dezordonaţi, care trăgeau pe suprafaţa râului fâşii 
uriașe de ceaţă, veneau dinspre est, încărcaţi cu 
umezeala mării din apropiere. 

Ilia Krusch privea cerul cu un aer destul de 
neliniştit. Nu că s-ar fi temut pentru barja lui fragilă, îi 
găsea întotdeauna adăpost sub maluri. Dar navigația 
putea fi întârziată și cine știe dacă nu cumva îi va lua 
mai mult timp să străbată acești ultimi șase sute de 
kilometri decât cei două mii pe care îi străbătuse de la 
Sigmaringen încoace! 

Cu toate acestea, în ziua de 9 nu fu obligat să se 
relaxeze, o făcu doar la ora la care soarele dispăru 
sub orizontul vestic. 

Noaptea trecu fără incidente. Vântul se potoli timp 
de câteva ore, în timp ce ploaia cădea în torente. De 
mai multe ori, apa care se acumulase în barjă trebui 
să fie golită. Dar vântul se înteţi din nou cu aceeași 
violenţă și, în zorii zilei, era clar că condiţiile 
meteorologice nu se vor schimba. 

Ilia Krusch fu nevoit să renunţe la pescuit în acea 
dimineaţă, deoarece apa era prea agitată și n-ar fi 
reușit să își menţină undiţa în poziţie bună. 

În timp ce ridica cârligul, cele trei şalande care 
ridicaseră ancora în apropierea malului erau deja în 
mișcare, îndreptându-se spre celălalt țărm unde, fără 
îndoială, navigația ar fi fost mai ușoară, deoarece 
vântul se înteţise puţin spre nord-est. 

Domnul Jaeger, observând această manevră pe care 
tovarășul său o aproba, întrebă dacă barja nu ar putea 
traversa fluviul pentru a urma cele trei şalande. 

- Este cel mai bun lucru pe care-l putem face, 
răspunse Ilia Krusch, iar o oră mai târziu acesta 
ajungea la malul valah. 

Ziua fusese destul de grea atât pentru barcagii, cât 
și pentru pescari. Totuși, pe la ora cinci, ajunseră în 
fața Silistrei, care este un oraș bulgăresc. Este 
capitala unui eyalet!?€, care include toată Bulgaria de 
est și cetăţile de la Dunărea de Jos și este una dintre 
cele trei mari cetăţi ale Turciei. Citadela sa, la capătul 
vestic, este mărginită de un zid foarte înalt. Orașul are 
o populaţie de două mii de locuitori. Face comerţ cu 
lână, lemn și animale cu Valahia, care îl 
aprovizionează cu sare și cânepă. Străzi înguste și 
sinuoase, case joase, fără monumente. Așa se explică 
de ce domnul Jaeger nu ceru să îl viziteze. Ar fi trebuit 
să traverseze din nou râul, deoarece, ca și Rusciuk, 
este situat pe malul drept. El se mulţumi să se plimbe 
pe mal, trecând și trecând pe lângă vasele care 
amaraseră acolo. 

A doua zi, plecarea avu loc la ora obișnuită. Dar 
ceea ce trebuia remarcat era că, dintre cele trei 
126 Cialet în manuscris (greşit, poate eroare OCR). Eyaletul sau 


paşalâcul era o unitate administrativă primară a imperiului 
otoman (NT). 

şalande, două se îndreptau spre Silistra, unde fără 
îndoială urmau să-și descarce încărcătura. 

Doar ultima, cea a cărei pilot dăduse dovezi clare 
de pricepere profesională, continuă să coboare în 
ciuda vremii din ce în ce mai proaste. 

Barja porni din nou la drum, urmând mult mai 
aproape malul drept. 

Singurul incident de remarcat fu că, dimineaţa, o 
ambarcaţiune care se desprinsese dintr-un mic sat de 
pescari bulgari, veni lângă şalandă. Unul dintre 
oamenii pe care îi transporta se urcă la bord, iar 
aceasta se întoarse imediat. 

După-amiază vremea deveni atât de greu de 
controlat, rafalele atât de violente, valurile atât de 
puternice, încât Ilia Krusch nu consideră necesar să 
meargă mai departe. 

- Şi ce are de gând să facă această şalandă? întrebă 
domnul Jaeger. 

- Cel mai probabil ceea ce vom face noi înșine, 
răspunse domnul Krusch. Cred că pilotul ei este prea 
versat pentru a continua să navigheze în aceste 
condiţii. Cu hula în creștere, ar fi în pericol să 
primească o lovitură puternică și să se scufunde pe 
loc. 

Ilia Krusch avu dreptate și, în timp ce barja sa se 
refugia în fundul unui mic golfuleţ, la adăpostul unui 
cap, şalanda se apropie de țărm pentru a se adăposti 
acolo până când calmarea vremii îi va permite să 
plece. 

Abia când şalanda aruncă ancora, Ilia Krusch păru 
surprins și îi spuse domnului Jaeger: 

- Pilotul ar fi făcut mai bine dacă ar fi ancorat mai 
aproape de țărm... Se află la cel puţin douăzeci de 
braţe de acesta și nu este foarte sigur... Dacă i s-ar 
smulge ancora sau dacă ar fi prins în travers... Este 
adevărat, apa nu este prea adâncă aici dar, la urma 
urmei, nu trebuie să aibă un pescaj mai mare de trei 
sau patru picioare chiar și atunci când este complet 
încărcată și ar fi putut foarte bine să se apropie în așa 
fel încât să amareze pe uscat. La ce se gândește 
pilotul? 

Cu toate acestea, pilotul nu-și schimbă ancorajul. 
Domnul Jaeger putu vedea că bărbatul care fusese 
adus cu o zi înainte cu barca și marinarii cre erau 
postați la prova observau cu atenţie situaţia. Dar, 
până la urmă, ancorajul nu fu schimbat. 

Noaptea căzu repede, o noapte întunecată, o noapte 
ploioasă, o noapte fără lună. Până la ora opt, domnul 
Jaeger se plimbă pe țărm, deși rafalele se înteţeau cu 
o furie extraordinară. Dar ploaia se înteţi curând din 
nou și trebui să se alăture tovarășului său. 

La ora opt și jumătate, amândoi erau întinşi la 
adăpost sub coviltir. Nu putură să doarmă, deoarece 
furtuna se dezlănţuise, iar în jurul orei două dimineaţa 
auziră strigăte de disperare în mijlocul fluierăturilor 
furtunii. 

Capitolul XV 
DE LA SILISTRA LA GALAŢI 


În jurul orei opt dimineaţa, după noaptea teribilă, 
şalanda ancorată lângă malul drept ridica ancora la 
bord și se punea în derivă. La pupa, un bărbat ţinea 
bara lungă a cârmei cu ajutorul a doi marinari. În faţă, 
alţi trei, printre care și cel care se îmbarcase cu o zi 
înainte, observau starea fluviului. 

Valurile erau mai puţin puternice, iar vântul care 
sufla dinspre vest începea să scadă. Câteva zone 
senine apăreau din partea mării, uneori străbătute de 
raze de soare puternice. Cerul, curățându-se treptat, 
dezvăluia lungi fâşii azurii la orizont. 

Din locul unde Ilia Krusch se adăpostise în noaptea 
precedentă se putea vedea malul valah și munţii care 
dominau fundalul. 

Acea şalandă era singura care cobora acum cursul 
Dunării. Înainte de căderea serii avea să ajungă la 
cotul care împinge fluviul spre nord, aproape de 
unghiul unde se află târguşorul Cernavodă, pe care îl 
leagă o mică cale ferată de litoralul din portul 
Kustendje!?” de la Marea Neagră. 

Și unde era barja acum?... Fusese lovită, în timpul 
nopţii, de vreo lovitură puternică a hulei și spulberată 
pe mal?... Oare Ilia Krusch și domnul Jaeger muriseră 
aproape de finalul călătoriei lor și se terminase totul 
într-o catastrofă?... 

În orice caz, dacă ambarcaţiunea nu mai apărea de- 
a lungul malului bulgar, nu putea fi văzută nici de-a 

lungul malului valah... Și dacă Ilia Krusch și 
însoţitorul său ar fi putut scăpa de moarte, degeaba ar 
fi fost căutaţi pe plajă sau în satul la poalele căruia 
barja se adăpostise până dimineaţa. 

lată ce se întâmplase și cum, spre mare surprindere 
și neplăcere a câștigătorului Firului Dunării, acesta se 
afla într-o aventură a cărei deznodământ ar putea fi 
foarte nefavorabil pentru el. 

Această furtună care tulburase atât de profund 
fluviul încât îl făcuse nenavigabil durase toată 
noaptea. Ilia Krusch și domnul Jaeger se adăpostiră 
sub coviltir pentru a se proteja de ploile torențiale, 
după ce dublaseră frânghia care ţinea barja de mal. 
Dar valurile erau atât de violente încât le-a fost 
aproape imposibil să doarmă. 

Era cam ora unu dimineaţa când răsunară strigătele 
de disperare. Veneau de mal sau de la șalanda 
ancorată mai jos de barjă? 

leșind de sub coviltir, ambii încercară să vadă ce se 
întâmplă în mijlocul acestui întuneric adânc. 

Aceste strigăte nu veneau de pe mal sau din sat. Ele 
veneau chiar de pe șalandă. Se putea distinge un du- 
te vino de oameni cu felinare aprinse, uneori la proră, 
alteori la pupă. 

Şi aceste fragmente de cuvinte ajungeau la urechile 
domnului Jaeger și ale lui Ilia Krusch: 

- Pe aici... pe aici!... 

- Aici a căzut... 

- La apă, barca, la apă! 

Și după zgomot Ilia Krusch recunoscut că o barcă 
era târâtă cu toată graba. 

- Este unul dintre oamenii lor, spuse el, care a fost 
luat de o lovitură a hulei! 

Dacă ar fi fost așa, şeful ar face tot posibilul să-l 
salveze pe acest nefericit. Şi, de fapt, riscând să se 
răstoarne, barca se îndrepta deja către aval, deoarece 
bărbatul nu putea fi luat decât în direcţia curentului. 

În ceea ce-l privește pe Ilia Krusch, nu putea face 
nimic pentru el, iar pornirea barjei ar fi expus-o inutil 
în mijlocul tumultului valurilor. 

Ambii așteptară. Felinarele se agitau încă pe puntea 
superioară a șalandei. După o jumătate de oră, 
reapăru cea care lumina drumul bărcii. Cu eforturi 
mari, barca se întorcea la șalandă, iar încercarea de 
salvare nu părea să fi reușit, pentru că unul dintre 
marinari strigă din nou: 

- Este pierdut!... Este pierdut! 

Era cel mai probabil. 

- Şi cum ar fi putut fi salvat? spuse Ilia Krusch. 

- Și curentul l-a dus probabil rapid în larg, adăugă 
domnul Jaeger. 

- Da, răspunse Ilia Krusch, din acest punct se 
îndreaptă spre malul stâng. 

În rest, părea că s-a terminat și terminat cu bine, 
deoarece barca, după ce a ajuns cu greu la șalup, fu 
ridicată la bord. Apoi, felinarele se stinseră și totul 
căzu în întuneric, dacă nu în tăcere. 

Ilia Krusch și companionul său trebuiră să se 
întoarcă sub coviltir și căutară în zadar câteva ore de 
somn. 

În restul, abia ce apărură primele luciri ale zorilor, 
furtuna diminuându-se semnificativ, că Ilia Krusch se 
auzi strigat de afară. 

Ileși, urmat de domnul Jaeger. 

O barcă condusă de șase bărbaţi era bord la bord 
cu barja. 

Unul dintre acești bărbaţi, care părea să-i comande 
pe ceilalți, stătea în picioare - un bărbat de patruzeci 
de ani, trăsături dure, ochi vii sub sprâncenele care se 
mişcau fără încetare, o figură de o energie brutală, 
voce aspră, statură medie, umeri largi anunțând o 
putere remarcabilă. 

Adresându-i-se lui Ilia Krusch, nu-l întrebă: “Sunteţi 
Ilia Krusch?”, ci spuse: 

- Sunteţi Ilia Krusch... 

- Da... răspunse acesta, puţin surprins de afirmaţie 
și de tonul cu care era făcută. 

Celălalt continuă, afirmând mereu: 

- Sunteţi pescarul premiat la Sigmaringen. 

- Da. 

- Sunteţi un fost pilot de pe Dunăre. 

- Da... dar, la rândul meu, vă voi cere să-mi spuneţi 
cine sunteţi? 

În timpul acestui schimb de cuvinte, domnul Jaeger 
era extrem de rezervat, observându-l pe acest individ 
pe care îl studia cu o grijă deosebită. 

- Sunt patronul barjei ancorate mai jos de voi... Ni 
s-a întâmplat un ghinion în noaptea asta... pilotul 
nostru a fost luat de hulă... a căzut în fluviu și în ciuda 
tuturor eforturilor noastre nu am putut să-l salvăm. 
Deoarece sunteţi pilot, vin să vă cer să-l înlocuiţi. 

Ilia Krusch nu se aștepta deloc la această 
propunere și la început nu știu ce să răspundă. În cele 
din urmă, după ce se uită la domnul Jaeger, ca și cum 
ar fi vrut să-l consulte, spuse: 

- Ar fi doar pentru a vă conduce şalanda la primul 
port bulgar sau valah, unde am ajunge în câteva 
ore?... 

- Nu... nu aș putea să-mi iau un pilot de acolo și am 
nevoie de unul, adăugă patronul, a cărui voce devenea 
din ce în ce mai imperativă... Da! Am nevoie de unul 
cu orice preţ... 

- Până la Galaţi sau Ismail?... 

- Până la Marea Neagră. 

- Prin ce gură?... 

- Prin gura de la Chilia. 

Domnul Jaeger, cu braţele încrucișate, aștepta 
răspunsul tovarăşului său. 

- Ei bine?... spuse patronul. 

- Este imposibil, declară Ilia Krusch. 

- Am spus cu orice preţ!... șinu mă uit la o sumă de 
două sau trei sute de florini... 

- Este imposibil, repetă Ilia Krusch... am început o 
călătorie pe care nu o pot abandona... 

- Patru sute de florini, continuă patronul, și îi puteţi 
câștiga în opt zile... 

- Refuz, răspunse Ilia Krusch. Am un tovarăș pe 
care nu-l pot lăsa singur în barja mea... 

- Tovarășul dumitale va urca cu dumneavoastră pe 
șalandă, insistă patronul, a cărui voce tremura de 
furie, iar în ceea ce privește barja, o vom remorca 
după noi. - Ultimul dumitale cuvânt?... 

- Nu! răspunse Ilia Krusch. 

Și, de fapt, nu i-ar fi convenit să renunţe la planurile 
sale și să încheie navigația pe Dunăre pe această 
șalandă. Dacă ar fi fost vorba doar să o piloteze timp 
de două sau trei ore, ar fi făcut-o din bunăvoință. Dar 
opt până la zece zile de navigaţie, până la vărsarea 
Dunării... o spusese: imposibil. Și i se păru că domnul 
Jaeger nu putea decât să-l aprobe. 

Apoi, dură mult. La semnul șefului, oamenii săi îi 
obligară pe Ilia Krusch și pe domnul Jaeger să treacă 
în ambarcaţiunea lor, apoi dezlegară barja, o luară la 
remorcă și câteva minute mai târziu, aceasta ajunse la 
șalandă, pe puntea căreia a fu ridicată imediat. 

Degeaba protestă Ilia Krusch. Erau cincisprezece 
oameni contra doi. Orice rezistență era imposibilă, iar 
dacă Ilia Krusch ar fi refuzat să piloteze, ar fi fost 
trimis pe fundul calei și ţinut acolo până când ar fi fost 
de acord. 

De altfel domnul Jaeger, care nu opuse nicio 
rezistență, părea să-i spună tovarășului său, în loc să 
se încăpățâneze: 

- Dar faceţi-o, vă rog! 

Ilia Krusch trebui să urce pe puntea superioară și fu 
condus la cârma lângă care se aflau doi marinari. 

Patronul se alătură imediat și spuse: 

- Aţi fi făcut mai bine să acceptaţi propunerea mea 
care era avantajoasă... Asta m-a forţat să recurg la 
forţă... Pacat pentru dumneavoastră... Acum, mergeţi 
drept înainte!... și în direcţia bună... și fără să vă 
abateţi de la drum!... Înţelegeţi, altfel... 

Patronul nu-și termină fraza, ci o completă cu un 
gest al cărui înţeles nu putea fi înţeles greșit. 

În rest, Ilia Krusch își luă soarta în mâini și puse 
doar o singură întrebare: 

- Cât are pescajul? 

- Șapte picioare, răspunse patronul. 

Un sfert de oră mai târziu, ancora fu ridicată și, cu 
noul său pilot la cârmă, şalanda urma curentul 
fluviului, foarte rapid în acel moment. 

În ceea ce-l privește pe domnul Jaeger, nimeni nu se 
ocupa de el. Avea libertatea să meargă şi să vină. 
Rămase pe punte, uneori privind malul bulgăresc, de 
care şalanda nu se depărta prea mult, alteori așezat 
pe un espar!%, lăsându-se pradă gândurilor sale. Nu 
încercă să vorbească cu tovarăşul său, deși nu i se 
interzisese. 

De fapt, la orele meselor, erau serviţi împreună, iar 
noaptea, când şalanda se oprea la mal, amândoi erau 
închiși într-o cabină de la pupa, unde ușa era închisă 
în urma lor. 

Unde erau acele zile atât de liniștite și fericite ale 
acestei călătorii originale, când barja se oprea la 
cheiurile orașelor, când Ilia Krusch se deda pescuitui 
cu undiţa și vindea în locurile de oprire!... 

Așa trecură zilele de 12, 13, 14, 15, fără nicio 
schimbare de situaţie. Pilotul, chiar dacă împotriva 
voinţei sale, stătea la cârmă și conducea barca ca un 
om care își cunoștea foarte bine meseria. Era clar că 
patronul, sechestrându-l în circumstanţele relatate, 
știa cu cine avea de-a face. De multe săptămâni, 

oamenii lui observaseră această barjă care cobora 
împreună cu şalanda. Și ca majoritatea marinarilor, ei 
știau că era vorba de Ilia Krusch, al cărui renume nu 
le era străin. În timp ce identitatea și nevinovăția 
faimosului laureat erau stabilite în procesul de la 
Pesta, se aflase că acesta exercitase meseria de pilot 
pe Dunăre. Acest lucru explică cum, în încurcătura în 
care se afla după pierderea propriei sale nave, 
patronul nu ezitase să-și asigure prezenţa lui Ilia 
Krusch chiar şi prin violenţă. 

Cât despre metodele sale, liber să le judece cum 
meritau, iar cel ce dispunea de libertatea semenului 
său fără voia sa nu putea fi scuzat în niciun caz. Și, 
într-adevăr, patronul acestei şalande părea să fie unul 
dintre acei oameni care nu caută niciodată scuze 
pentru modul lor de a acţiona. 

Trebuie spus aici că, fără să-i mărturisească 
tovarăşului său, domnul Jaeger avea anumite 
suspiciuni cu privire la acest vas. Având cunoștință de 
cazul mare de contrabandă - și cine nu auzise de asta 
în Austria, Ungaria, în provinciile turcești? - această 
convingere se înrădăcinase în mintea sa, că această 
şalandă se ocupa cu contrabanda. Faptul că Latzko 
era la bord, și poate (era)!? chiar omul care se 
îmbarcase cu câteva zile înainte, nu i se părea 
imposibil... Da! acest Latzko pe care Comisia 
Internaţională îl urmărea și de care Karl Dragoch încă 
nu reușise să se apropie! ... 

În orice caz, domnul Jaeger decise să fie foarte 
rezervat, chiar și cu Ilia Krusch. Dacă ar fi apărut o 

circumstanţă care să necesite să-l avertizeze, ar fi 
făcut-o... Între timp, în timpul acestor zile de 
navigaţie, ar fi observat tot ce s-ar întâmpla la bord, 
fără să facă nimic care să-l facă să fie suspectat, iar în 
caz de nevoie, poate că ar fi decis să acţioneze. 

În mod precis, dacă, în bunătatea sa naturală, Ilia 
Krusch nu-şi ducea suspiciunile atât de departe, totuși 
era un detaliu care îi captase atenţia. 

Și în timpul opririi din 15 iulie, într-o conversaţie pe 
care o avu cu domnul Jaeger, având grijă să nu fie 
auzit, el spuse: 

- V-aţi dat seama, domnule Jaeger, ce fel de 
încărcătură are această şalandă? ... 

- Fără îndoială lemn, scânduri, grinzi ... 

- Ştiu asta, domnule Jaeger, dar ceea ce mai știu e 
că aceasta nu este o încărcătură grea ... 

- Cu siguranţă, și unde vrei să ajungi? ... 

-La asta, că nu înțeleg cum în aceste condiţii, 
această şalandă are un pescaj atât de mare... 

Domnul Jaeger își privi în tăcere tovarășul, iar 
acesta adăugă: 

- Când l-am întrebat pe patron cât de mare este 
pescajul, mi-a răspuns: de la șase la șapte picioare... 
Ei bine, asta mi se pare inexplicabil... 

- Inexplicabil, într-adevăr. 

- Şi de-ar fi încărcat cu pietre, cu minereu n-ar 
trage mai mult... 

- În fond, ce vă pasă, domnule Krusch? răspunse 
domnul Jaeger, după o clipă de reflecţie. Ce se 
așteaptă de la dumneată? să conduceţi această 
şalandă la destinaţie... Ei bine, conduceţi-o și, odată 

ajuns la ţintă, primiţi-vă plata pentru pilotajul 
dumneavoastră. 

- Niciodată asta, domnule Jaeger! strigă Ilia Krusch. 
Ceea ce fac, fac împotriva voinţei mele! Odată ajuns, 
până la urmă voi afla cine este patronul... și îl voi 
urmări... și îmi voi face dreptate! 

- Cum vă e voia, domnule Krusch! 

Și, cu siguranţă, va face exact cum a spus! Poţi avea 
sânge de pescar în vene, dar un om demn de numele 
său nu acceptă să fie tratat așa cum tocmai a fost el! 

Ilia Krusch făcu și o altă observaţie, legată de 
afacerea încheiată între el și domnul Jaeger. 

- Vedeţi, spuse el, nu pot pescui așa cum am făcut 
de la plecarea noastră... Deci, nici o vânzare de pește 
și nici un profit. În aceste condiţii, cei cinci sute de 
florini ai dumneavoastră sunt foarte la mila destinului, 
nu îi voi păstra și vi-i voi restitui când această 
blestemată călătorie se va încheia... 

- Cu siguranţă, domnule Krusch, răspunse domnul 
Jaeger zâmbind, sunteţi cu adevărat cel mai onest om 
din lume!... Dar nu vă faceţi griji, cine știe dacă totul 
nu se va încheia mai bine decât credeți 
dumneavoastră! 

Și domnul Jaeger strânse mâna lui Krusch cu o 
căldură care îl făcu să se simtă emoţionat. 

De menţionat şi că, de când fusese răpit, Ilia Krusch 
nu avusese niciodată ocazia să intre în contact cu 
cineva. Navele de pe cursul inferior, veliere sau 
dampfschiffs, erau rare. În plus, patronul intervenea 
pentru a se depărta de drumul lor și se întâlneau doar 

la mare distanță - ceea ce îi împiedica să se 
“înţeleagă”, cum se spune în argoul maritim. 

În ceea ce privește orașele și satele, se luau același 
precautii, iar şalanda nu se oprea niciodată la 
cheiurile lor. Se căuta întotdeauna amararea la câteva 
sute de toise mai jos. Nici amararea la mal sau opriri 
la gurile de afluenţi, precum Ialomiţa, Bouzeb!% și 
altele, nu erau permise. De aici, nu numai 
imposibilitatea de a comunica, ci și imposibilitatea de 
a scăpa în timpul nopţii. Când, în după-amiaza zilei de 
16, barca ajunse la Brăila, un oraș de pe malul stâng, 
unde lățimea fluviului este considerabilă, trecu la o 
distanță atât de mare încât casele de pe dealurile 
vestice nu puteau fi distinse. 

Și, în acest sens, seara, după ce şalanda amară, 
înainte ca li se fi poruncit să se întoarcă în cabina lor, 
Ilia Krusch spuse, nu fără un oftat greu: 

- Vedeţi, domnule Jaeger, totuși aș fi făcut afaceri 
bune la Brăila... Am văzut mereu că peștele se vinde 
bine acolo... Dar pe această barcă care pare să se 
teamă de orașele bulgare sau valahe ca și cum ar fi 
ciumă acolo, nu se poate face nimic! 

- Filozofie, domnule Krusch, îi răspunse simplu 
tovarăşul său, și cine ar fi mai filozof decât un pescar 
cu undița? 

Trebuie remarcat că nu s-a stabilit nicio relaţie 
între foștii pasageri ai barjei și echipajul șalandei. 
Niciun marinar nu le vorbea și se ţineau mereu la 
distanţă. Acești bărbaţi nu aveau o înfățișare foarte 
atrăgătoare, erau oameni viguroşi, dar evident 


130 Nu am reuşit să identific acest râu (NT). 


263 


grosolani; majoritatea păreau a fi de origine maghiară 
sau valahă, ca şi patronul lor. Doar acesta îl întreba 
pe Ilia Krusch despre pilotaj sau îi dădea ordine când 
era timpul de oprire. În afara acestor ocazii, nu se 
schimbau nici măcar saluturi. 

În ceea ce îl privește pe domnul Jaeger, nu părea să 
i se acorde vreo atenţie și, la rândul său, încerca să 
rămână cât mai departe. Atunci când uneori privirile 
patronului erau îndreptate spre el, își întorcea 
privirea și părea total indiferent. 

În general, nu avură loc incidente de navigaţie. 
Furtuna, care fusese atât de puternică în noaptea de 
11 spre 12, fu urmată de un timp potrivit cu vânt mai 
degrabă slab. În această jumătate a lunii iulie 
temperatura era deja ridicată, soarele era insuportabil 
atunci când nu erau nori care să atenueze căldura. 
Este adevărat că briza mării se simțea în general 
după-amiaza și se oprea doar seara. Dar nopţile erau 
calde și, de cele mai multe ori, marinarii se întindeau 
pe punte pentru a dormi mai bine. 

Această plăcere le era refuzată atât lui Ilia Krusch, 
cât și partenerului său, iar după oprirea de seară 
trebuia să intre în cabina din spate. 

În după-amiaza zilei de 17 iulie, șalanda ajunse la 
Galaţi, un oraș românesc situat la șapte sau opt leghe 
în aval de Brăila, la un cot în unghi drept pe care 
Dunărea își reia direcţia spre vest. Are nu mai puţin 
de optzeci de mii de locuitori. Este sediul Companiei 
Europene de Navigaţie la gurile Dunării. Este un port 
liber unde se varsă Prutul!“! și de aici se exportă grâu, 

porumb, secară, orz, ovăz, in, piei, seu. Comerţul său 
ajunge între cincizeci și șaizeci de milioane de franci 
în fiecare an. Grecii sunt numeroşi acolo. Legătura cu 
Constantinopolul este asigurată de Lloyd. Este 
alcătuit din două orașe, cel vechi, cu străzi pietruite și 
șerpuite și cel modern, aflat pe dealurile care domină 
fluviul. 

Şalanda nu se opri în faţa orașului Galaţi. Trecu la o 
distanță de un sfert de leghe bună și amară pe malul 
drept, în partea opusă. 

Noaptea trecu fără incidente. Dar dimineaţa, când 
Ilia Krusch părăsi cabina pentru a-și lua locul la 
cârmă, domnul Jaeger deja plecase de acolo în timp ce 
tovarășul său dormea încă. Ilia Krusch se aștepta să-l 
găsească pe punte, dar nu-l văzu și-l strigă... 

Domnul Jaeger nu mai era la bordul şalandei și 
dispăruse în timpul nopţii fără ca cineva să-l observe 
lipsa. 

Capitolul XVI 
DE LA GALAŢI LA MAREA NEAGRĂ 


Fusese domnul Jaeger victimă a unui accident sau 
fugise de bunăvoie, nimeni nu ar fi putut să spună. Şi 
ar fi trebuit să se explice cum a putut să iasă din 
cabină în timpul nopţii, deși doi sau trei bărbaţi erau 
de pază până dimineaţa. 

Patronul nu-și ascunse sentimentele referitoare la 
această dispariţie. Îl chemă pe Ilia Krusch, îl îinterogă 
brutal, dar nu reuși să obţină nimic. Ilia Krusch nu-l 
auzitse pe domnul Jaeger ridicându-se și nici nu-l 
văzuse ieșind din cabină. Era la fel de surprins ca 
patronul, dar probabil că era îngrijorat dintr-un alt 
motiv. Pentru el, domnul Jaeger ar fi putut cădea în 
fluviu și să se fi înecat, deși şalanda era la o jumătate 
de cablu! de mal. În ceea ce privește o fugă 
voluntară, de ce ar fi făcut-o și mai ales fără să-l 
avertizeze pe Ilia Krusch, care probabil nu ar fi 
refuzat să-l urmeze? 

S-a căutat peste tot în barjă, dar domnul Jaeger nu 
a fost găsit. Patronul se întoarse la Ilia Krusch. 

- Cine era acest Jaeger? întrebă el cu o voce 
tremurând de furie. 

Ilia Krusch, destul de încurcat, nu putu decât să 
răspundă: 

- Domnul Jaeger era tovarășul meu de călătorie de 
la Ulm... Acolo și-a luat locul în barja mea pentru a 
cobori Dunărea până la vărsarea ei, după ce mi-a 


132 Sau ancablură, unitate de măsură pentru lungime egală cu a 
zecea parte dintr-o milă marină, deci 185.2 metri. Aceasta era 
lungimea standard a parâmelor de amaraj (NT). 

cumpărat toată captura din pescuit la preţul de cinci 
sute de florini... Nu știu nimic altceva despre el... 

- Și nu v-a părăsit niciodată? ... 

- Ba da, la Viena, și după o absenţă de treizeci și 
unu de zile mi s-a alăturat din nou la Belgrad. 

- Şi naționalitatea sa?... 

- Cu siguranţă este ungur!', la fel ca și mine. 

Și asta fu tot ce patronul putu să afle de la pilotul 
său, care se întoarse la cârmă. 

O dată ancora ridicată la bord, şalanda își continuă 
călătoria, iar cum vântul sufla din nord-vest fu ridicată 
și pânza, ceea ce adăugă două sau trei noduri la viteza 
curentului. Deoarece distanța dintre Galaţi și Marea 
Neagră este doar de aproximativ o sută treizeci de 
kilometri, nu ar fi trebuit să le ia mai mult de trei zile 
pentru a ajunge la gura Chilia. 

În timp ce își îndeplinea funcţia de pilot, gânduri 
triste îl asaltau pe bietul Krusch! Nu! Nu putea admite 
că dispariţia tovarășului său ar fi fost voluntară!... 
Dacă domnul Jaeger ar fi avut în minte să fugă cu 
orice preţ, s-ar fi ascuns de el?... Şi în orice caz, de ce 
ar fi făcut-o?... Nu, din păcate! A fost victimă a unui 
accident... Pentru un motiv sau altul, poate că căldura 
cumplită din cabină îl deranjase și reușise să deschidă 
ușa, iar în mijlocul întunericului îi alunecase piciorul 
și căzuse în râu... și probabil că fusese dus rapid de 
curent pentru ca strigătele sale nu fuseseră auzite! Şi 
nu putuse ajunge la mal!... 


133 Domnul Jaeger declarase că este austriac (NT). 

La mai puţin de două zile după aceea, fără ca 
situaţia să se fi schimbat deloc, şalanda trecu pe lângă 
Ismail în după-amiaza zilei de 20 iulie. 

Ismail este un port din Basarabia moldovenească, 
pe malul stâng al fluviului. Are oarece importanţă, 
având patruzeci și două de mii de locuitori. Este un 
port comercial, alimentat cu diverse produse din 
Moldova; deoarece este sub dominaţia rusă, este 
aproape un port militar și cel puţin servește ca punct 
de oprire pentru o parte din flota de pe Dunăre. În 
aval, fluviul se ramifică în multe braţe. 

Când şalanda ajunse în dreptul Ismailului, Ilia 
Krusch primi ordin să se apropie cât mai mult posibil 
de malul drept. Fără îndoială, patronul nu voia să 
primească vizita vămii, pe care o evita derivând la o 
distanță considerabilă de oraș. Apoi, conform practicii 
zilnice, ancoră la o leghe în aval. 

În timpul nopţii, Ilia Krusch nu putu ieși din cabina 
sa ca să respire aerul de afară. De la dispariţia 
domnului Jaeger, simţea o supraveghere mai strictă. 
Deoarece serviciile sale erau necesare, nu ar fi fost 
lăsat să scape... Prin urmare, în aceste condiţii, 
singura sa dorinţă era să ajungă la destinaţie și să 
debarce imediat. 

Un incident care se produse avea să-l pună pe Ilia 
Krusch la curent cu situaţia. 

În jurul orei unu dimineaţa, nefiind adormit, auzi 
vorbă lângă ușa din spate a cabinei. Erau doi 
marinari, probabil însărcinaţi cu paza lui, iar el 
surprinse o conversaţie: acești bărbaţi discutau 

despre sosirea viitoare a șalandei la Marea Neagră, și 
unul spuse: 

- Steamerul!*4 ne va aștepta acolo... 

- Cu siguranţă, spuse celălalt... a fost anunţat din 
timp și vameşilor nu le va veni niciodată ideea de a-l 
căuta în faţa gurii Chilia... 

- Bun, continuă primul, în două ore ne vom 
descărca marfa. 

Așadar, un vapor aștepta șalupa la gura de vărsare 
a fluviului... și în două ore ar le-ar fi încărcat marfa? 
Deci nu era vorba despre această încărcătură de 
lemne, grinzi și scânduri care blocau puntea și cala și 
al căror transfer ar fi necesitat mai mult de două zile. 

Și atunci, un nume îi atrase atenţia lui Ilia Krusch... 
un nume pronunţat de unul dintre acești bărbaţi, 
numele patronului acestei șalupe... și acest nume era 
Latzko!... 

Ce dezvăluire în mintea lui Ilia Krusch! Patronul 
acestei șalupe era șeful contrabandiștilor!... și marfa 
de contrabandă trebuie că era ascunsă într-un fund 
dublu... Da! Fără îndoială, un fund dublu a cărui 
existenţă nu putea fi suspectată!... Și de aceea șalupa 
avea un pescaj mai mare decât vasele de aceeași tonaj 
și dimensiune!... 

Ilia Krusch se puse din nou în pat. Dar nu ar fi putut 
dormi. Se gândea. El era cel care conducea această 
șalandă la gura Chilia unde complicii acestui Latzko îl 
așteptau! Ce trebuia să facă, el, fostul pilot cinstit de 
pe Dunăre, și ce putea să facă?... Nu era el la 
cheremul acestor bărbaţi, care, dacă le refuza 


134 Vas cu aburi (NT). 

serviciile, cu siguranţă îl vor constrânge, chiar şi cu 
pistolul la tâmplă!... 

Ilia Krusch nu vru să ia nicio decizie... Se inspira 
din circumstanţe, și când reveni ziua, fără a lăsa să se 
vadă ce se întâmplă în el, fără chiar a privi mai curios 
acest șef îndrăzneţ al acestei asociaţii de infractori, își 
reluă locul la cârmă. 

Nu se întâmplă nimic nou în timpul acestei zile și, 
cu ajutorul vântului,  parcurseră aproximativ 
douăsprezece leghe. 

Gurile de vărsare ale Dunării sunt multiple, iar 
delta sa este acoperită de un fel de rețea hidrografică. 
Cele două brațe principale sunt separate de insula 
Letea, un triunghi cu vârful la bifurcația celor două 
guri. Cel care limitează insula la sud este cel mai 
important și, de preferință, navele îl urmează pentru a 
ajunge la Marea Neagră. 

Brațul care limitează insula la nord, mai puţin 
frecventat, poartă numele de Chilia, care vine de la 
cel al unui mic oraș fortificat construit pe malul stâng. 

Acest braţ trebuia să-l urmeze şalanda pentru a 
ajunge la destinaţie și, în dimineața următoare, 
ajutată de un curent destul de rapid, urma malul drept 
pentru a trece departe de Chilia. 

Ilia Krusch înţelegea acum de ce patronul naviga 
mereu departe de orașele de pe malurile fluviului. El 
însuși nu luase încă nicio hotărâre, observând cu 
aceeași atenţie cu care era observat la bord. Doi 
marinari erau mereu lângă el pentru a-l ajuta la 
manevrarea cârmei. Ș$alanda nu mai era lăsată să 
deriveze și, cu vela ridicată, profita de briza vestică. 

În acea zi va ajunge la gura de vărsare a fluviului 
înainte de ora cinci. 

Latzko, incapabil să-și stăpânească nerăbdarea, 
îngrijorat de dispariția domnului Jaeger, umbla de 
colo-colo pe punte; apoi, în picioare la provă, cerceta 
cu privirea orizontul. 

În cele din urmă, unul dintre marinarii, postat lângă 
catarg, strigă: “Marea Neagră!” 

De fapt, prin deschiderea gurii Chilia, se putea 
vedea un orizont format de linia dintre cer și apă. 

Ilia Krusch deja o observase. Într-o oră, va fi la 
sfârșitul călătoriei sale dar, din păcate, nu în condiţiile 
în care sperase să o termine! 

Dar ceea ce văzu, de asemenea, fu o navă cu aburi, 
care traversa departe și se afla atunci lângă insula 
Letea. 

Și nu era o navă de război, cu pavilion turcesc sau 
rus, ci o navă comercială, al cărei naţionalitate nu 
putea fi identificată. 

- E acest contrabandist ticălos cel pe care îl 
așteaptă și care îi așteaptă, își spuse Ilia Krusch. 

Nu se înșela. Steamerul trimise semnale, ridicând o 
flamură pe trinchet. Şalanda răspunse prin coborârea 
pavilionului său de trei ori. 

Imediat vaporul își schimbă direcţia și porni spre 
nord-est. 

- Hai, murmură Ilia Krusch, este timpul să-ţi faci 
datoria! 

Și viră ușor la stânga pentru a se apropia în 
diagonală spre nord-est. 


271 


Nici Latzko, nici tovarăşii săi nu ar fi putut găsi 
ceva suspect în această manevră și, în orice caz, 
trebuiau să se bazeze pe pilotul care îi condusese atât 
de abil timp de zece zile. 

În plus, steamerul se îndrepta spre canalul Chilia şi, 
în mai puţin de jumătate de oră ar fi fost la bord cu 
şalanda la adăpostul insulei Letea, în ape liniştite, 
unde ar fi avut loc transferul mărfurilor. 

Brusc, se auzi un scrâşnet puternic. Barca fu 
zguduită până la fund. Catargul se rupse la nivelul 
îmbinării, iar vela se prăbuși, acoperindu-i pe 
marinarii care se aflau în faţă. 

Barca eşuase pe un banc de nisip care tăia această 
parte a gurii Chilia și pe care Ilia Krusch îl cunoștea 
bine. 

Izbucniră câteva blesteme, iar Latzko se aruncă 
spre el cu violenţă!... 

În realitate, acest om atât de simplu, atât de 
curajos, nu se înșela cu privire la soarta care îl 
aștepta: făcuse sacrificiul vieţii sale. 

Latzko nu-i ceru explicaţii, ci îl trimise pe punte cu 
o lovitură puternică. 

Trebuia să se acţioneze cât mai repede: nu era 
pierdut totul. Şalanda doar eşuase pe un banc de 
nisip. Fundul său nu era spart, nu lua apă și când 
vaporul va ajunge la ea, marfa de contrabandă va 
putea fi scoasă intactă și încărcată la bordul acestuia. 

Dar ce dezamăgire pentru Latzko și oamenii săi! În 
loc să vină spre ei și să-i scoată din această situaţie 
dificilă, vaporul tocmai se întorsese și plecase în larg 
cu toată viteza. 

La un sfert de oră după aceea, şalanda fu invadată 
de echipajul unui aviso! al vamei, pe care vaporul îl 
observase în momentul în care depășea vârful insulei 
Letea. Înţelegând că lupta era pierdută, neavând nici 
măcar posibilitatea de a-l salva pe Latzko și 
personalul său, fugise spre est. 

Unul dintre cei de pe aviso, devansându-l pe 
ceilalţi, sări pe puntea şalandei, iar în timp ce 
marinarii, în număr de aproximativ treizeci, îi 
capturau pe Latzko și tovarăşii săi în ciuda rezistenţei 
vii pe care o opuseră, el alergă către pupă, unde Ilia 
Krusch zăcea inconștient. Și atunci îl ridică, îi degajă 
capul și îl readuse în simţiri, iar când pilotul deschise 
ochii: 

- Ah! Domnule Jaeger, strigă el. 

- Nu Jaeger, dragul meu Krusch, ci Karl Dragoch, 
șeful poliţiei Comisiei Internaţionale! 

Și chiar el era. Pentru a urmări fraudele și pentru a 
supraveghea mai bine fluviul fără a stârni suspiciuni, 
el avu ideea să-l însoţească pe Ilia Krusch în timpul 
călătoriei sale, și se poate ghici de ce acorda atât de 
multă atenţie tuturor bărcilor care coborau râul. Când 
mergea la mal, agenţii sau scrisorile îl ţineau la curent 
cu ceea ce se întâmpla. Așa fusese avertizat la Viena 
că banda lui Latzko se ocupa de o expediţie la intrarea 
în Carpaţii Mici, iar el conduse echipa în această 
afacere care nu s-a încheiat cu succes. Apoi, domnul 
Jaeger, sau mai degrabă Karl Dragoch, se alăturase 
din nou lui Ilia Krusch pentru a continua călătoria. Se 
știe în ce condiţii suspiciunile sale s-au îndreptat către 


135 Vas mic de război folosit de obicei ca vas de escortă (NT) 

şalandă, suspiciuni confirmate de observaţiile lui Ilia 
Krusch. Și atunci, în noaptea de 17 spre 18 iulie, nu 
ezită să fugă, chiar fără să-și anunţe tovarășul. Putând 
să iasă din cabină, ale cărei încuietori erau defecte, se 
strecurase în partea din spate a bărcii și, cu riscul de 
a se îneca, se aruncă în apă. Acţiunea lui îndrăzneață 
reuși, putu să ajungă la mal. 

Primit într-una dintre casele unui sat mic, el își uscă 
hainele și plecă înainte de zori; apoi, traversând 
fluviul, ajunse la Chilia în douăsprezece ore. Acolo, 
după ce se făcut cunoscut, i se puse la dispoziţie un 
aviso vamal care, din fericire, se afla în port. Dar dacă 
şalanda nu s-ar fi împotmolit pe bancul de la intrarea 
în pasaj, poate că Karl Dragoch ar fi ajuns prea târziu 
ca să-și captureze marfa, iar Latzko și ai săi, adunaţi 
de vasul cu aburi, ar fi scăpat de condamnarea care-i 
aștepta. 

Și atunci Karl Dragoch îi povesti lui Ilia Krusch tot 
ce se întâmplase, adăugând: 

- În orice caz, faptul că şalanda s-a împotmolit atât 
de oportun este un mare noroc... 

- La care am ajutat din toate puterile noastre! 
răspunse modest Ilia Krusch. 

Și domnul Jaeger-Dragoch, sărutându-l pe ambii 
obraji, exclamă: 

- Ah! curajos bărbat! Curajos bărbat! 

Deznodământul acestei povești se poate ghici: 
condamnarea lui Latzko și a complicilor săi la 
deportare, confiscarea mărfurilor care au fost retrase 
din dublul fund al barjei, un mare succes pentru Karl 
Dragoch, pentru care Comisia Internaţională nu şi-a 

precupeţit nici favorurile, nici laudele şi în cele din 
urmă o primă de două mii de florini, încasată de Ilia 
Krusch care, împreună cu cele primite ca laureat al 
Firului Dunării, constitui o sumă frumoasă, fără a mai 
vorbi de strălucirea cu care numele său fu înconjurat 
mai mult decât oricând. În plus, nu-și schimbă nimic 
din existența sa fericită și modestă. Continuă să 
trăiască în casa sa din Rácz, unde prietenul său Karl 
Dragoch îl vizitează. Onorat de stima concetăţenilor 
săi, își petrece timpul liber pescuind în apele Tisei. 

Și după această poveste, cine ar îndrăzni să 
glumească pe seama acestui om înțelept, precaut, 
filosof, care este mereu și în orice loc pescarul cu 
undiţa? 

41. Călătorie în Anglia şi în Scoţia (1859) 

42. Parisul în secolul XX (1960) 

54. În faţa steagului (1896) 

55. Sfinxul ghețarilor (1897) 

56. O tragedie în Livonia (1904) 

57. Naufragiaţii de pe Jonathan (1909) 

58. Povestiri 

59. Călătorie prin imposibil (1882) 

60. Cristofor Columb 

61. Istoria marilor descoperiri vol. 1 (1870-1878) 

62. Istoria marilor descoperiri vol. 2 (1879) 

63. Istoria marilor descoperiri vol. 3 (1880) 

64. În Magellania (1898) 

65. Martin Paz (1851). Răscoala de pe vasul 

66. Epava Cynthiei (1885) 

67. Contele de Chanteleine (1865) 

68. Unsprezece zile de asediu (1861) 


69. Un nepot din America (1873) 
70. Castelele din California (1852) 

